
PRATARMĖE 


Gyvename permainų laikotarpiu. Pokyčių laikas kupinas nau- 
jų galimybių ir naujų išbandymų. Tačiau ar visada 
džiaugiamės naujomis galimybėmis, ar gebame jas įžvelgti ir 
jomis pasinaudoti. Gana dažnai į pokyčius reaguojame nu- 
sivylimu, praeities ilgesiu ir jos garbinimu, pesimistišku at- 
eities vertinimu. Esama galimybių, bet kažkodėl nesugeba- 
me jų įvertinti ir įgyvendinti. Suprantame, kad turėtume keis- 
tis, bet kažkodėl tie pokyčiai vyksta ne taip greitai, kaip tikė- 
jomės, ir ne tokie geri, kaip norėjome. 

Ši problema iškyla ne tik visuomeniniu mastu, labai daž- 
nai ji yra kiekvieno Žmogaus asmeninė problema. Psichote- 
rapijos praktikoje bene dažniausiai klientai kreipiasi prašy- 
dami padėti pasikeisti. Simptomų pašalinimas paprastai yra 
tik problemos paviršius, po kuriuo slypi gilesnė problema - 
„senuoju būdu nebegaliu gyventi, o naujojo dar nesuradau . 
Dažniausiai klientas pats įvardija, kokių pokyčių nori ir tiki- 
si. „Norėčiau daugiau pasitikėti savimi“, „Norėčiau įgauti 
daugiau emocinės pusiausvyros , „Norėčiau išsiskirti su ma- 
ne išdavusiu žmogumi ir galėti toliau gyventi...“ Norų ir lū- 
kesčių begalė. Psichoterapinės pagalbos esmė ta, kad tam 
tikras rezultatas pasiekiamas tik tada, kai pasikeičia pats Žmo- 
gus — jo požiūris į situaciją, į gyvenimo naujoves. 

Pokyčiai, vykstantys per psichoterapijos procesą, yra ne- 
vienodo lygmens. Kartais pasikeitimas apsiriboja platesniu 

pažinimu ir įvairiapusiškesniu situacijos matymu, kartais šie po- 
kyčiai apima daugiau emocinę patirtį ir reiškiasi kaip tam tik- 
ros emocijos pripažinimas ir visapusiškesnis savęs matymas, 
kartais tai nauji refleksijos įgūdžiai, kurie neabejotinai padeda 
tolesniame gyvenime. Bene sudėtingiausios psichoterapijos pro- 
ceso užduotys yra tos, kuriomis siekiama asmenybės rekonst- 
rukcijos. Ši psichoterapija neapsiriboja daliniu asmens pasikei- 
timu, bet pretenduoja į visos asmenybės transformaciją. 

Profesionali psichoterapija, siekianti asmenybės rekonst- 
rukcijos, atsirado XX amžiaus pradžioje ir paprastai siejama 
su S. Freudo vardu. Šios psichoterapijos esmė — ilgalaikis 
buvimas su pacientu, grįžtant į ankstyvąjį vaikystės patyri- 
mą ir keičiant jau tuo metu susiklosčiusius reagavimo, elge- 
sio būdus, susiformavusią pasaulėžiūrą. Šia prasme psicho- 
terapeuto profesija yra unikali. Sunku rasti kitą tokią profe- 
siją, kuri leistų tarsi antrą kartą auginti Žmogų, šiai užduo- 
čiai skirti ypač daug laiko, dėmesio ir energijos. Tradicinė 
psichoanalizė vienam žmogui skiria keletą metų ir per juos 
psichoanalitikas bent valandai turi susitikti su savo klientu 
keturis ar penkis kartus per savaitę. Per psichoanalizės se- 
ansą grįžtama į ankstyvąjį gyvenimo tarpsnį, detaliai ir sub- 
tiliai analizuojamos pirmosios emocijos, santykiai su tėvais 
ir kitais artimaisiais, stengiamasi suprasti, kokią įtaką ši pa- 
tirtis daro dabartiniam gyvenimui ir psichikos sveikatai. Ana- 
lizuojant jau susiklosčiusius elgesio stereotipus, tyrinėjamos 
pokyčių galimybės, jų įgyvendinimas ir galiausiai asmeny- 
bės transformacija. 

Psichoterapijoje asmenybės rekonstrukcijos idėja vertina- 
ma prieštaringai. Viena vertus, tai Žmogaus galių išaukštini- 
mas — pats žmogus gali keisti savo likimą. Kita vertus, ši idė- 
ja laikoma pernelyg pretenzinga, nes paneigia antgamtinės 
galias, Dievą, likimą, to, kas duota, poveikį. Taip išaukštin- 
damas savo galias, žmogus tarsi peržengia jam nubrėžtas ri- 
bas. Kyla kitas gana kritiškas klausimas, ar tikrai ši rekonst- 

rukcija įmanoma ir ar visada ji reikalinga? Ar nesibaigianti 
psichoterapija nėra dar vienos priklausomybės kūrimas ir 
galios kitam Žmogui demonstravimas, iš jos dar ir pasipel- 
nant? Ar skelbiamas žmogaus išaukštinimas iš tikro nėra jo 
(paciento) nuvertinimas? Pagaliau ar tai vienintelis būdas, 
kuriuo galima padėti spręsti psichologines problemas ir siekti 
psichologinės harmonijos. 

Šiuos ir kitus klausimus kelia patys psichoterapeutai, pa- 
cientai ir kitų profesijų atstovai. Į juos, deja, ne visada gali- 
ma atsakyti ir tai, matyt, yra viena iš priežasčių, lėmusi įvai- 
rių psichoterapijos srovių gausą. Jos kelia kitokios psichote- 
rapijos užduotis. Nuslopintos patirties atgaivinimas, dides- 
nis sąmoningumas, naujų įgūdžių formavimas, atsakomy- 
bės sau priskyrimas - šie ir kiti dalykai gali būti psichotera- 
pijos tikslai, kurių siekiama ne tik analizuojant praeitį, bet ir 
sutelkiant dėmesį į čia ir dabar, mokantis visa esybe išgyven- 
ti dabarties momentą. Ne psichoanalitikas interpretuoja vi- 
dinį Žmogaus pasaulį, bet pats pacientas, kuris įsisąmonina 
savo poreikius ir vertybes, plečia galimybių suvokimą, imasi 
atsakomybės ir pats pasirenka. Šie principai svarbūs huma- 
nistinei psichologijai ir jos pagrindu formuojamoms įvairioms 
psichoterapijos sistemoms. Tokia psichoterapijos kryptis for- 
mavosi amžiaus viduryje ir dabar yra viena iš pagrindinių. 

Pastaruoju metu psichoterapija vis labiau atsitraukia nuo 
medicininio modelio ir tampa socialinių mokslų sritimi. Ši 
sritis apima ne tik medicininius ar asmenybės struktūros 
klausimus, bet vis daugiau dėmesio skiria raidos ir ugdymo 
psichologijai, elgesio ir socialinės psichologijos studijoms, 
vertybių klausimui ir fenomenologinei patyrimo analizei. Psi- 
choterapija nebėra tik gydymas siaurąja šio žodžio prasme. 
Psichoterapinio poveikio esmė — asmenybės branda ir trans- 
formacija, o viena iš esminių psichoterapijos užduočių - as- 
mens pasirengimas lanksčiau ir kūrybiškiau pakelti gyveni- 
mo išbandymus. 

Nepaisant psichoterapijos krypčių įvairovės, vis dėlto as- 
menybės pasikeitimo problema tebėra svarbiausia ir bendra 
visoms psichoterapijos mokykloms. Ar Žmogus gali iš esmės 
pasikeisti? Ar didėjantis sąmoningumas yra vienintelė sąly- 
ga, skatinanti asmenybės transformaciją? Ką šiame procese 
gali psichoterapija? 

Pagrindinis šios monografijos tikslas — asmenybės transfor- 
macijos procesų analizė. Kaip vyksta transformacija? Kokia šio 
proceso raiška ir įvairovė? Kaip šį procesą išgyvena pats žŽmo- 
gus? Kokios kyla kliūtys? Kokios sąlygos įgalina sėkmingą 
transformaciją? Šie klausimai keliami visoje monografijoje, 
atskleidžiami vienokie ar kitokie šio sudėtingo proceso as- 
pektai. 

Kai kalbame apie asmenybės pokyčius, kyla vienas iš es- 
minių klausimų — kokia išorinio poveikio galia? Ar greit be- 
sikeičiančios socialinės normos, skelbiamas kitoks poreikių, 
tarpusavio santykių ir prioritetų supratimas iš esmės keičia 
asmenybę? Kaip besikeičianti išorinė kultūra keičia indivi- 
dą? Ar pats Žmogus, jo asmeninė istorija, jo kultūra tebelie- 
ka svarbūs psichinio gyvenimo šaltiniai? Šie klausimai neiš- 
vengiami siekiant geriau suprasti asmenybės pokyčius bei 
paties asmens pastangų svarbą. 

Atsakymų į šiuos klausimus ieškosiu analizuodama įvai- 
rius teorinius šaltinius ir klinikinius atvejus iš ilgametės psi- 
choterapijos praktikos. Daugeliu atvejų su vienu žmogumi 
dirbama ne vienerius metus, todėl įmanoma ilgesnį laiką ste- 
bėti vykstančius Žmogaus pokyčius. 


Knygą sudaro dvylika skyrių. Juos galima sugrupuoti į tris 
pagrindines dalis. Asmenybės raidos ir transformacijos proce- 
sai yra pirmoji svarbi šios knygos dalis. Pradžioje pateikia- 
ma bendra Žmogaus pokyčių panorama, išplėtota psichodi- 
naminės psichologijos. Šie aprašymai remiasi S. Freudo, jo 
bendražygių E. Eriksono, C. G. Jungo darbais. Taip pat ana- 


16 Asmenybės transformacija sapnuose, pasakose, mituose 


lizuojami šiuolaikinių psichoanalitikų M. Mahler, M. Pine'o 
ir A. Bergmano darbai, objektų ryšių teorijos atstovų D.Win- 
nicotto ir kitų koncepcijos. Šiame skyriuje pristatomi anali- 
tinės psichologijos autoriai: C. G. Jungas, E. Neumanas, 
M. Jacoby's, C. Asper, dėstomos Savasties psichologijos at- 
stovo D. Sterno mintys. Remdamasi minėtų autorių darbais, 
siekiau trumpai aprašyti svarbiausius raidos proceso etapus, 
jų metu kylančias problemas, veiksnius, būdingus tam tik- 
ram asmenybės tapsmo etapui. 

Kitas svarbus klausimas — tai bandymas suprasti prigim- 
ties užkoduotų raidos procesų ir asmens transformacijos mo- 
mento ryšį. Transformacijos momentas yra kokybinis žmo- 
gaus gyvenimo, jo statuso, jo vertybių pasikeitimas. Remda- 
masi istorine perspektyva ir įvairiomis psichologijos teorijo- 
mis, bandau pateikti išsamų transformacijos proceso vaiz- 
dą. Iniciacijos ritualai ir jų struktūra yra tarsi archetipinė 
šerdis aprašant visus esminius pokyčius. Šios struktūros es- 
mė nesikeičia jau tūkstančiai metų ir nepriklauso nuo kultū- 
rinių ar asmeninių veiksnių. Šiuolaikinėse teorijose, pavyz- 
džiui, analitinėje ir humanistinėje psichologijoje, transfor- 
macija pateikiama labiau diferencijuojant emocinių išgyve- 
nimų niuansus ir sąlygas, skatinančias transformacijos pro- 
cesą. Analizuodama istorines ištakas, rėmiausi kai kurių et- 
nologų - M. Eliade's, J. Cambello, N. Vėliaus, A. Žarskaus ir 
kitų — senųjų ritualų aprašymais ir darbais. Analizavau 
XX amžiaus psichologijos teorijas: humanistinės psichologi- 
jos pakraipos autorius F. Perlsą, L. Dodson, analitinės psi- 
chologijos atstovus C. G. Jungą, V. Kast ir kitus. 

Kita ne mažiau svarbi ir kur kas didesnė dalis - tai bandy- 
mas giliau suvokti transformacijos procesus pasitelkiant simbo- 
lius. Simbolis suprantamas kaip darinys, visada turintis pa- 
slapties arba pasąmoningumo aspektą. Jeigu pripažįstame 
simbolines prasmes, simbolinius veiksmus, tai pripažįstame 
būties daugiaprasmiškumą. Kita vertus, pripažinę simbolinį 

būties aspektą, ne tik įvairiai galime vertinti tikrovės reiški- 
nius, bet ir atveriame daugiau ryšių su paslapties arba pasą- 
monės pasauliu. Pasąmonę tyrinėjame remdamiesi ne tik 
priežasties, bet ir analogijos principu. Analizuodami konkre- 
čius simbolius, remiamės racionaliu pažinimu, taip pat kai 
kurias hipotezes keliame intuityviai - taigi neatmetame ira- 
cionalaus pažinimo prado. Įvairios simbolinės raiškos for- 
mos (konkretus simbolis, sapnai, pasakos ir mitai) padeda 
atskleisti transformacijos proceso įvairovę, gelmines ištakas, 
skirtingas šio proceso puses. 

Taigi antrajame monografijos skyriuje analizuojama sim- 
bolio psichologija, bandoma paaiškinti simbolio sampratą, 
ypatybes, struktūrą, turinį ir galimybes taikyti simbolius psi- 
choterapijoje. Rėmiausi įvairiomis psichologijos studijomis, 
daugiausia analitine psichologija, taip pat tarpdisciplininė- 
mis studijomis, etnologų darbais, konkrečių simbolių apra- 
šymais, kuriuos ėmiau iš žymiausių šio laikotarpio simbo- 
lių žodynų: Lietuvoje išėjusios vokiečio U. Beckerio studi- 
jos, anglų kalba skelbtos studijos, ispano J. Cirloto, anglės 
J. Cooper ir kt. darbų. Studijuodama kai kuriuos simbo- 
lius, rėmiausi mitologijos enciklopedijomis, Antikos ir Egip- 
to kultūrų žodynais. Aprašydama simbolio funkcijas, sie- 
kiau atskleisti simbolio taikymo psichoterapijos praktikoje 
galimybes. 

Išskirtinę vietą šioje knygoje užima sapnų studijos. Kny- 
goje pateikiama išsami sapno sampratos ir sapno kilmės ana- 
lizė. Remiamasi istoriniais šaltiniais, pradedant pirmykščių 
kultūrų aprašymu, pirmaisiais rašytiniais šaltiniais, antikos 
autorių darbais bei XX amžiaus psichologijos teorijomis: 
S. Freudo, C. G. Jungo, A. Adlerio ir kt. darbais. Pasirinkta 
neatsitiktinai. Sapnai — kiekvieno Žmogaus vidinio gyveni- 
mo dalis. Jie yra akivaizdus Žmogaus būties iracionalumo ir 
paslaptingumo liudijimas. Daugeliu atvejų sapnų kalba yra 
simbolinė, todėl yra specifinio individualaus simboliškojo bū- 

ties aspekto atspindys. Sapnai bando atspindėti kiekvieną 
svarbesnį asmens potyrį. Jie yra akivaizdus ir artimiausias 
naujo sąmoningumo ir galimos transformacijos šaltinis. Taip 
pat sapnai yra ir transformacijos proceso atspindys. 

Sapnai — tai tiltas, jungiantis asmens sąmonę su pasąmo- 
ne, su asmenine ir visuomenės istorija. Būtent sapnai leidžia 
atsakyti į klausimą, ar hipotezės apie kolektyvinę pasąmonę 
galioja šiuolaikiniam Žmogui. Sapnai liudija, kaip vyksta psi- 
chikos pokyčiai ir kaip asmens vidaus pasaulis dalyvauja jo 
išorės gyvenime. 

Šioje knygoje analizuoju sapnų funkcijas, rūšis, sapnų ti- 
pus, psichoterapinio darbo su sapnais metodus. Kadangi įvai- 
rūs šaltiniai šiuo klausimu medžiagą pateikia gana fragmen- 
tiškai, tai vienas šios monografijos tikslų buvo analizuoti įvai- 
rius teorinius šaltinius, apibendrinti ir bandyti susisteminti gau- 
sią medžiagą. Nagrinėdama sapnų funkcijas, rūšis, analizės 
metodus, turimą medžiagą stengiausi apibendrinti laikyda- 
masi vienodos struktūros — pradžioje analizavau teoriją. Pa- 
prastai tai istorinių šaltinių aprašymas ir kai kurių XX am- 
žiaus psichologijos teorijų studijos. Daugiausiai rėmiausi psi- 
chodinaminėmis teorijomis bei humanistinės psichologijos 
autorių darbais. Kita dalis - mano pačios psichoterapijos 
praktikos analizė. Praktinėje dalyje remiantis sapnais ir jų 
analize psichoterapijos procese, atskleidžiami kai kurie trans- 
formacijos proceso aspektai. Aiškindami sapnus ir rasdami 
sąsajų su senųjų kultūrų motyvais (temomis ar simbolika), 
liudijame, kad istorija ir kultūra veikia kiekvieno Žmogaus 
psichiką. Visi šie klausimai analizuojami monografijos III- 
VIII skyriuose. 

Paskutiniai (IX, X, XI, XII) skyriai — tai visų prieš tai nagri- 
nėtų klausimų apibendrinimas siekiant atspindėti dinamišką 
individuacijos proceso visumą. Bandoma aprašyti asmenybės 
transformaciją analizuojant ir patį procesą, ir įvairias simbo- 
lines jo raiškos formas. Šioje dalyje yra skyriai apie Ego raidą 

ir jo atspindžius mituose, pasakose ir sapnuose, apie Šešėlio 
archetipą, arba asmeninės pasąmonės integravimo klausi- 
mus. Paskutinieji du skyriai yra apie Anima/Animus archeti- 
pus, apie moters ir vyro individuacijos procesus. Psichikos 
darinių raidą, pokyčius ir įvairovę nagrinėjau pateikdama 
kultūrinių šaltinių ir praktinių atvejų analizę. Šią grindžiau 
teorinėmis studijomis. 

Visa knyga, o ypač trečioji jos dalis, daugiausiai grindžia- 
ma C. G. Jungo analitinės psichologijos teorija ir praktinio 
darbo principais. Taip pat neatsitiktinis išskirtinis dėmesys 
analitinei psichologijai. Ši teorija integruoja daugelio sričių 
žinias apie transformacijos procesą, apie simbolio svarbą žmo- 
gaus gyvenime. Kita ne mažiau svarbi priežastis - mano išsi- 
lavinimas ir interesai. Pastarajame dešimtmetyje analitinę psi- 
chologiją studijavau Čikagos C. G. Jungo institute bei se- 
niausiame Analitinės psichologijos institute Ciuriche, Švei- 
carijoje, taip pat klausiau seminarų, kurie buvo organizuo- 
jami Lietuvoje. Pati perėjau ilgametę analizę, klausiausi pa- 
skaitų ir dalyvavau seminaruose, dėl praktinių atvejų kon- 
sultavausi su žymiais šių dienų analitikais: dr. M. Jacoby'u, 
prof. V. Kast, dr. C. Asper, dr. M. Steinu, dr. T. Kapacinsku, 
dr. U. Wirtz, prof. A. Samuelsu ir kitais. Vienas iš šios kny- 
gos tikslų ir yra mano pačios teorinių studijų ir praktinio 
darbo apibendrinimas. 

Monografija skirta psichologams, psichoterapeutams ir ki- 
tiems specialistams, kurių darbas susijęs su psichologine ir 
socialine pagalba, su asmenybės ugdymu, su sveikatos pro- 
blemų sprendimu. Knyga gali būti vertinga kultūrologams, 
kurie domisi simbolio psichologija ir jo raiška gyvenime. Ji 
taip pat gali būti naudinga tuo besidomintiems studentams 
ir visiems, kurie nori geriau pažinti žmogaus gelmes. 


I SKYRIUS 


ASMENYBĖS RAIDA IR TRANSFOR- 
MACIJOS PROCESAS 


+ Bendra asmenybės raidos procesų apžvalga 
+ Asmenybės transformacijos procesai 
+ Transformacijos procesų istorinė apžvalga 
+ Transformacijos procesas šiuolaikinėse psichologijos 
teorijose 
Transformacijos pasirinkimas 
Transformacijos proceso struktūra ir turinys 
+ Archetipinės transformacijos proceso prielaidos 
Archetipų numinoziškumas 
Žmogus keičiasi visą gyvenimą. Keičiasi jo kūnas ir fizinės 
savybės, turtėja jo emocinė patirtis ir emocinis reagavimas, 
plečiasi pažinimas, pažintinės galimybės, orientacija pasau- 
lyje ir savyje. Keičiasi bręstančio žmogaus vertybės, savęs 
suvokimas, santykiai. Priklausomai nuo amžiaus iškyla skir- 
tingi poreikiai, kitaip suprantamos Žmogaus gyvenimo už- 
duotys, gyvenimo prasmė. 

Kaip Žmogus auga ir keičiasi? Ar gali iš esmės pasikeisti 
vadinamasis suaugęs žmogus? Jei taip, tai kokia yra suaugu- 
sio žmogaus transformacija? Analizuodama šiuos klausimus, 
pateiksiu bendrą individo raidos apžvalgą bei studijas apie 
transformacijos procesą, remsiuosi istoriniais šaltiniais, hu- 
manistinės ir dinaminės psichologijos autorių darbais. Ypač 
daug dėmesio skirsiu C. G. Jungo koncepcijai, jo idėjoms 

apie simbolinę asmenybės raidos ir transformacijos procesų 
raišką kultūros šaltiniuose. 


BENDRA ASMENYBĖS RAIDOS 
PROCESŲ APŽVALGA 


Žmogaus augimas tradiciškai yra raidos psichologijos objek- 
tas. Raidos psichologijos pradžia dažnai siejama su dinami- 
nės psichologijos klasiku 5. Freudu, kuris savo darbuose ak- 
centavo vaikystės patyrimo svarbą. Vaikystės išgyvenimai 
formuoja pasąmonę ir vidinius konfliktus. Jie daro įtaką su- 
augusio Žmogaus gyvenimui, jo būsenoms ir santykiams. 
S. Freudas itin pabrėžė seksualinio potraukio svarbą. Jis tei- 
gė, kad pagrindiniai žmogaus raidos etapai priklauso nuo 
šio potraukio realizavimo galimybių. Asmenybė bręsta per- 
eidama psichoseksualinės raidos stadijas, kai asmuo skirtin- 
gai patenkina savo seksualinius poreikius. Pvz., oralinėje sta- 
dijoje malonumas pasiekiamas burna, o genitalinėje stadijo- 
je libido koncentruojasi į genitalijas (S. Freud, (1917) 1999). 
Anot S. Freudo, pereinant šias stadijas radikaliai keičiasi žmo- 
gaus vidinės struktūros bei išoriniai santykiai, formuojasi pa- 
grindiniai asmenybės psichikos dariniai: Id, Ego ir Superego. 
Fiksacija tam tikroje raidos stadijoje vėliau tampa asmeny- 
bės sutrikimų šaltiniu. 

Santykiai su tėvais yra labai reikšmingas veiksnys, lemiantis 
ankstyvojo patyrimo, o kartu ir tolesnio gyvenimo kokybę. 
Augantis vaikas tapatinasi su tėvais, siekia jų meilės, su jais 
konkuruoja. Priklausomai nuo to, kaip klojasi šie santykiai, 
formuojasi ir jau minėtos vidinės asmenybės struktūros Su- 
perego ir Ego, taip pat gali susidaryti kompleksai, lemiantys 
tolesnius individo santykius. 

S. Freudo idėjos labai dažnai buvo kritikuojamos už sek- 
sualinio potraukio absoliutinimą. Tačiau jo teiginiai apie 

ankstyvosios patirties svarbą tolesniam Žmogaus gyvenimui 
buvo didis atradimas, tapęs vienu svarbiausių pastarojo šimt- 
mečio psichologijos atradimų ir turėjusių didžiulę įtaką Žmo- 
gaus, jo vystymosi supratimui, psichoterapijos proceso bei 
gydymo veiksnių aiškinimui. Šiuolaikiniai mokslininkai ne- 
retai remiasi 5. Freudu, perkuria jo idėjas, tačiau neatmeta 
ankstyvosios patirties svarbos. Įvairių teorinių pakraipų au- 
toriai aktyviai tyrinėja ankstyvąją vaiko patirtį, savo teorijas 
grindžia kūdikio ir vaiko stebėjimais, ypač akcentuoja pir- 
mųjų trejų Metų patyrimo svarbą. Psichologiniais tyrimais 
įrodyta, kad būtent ankstyvoji patirtis yra pamatas, ant ku- 
rio statomas tolesnis Žmogaus gyvenimas ir kuris lemia emo- 
cinį prisitaikymą, tarpusavio santykius, taip pat ir psichikos 
patologiją. 

Kalbant apie ankstyvosios patirties turinį, pabrėžiama pir- 
mųjų ryšių su motina svarba, ypač akcentuojama, kad kūdi- 
kiui svarbus simbiozės su motina išgyvenimas, taip pat ir 
atsiskyrimo nuo jos patyrimas (M. Mahler, 1975). Simbiozė 
suprantama kaip susiliejimas su motina, ir tai leidžia kūdi- 
kiui išgyventi, patenkinti pagrindinius poreikius, sukuria sau- 
gumo jausmą. Jei žmogus neišgyvena visavertės simbiozės 
su motina vaikystėje ir jei jis laiku nuo jos neatsiskiria, tai 
suaugęs toks žmogus gali turėti polinkį į simbiozę, išgyventi 
nesaugumą ir artimo ryšio baimę, ambivalentiškus neaiškius 
jausmus artimajam. 

Kita vertus, motina negali patenkinti visų vaiko porei- 
kių ir santykiai negali būti idealūs. Tokio idealo ir nerei- 
kia siekti, nes tada vaikas neišsiugdys savarankiškumo, ne- 
išmoks pakelti nesėkmių. Geriausia yra ne ideali, bet pa- 
kankamai gera motina, kuri patenkina vaiko poreikius ir 
leidžią jam išgyventi frustraciją, pasitiki jo savarankišku- 
mu. Pakankamai gera motina ir geri santykiai su ja yra 
pasitikėjimo savimi ir pasauliu pagrindas (D. W. Winni- 
cott, (1961) 1991). 

Visavertis emocinis patyrimas ankstyvajame amžiuje, pa- 
matinis pasitikėjimo jausmas yra stipraus Ego formavimosi 
sąlygos. Stiprus Ego reiškia: 


asmens gebėjimą realistiškai matyti pasaulį (kognityvi- 
nis Ego aspektas); 

gebėjimą integruoti emocinius išgyvenimus (emocinis 
Ego aspektas); 

gebėjimą atsiverti tarpasmeniniams santykiams, 
atvirumą ir nebijojimą artimu ryšiu prarasti save (psi- 
chosocialinis Ego aspektas). 


Stipraus Ego formavimas yra viena iš pirmosios gyvenimo 
pusės užduočių, nes stiprus Ego yra svarbus veiksnys toles- 
niems suaugusio ŽMogaus gyvenimo procesams, jo indivi- 
duacijai, kur gyvenimo užduotys formuluojamos siekiant 
dvasinio potencialo sklaidos (C. G. Jungas, (1966) 
1977; M. Jacoby, 1990; C. Asper, 1993). 

Santykiai su motina — svarbiausias ankstyvosios raidos 
veiksnys, formuojantis tinkamą Ego-Savasties ašį. Klasiki- 
niais šios srities laikomi E. Neumano darbai, kuriais remiasi 
jau minėti objektų ryšių tyrinėtojai M. Mahler, F. Pine'as, A. 
Bergmanas ir kai kurie šiuolaikiniai analitinės psichologijos 
autoriai, tiriantys archetipinę psichikos dalį, E. Edingeris, 
M. Jacoby's ir kiti. Erikas Neumanas teigia, kad gimęs kūdi- 
kis dar neturi savarankiškos Ego struktūros. Ego ir Savastis 
tapatūs (E. Neuman, 1973). Tiksliau tariant, Ego dar yra S5a- 
vasties dalis. Motina yra pirmoji figūra, į kurią kūdikis pro- 
jektuoja savo Savastį. Pirmieji kūdikio potyriai yra susiję su 
susiliejimo su motina išgyvenimu. 

Ankstyvojoje kūdikystėje Ego ir Savastis dar nėra išsikris- 
talizavę kaip atskiri dariniai. Motina tuo pat metu yra ir Sa- 
vastis, ir kita. Kai šie dalykai atsiskiria, vaikas pradeda skirti 
santykį aš-kitas, atsiranda poliarizacija geras-blogas, malo- 

nus-nemalonus, formuojasi Ego tapatumas ir savęs vaizdo 
ribos. 

Ankstyvoji patirtis yra susijusi su psichikos sveikata. Dau- 
gelis psichologijos teorijų psichikos patologiją sieja su vys- 
tymosi ypatumais ir sutrikimais. S. Freudas neurozę sieja su 
vidiniu konfliktu ir su vystymosi fiksacija tam tikroje seksu- 
alino potraukio patenkinimo fazėje. Anot C. G. Jungo, psi- 
chikos sveikatos problemos kyla iš individuacijos proceso 
tėkmės ir šio proceso blokavimo. Objektų ryšių teorijos au- 
toriai gana tiesiogiai nurodo, kuriuo ankstyvojo amžiaus 
tarpsniu įvyksta raidos fiksacija ir formuojasi tam tikra pa- 
tologija. Sakykime, problemos pirmais gyvenimo metais sie- 
jamos su šizofrenijos etiologija. Chroniška pagrindinių po- 
reikių frustracija antrais gyvenimo metais gali būti siejama 
su ribinės, narcisistinės asmenybės formavimusi. Iškilusi kon- 
kurencija su vienu iš tėvų, konfliktas ir tinkamas Edipo kom- 
plekso neišsprendimas gali būti neurotinių sutrikimų prie- 
žastis. Dinaminės psichologijos šaltiniuose teigiama, kad tė- 
vai ir ypač motina turi esminę įtaką tam tikrų sutrikimų for- 
mavimuisi. Motina atsakinga už pagrindinių kūdikio, o vė- 
liau vaiko poreikių patenkinimą, saugumo jausmą ar tinka- 
mą emocinės patirties atspindėjimą. Santykiai su motina le- 
mia vaiko vidinių dalių santykius, adekvatų savęs vaizdą, 
realistišką pasaulio supratimą ir savo vietą jame. 

Kita vertus, ar tik motina iš tikro totaliai lemia kūdikio 
vystymąsi, jo emocinę brandą, vėliau atsirančias problemas 
ar net patologiją? Ar pats kūdikis gali daryti įtaką ankstyva- 
jai patirčiai, taip pat ir tolesniam gyvenimui? Šiuolaikinėje 
psichologijoje šie klausimai dažnai keliami suvokiant, kad 
suteikti per didelę galią motinai daugeliu atveju nėra teisin- 
ga. Tyrimais įrodyta, kad kūdikis jau nuo pirmųjų dienų yra 
aktyvus. Tik gimęs jis yra ne pasyvi būtybė, o asmuo, kuris 
savo atėjimu pakeičia šeimos gyvenimą. Kiti šeimos nariai 
gana ryškiai pajunta naujo nario atėjimą ir yra priversti prie 

jo taikytis (D. Stern, 1991). Žmogaus individualumas ir jo 
Savastis atsiskleidžia jau labai anksti. Tyrimais D. Sternas su 
bendradarbiais įrodė, kad jau kelių dienų kūdikis skiria mo- 
tinos kvapą, pats ieško jutiminių dirgiklių arba atsiriboja, kai 
jų yra per daug. Pagrindinis motinos vaidmuo susijęs su tin- 
kamu jutimų skatinimu. Vėliau, lavėjant emociniam pasau- 
liui, motinos vaidmuo keičiasi. Ji tampa pagrindine vaiko 
emocinio gyvenimo partnere, o kartu ir jo afektinių reakci- 
jų derintoja. D. Sternas atmeta daugelio autorių hipotezę 
apie simbiozę ir teigia, kad kūdikio ankstyvoji patirtis jau 
yra išgyvenama kaip atskiro individo. Jis geba pats reaguo- 
ti į jutiminius dirgiklius, skiria emocines reakcijas, net gali 
pasakyti „ne“. Tik jo kalba yra daugiau susijusi su neverba- 
line raiška. 

Šie tyrimai yra gana novatoriški ir iš esmės keičia požiūrį į 
motinos ir vaiko santykį. Toks požiūris ypač svarbus ligos 
atvejais, kai remiantis klasikine psichoanalize motina tampa 
atsakinga ir kalta už tam tikrą savo vaiko psichikos patologi- 
ją. Tačiau praktikoje matome daug atvejų, kai ligos šaltinį 
susieti su šeimos santykiais būtų klaidinga. Pati motina gam- 
ta, deja, daugeliu atvejų lemia psichikos sutrikimus, kurie 
gali būti perduoti paveldėjimo būdu arba kitais mažiau psi- 
chologizuotais būdais. 

Kitas svarbus Savasties psichologijos aspektas — tai kitoks 
požiūris į gimusį žmogų. Pripažindami jo atskirumą ir indi- 
vidualumą, pripažįstame jo galias ir gerbiame jo Savastį, ku- 
ri kūdikiui augant įgauna vis naujas raiškos formas. 

D. Sternas, analizuodamas kūdikio sąsajas su išoriniu pa- 
sauliu, nurodo kelis esminius Savasties aspektus, kurie gali 
būti vertinami ir kaip raidos momentai. Gimimas ir anksty- 
voji patirtis įvardijama kaip Atsirandanti Savastis, kurios es- 
mė yra jutiminiai potyriai. Per antrą šeštą mėnesį formuoja- 
si Šerdinė Savastis. Šiuo laikotarpiu kūdikis geba emociškai 
reaguoti į visokius dirgiklius. Septintą devintą mėnesį for- 

muojasi Subjektyvioji Savastis, kuri reiškia, kad vaikas pra- 
deda jausti savęs ir Kito atskirumą. Dar vėliau ryšys su kitu 
žmogumi, taip pat vidinė patirtis išreiškiamas žodžiu. Šį Sa- 
vasties aspektą D. Sternas pavadino verbalinių sąsajų sfera. 
Taigi, anot šio autoriaus, Žmogus jau gimęs turi savo Savas- 
tį, Kuri yra asmenybę organizuojantis centras. Žmogui au- 
gant, atsiranda naujos Savasties raiškos formos, pati Savas- 
tis plečiasi ir tampa labiau regima. 

Matome, kad daugelis autorių pripažįsta ankstyvosios pa- 
tirties svarbą tolesniam Žmogaus gyvenimui, jo emocinei ir 
socialinei adaptacijai, jo psichikos sveikatai ir psichologinei 
pusiausvyrai. Visi jie vieningai sutinka, kad motina vaikui 
yra svarbiausia figūra ankstyvosios patirties laikotarpiu, ta- 
čiau jos vaidmuo šiame procese traktuojamas įvairiai. Ši įvai- 
rovė turbūt rodo tą faktą, kad subjektyvus veiksnys ne tik 
lemia raidos procesą, bet taip pat yra svarbus ir jį analizuo- 
jant. 

Kas darosi su žmogumi, kai jis išauga vaikystės rūbus? Ko- 
kie pakitimai vyksta paauglystėje, jaunuolio, suaugusio žmo- 
gaus gyvenime? Kiti žymūs raidos psichologijos atstovai 
E. Eriksonas, J. Piaget tiria ne tik Žmogaus ankstyvojo vysty- 
mosi dėsningumus, bet ir analizuoja vėlesnes augimo stadi- 
jas, ypač akcentuojama paauglystės svarba, kartu užsimena- 
ma apie suaugusio Žmogaus tobulėjimo galimybes. Vienas 
populiariausių autorių E. Eriksonas praplečia tradicinę psi- 
choanalitikos sampratą. Jis nurodo, kad sąveika su aplinka 
yra ne mažiau svarbi nei ankstyvieji santykiai su tėvais 
(E. Erikson, 1950). Svarbi ne tik trečių gyvenimo metų krizė 
ir Edipo komplekso sprendimas, bet lygiai taip pat svarbi 
paauglystės krizė ir tapatumo jausmo sutvirtėjimas. E. Erik- 
sonas nurodo aštuonis asmens raidos etapus, kurie apima 
visą žmogaus gyvenimą. Kiekvienas etapas aprašomas re- 
miantis priešybių principu, jomis nurodomas dominuojan- 
tis išgyvenimų motyvas. Tarkim, pirmaisiais gyvenimo me- 

tais šios priešybės yra saugumas ir nesaugumas, 0 jau minė- 
tu paauglystės laikotarpiu — tai tapatumas ir vaidmenų ne- 
aiškumas. Sąveika su aplinka yra esminė sąlyga to, kaip as- 
muo išgyvena tam tikrą raidos etapą. 

J. Piaget, vienas iš raidos psichologijos klasikų, teigia, kad 
asmenybės vystymosi pagrindas yra pažintinių procesų rai- 
da, o ne pasąmoniniai procesai, susiję su tarpusavio santy- 
kiais ir emociniu patyrimu. Žmogaus mąstymas ir pasaulio 
pažinimas lemia elgesį ir emocines reakcijas. Šis autorius taip 
pat skiria vystymosi fazes, atsižvelgdamas į kognityvinių ge- 
bėjimų lygį. „Sąveika su aplinka yra procesas, kurį moksli- 
ninkas pavadino kognityviniu struktūravimu“ (R. Žukaus- 
kienė, 1995, p. 61). 

Nors E. Eriksonas ir J. Piaget nurodo įvairias vystymosi 
pakopas, tačiau pagal jų teorijas svarbiausi dalykai vis dėlto 
atsitinka vaikystėje ir jaunystėje. Jie užsimena ir apie suau- 
gusio Žmogaus vystymąsi, tačiau šį etapą aprašo gana api- 
bendrintai. 

Šią spragą iš dalies užpildo analitinės psichologijos atsto- 
vai, kurie daugiau dėmesio sutelkia ne tik į ankstyvąją žmo- 
gaus patirtį, bet ir į amžiaus vidurio krizę, jau suaugusio žŽmo- 
gaus individuacijos procesą. C. G. Jungas esė „Gyvenimo 
pakopos“ rašo, kad Žmogaus gyvenimą galima skirti į dvi 
pagrindines dalis, kurios skiriasi ir gyvenimo kokybe, ir 
orientacijomis, ir vertybėmis, ir gyvenimo užduočių supra- 
timu. 

„Pirmos gyvenimo pusės uždaviniai yra susiję su atsisky- 
rimu nuo motinos ir su stipraus savarankiško Ego formavi- 
musi. Tai suaugusio Žmogaus tapatumo jausmo atsiradimas, 
tai profesijos pasirinkimas ir kompetencijos įgijimas, tai sta- 
bilių santykių ir šeimos sukūrimas“ (C. G. Jung, (1930-1931) 
1977). Šiuo amžiaus tarpsniu svarbu būti pripažintam, turėti 
savo vietą pasaulyje ir tam tikrą gyvenimo tęstinumo jaus- 
mą, reikšmingą asmenybės pusiausvyros pagrindą. Yra kaž- 

kas, kas yra stabilu, kas buvo vakar, yra šiandien ir bus rytoj. 

Šio amžiaus tarpsnio pagrindinė užduotis - stipraus Ego 
susiformavimas. Stiprus Ego reiškia geras pasaulio paži- 
nimo galimybes, puikų gebėjimą integruoti emocinį paty- 
rimą ir imtis atsakomybės ieškant egzistencinių sprendi- 
mų. 

Antroje gyvenimo pusėje Žmogaus interesai ir vertybės kei- 
čiasi. Išorinis pasaulis ir išoriniai santykiai užleidžia vietą vi- 
diniams psichiniams procesams. Pirmos gyvenimo pusės 
nuostatos daugiau centruotos į Ego, antrosios — į Savastį. 
Asmuo vis daugiau laiko ir energijos skiria vidaus pasauliui 
ir dvasinėms vertybėms. Šiuo metu mirtis iškyla kaip realy- 
bė, svarbus tampa gyvenimo prasmės klausimas, į kurį ne- 
įmanoma atsakyti orientuojantis vien į išorinio gyvenimo kri- 
terijus. 

„Amžiaus vidurys - tai toks laikas, kai asmuo tarsi viską 
gyvenime yra pasiekęs. Dažniausiai jau būna įsitvirtinęs ma- 
terialiai ir socialiai, turi šeimą ir padėtį visuomenėje. Tačiau 
neretai kartu su visa ta išorine sėkme tam tikru momentu 
pradeda jausti tuštumą ir beprasmybę“ (G. Gudaitė, 1997, 
p. 52). Materialinė ir socialinė gerovė jau netenkina kylančių 
poreikių, o išorinio pasaulio pažinimas nebeatsako į kai ku- 
riuos esminius gyvenimo klausimus. Nei pinigai, nei tvirta 
padėtis visuomenėje, net užauginti vaikai nepatenkina noro 
surasti gyvenimo, kančios prasmę, negali atsakyti į klausi- 
mus apie būties pabaigą. 

Šiuo amžiaus tarpsniu kylančias problemas galima spręsti 
orientuojantis į dvasines vertybes. Dvasinė pusiausvyra ir 
dvasinių poreikių patenkinimas pasiekiamas meditacija, mal- 
da ir kontempliacija. Asmenybės aktyvumas ir veikla išori- 
niame pasaulyje nebėra tokie svarbūs, kaip buvo pirmoje gy- 
venimo pusėje, kai pagrindiniai poreikiai ir elgesio motyvai 
buvo susiję su įsitvirtinimu visuomenėje. 

Vertinant Ego ir Savasties santykių požiūriu, šiuo etapu 

labiau įsisąmoninamas Ego ir Savasties ryšys. Jie susikristali- 
zuoja į dvi atskiras struktūras, veikiančias žmogaus gyveni- 
mą. Būtent šiuo amžiaus tarpsniu prasideda tikroji indivi- 
duacija, sąmoningo santykio su Savasties archetipų užmez- 
gimas ir sąmoninga nuostata realizuoti šį archetipą. Tai yra 
Ego ir Savasties susitikimo momentas, reiškiantis ne tik savo 
gyvenimo unikalumo supratimą, bet ir viršesnės galios da- 
lyvavimą ir jos pripažinimą. Religiniuose tekstuose šis epi- 
zodas aprašomas kaip ekstazės būsena, kaip dialogas su Die- 
vu, kaip Apreiškimo motyvas. 

Individuacija yra procesas, bet ne tikslas. Savęs, kiekvie- 
no savo gyvenimo aspekto pažinimas ir integracija skatina 
tolesnę transformaciją. Ego ir Savasties santykių aspektu tai 
būtų jų abiejų galios pripažinimas. Individuacija - tai dialo- 
gas, tai dinamiška sąveika, tai šio dialogo tolesnis rutulioji- 
masis. 

Kai kurie autoriai teigia, kad archetipinio lygio individua- 
cijos esmė aprašoma kaip Dievo atpirkimo tema. „Psicholo- 
ginė raida — tai atpirkimo procesas, kurio tikslas - sąmonin- 
gumu išpirkti Savastį, paslėptą pasąmoninėje identifikacijo- 
je su Ego“ (E. Edinger, 1992, p. 103). 

Šis motyvas svarbus ir alchemijoje, kai ieškoma naujos 
materijos kokybės. Žmogaus individuacija primena alche- 
miko darbą. Jis turi dirbti su savo prima materia, pasąmo- 
ne, kad pasiektų ir išlaisvintų psichikos viršasmenišką pri- 
gimtį. 

Apibendrinant informaciją apie amžiaus vidurio tarpsnį, 
reikėtų pažymėti tokius esminius momentus: individuacija 
ir sąmoningas santykio su Savastimi užmezgimas prasideda 
būtent šiame amžiuje; tai yra tikrasis savo individualumo 
pažinimas ir realizavimas, savo viršasmeniškos prigimties su- 
vokimas. Šio amžiaus transformacija — tai esminis Žmogaus 
sampratos apie save ir pasaulį pasikeitimas, aprašomas tarsi 
antrasis ŽMogaus gimimas. 

Kokia yra ši transformacija? Kaip ji vyksta? Kuo ji skiriasi 
nuo natūraliai prigimtyje užkoduoto raidos proceso? Koks 
vaidmuo šiame procese tenka pačiam individui ir jo pa- 
stangoms? Į šiuos klausimus bandysime atsakyti kitame sky- 
relyje. 


ASMENYBĖS TRANSFORMACIJOS PROCESAI 


Transformacija reiškia pasikeitimą. Asmenybės transformaci- 
jos procesą nagrinėja daugelis psichologijos teorijų, asmeny- 
bės pasikeitimas siejamas su žmogaus raida ir pagrindinėmis 
vystymosi pakopomis. Kai kurių psichologijos teorijų, taip pat 
ir istorinės medžiagos analizė rodo, kad asmenybės augimas 
ir transformacija nėra tapatūs dalykai. Iš žodžio „transforma- 
cija“ etiologijos matyti, kad jis reiškia perėjimą iš vienos for- 
mos į kitą. Tuo tarpu raidos procesas apima ir pačios formos 
kūrimą. Taigi bendriausia prasme transformacija žymi jau esa- 
mų psichikos darinių pasikeitimo į kitokius momentą. 
Raidos psichologijos tyrinėtojai, analizuodami asmenybės 
vystymąsi, skirtingai aprašo šį procesą. Vieni teigia, kad as- 
menybės raida yra nuoseklus ir tolygus procesas, kiti nuro- 
do, kad asmenybės raidai būdingi šuoliai, pakopos, laiptai, 
kai įvyksta esminis asmenybės pasikeitimas, arba transtor- 
macija. Pavyzdžiui, R. Žukauskienė, savo knygoje kalbėda- 
ma apie raidos pobūdį, klausia, ar mes augame pamažu - 
taip, kaip gležnas daigas tampa medžiu? Ar mes augdami 
staigiai Keičiamės ir tas procesas panašus į vikšro virtimą 
drugelių? Autorė pateikia įvairių autorių nuomones, kurios 
patvirtina vienokį ar kitokį raidos pobūdį. Skyrelio pabaigoje 
autorė teigia, kad „mąstymo raidos seka yra pastovi“, kad 
„ankstesni pažintiniai sugebėjimai tampa aukštesnės stadijos 
pažintinių sugebėjimų dalimi“ (R. Žukauskienė, 1996, p. 17). 
Atrodo, jog tam tikri gebėjimai ir funkcijos vystosi toly- 

džiai. Tuo tarpu visybinis asmenybės pasikeitimas primena 
drugelio transformaciją, kuri yra etapinė, o pats raidos pro- 
cesas yra tarsi judėjimas iš vieno lygio į kitą. 

Kita vertus, asmenybės transformacijos procesas nebūti- 
nai susijęs su prigimtiniu augimu. Krizės, gyvenimo išban- 
dymai, žmogiškoji patirtis lemia, kad pasikeičia asmenybės 
požiūris, elgsena ir vertybės. Šie pokyčiai ypač aktualūs su- 
augusio Žmogaus gyvenime. Jie neretai kelia daug rūpesčių 
pačiam individui, todėl dažnai šie klausimai yra psichotera- 
pijos ir praktinės psichologijos objektas. 

Toliau kaip tik apžvelgsime istorinius duomenis apie trans- 
formacijos procesą ir archetipinių prielaidų analizę. 


TRANSFORMACIJOS PROCESŲ ISTORINĖ APŽVALGA 


Senosiose kultūrose transformacijos procesas tiesiogiai bu- 
vo siejamas su iniciacijos ritualu. 

Iniciacijos ritualas buvo prilyginamas esminiam egzisten- 
ciniam pasikeitimui. Jis ar ji tampa kitu, kita. Įvairiose gen- 
tyse iniciacijos ritualas reiškė, kad naujokas yra įšventina- 
mas į jos bendruomenę ir įtraukiamas į dvasinių bei kultūri- 
nių vertybių pasaulį. Jis ar ji mokosi ne tik kitokio elgesio, 
bet ir susipažįsta su genties mitais ir tradicijomis, išmoksta 
dievų vardus ir jų istorijas, jis perpranta mistinius ryšius tarp 
genties ir antgamtinių būtybių. Buvo tikima, kad šios tradi- 
cijos egzistuoja nuo Laiko pradžios. Kiekviena visuomenė 
turėjo savo mitų tradicijas, kurios buvo ir tam tikra gyveni- 
mo pasaulėžiūra, ir filosofija. 

Kiekvienas ritualas - kosmogonijos pakartojimas ir visada 
vykdavo kaip simbolinis grįžimas į Chaosą. Senasis pasaulis 
turi būti sunaikintas, kad būtų sukurtas naujas. Analizuoja- 
mas įvairių kultūrų apeigas galima skirti į dvi pagrindines 
kategorijas. 

Pirmoji apeigų grupė - tai veiksmai, žymintys grįžimą į 
Chaosą, į Pradžią. Jiems priskiriami ritualai, kurie simboli- 
zuoja senojo gyvenimo mirtį. Laužai, kuriuose deginama se- 
na. Įvairūs aukojimo ritualai, kuriuose gali būti aukojami gy- 
vūnai ar kiti svarbūs gyvenimo dalyviai. Šiais veiksmais tarsi 
grįžtama į mirties pasaulį, pripažįstama mirtis ir pabaiga. 
Įšventinant paskirą asmenį, galimi veiksmai, simbolizuojan- 
tys kūno mirtį, jo skaidymąsi. 

Antroji apeigų grupė - tai veiksmai, simbolizuojantys kos- 
mogoniją, arba naujo gyvenimo kūrimą. Tai gali būti naujos 
ugnies uždegimas, pasitraukimas iš mirusiųjų Žemės, karto- 
jimas tų Dievo veiksmų, kuriais jis sukūrė pasaulį. Įšventi- 
nant paskirą asmenį, tai to Žmogaus prisikėlimas, naujas jo 
gimimas. Naujas gimimas reiškia ir kitokį statusą, ir naujo 
vardo suteikimą. 

Mirtis atitinka laikiną grįžimą į Chaosą. Iniciacijos sim- 
bolinė mirtis — būtina dvasinio gyvenimo pradžia. Tai yra 
gimimas kitame būties lygmenyje. Ritualuose ir mituose 
mirtį simbolizuodavo tamsa, kosminė naktis, monstro pil- 
vas ir kita. 

Prisikėlimas iš mirties, arba antrasis gimimas, nėra natū- 
ralus prigimties veiksmas. Tam, kad šis antrasis gimimas įvyk- 
tų, reikia ritualų, kurie padeda susisiekti su antgamtinėmis 
būtybėmis. Ši dalis priklauso šventybės istorijai, ne gamtai. 

Šiuolaikiniais terminais galima pasakyti, kad iniciacija reiš- 
kia gamtos Žmogaus pabaigą ir jo įvedimą į kultūros pasaulį, 
į pasaulio ir Žmonijos šventybės istoriją. Jis tampa ne vien 
gamtos pasaulio dalimi, bet ir atskleidžia savo specifinę žmo- 
giškąją esmę. 

Šios apeigos bendros daugeliui kultūrų, tačiau tai, kaip 
jos konkrečiai atliekamos, priklauso nuo laiko ir vietos. Vie- 
nas labiausiai žinomų senųjų kultūrų pavyzdžių yra šama- 
nizmas, paplitęs daugelyje pasaulio vietų: Azijoje, Šiaurės ir 
Pietų Amerikoje, Australijoje. Paskirų genčių iniciacijos ri- 

tualų struktūra panaši, nors taikomi kitokie simboliai ir yra 
kitokios apeigos. Vienas garsiausių pasaulio etnologų M. Elia- 
de yra parašęs didžiulę studiją apie šamanizmą. Joje jis kaip 
tik tyrinėja skirtingų kraštų šamanistinius ritualus ir tradici- 
jas. Analizuodamas šamano tapsmo ritualą arba iniciaciją, 
kai pasaulietis asmuo tampa šamanu, M. Eliade nurodo to- 
kią bendrą schemą. Iniciacija prasideda grįžimu į Chaosą, 
arba Pradžių pradžią. Ši fazė reiškia simbolinį kūno suskai- 
dymą į dalis, po kurio eina atsinaujinimas, t. y. naujo kūno 
prisikėlimas. 

Kitos ritualo dalys yra tokios: a) pakilimas į Dangaus kara- 
lystę ir pokalbis su dievais ir dvasiomis; b) nusileidimas į 
Požemį ir pokalbis su mirusiųjų sielomis ir dvasiomis. 

Požemio ir Dangaus karalystėje atsiskleidžia įvairių daly- 
kų tiek religine, tiek praktinio gyvenimo prasme (pvz., at- 
skleidžiamos gydymo paslaptys). 

Kai kurių šamanistinių ritualų ši struktūra pakeista. Pa- 
vyzdžiui, vietoj pakilimo į dangų ar nusileidimo į požemį 
laukiama totemo žvėries pasirodymo kaip savo asmeninės 
galios ženklo (M. Eliade, 1990). Šios modifikacijos dažniau- 
siai turi konkrečias sąsajas su realiu gyvenimu. Amerikos in- 
dėnams medžioklė buvo bene svarbiausias pragyvenimo šal- 
tinis, todėl ritualuose buvo garbinami gyvūnai. Tuose kraš- 
tuose, kur buvo verčiamasi žemdirbyste, ritualuose svarbią 
vietą užėmė augalai. 

Tokios struktūrinės transformacijos proceso dalys buvo 
būdingos ir senovės lietuvių ritualams. A. Žarskus, pateik- 
damas baltų virsmo procesą, nurodo tris pagrindinius vir- 
smus: gimties, vedybų ir mirties. Visiems jiems būdinga ben- 
dra schema iš keturių pagrindinių dalių: 


pirma — tai universali Žmogaus plotmė; 
antra — atskyrimas ir įvedimas į virsmo sritį; 
trečia - pervedimas ir virsmo kulminacija; 

ketvirta — įjungimas ir išvedimas iš virsmo srities (A. Žars- 
kus, 1990). 


Virsmo esmė - senos formos laužymas ir prisikėlimas vyks- 
ta būtent trečiuoju etapu. Lietuvių ritualuose daug vietos 
skiriama virsmo pasirengimui arba tam, ką autorius vadina 
atsisveikinimu. Tačiau bendra transformacijos struktūra pa- 
naši į kitų senųjų kultūrų struktūrą. 

Taigi, remiantis senųjų kultūrų pavyzdžiais, galima skirti 
du esminius Žmogaus gyvenimo momentus - gimimus. Na- 
tūralus gimimas ir augimas, kuris nesiskiria nuo kitų gam- 
tos būtybių gimimo ir augimo. Kitas svarbus gyvenimo mo- 
mentas žymimas iniciacijos ritualu. Žodis “iniciacija“ aiški- 
namas kaip pradžios davimas, kaip tam tikra pradžia. Šis 
procesas yra specifiškas, žmogus tarsi gimsta antrą kartą, nes 
per ritualą, valios pastangas, tikėjimą jam tampa prieinamas 
ryšys su antgamtiškuoju pasauliu. 


TRANSFORMACIJOS PROCESAS ŠIUOLAIKINĖSE 
PSICHOLOGIJOS TEORIJOSE 


Transformacijos pasirinkimas 


Asmenybės transformacijos klausimus kelia daugelis psicho- 
logijos teorijų, kurių objektas yra ne tik psichikos vertini- 
mas, betir psichologinio poveikio galimybių analizė. Šie klau- 
simai kyla praktinėje psichologijoje, kai sprendžiamos asme- 
nybės augimo, psichikos sveikatos, psichologinės harmoni- 
jos problemos. Vienas iš esminių egzistencinių klausimų — 
tai žmogaus požiūris į gyvenimo pokyčius. Ar asmuo renkasi 
pokyčius, nežinomybę ir riziką? Ar stabilumą, tam tikrą su- 
stingimą ir saugumą? Humanistinė psichologija, kurios vie- 
nas iš objektų yra asmenybės laisvės ir pasirinkimo proble- 

mos, teigia, kad Žmogus sąmoningai gali rinktis augimą ir 
transformaciją arba pasyvumą ir sustingimą. A. Maslowas, 
rašydamas apie saviaktualizacijos poreikį, teigia, kad saviak- 
tualizuojantis Žmogus yra nuolat tobulėjantis Žmogus. Tas, 
kuris geba aktualizuoti save, kartu išbando įvairias gyveni- 
mo galimybes, rizikuoja, nebijo nežinomybės ir taip keičiasi. 
Jis tampa vis labiau integruota asmenybe. Asmuo, kuris ren- 
kasi saugumą, gyvena taip, tarsi naujovės jo neliestų, nerizi- 
kuoja ir nesileidžia į nežinią, jis lieka pastovus ir priklauso- 
mas nuo savo senų įpročių, gebėjimų, santykių. Jis gyvena 
saugiai, tačiau niekas jo gyvenime, taip pat ir jis pats, nesi- 
keičia. 

Humanistinėje psichologijoje kalbama apie integruotą ir 
brandžią asmenybę. Brandi asmenybė geba vertinti gyveni- 
mą kaip nesibaigiantį procesą. Žmogus pats save taip pat 
vertina kaip besikeičiantį asmenį (A. Maslow, 1966). Asme- 
nybės brandos procesas - tai vis didesnis gebėjimas rasti tvir- 
tybės šaltinius savyje ir mokėjimas vis mažesnius reikalavi- 
mus kelti aplinkiniams (F. Perls, 1973). Sveika asmenybė — 
tai tobulėjanti asmenybė. Tokie teiginiai rodo, kad transfor- 
macija —- neišvengiama brandžios ir integruotos asmenybės 
dalis. Humanistinė psichologija akcentuoja transformacijos 
pasirinkimo momentą ir subjektyvius individo išgyvenimus, 
tačiau mažai analizuoja transformacijos proceso struktūrą ir 
sąlygas, teigia, kad kiekviena transformacija yra individua- 
lus ir unikalus dalykas. 

Kiek kitaip šį klausimą aiškina analitinės psichologijos at- 
stovai, kurie savo studijomis ieško šio proceso dėsningumų 
ir būdingų tendencijų. Šioje teorijoje transformacija siejama 
su pasąmone, kompleksais ir archetipais. Archetipai lemia 
gelminius transformacijos procesus. Pagal šią teoriją trans- 
formacijos pasirinkimo momentas priklauso ne tik nuo individo, 
bet ir nuoarchetipinės realybės, kurios egzistavimas nepriklauso 
nuo individo. Archetipai universalūs visai žmonijai, todėl 

transformacijos procesui būdingi tie patys nei nuo istorijos, 
nei nuo kultūros nepriklausantys dėsniai. Šis požiūris iš es- 
mės remiasi istorinių sąlygų analize ir transformacijos pro- 
ceso struktūros tyrinėjimais. Bandymas rasti universalius 
transformacijos proceso dėsningumus svarbus psichologi- 
jos praktikos ir teorijos dalykas. Žinant pasikeitimo proceso 
struktūrą, galima lengviau numatyti patį procesą, galimas 
kliūtis, savo poveikio galimybes. Hipotezės apie universalias 
tendencijas leidžia geriau atskirti individualumą ir kartu jį 
skatinti arba tyrinėti. Tad kaip yra aiškinamas transforma- 
cijos procesas šiuolaikiniuose psichologijos teoretikų dar- 
buose? 


Transformacijos proceso struktūra ir turinys 


Šiuolaikinėje psichologijoje gana daug kalbama apie asme- 
nybės augimą ir apie transformacijos proceso fenomenolo- 
giją. Bandydami susisteminti patirtį ir analizuodami psicho- 
terapijos praktiką, autoriai nurodo svarbiausias keitimosi pro- 
ceso fazes, būtinas asmens išgyvenamam procesui. Bandant 
palyginti šiuolaikinių psichologų tyrimus ir senųjų iniciaci- 
jos ritualų aprašymus, aiškėja, kad aprašomo proceso struk- 
tūra ir fazės yra panašios, tačiau skiriasi turinys ir kalba. Šiuo- 
laikiniai psichologai asmenybės keitimosi procesą aprašo la- 
biau asmeniškai, ypač akcentuoja emocinių išgyvenimų svar- 
bą ir tam tikrus vertybinius aspektus. Tuo tarpu senųjų ritu- 
alų aprašymas yra daugiau dieviškosios valios vykdymas, to- 
dėl individo išgyvenimai mažiau detalizuojami. 

Kita vertus, šiuolaikinėje psichologijos praktikoje trans- 
formacjjos procesas ne visada suprantamas tradiciškai, kad 
jis yra esminis gyvenimo pokytis. Transformacija vadinamas 
ir naujo sąmoningumo radimasis, nors jis nebūtinai reiškia 
būties posūkį. Transformacija vadinamas procesas, kuriame 

randasi naujas savęs žinojimas. Tai gali kartotis daugelį kar- 
tų ir šia prasme transformacija skiriasi nuo anksčiau aprašy- 
tų virsmo momentų, kurie Žymi egzistencinius pokyčius. Pa- 
vyzdžiui, geštaltinės terapijos pradininkas F. Perlsas, pasi- 
telkęs tradicinę transformacijos proceso struktūrą, aprašo psi- 
choterapijos procesą ir psichologinės įžvalgos radimąsi. Jis 
prilygina šį procesą (jam būdingi 4 pagrindiniai etapai) svo- 
gūno lupimui. Aprašymas gana populiarus ir kitų geštaltis- 
tų darbuose, kuriuose analizuojama, kaip formuojasi geštal- 
tas (P. Clarkson, 1991), kaip pasireiškia tikrasis Aš arba visy- 
biška asmenybė (J. Simkin, 1976; I. and M. Polster, 1973; 
C. Naranjo, 1993). Šie autoriai, aprašydami kliento elgesį, 5ą- 
veikas su psichoterapeutu ir visą psichoterapijos procesą, 
nurodo tokius šio proceso etapus. 

Pirmasis etapas tradiciškai vadinamas mandagumo, arba 
klišės, sluoksniu. Bendravimas yra paviršutiniškas pasikeiti- 
mas mandagumo frazėmis apie neutralius dalykus: orą, nuo- 
taiką ir kt. Kai kurie autoriai, pabrėždami šio sluoksnio for- 
malumą ir paviršutiniškumą, vadina jį apgaulės sluoksniu. 
Mandagumas gali būti tik apgaulingas fasadas. 

Antrasis etapas — vaidmenų sluoksnis. Bendraujama vai- 
dinant apibrėžtą vaidmenį, tikintis tam tikros aplinkinių re- 
akcijos ir vertinimo. Tarkim, tapatinantis su ligonio pozicija, 
daug skundžiamasi ir tikimasi pagalbos ir dėmesio. Anot 
F. Perlso, būtent šiame bendravimo lygmenyje galima atpa- 
žinti įvairias manipuliacijas ir išimoktus žaidimus. Pavyzdžiui, 
vaidinamas gero berniuko ar geros mergaitės vaidmuo, sie- 
kiant aplinkinių dėmesio, meilės ir pripažinimo. Tam tikru 
amžiaus tarpsniu tai galbūt vienintelis įmanomas būdas ga- 
rantuoti minėtų poreikių patenkinimą, bet vargu ar šie bū- 
dai tinka, kai žmogus jau yra suaugęs. Taip pat galima tapa- 
tintis su svarbaus asmens ar gyvenimo aukos pozicija ir ati- 
tinkamai elgtis. Šiame etape žmogus bendrauja ir užmezga 
ryšius tais būdais, kuriuos yra tvirtai išmokęs. Įvairūs vaid- 

menys svarbūs prisitaikant prie aplinkos, tačiau vien vaidin- 
damas tam tikrus vaidmenis žmogus gali prarasti ryšį su sa- 
vo tikruoju Aš. Kita vertus, žmogus imasi manipuliacijų, nes 
siekia įtikti, bijo būti atstumtas. Šiame etape viena iš domi- 
nuojančių emocijų yra baimė, kuri skatina elgtis patikrintais 
būdais. 

Trečiasis — ėjimas į aklavietę. Kiti autoriai šį etapą vadina 
tuštumos, chaoso išgyvenimu. Tai tas terapijos momentas, 
kai frustruojama dėl ankstesnių elgesio stereotipų ir jie su- 
vokiami kaip netinkami, tačiau naujų dar nėra. Šis etapas 
prilygsta chaoso, simbolinės mirties ar grįžimo į pradžią mo- 
mentui, kai žmogus atsisako savo ankstesnio žinojimo ir pra- 
randa savęs jausmą. 

Ketvirtasis —- proveržis. Tai tas momentas, kai išeinama iš 
aklavietės ir prasiveržia tikrasis Aš. F. Perlsas šį etapą aprašo 
kaip vientisos ir autentiškos asmenybės raišką. Tai ryšio su 
savimi ir autentiška Savastimi išgyvenimas. Šis momentas 
gali būti prilyginamas naujo savęs raiškai ir atgimimui. 

Geštaltistai aprašydami pasikeitimo procesą irgi nurodo 
keturias stadijas. Jų kulminacija — aklavietės išgyvenimas ir 
tikrojo Aš prasiveržimas. Šiame procese irgi akcentuojama, 
kad senosios elgesio formos, senasis savęs įsivaizdavimas tu- 
ri Mirti, Žmogus turi išgyventi sumišimą, jaustis lyg pakliu- 
vęs į aklavietę, kad gimtų naujas savęs žinojimas. 

Kai kurie autoriai taip apibrėžia ne tik psichoterapijos pro- 
cesą, bet ir gyvenimo krizių išgyvenimą. Lietuvoje gana ge- 
rai žinoma psichoterapeutė L. Dodson, savo praktikoje de- 
rinanti analitinę C. G. Jungo psichologiją ir V. Satiro šeimos 
rekonstrukcijos metodus, teigia, kad transformacijos proce- 
są sudaro dvi pagrindinės dalys. L. Dodson vadina jas mirti- 
mi ir atgimimu. Autorė teigia, kad pirmiausia yra išgyvena- 
ma krizė. Ji subjektyviai aprašoma tokiais žodžiais kaip „at- 
siskyrimas', „sužeidimas“ (wounding), „pamestumo jausmas“ 
(abandoment), „išdavystė“, „skausmas“. Toliau šiam kritiniam 

procesui būdingas chaoso, skaidymosi į dalis išgyvenimas. 
Šios dalies pabaigą autorė vadina sugniuždymu (deflation), 
tai krizės kulminacija, kritinis krizės išgyvenimo momentas. 
Ją galima įveikti, bet gali įsijungti ir įvairūs gynybos mecha- 
nizmai: neigimas, grįžimas į senąją tvarką, savo Savasties pro- 
jekcija į kitus, todėl atsiranda padidinta priklausomybė ir 
kyla įstrigimo jausmas. Gali prasidėti depresija ar net atsi- 
rasti polinkis į savižudybę, agresija prieš kitus. Tokie būtų 
pirmosios transformacijos proceso dalies išgyvenimai. L Dod- 
son apibūdinimas yra visapusiškas ir realistiškas, ypač at- 
kreipiant dėmesį į tai, kad transformacija ne visada įvyksta 
(arba vyksta labai lėtai su daugeliu pasikartojimų). Svarbu 
pamatyti ir numatyti galimas negatyvias ir pavojingas šio 
proceso pasekmes. 

Jeigu transformacija įvyksta, tada prasideda antroji šio pro- 
ceso dalis, kurią L. Dodson vadina grįžimu (reentry). Šiame 
etape transformacijai būdinga drąsa, nuolankumas, atsako- 
mybė, gedėjimas, bendrumo su kitais jutimas ir įsisąmonini- 
mas, gailestingumas sau ir kitiems, atleidimas. Transforma- 
cijos proceso pabaiga reiškia tvirtesnį ryšį su Savastimi ir ge- 
resnius ryšius su kitais (L. Dodson, 1993). 

Šiuolaikinėje psichologijoje, aprašant keitimosi proceso 
struktūrą, esminiai šio proceso momentai nurodomi gana 
panašūs į senuosius iniciacijos ritualus. Šiuolaikiniuose ap- 
rašymuose procesas daug tiksliau įvardijamas, tampa supran- 
tamas kasdieniame gyvenime, nors tuo pat metu praranda- 
mas sakralumo atspalvis. Toks transformacijos proceso pa- 
teikimas gali kelti abejonių, ar nėra supaprastinama, ar ne- 
susiaurinama iki elgesio būdų ar emocinių išgyvenimų po- 
kyčių. 


Kiek sudėtingiau ir išsamiau šį procesą aprašo analitinės psi- 
chologijos atstovai. Jie nurodo, kad transformacija - tai in- 
dividuacijos proceso esmė. Suaugęs Žmogus keičiasi, tik jo 

kaita yra kitokia, nebe tokia rezultatyvi, nebe tokia efektyvi, 
nebe tiek matoma išoriškai. Analitinės psichologijos atstovai 
gana aktyviai gilinasi į transformacijos proceso fenomenolo- 
giją. Jie teigia, kad praktinės analizės, kuri gali tęstis metų 
metais, esmė ir tikslas yra būtent transformacija. 

Žodis „transformacija“ reiškia, kad tai yra procesas, todėl 
jo negalima vienareikšmiškai apibūdinti. C. G. Jungas trans- 
formaciją dar vadina „gelmių pasikeitimu (C. G. Jung, 1929). 
Šiuolaikiniai autoriai, pavyzdžiui, M. Steinas šį procesą va- 
dina „judėjimu į visybiškumą“, „reikšminga pasąmonės 
struktūrų modifikacija“ (M. Stein, 1995). E. Whitmontas ak- 
centuoja adekvačių santykių tarp Ego ir pasąmonės užmez- 
gimą, jų pozicijų reliatyvumo įsisąmoninimą, besitęsiančius 
bendradarbiavimo santykius (E. Whitmont, 1978). 

Per analitinį procesą transformacija vyksta iškylant arche- 
tipinėms struktūroms ir joms keičiantis, kai sukuriamas tam 
tikras laukas tarp analitiko ir analizuojamojo. Buvimas kartu, 
kai pradeda vertis pasąmoninės gelmės ir jos yra adekvačiai 
priimamos, dar vadinamas „įgalinančios erdvės sukūrimu". Tai 
tokie tarpusavio santykiai, kurie leidžia aktualizuotis naujoms 
galimybėms, buvusioms pasąmonėje ir svarbioms individo Sa- 
vasties realizacijai ir visam individuacijos procesui. 

C. G. Jungas rašo, kad transformacijos procesas priklauso 
nuo analitiko ir analizuojamojo asmenybių. Tai tarsi chemi- 
nių medžiagų susimaišymas, veikiantis abi puses. 

Transformacija nebūtinai reiškia revoliuciją ir visų senų 
dalių pakeitimą naujomis. Tai daugiau seno ir naujo kombi- 
nacija arba kitoks libido nukreipimas. Per šį procesą atran- 
damos naujos libido raiškos formos, kurios derinamos su se- 
nosiomis. Naujos libido raiškos formos gali būti susijusios 
su dvasinio potencialo raiška arba su tuo, ką C. G. Jungas 
vadina „religinės funkcijos realizavimu . Psichinės energi- 
jos transformaciją rodo sapnai, pakitę santykiai, pakitęs el- 
gesys, požiūris, patyrimas. 


Asmenybės raida ir transformacijos procesas 4] 


M. Steinas teigia, kad transformacija — tai ne tiek asmeny- 
bės rekonstrukcija, kiek asmenybės atgaivinimas. Tai nuslo- 
pinto savęs pripažinimas, naujų galimybių atradimas ir plė- 
tojimas ( G. Gudaitė, 1997, p. 63). 

C. G. Jungas rašo, kad atliekant analizę svarbu sukurti pa- 
lankią keitimosi ir augimo atmosferą, atveriančią kelią ar- 
chetipiniams vaizdiniams iškilti. Vaizdiniai ir idėjos, kylan- 
tys iš pasąmonės klodų, meta iššūkį Ego ir senųjų komplek- 
sų struktūroms. Būtent šiuo metu yra didžiausia transfor- 
macijos galimybė. Archetipiniai vaizdiniai ir energija įeina į 
sąmonės lauką ir pradeda kurti naujas struktūras, keičian- 
čias senuosius patirties įgijimo būdus. 

Senųjų struktūrų nykimas gali gąsdinti ir dezorientuoti. 
Sėkmingos ir produktyvios analizės sąlyga —- vadinamojo 
„alcheminio indo“ sukūrimas. Kitaip tariant, analizuojamojo 
ir analitiko santykiai turėtų būti tokie, kurie leistų saugiai 
patirti naujus santykius su savimi, su aplinka, su pasąmo- 
nės struktūromis, iš kurių ryškiausias yra Savasties arche- 
tipas. 

Taigi analitiniame procese irgi esama archetipinių trans- 
formacijos proceso motyvų, kurie buvo aprašyti iniciacijos 
ritualuose. Pasirengimas ritualui psichologine kalba reiškia 
Ego parengtį ir motyvaciją. Tinkama Ego parengtis reiškia 
gerą dabarties situacijos įsisąmoninimą, emocinį aiškumą, 
gebėjimą kontaktuoti tiek su vidiniu, tiek su išoriniu pa- 
sauliu. Kai kurie analitikai darbą su kompleksais ir Ego ga- 
lios stiprinimą vadina reduktyviąja analizės faze, arba ana- 
litine terapija. 

Analitinio proceso dalis, kurioje vyksta „gelmių pasikeiti- 
mai“, ir yra transformacijos esmė. Šioje fazėje tam tikros se- 
nosios psichikos struktūros pradingsta, panyra ir tai gali reikš- 
ti grįžimą į pradžią, emocinį chaosą, krizę ar simbolinį mir- 
ties išgyvenimą. C. G. Jungas tai aprašo kaip psichinės ener- 
gijos regresą į pasąmonę ir dėl to tam tikrą išorinio gyveni- 

mo apmirimą. Po energijos regreso turėtų sekti progresas, 
arba grįžimas į juslėmis apčiuopiamą gyvenimą. Tai yra nau- 
jos vidinės patirties sintezė, naujų psichikos struktūrų iškili- 
mas ir jų pritaikymas išoriniam pasauliui. Ši dalis atitiktų 
ritualuose aprašomą jau pasikeitusio žmogaus grįžimą iš sak- 
raliosios erdvės į pasaulietišką būtį. 

Taigi analitinėje psichologijoje transformacija reiškia ry- 
šio su kolektyvine pasąmone užmezgimą. Tie ryšiai gali būti 
ir priimančio, ir konfrontacinio pobūdžio. Ir vienu, ir kitu 
atveju tai reiškia asmens didėjantį sąmoningumą ir išsilais- 
vinimą iš kolektyvinės pasąmonės autonomiškos galios. Tai 
reiškia laisvę ir galią kurti gyvenimą kartu su archetipine 
prigimtimi, o ne automatiškai jai paklusti. 

Kolektyvinė pasąmonė egzistuoja nepriklausoma nuo kon- 
kretaus individo, tačiau iš esmės lemia jo gyvenimą. Tad ko- 
kios yra archetipinės transformacijos proceso prielaidos? 


ARCHETIPINĖS TRANSFORMACIJOS 
PROCESO PRIELAIDOS 


Žodis „archetipas“ išvertus iš graikų kalbos reiškia pirmykš- 
tis tipas (pavidalas), pirmavaizdis (gr. arche - pradžia, typos - 
pavyzdys, vaizdas). „Tai struktūrinis psichikos komponen- 
tas, žmonijos ankstesne patirtimi pagrįstas vaizdinys (Psi- 
chologijos žodynas, p. 23). Pagal vėlyvosios antikos filosofiją 
archetipai — tai dvasinio pasaulio sferoje egzistuojantys pir- 
miniai įvaizdžiai arba idėjos. Archetipas žmonėms akivaiz- 
džiai padeda suvokti nuolat pasikartojančias esmines indi- 
vidualaus tapsmo struktūras (U. Becker, 1995, p. 22). 
Psichologijoje archetipo sąvoka pirmiausia asocijuojasi su 
C. G. Jungo vardu. Jis rašo, kad gyvenimiškų situacijų yra 
kur kas mažiau negu žmonių gyvenimų. Šių situacijų prie- 
laidos užkoduotos kiekvieno žmogaus psichikoje. Tad ko- 

kios yra tos tipiškos situacijos, kurios dar kitaip gali būti va- 
dinamos psichikos archetipinėmis prielaidomis. 

Kokie archetipai lemia transformaciją ir kiek jų yra - tai 
dažni įvairių diskusijų ir tyrinėjimų klausimai. C. G. Jungas 
tiesiogiai į šiuos klausimus neatsako. Jis kalba apie Motinos 
ir Vaiko archetipus, kurių iškilimas ir reiškimasis tam tikrais 
kompleksais yra svarbi išgyvenimo ir augimo prielaida. Kiek- 
vienas žmogus gimsta pasirengęs turėti motiną, būti maiti- 
namas, globojamas ir saugomas. Motinos archetipo iškili- 
mas neįmanomas be Vaiko archetipo. Būtent vaikas yra tas, 
kuris turi būti auginamas ir globojamas. Vaiko archetipas 
lemia atvirumą, naivumą, o kartu spontaniškumą ir kūry- 
bą. Vaikas labiausiai geba įžiūrėti nauja ir stebėtis pasaulio 
atradimais. Šių archetipų iškilimas yra būtinas kiekvieno 
žmogaus gyvenime, nes jie yra asmenybės brandos pagrin- 
das. 

Kiekvienas archetipas yra ne tik tam tikra „pradinė for- 
ma“, suteikianti struktūrą patirčiai, bet ir energijos šaltinis, 
integruojantis priešingus polius. Didžiosios Motinos arche- 
tipas apibūdinamas ne tik kaip gyvybės pradžia ir augini- 
mas, bet ir kaip destrukcija ir mirtis. Per didelė ir ne laiku 
teikiama globa užgniaužia kito gyvenimą ir galiausiai jį suŽ- 
lugdo. 

Yra daugybė mitų apie tai, kaip Motina žemė suteikia gy- 
vybę, bet ta pati Motina žemė praryja savo vaikus ir priglau- 
džia mirtį. Asmeninėje individo patirtyje tai atsiskleidžia taip: 
žmogus tam tikrą gyvenimo dalį turi būti auginamas, tačiau 
tai negali tęstis visą gyvenimą. Užsitęsusi globa stabdo augi- 
mą ir trukdo Žmogui tapti pačiu savimi. 

Lygiai taip pat Vaiko archetipas integruoja ne tik sponta- 
niškumą, bet ir visagalybės ir neatsakingumo tendencijas. 
Tam tikru amžiaus tarpsniu šis patyrimas yra svarbus, yra 
kūrybiškumo ir net gyvybingumo šaltinis. Tačiau jei šis ar- 
chetipo polius suabsoliutinamas, jis gali virsti patologišku 

nebrandumu, blogu prisitaikymu ir tam tikru asmenybės 
vienpusiškumu. 

Šios tendencijos yra archetipinės prielaidos, kurių raiška 
priklauso nuo individo, jo santykių su kitais ir asmeninės 
istorijos. Motinos ir Vaiko archetipų iškilimas tiesiogiai susi- 
jęs su asmens augimu. Daugelyje savo darbų šiuos archeti- 
pus analizavo minėtas E. Neumanas. Jis parašė atskirus vei- 
kalus apie Didžiosios Motinos (E. Neuman, 1956) ir Vaiko 
archetipą (E. Neuman, 1973). 

Motinos ir Vaiko archetipai, jų aktualizavimas — svarbios 
asmens brandos prielaidos, bet jų aprašymas gana artimas 
tam, kas anksčiau buvo įvardyta kaip natūralūs raidos pro- 
cesai. Savo teorijoje C. G. Jungas mini ir kitus archetipus, 
kurie nėra taip akivaizdžiai susiję su raidos procesais, bet 
kurie neabejotinai daro jiems įtaką. Rinktinių raštų devinta- 
jame tome C. G. Jungas aprašo archetipus, lemiančius žŽmo- 
gaus prisitaikymą, jo psichologinę pusiausvyrą ir savęs rea- 
lizavimo galimybes. Šie archetipai - svarbi žmogaus gyveni- 
mo duotybė, jie labai dažnai kaip nors atsispindi sapnuose ir 
dažnai analizuojami psichoterapijos procese. Jų raiška regi- 
ma kultūros šaltiniuose ir kasdieniame gyvenime. Jie struk- 
turuoja asmens individuacijos procesą. 

Vienas iš kelių svarbiausių archetipų yra Persona, kuri be- 
ne labiausiai rūpinasi individo ryšiais su išoriniu pasauliu. 
Persona išvertus iš graikų kalbos reiškia kaukė. Žmogus už- 
sideda kokią nors kaukę, kurios reikšmė yra visiems supran- 
tama. Jis atlieka apibrėžtą vaidmenį, taip demonstruodamas 
tam tikrą savęs pusę, kuri, jo supratimu, tinkama tai situaci- 
jai. Tai yra tam tikras fasadas, kurį asmuo pateikia pasauliui, 
tikėdamasis pasaulio vertinimo ar reakcijos. 

„Vaidmenys, kaukės — archetipiškai nulemtas dalykas. Jų 
įvaldymas svarbus tam, kad žmogus galėtų išgyventi ben- 
druomenėje. Tam tikros kaukės ar personos yra tarsi visiems 
suprantami ženklai, reiškiantys charakterio ypatybes, norus, 

viltis, socialines pozicijas. Geras Personos įvaldymas, Perso- 
nos tobulinimas svarbi adaptacijos sąlyga. Toks žmogus mo- 
ka tinkamai save reikšti išoriniame pasaulyje, moka bendra- 
darbiauti su kitais, randa tinkamus būdus patenkinti savo 
socialines reikmes. Tarkime, visi įsivaizduojame, kaip turėtų 
atrodyti geras gydytojas, viršininkas ar mokytojas. Be išori- 
nio vaizdo, Personai priskiriama elgesio manieros, matomi 
įgūdžiai. 

Kita vertus, per daug atsižvelgiant į Personos reikalavi- 
mus, galima tapti vienpuse asmenybe, prarasti savo tikrąjį 
Aš. Personos aukos — tai Žmonės, kurie nesugeba atsiriboti 
nuo savo vaidmenų ar kaukių ir visomis gyvenimo aplinky- 
bėmis yra arba amžini mokytojai, arba teisėjai, arba terapeu- 
tai. Viena Persona niekada negali išreikšti asmenybės dau- 
giabriauniškumo. Geriausia pripažinti Personos reikalingu- 
mą, bet nesuabsoliutinti šio archetipo. 

Sapnuose Personą dažnai simbolizuoja apranga, kartais 
kaukės ir galimi kiti išoriniai ar vaidmenų nulemti atributai. 
Tad kai svarstoma, kaip Persona susijusi su asmenybės bran- 
da, pirmas kylantis klausimas yra toks: ar asmens pasirinkta 
Persona atitinka jo amžių. Ar to Žmogaus fasadas netrukdo 
jo įvairioms galimybėms laisvai reikštis? Ar žmogus sprau- 
džiasi į jau išaugtus rūbus ir taip ignoruoja laiką ir įgyjamą 
patirtį ? 

Individui vystantis, Personos keičiasi. Vienokių vaidme- 
nų asmuo imasi, kai jam 20 metų, kitokių, kai jam 40, dar 
kitokių, kai jam per 60. Atsitinka taip, kad asmuo ignoruoja 
raidos procesą ir nekeičia savo išorinio apdaro. Jei Persona 
disocijuoja su asmens galimybėmis ir tikraisiais jo poreikiais, 
bendravimas su išoriniu pasauliu tampa sunkesnis. C. G. Jun- 
gas nurodo, kad vienas iš Personos archetipo pavojų yra re- 
gresyvus Personos atkūrimas, kuris reiškia, kad asmuo atlie- 
ka situacijos neatitinkančius vaidmenis. Tą galima pastebėti, 
kai asmenį ištinka kokia nors krizė. Vaikystėje toks regresy- 

vus elgesys gali pasireikšti, kai šeimoje gimsta antras vaikas. 
Vyresnysis paprastai nesuvokdamas, kodėl jis nebėra vie- 
nintelis, akivaizdžiai sumažėja. Jis ima elgtis kaip jo mažas 
broliukas, pavyzdžiui, valgyti iš buteliuko, nors jau buvo iš- 
mokęs naudotis šaukštu. Suaugusio Žmogaus gyvenime re- 
gresyvus Personos atkūrimas irgi neretai pasitaiko kaip re- 
akcija į tam tikrą netektį ar kitokio pobūdžio krizę. Tai reiš- 
kinys, kai asmuo nebesusitvarko su iškilusiu sudėtingu gy- 
venimo uždaviniu ir ima elgtis lyg vaikas ar kitaip regresuo- 
ja. Kartais ieškoma ligos ir imamasi ligonio vaidmens (ligo- 
nio Persona) ir tai gali būti tam tikra reakcija į gyvenimo 
sunkumus, gyvenimo realybės ignoravimas. Tokia Persona 
neatitinka realybės ir liudija transformacijos proceso sunku- 
mus. Gebėjimas pasirinkti tinkamą Personą rodo, kad žmo- 
gus yra gana laisvas išoriniame pasaulyje, kad jis turi įvairių 
būdų reprezentuoti save ir savo pokyčius. 


Kitas dažnai minimas archetipas - Šešėlis. Jis yra tamsioji žmo- 
gaus gyvenimo pusė - tai, kas nuslopinta, tai, kas nepriski- 
riama sau, nors iš tikrųjų yra to Žmogaus gyvenimo dalis. 
Tai, kas nesu aš. Dar kitais žodžiais tariant, Šešėlis dažniau- 
siai apima tai, ką Žmogus vertina kaip blogį, kaip žemą, kaip 
netinkamą, kaip kažką prastą ir primityvų. 

Tariamai negražios emocijos: pyktis, liūdesys; destrukty- 
vūs impulsai, seksualumas, valdingumas ir kt. - tai tik dalis 
to, kas gali būti Šešėlio turiniu. Kartais C. G. Jungo šalinin- 
kai tai vadina vidiniu Žvėrim ar gyvuliu, kuris gyvena kiek- 
viename iš mūsų. 

Tai nepatraukli duotybė, kurios nesinori nei pažinti, nei 
priskirti sau. Bet ji vis tiek iškyla. Šešėlio nepripažinimas gali 
pasireikšti jo kreipimu į kitus žmones. Tada mums atrodo, 
kad jie — tie kiti - yra per daug pikti, priešiški ar turintys 
seksualinių pretenzijų. Šešėlio nepripažinimas gali pasireikšti 
stipriais jo protrūkiais. Nenuspėjamas ir nevaldomas pyktis, 

nepaaiškinama destrukcija — tai tik keletas galimų Šešėlio iš- 
krovos būdų. 

Svarbu pažinti savo Šešėlį ir su juo skaitytis arba, kaip sako 
C. G. Jungo šalininkai, bandyti derėtis. Mes negalime jo nei 
integruoti, nei pašalinti. Jis buvo, yra ir bus. Kartu su juo yra 
ir skausmas dėl savo bejėgiškumo, ir kaltė, ir gėda, ir liūdesys. 

Mes kenčiame dėl savo netobulumo ir tai yra neišvengia- 
ma. Bet Šešėlis nėra vien tai, kas yra tik įsivaizduojamas blo- 
gis. Gėrio, blogio kategorijos yra daugiau sąmoningos nuo- 
statos. Tuo tarpu archetipinė realybė yra pasąmoninė ir la- 
biau atspindi prigimties gelmes. Jei gerai jas pažįstame, ži- 
nome, kaip elgtis, todėl derybos su Šešėliu gali būti naudin- 
gos, nes būtent Šešėlyje slypi neaprėpiamos vitališkumo ir 
asmeninės laisvės erdvės. 

Sapnuose Šešėlis gali reikštis labai įvairiais simboliais. Tei- 

giama, kad Šešėlį projektuojame į savo lyties figūras, kurios 
atrodo baisios, labai nepatrauklios ir visiškai svetimos. 
+ Šešėlis, kaip ir kiti archetipai, yra dinamiškas ir tiesiogiai 
susijęs su asmenybės raida, konkrečiai su Ego tapsmu. Pa- 
grindinis Šešėlio formavimosi mechanizmas yra slopinimas. 
Vystantis Ego dariniui, atmetama tai, kas netinka įsivaizduo- 
jamam Ego idealui, netinka šeimyninėms, kultūrinėms ir so- 
cialinėms normoms. Kol nėra šviesos, tol nėra ir tamsos, kol 
nėra individualybės, tol nėra ir jos šešėlio. Šešėlio ignoravi- 
mas asmenybę daro vienpusę ir neturinčią gyvenimo patir- 
ties. Vystymosi procese per didelė koncentracija į Ego idea- 
lus kelia įtampą, skatina perfekcionizmą. Toks žmogus daug 
reikalauja iš savęs ir iš kitų. Nerealūs reikalavimai sau kuria 
įtampą ir skatina ligas, kelia bendravimo problemų, o ga- 
liausiai stabdo natūralią savireguliaciją ir augimą. Ryšys su 
savo tamsiąja puse ir jos tinkama integracija suteikia asme- 
ninės galios ir gyvybiškumo, didina toleranciją ir leidžia at- 
laikyti gyvenimo išbandymus. Šie procesai - svarbi visybiš- 
kos asmenybės transformacijos proceso dalis. 

Prie šių klausimų grįšime, kai kalbėsime apie Ego raidą ir 
Šešėlio transformacijas bei simbolinę šių procesų raišką. 

Anima/Animus - tai archetipai, kurie praplečia ryšių su ki- 
tais ir su savimi galimybes. Anima reprezentuoja moterišką- 
ją pusę vyro psichikoje, Animus — vyriškąją moters psichi- 
kos dalį. Šie archetipai lemia, kaip asmuo bendrauja su prie- 
šingos lyties asmenimis. Jie įkūnija asmens vidinę parengtį 
ir būtinybę užmegzti ryšius su priešinga lytimi. Pradžioje šis 
archetipas aktualizuojasi per santykius su tėvais, mokyto- 
jais, vėliau tai iškyla kaip partnerio pasirinkimo klausimas. 

Kai vidinė Animos figūra ir tam tikra išorinio pasaulio mo- 
teris atitinka - įvyksta savotiškas „atpažinimas“ ir harmoni- 
jos išgyvenimas. Anot C. G. Jungo, ryšiai (ir šeimos) neretai 
kuriasi būtent tokiu pagrindu. 

Čia galimi ir tam tikri pavojai. Sutuoktinis ar sutuoktinė 
yra lyg įspraudžiami į turimus Animos ar Animus rėmus. Jei 
tikrasis Aš su tuo sutampa, tada galima ilgalaikė santykių 
harmonija. Jei ne, tada prasideda nesusipratimai, konfliktai, 
nepateisinamos viltys. (Iš pradžių matomas ne kitas Žmo- 
gus, O savo projektuojamas Anima/Animus.) 

Kai asmuo bent iš dalies įsisąmonina Animą ar Animus, tai 
palengvina bendravimą su kitu žmogumi. Jis ar ji yra labiau 
tolerantiški kitam ar kitai, o kartu turi daugiau laisvės rink- 
tis, nes gali geriau skirti, kas yra lūkesčiai ir projekcijos, o 
kas yra kitas Žmogus. 

Analitinėje psichologijoje teigiama, kad jei vyras nepripa- 
žįsta savo vidinio moteriškumo, kiekviena moteris yra jam 
potencialiai pavojinga, nes gali jo Animą, pasireiškiančią jaus- 
mingumu ar tariamu silpnumu, išprovokuoti ir santykis ga- 
li būti labai gynybiškas, konkuruojantis ar net priešiškas. Mo- 
teris, neįsisąmoninusi savo vidinio Animus, gali būti perdėm 
gynybiška, todėl kategoriška, rigidiška ir labai „logiška . 

Artimas ryšys tarp Žmonių yra ir dovana, ir didžiulis iš- 
bandymas, ir visada šiek tiek paslaptis. Analitinė psichologi- 

ja šiuo atžvilgiu gana optimistiškai teigia, kad, pažindami 
savo pasąmonę, mes vis geriau suprantame, kiek daug patys 
įdedame kurdami ryšį ir net kitą Žmogų. 

Sapnuose Anima/Animus archetipus reprezentuoja prie- 
šingos lyties atstovai bei visa galima santykių įvairovė. 

Dažnai analizuojama šių archetipų įtaka asmenybės trans- 
formacijos procesui. Anima/Animus integracija būtina asme- 
nybės visybiškumo sąlyga. Šie archetipai yra tarsi tiltai į Sa- 
vastį ir jos realizavimą. Kadangi jie iš esmės yra gana prie- 
šingį, tai dėl savo poliariškumo lemia tam tikrus transforma- 
cijos momentus, ypač kai asmuo įvykdo natūralius savo ly- 
ties nulemtus uždavinius. Prie šio klausimo dar grįšime, kai 
kalbėsime apie moters ir vyro individuacijos procesus, kar- 
tu analizuodami ir Anima/Animus raidą. 


Savasties archetipas yra viso gyvenimo archetipas. Tai psi- 
chikos visuma ir centras. Jis integruoja ir sąmonę, ir pasą- 
monę. Savasties archetipas — tai praeitis, dabartis ir ateitis. 
Šis archetipas yra tarsi likimo duotybė, kurią atsinešame at- 
eidami į šį pasaulį, kuris vienas toks yra duotas tik mums. 

Žodis self aptinkamas ezoterinėse tradicijose, religinėje li- 
teratūroje. Atsižvelgiant į laikotarpį ir kultūrą šiai sąvokai 
suteikiamas vis kitoks turinys. Senovės Graikijoje Self apra- 
šomas kaip demonas, kuris permato likimą. Romėnų - kaip 
demonas, kuris valdo likimą. 

Psichologinėse studijoje šios sąvokos vartojimas yra arti- 
miausias indų tradicijai, kur kalbama apie du jo aspektus: 
žmogiškąjį ir dieviškąjį. Žmogiškasis aspektas, arba dar va- 
dinamoji mažoji Savastis, siejamas su asmeniniu Žmogiškuoju 
turiniu. Ši sąvoka artima Aš jausmo išgyvenimo, tikrojo Aš, 
asmeninio identiškumo ir individualumo patyrimo apibrė- 
žimui. Šia prasme šis terminas vartojamas Kohuto psicholo- 
gijoje, geštaltinės psichoterapijos darbuose. 

Dieviškasis Savasties aspektas, arba vadinamoji didžioji Sa- 

vastis, siejamas su transpersonaliniu patyrimu, su asmens 
ribų peržengimu. Analitinėje psichologijoje Savastis kartais 
apibūdinama kaip Dievo vaizdinys Žmogaus psichikoje. Kai 
kalbama apie Savasties archetipą, paprastai manoma ir apie 
kolektyvinį jo turinį. Šis archetipas atspindi visą žmogaus 
psichinį gyvenimą ir jo organizaciją. Šia prasme jis visada 
yra daugiau už tam tikrą gyvenimo momentą, situaciją ar 
visą raidos etapą. Šiame archetipe yra užkoduotas konkre- 
taus Žmogaus potencialumas ir jo vystymosi perspektyva. 
Jei asmuo trukdo sau augti, būtent šis archetipas siunčia įvai- 
riausius ženklus, nurodančius, kad asmuo prasilenkia su jam 
duotomis galimybėmis. Net konkreti liga ar jos požymiai, 
anot C. G. Jungo, gali būti naudinga, kad žmogus sustotų, 
įsiklausytų į save ir suprastų esminius savo gyvenimo posū- 
kius. 

Sapnuose šis archetipas gali reikštis įvairiais simboliais, ku- 
rie turi visumos savybę. Tai — visos pradinio visybiškumo 
formos: apskritimas, kvadratas, rutulys. Iš Savasties simbo- 
lių grupės, reiškiančios amžinybės aspektus, analitinėje psi- 
chologijoje dažnai minimas Uroborus principas, paimtas iš 
mitologijos. Tai vaizdinys, kuriame drakonas ar gyvatė ėda 
savo uodegą. Šis aspektas gali būti reiškiamas mirties ir atgi- 
mimo motyvu. Mitologijoje — tai Feniksas, kuris sudega ug- 
nyje subrandindamas kiaušinį, o iš šio išsirita naujas paukš- 
tis. Pasakose šį motyvą simboliškai reiškia gyvybės vanduo 
ar nemirtingumo eliksyro ieškojimas. 

Savastis — tai psichikos visuma ir centras. Simboliai, kurie 
reiškia centro idėją, irgi gali reprezentuoti šį archetipą. Tai 
kryžius, Žvaigždė su spinduliais, ratas su centru viduryje 
ir t. t. 

Savasties archetipas atlieka reguliuojamąją funkciją. Jis siun- 
čia ženklus, kad žmogus išpildytų savo paskirtį, kad realizuo- 
tų suteiktą gyvenimo potencialą, kad neįstrigtų į vienpusį įsi- 
vaizdavimą, o siektų gyvenimo pilnatvės ir džiaugtųsi ja. 

Savasties archetipo klausimas gana sudėtingas, nes kal- 
bant apie jį paprastai iškyla Dievo klausimas. Vienas iš Sa- 
vasties apibrėžimų ir yra, kad Savastis — tai Dievo vaizdas 
Žmogaus gyvenime. 

Taigi, kalbėdami apie šį archetipą, turėtume suvokti, kad 
niekada jo iki galo nesuprasime, kad visuose jo aprašymuo- 
se liks paslaptis. 

Luis von Franz, knygoje „Apie sapnus ir sapnavimą ap- 
rašydama Savasties archetipą, pasakoja tokią legendą. 


Kai dievai sukūrė Žmogų, jie susiginčijo, kur padėti atsaky- 
mus į gyvenimo klausimus, kad žmogus galėtų jų ieškoti. 

Vienas dievas pasakė: 

— Padėkime juos ant kalno viršaus. Jie niekada ten neieš- 
kos. 

— Ne, - atsakė kiti, - Žmonės, ilgai nedelsdami, juos tenai 
ras. 

Tada kitas dievas pasakė: 

— Padėkime juos į žemės centrą. Jie niekada ten neieškos. 

— Ne, - atsakė kiti, — jie kaipmat juos tenai ras. 

Dar vienas dievas pasiūlė: 

— Padėkime juos į vandenyno dugną. Jie niekada ten ne- 
ieškos. 

— Ne, - atsakė kiti, — jie ras juos tenai nedelsiant. 

Stojo tyla. 

Po kiek laiko dar vienas dievas prakalbo: 

— Mes galime įdėti atsakymus į pačius žmones. Ten jie nie- 
kada neieškos... 

Taip jie ir padarė. 


Savasties archetipas yra ir atsakymai į gyvenimo klausimus. 
Jie duoti aukštesnių galių, tačiau jų buveinė - mūsų vidus. 
Transformacijos procesas — tai klausimų kėlimas ir atsaky- 
mų ieškojimas — apie save ir pasaulį, apie savo galias ir pa- 

skirtį, apie savo gyvenimą ir šio gyvenimo prasmę. Trans- 
formacijos kulminacija — tai susitikimas su savo Savastimi, 
su dieviškaisiais savo būties aspektais. 

Analitinei psichologijai būdingas fatališkumas, nes teigia- 
ma, kad Žmogaus gyvenimas jau iš anksto daugeliu aspektų 
yra nulemtas. Kita vertus, ši psichologija pripažįsta viršasme- 
ninių galių svarbą ir taip praplečia Žmogaus patyrimo ribas. 
Patirdamas jas ir pripažindamas jų egzistavimą, žmogus gali 
sąmoningiau gyventi ir laisva valia kurti savo gyvenimą. 

Kalbėdamas apie archetipus, C. G. Jungas dažnai mini jų 
numinozinį poveikį. Žodynuose numinozum aprašomas kaip 
patyrimas, nepriklausomas nuo subjekto valios. Tai yra ne 
tik didžiulės galios išgyvenimas, bet kartu ir prasmės atsklei- 
dimas (A. Samuels, 1992, p. 100). 

Tai reiškia, kad archetipai veikia autonomiškai, kad jų ener- 
ginis poveikis gali būti galingas ir tam tikrais momentais 
lemtingas. Šis apibūdinimas taikomas transpersonaliniam 
patyrimui. Archetipai kartais iškyla per sapnus, o kartais 
galimas ir tiesioginis jų pasireiškimas. Norint geriau suprasti 
tam tikro gyvenimo patyrimo fenomenologiją ir kai kurių 
sapnų poveikį, numinozinį efektą norėčiau pakomentuoti 
plačiau. 


Archetipų numinoziškumas 


Sąvoka numinozum yra paimta iš Rudolfo Otto knygos „Šven- 
tumo idėja . Minėta knyga buvo išspausdinta 1917 metais ir 
turėjo didelę įtaką C. G. Jungo pasaulėžiūrai. Rudolfas Ot- 
to'as šioje knygoje analizuoja religinio patyrimo fenomeno- 
logiją. Jis kalba apie visų religijų specifiškumą ir unikalumą, 
remdamasis ritualų aprašymu bei rašytiniais tekstais. R. Ot- 
to as nelygina ir nevertina religijų, bet stengiasi suprasti, 
kaip Žmogus išgyvena susitikimo su Dievu momentą. 

Religinio patyrimo pagrindas ir esmė yra numinozum iš- 
gyvenimas. Tai ne tik racionalus pripažinimas, kad yra Kaž- 
kas, kas lemia mūsų gyvenimus ir padeda giliau suprasti pras- 
mę. Susitikdamas su Dievu, žmogus išgyvena ir specifinį emo- 
cinį patyrimą. 

Rudolfas Otto as, aprašydamas numinozum patyrimą, 
nurodo keletą specifinių jo charakteristikų. Pirmiausia tai, 
kad jausmą, kuris lieka ir tęsiasi, galima pavadinti „gilaus 
garbinimo nuotaika", kuri gali iškilti iš „sielos gelmių su spaz- 
mais ir konvulsijomis ir vesti į keisto susijaudinimo ar eksta- 
zės būseną (R. Otto, (1917) 1958). Jausmas iškyla kaip be 
galo svarbus patyrimo momentas, o paskui tarsi užgęsta kas- 
dienio gyvenimo rutinoje. Šis išskirtinis momentas dar ap- 
rašomas pateikiant keletą šio patyrimo emocinių apibūdini- 
mų. Vienas iš jų — tai pagarbi baimė. Ši baimė nėra paprasta 
baimė. Ji yra didžiulė ir intensyvi, tačiau jos specifika ne in- 
tensyvumas, o kokybė. Religinė baimė eina kartu su prabudi- 
mu. Baimė gali būti patiriama kaip nusižeminimas, bet taip 
pat ir kaip pažadas suprasti vėliau iškylančią prasmę. 

Kita religinio patyrimo emocinė charakteristika - didingu- 
mo išgyvenimas. Šis patyrimas siejamas su jėgos ir absoliu- 
taus pergalėjimo patyrimu. Tai įsisąmoninimas, kad esi dul- 
kė ir pelenai, kad esi niekas. Tai religinio nuolankumo išgy- 
venimas, kuris taip pat turi savo prasmę. Rudolfas Otto'as 
mini du šio patyrimo aspektus. Vienas, kad žmogus sukur- 
tas ir yra visiškai priklausomas. Tačiau paradoksaliai šios tie- 
sos įsisąmoninimas leidžia suvokti tiesioginį ryšį su Kūrėju. 
R. Otto'as cituoja W. Jameso pateiktą pavyzdį. 


Tobula nakties ramybė buvo kupina baugios tylos. Tamsoje glū- 
dėjo Kažkas, kurį gerai jaučiau visu savimi, nes negalėjau Jo ma- 
tyti. Neturėjau jokių abejonių, kad Jis buvo ten, kaip aš neabejo- 
jau savo buvimu. Dar daugiau, save aš jutau ne tokį realų negu 


Jis... 

v“ 


R. Otto'as teigia, kad tokia asmeninio „aš identifikacija su 
transcendentine realybe turi didelę įtaką sąmonės išplėtimui. 
Dieviškos galios ar energijos išgyvenimas yra kartu ir visiš- 
kas Kito pripažinimas. Bet tai nėra tik vienareikšmis galios 
pripažinimas. Religiniame patyrime yra svarbus žavėjimosi 
elementas. Numinozum objektas yra ne tik tai, kas kelia bai- 
mę ir žadina, bet ir tai, kas traukia, tai, ko ieškoma, ilgimasi ir 
trokštama. „Demoniškas ir dieviškas objektas iškyla kaip bai- 
mės objektas, bet kartu turintis nepaprasto žavesio. Ir tvari- 
nys, kuris dreba prieš Jį, visiškai išgąsdintas ir prislėgtas, vi- 
sada tuo pat metu turi siekį pasisukti į Jį taip, kad kažkokiu 
būdu Jis tampa jo dalimi“ (R. Otto, 1958, p. 73). 

Numinozinis patyrimas tuo pat metu ir pakelia, ir paže- 
mina. Analizuodamas religijos istoriją, R. Otto'as pastebi, kad 
iš pradžių įvairūs ritualai daugiau buvo susiję su baimės iš- 
gyvenimu ir bandymu įtikti dievams, vengiant jų rūstybės. 
Vystantis Žmogui, jo religinis patyrimas praturtėjo būdais, 
leidžiančiais rasti ryšį su transcendentine realybe. 

Nėra žodžių, kaip teisingai ir tiksliai šį patyrimą aprašyti 
ar įvardyti. Kiekviena religija ar tradicija turi savo žodyną ir 
savo simboliką. Tačiau žodžiai niekada iki galo nebus tiks- 
lūs. Simboliai yra vienintelė išraiška. Tik jie ir parodo, kad 
„Ir už, ir prieš mūsų racionalų buvimą glūdi paslėpta, galu- 
tinė ir aukščiausia mūsų prigimties dalis, kuriai neužtenka 
vien fizinių, jutiminių ar intelektinių poreikių patenkinimo. 
Mistikai šią dalį Sielos vadina pagrindu“. 

Analizuodamas religinio patyrimo fenomenologiją, R. Ot- 
to as neapsiriboja religija. Jis teigia, kad panašias fenomeno- 
logines charakteristikas galima įžvelgti ir estetiniame patyri- 
me, kad numinozum išgyvenimas galimas ir mene, muziko- 
je, meilėje (R. Otto, 1917). 

Sunku suprasti ir žodžiais nusakyti, kokia yra numinozum 
išgyvenimo prasmė. R. Otto'as, bandydamas atsakyti į šį klau- 
simą, remiasi Naujuoju Testamentu. Jis klausia, kas buvo Kris- 

taus agonija Alyvų kalne. Ar mes galime suprasti, kokia svarbi 
ji buvo mūsų patyrimui? Kokia buvo agonijos, sukrėtusios 
sielą iki gelmių, nesutalpinusios liūdesio ir skausmo iki mir- 
ties, kai prakaitas krito kraujo lašais ant Žemės, reikšmė? Tai 
yra daugiau negu mirties baimė. Tai Didžioji Misterija (Mys- 
terium Tremendum), tai baimė sukrečiančios numinozum pa- 
slapties. Šis patyrimas yra ir pašaukimo išgyvenimas, ir Kū- 
rėjo laisvos valios pripažinimas. 

C. G. Jungas, aprašydamas archetipinį realybės patyrimą, 
nurodo paraleles su R. Otto išskirtų numinozum aprašymu. 
C. G. Jungas teigia, kad tiesioginis archetipo (arba kolektyvi- 
nės pasąmonės proveržio) išgyvenimas visada suvokiamas kaip 
sukrečiantis patyrimas. Žmogus be savo valios atsiveria kaž- 
kam Kitam, ko jis nepažįsta, bet ką suvokia kaip turintį di- 
džiulę galią. Atsivėrimas Kitam yra lydimas baimės, nuolan- 
kumo, tačiau turintis trauką ir žadinančią galią. Archetipinė 
realybė dinamiška ne tik pati savaime. Jos poveikis konkre- 
čiam Žmogui taip pat dinamiškas, o neretai ir keičiantis žmo- 
gaus gyvenimą. Archetipinė realybė yra tai, kas turi galią, kas 
baugina, kviečia, skatina, o kartais ir priverčia gyventi kitaip. 

Kai kurie autoriai kritikuoja C. G. Jungą už tai, kad jis lyg 
ir sudievino kolektyvinę pasąmonę, suteikė jai religijos vietą 
ir taip tarsi peržengė psichologijos mokslo ribas. C. G. Jun- 
gas teigia, kad savo teorijoje jis nekelia Dievo klausimo. Te- 
orija yra ne apie tai, ką Žmonės tiki, bet kaip savo tikėjimą 
išgyvena. Jeigu Žmogus išgyvena Dievo buvimą, šis patyri- 
mas gali būti psichologinių studijų objektas. 


Archetipinė struktūra yra Žmogaus patirties ištakos, kurios 
suteikia individo gyvenimui formas ir apribojimus, lemian- 
čius tos patirties kokybę. Archetipinė struktūra yra daugiau 
nei biologinė lemtis ir instinktai. Tai ir dvasiniai poreikiai, ir 
tarpusavio santykiai, ir religinės funkcijos realizavimas, ir 
augimas. 

Taigi archetipai ir kolektyvinė pasąmonė - pats giliausias 
psichikos klodas, kurio išraiška priklauso nuo kultūros ir nuo 
konkretaus asmens. Pasąmonė kalba simboliais, kurie gali 
būti universalūs visos žmonijos, specifiški tik tam tikros kul- 
tūros, taip pat individualios asmeninės patirties simboliai. 
Vienas iš būdų geriau suprasti gelmines transformacijos pro- 
ceso ištakas — tai simbolių studijos. 


II SKYRIUS 


SIMBOLIS IR JO PSICHOLOGIJA 


+ Simbolio samprata ir savybės 

+ Simbolio struktūra ir turinys 

+ Simbolis, transcendentinė funkcija ir transformacijos 
procesas 

+ Simbolio taikymas psichoterapijos praktikoje 


Nagrinėdama gelmines transformacijos proceso ištakas, 
daug dėmesio skyriau istoriniams šaltiniams, senųjų kul- 
tūrų ritualų analizei. Analizuojant ritualus, archetipines 
prielaidas, pasąmonės vaidmenį, akivaizdu, kad visų apra- 
šytų procesų turinys dažnai reiškiamas simbolių kalba. Kas 
yra simbolis ir kas jam būdinga? Kokia simbolio struktūra 
ir galimas turinys? Koks simbolio ryšys su transformacijos 
procesu? Šių klausimų analizė turėtų padėti giliau supras- 
ti kai kuriuos transformacijos proceso momentus bei at- 
skleisti simbolio panaudojimo galimybes psichoterapijos 
procese. 


SIMBOLIO SAMPRATA IR SAVYBĖS 
Pastaruoju metu daugelyje sričių vėl atkreipiamas dėmesys 


į simbolių studijas. Zavėjimasis simboliais ir ypač tais, kurie 
pasiekė mus iš senovės, gali būti susijęs su noru grįžti prie 

savo šaknų, prie savo ištakų. Tam tikra prasme simboliai yra 
istorijos liudytojai ir per simbolius žmogus gali pažinti savo 
psichikos gelmes. 

Išvertus iš graikų kalbos, symbolon reiškia tai, kas sumesta 
kartu, sumesta į krūvą, arba tai, kas sujungta (U. Becker, 
1995, p. 5). Antikos laikais aprašyti faktai, kad simbolis buvo 
vartojamas kaip asmens identiškumo liudijimas. Simbolis žy- 
mėjo asmenį, jo funkcijos buvo daugiau susijusios su tam 
tikro asmens įvardijimu ar paženklinimu. 

Veiksmažodis symballein buvo vartojamas frazėse, kurios 
nusakė siejimą, slėpimą, dengimą. Tam tikras ženklas tapęs 
simboliu maskavo atvirą frazės arba vaizdinio prasmę. Se- 
novėje simbolis kartais buvo vartojamas kaip tam tikrą api- 
brėžtą prasmę turintis ženklas, o kai kada kaip tam tikros 
paslėptos prasmės nešėjas. 

Ši tendencija būdinga ir šiuolaikiniam pasauliui. Tai ryš- 
kiausia tiksliuosiuose moksluose. Simbolis vartojamas kaip 
vieną reikšmę turintis ženklas, pavyzdžiui, piktograma ar 
koks kitas simbolis. Tai ypač matyti šiuolaikiniame kompiu- 
terizacijos amžiuje, kai simboliai vartojami žymėti objektą, 
veiksmą, tam tikrą veiklos produktą. 

Humanitarinės pakraipos studijose skiriamas simbolio pa- 
slaptingumo aspektas, ypač kai analizuojama simbolio psi- 
chologija. Teigiama, kad simbolyje visada glūdi paslėpta 
reikšmė. Simbolis skiriasi nuo ženklo, nes turi ne vieną reikš- 
mę, o kelias, taip pat ir nežinomas paslėptas reikšmes. Šiame 
tekste dominuoja būtent tokia šio termino vartosena. 

Simboliai ir jų reikšmės — viena patraukliausių tarpšaki- 
nių mokslų tyrinėjimo sričių. Domėjimasis simboliais, pasak 
U. Beckerio (1995), gali padėti įžvelgti tai, kas yra už daiktų, 
kas yra už akivaizdžios regimybės. Simbolis gali „susieti vie- 
ną su kitomis nuostabiai daugialypio ir daugiasluoksnio pa- 
saulio regimąsias ir žodines apraiškas“. 

Simbolio daugiasluoksniškumas susijęs su jo istorija. 

J. C. Cooper (1978) teigia, kad simbolis geba prisitaikyti prie 
įvairių amžių, religijų, kultų ir civilizacijų. Atsižvelgiant į is- 
torinį ir kultūrinį kontekstą, tas pats simbolis gali įgauti spe- 
cifines to laikotarpio prasmes. Pavyzdžiui, svastika, arba kab- 
linis kryžius. Senosiose kultūrose šis simbolis reiškė saulės 
ratą, besikryžiuojančius žaibus, dažnai buvo laikomas laimės 
ir sveikatos simboliu, budizme jis simbolizuoja rojaus var- 
tus. Baltų mitologijoje šis simbolis irgi susijęs su Saulės gar- 
binimu. „Pasiekę kitą mitologijos pakopą lietuviai garbino 
nebe saulę, o Svaikstiką, arba Sutvarą, kaip graikai Apoloną“ 
(N. Vėlius, 1995, p. 75). Tačiau po Antrojo pasaulinio karo 
šis simbolis daugelio žmonių sąmonėje įsirašė kaip ženklas, 
simbolizuojantis karą, žudynes ir itin žiaurią gyvenimo filo- 
sofiją. 

Arba kitas simbolis — drugelis. Daugelyje kultūrų druge- 
lio simbolika buvo siejama su jo regimu keitimusi iš kiauši- 
nėlio į vikšrą, iš sustingusios lėliukės - į spalvingą, besiver- 
žiantį į saulę vabzdį. 

Kai kurios šiuolaikinės psichologijos teorijos (analitinė psi- 
chologija) drugelio gyvenimo simboliką traktuoja kaip trans- 
formacijos proceso atspindį. Jam būdinga gimimo momen- 
tas (iš kiaušinėlio gimsta vikšras), vystymasis (vikšro augi- 
mas) ir laikinas apmirimas, būtina virsmo sąlyga (apmiru- 
sios lėliukės sustingimas). Po virsmo prasideda naujas spal- 
vingas drugelio gyvenimas ir jo veržimasis į šviesą. Pastaroji 
pakopa aiškinama kaip nauja gyvenimo kokybė su pilnatvės 
išgyvenimu ir savirealizacija arba gyvenimo spalvų sklaida, 
su veržimusi į šviesą, o tai gali būti traktuojama kaip tam 
tikras gyvenimo šviesos ar sąmoningumo siekimas. 

Žiūrint istoriškai drugelio simboliui suteikiamos prasmės 
skiriasi. „Antikoje drugelis simbolizavo sielą, kurios nesu- 
naikina net kūno mirtis. Vėlesniais laikais buvo labiau pa- 
brėžiamas jo patrauklumas, vėjavaikiškumas ir ryšys su mei- 
lės dievu Erotu. Krikščioniškoje simbolikoje drugelis yra pri- 

sikėlimo ir nemirtingumo simbolis, o dėl trumpučio gyveni- 
mo ir laikino grožio - tuščio išdidumo ir nereikšmingumo 
alegorija (U. Becker, 1995 p. 58). Didėjant moralės reikš- 
mei, šiam simboliui tampa būdingos moralinės kategorijos 
ir vertinimai. 

Taigi simbolis - atviras darinys. Kai kurios papildomos jo 
reikšmės ar sluoksniai priklauso nuo laiko, kuriuo jis nau- 
dojamas. J. C. Cooper žodžiais tariant, simbolis yra savotiš- 
ka talpa, į kurią dedamas tam tikras patyrimas. 

Simbolis taip pat yra ekspansyvus. Jis nėra tuščia lenta, į 
kurią tik rašoma, arba tuščias indas, į kurį tik pilama. Simbo- 
lis turi tam tikrų reikšmių, kurias gali primesti aplinkai. Kai 
kurie autoriai kalba, kad simbolis savaime turi užkoduotą 
tam tikrą energinį potencialą ir todėl gali veikti. Kai kurių 
simbolių reikšmės daugelyje kultūrų nesikeičia. 

Pavyzdžiui, „Šaltinis laikomas gyvybę teikiančių jėgų bu- 
vimo vieta, garbinamas kaip tyrumo ir vaisingumo simbolis. 
Biblijoje simbolizuoja amžinąjį gyvenimą ir atgimimą, taip 
pat Mariją. C. G. Jungas laiko šaltinį neišsemiamos dvasinės 
energijos simboliu" (U. Becker, 1995, p. 266). 

Kai kurios simbolio reikšmės nekinta, o kai kurios gali bū- 
ti nevienodai aiškinamos. Tarkime, vaivorykštė dažnai sim- 
bolizuoja dangaus ir žemės ryšį. Graikų mitologijoje vaivo- 
rykštė įkūnija dievų pasiuntinę Iridę, germanų mitologijoje 
reiškia jungiantį tiltą. 

Baltų mitologijoje N. Vėlius nurodo keletą vaivorykštės 
reikšmių. Viena iš jų — dievų pasiuntinė Linksmynė nutiesia 
vaivorykštę kaip juostą į žemę ir randa ryšį su žmonėmis. 
Pasak N. Vėliaus ir remiantis žmonių pasakojimais, šis ryšys 
nebūtinai yra tik gera nešantis. N. Vėlius rašo, kad pamatę 
vaivorykštę Žmonės sako, jog tai yra Laumės juosta, kuria 
laumės gundo Žmonesir galiausiai savo nejautrumu juos pra- 
žudo. Laumė čia kaip pikta suvedžiotoja, kaip moterų nepa- 
stovumo dievaitė (N. Vėlius, 1995). Bet vaivorykštė gali būti 

ir kitos dievaitės — Laimės nutiesta juosta žmonėms. Laimė — 
deivė, turinti didelę galią ir žemėje, ir danguje. Ji deivė glo- 
bėja, kuri rūpinasi vaikais, jų sveikata ir likimu. Šiuo atveju 
vaivorykštė simbolizuoja ryšį su sergėjimu ir globa. 

Žvelgiant iš analitinės psichologijos pozicijų, Laimė ir Lau- 
mė gali būti dvi to paties Motinos archetipo pusės. Pozity- 
vusis aspektas susijęs su rūpinimusi, globa ir auginimu, ne- 
gatyvusis — su šešėliniais psichikos aspektais ir destrukty- 
viomis tendencijomis. 

Krikščionybėje vaivorykštė simbolizuoja ryšį su Dievo pa- 
sauliu. Po tvano Dievas sukūrė vaivorykštę danguje tuo pa- 
rodydamas savo ryšį su žmonėmis. Viduramžių mene Kris- 
tus vaizduojamas per Paskutinį teismą sėdįs ant vaivorykš- 
tės, kuri suprantama kaip ryšio tarp dieviškojo ir Žmogiško- 
jo pasaulio simbolis. „Todėl vaivorykštė yra ir Marijos sim- 
bolis, Marija susitaikymo su Dievu tarpininkė“ (U. Becker, 
1995, p. 289). 

Matome, kad simbolis - daugiasluoksnis darinys, turintis 
tam tikrą informaciją. Jis atviras ir gali integruoti tam tikrą 
istorinio laikotarpio atspindį. Simbolis sujungia regimąją būtį 
su paslaptimi, sąmoningąjį buvimą su pasąmonės pasauliu. 
Kaip šios priešybės yra derinamos ir kaip jos sujungiamos į 
visumą, kurią vadiname simboliu? 


SIMBOLIO STRUKTŪRA IR TURINYS 


Simbolis apima įvairius būties aspektus: visuomeninį, kul- 
tūrinį ir visuotinį (M. Eliade, 1975). C. G. Jungo terminais 
tariant, simbolis atspindi sąmonės, taip pat įvairius pasąmo- 
nės lygmenis. Sąmoningoji simbolio dalis yra tai, ką mes, ma- 
tydami tam tikrą vaizdinį, suvokiame ar įsisąmoniname kaip 
akivaizdų. Šaltinis — tai tekantis vanduo, vaivorykštė — tai 
spalvų spektras danguje, kurį matome lietui lyjant ir švie- 

čiant saulei, drugelis - tai spalvingas ir greit keičiantis savo 
formą vabzdys. 

Antrasis simbolių lygmuo susijęs su asmenine pasąmone. Šie 
simboliai atspindi asmeninę pasąmonę ir kompleksus. 
S. Freudas itin didelę reikšmę skyrė būtent šių simbolių raiš- 
kai Žmogaus gyvenime. „Sapnas simbolizuoja ne bet ką, o 
tam tikrus slaptųjų sapno minčių elementus (S. Freud, 1900). 
Daugelis sapnų objektų, pasak Freudo, simbolizuoja genita- 
lijas ar seksualinius santykius. Šiuolaikinėje psichologijoje 
atsisakoma tokio simbolio reikšmės susiaurinimo, tačiau pa- 
laikoma idėja apie asmenines simbolio reikšmes. Sakykime, 
analizuojant individualias simbolio reikšmes, paaiškėja, kad 
vaivorykštė ar drugelis gali turėti ir visai asmeniškas reikš- 
mes: vasarą pas močiutę, jaukumą, atėjusį iš vaikystės, ar 
labai konkrečias sapnuotojo baimes ir t. t. 

Trečiasis simbolių lygmuo, arba net simbolių grupės, gali 
būti susiformavęs tam tikroje konkrečioje kultūroje ir atspin- 
dėti būtent tą kultūrą ir jos istoriją. 

Lietuvoje gerai žinoma pasaka „Eglė žalčių karalienė“, ku- 
rios viena veikėjų Eglės duktė Drebulė išdavė tėvą Žilviną. 
Lietuvių kultūroje Drebulė simbolizuoja baimę, silpnumą, 
išbandymų neatlaikymą. 

Tuo tarpu kitose kultūrose šis medis turi kiek kitokias pras- 
mes. Tuopa, drebulė „nuo menkiausio vėjelio dvelktelėjimo 
drebančiais lapais simbolizuoja skausmą ir aimanas; graikai 
ją laikė aname pasaulyje augančiu medžiu ir todėl mirusiųjų 
dejonių simboliu... (U. Becker, 1995 p. 285). 

Ketvirtasis simbolių lygmuo, arba simbolių grupė, analiti- 
nėje psichologijoje reikštų kolektyvinės pasąmonės lygme- 
nį. Šie simboliai universalūs ir bendri visai žmonijai. M. Eliade 
tai vadino vįsuotiniu simbolio būties aspektu. Ratas kaip už- 
baigta judesio visuma, tapsmas ir išnykimas kartu, kryžius — 
horizontaliųjų ir vertikaliųjų jėgų susitikimas ir integracija, 
šaltinis - dvasinio atsinaujinimo vieta. Šių simbolių prasmės 

gana panašios įvairiose kultūrose ir įvairiais istoriniais laiko- 
tarpiais. 

V. Kast pateikia pavyzdį iš senovės Graikijos. Išsiskirda- 
mi du draugai dalydavo per pusę žiedą arba monetą. Kai 
kuris nors iš jų grįždavo, parodydavo savo pusę ir pagal ją 
atpažindavo antrąją. Abiejų pusių sudėjimas gana dažnas 
motyvas įvairiuose šaltiniuose. Ta visuma reprezentuoja ne 
tik fizinį ryšį, bet ir draugystės dvasinį lygmenį. „Simbolis 
yra nematomos realybės matomas ženklas (V. Kast, 1992, 
p. 10). 

Taigi simbolis integruoja keletą dimensijų: vidinę ir išori- 
nę, matomą, nematomą, fizinę ir dvasinę. 


Kas gali būti simboliu? Tradiciškai įprasta, kad simbolis - „vaiz- 
das, kuris yra kitų vaizdų, turinių, santykių reprezentantas' 
(Psichologijos žodynas, 1993, p. 275). Kai kalbame apie sap- 
nus, dažniausiai būtent vaizdinius turime galvoje. Vaizdinį, 
kuriame glūdi paslėpta prasmė. „Tai regimas neregimos re- 
alybės atspindys.“ 

Simboliškas gali būti ne tik tam tikras vaizdinys, turintis 
paslėptą prasmę. Simbolinis gali būti ir veiksmas, ir žodžių 
junginys arba tai, ką mes įvardijame metafora. Tai tam tikras 
teiginys be akivaizdžios aiškios prasmės, turintis ir perkelti- 
nę prasmę. Simbolinis gali būti ir Žmogaus požiūris, kai gy- 
venimo situacija traktuojama kaip turinti tam tikrą paslėptą 
prasmę. 

Dažnai nurodoma, kad pirmiausia buvo simbolinis veiks- 
mas ir kad didžiuma ritualų pagrįsti būtent slaptos prasmės 
suteikimu tam tikram veiksmui. Ritualai išreiškė neregimos, 
sakralios arba kitos erdvės pripažinimą. 

Štai simbolis ugnis. Daugelyje kultūrų esama ritualų, su- 
sijusių su ugnies kūrenimu. Ar būtų deginamas kelmas ar 
Morė, ar net žvakelė - visada šiam veiksmui suteikiama ir 
kita reikšmė - tai sunaikinimas to, kas jau paseno. Tai susiję 

su naujo pradžia ir augimu. Kiekvienas ritualo dalyvis gali 
turėti savo turinį, kurio atsisako, ir savo naują pradžią. Ug- 
nies kūrenimas labai dažnai siejamas su aukojimu, o tai taip 
pat yra galios pripažinimas, pagarbos ar garbinimo ir tam 
tikro tikėjimo išraiška. 

Šiuo atveju kalbame apie archetipinį simbolinio veiksmo 
pagrindą. Simbolinis veiksmas gali turėti ir konkrečios kul- 
tūros, ir asmeninės individo gyvenimo lemiamas prasmes. 
Analogiškos tendencijos yra įžiūrimos ir analizuojant sim- 
bolinius vaizdinius bei simbolines frazes ar požiūrius, kurie, 
manoma, atsirado vėliau, vystantis Žmonijai. 

Simbolizavimas reiškia, kad akivaizdžioje realybėje ieško- 
me paslėptos realybės ir kartu matome ją - akivaizdžią rea- 
lybę paslėptos, nepažįstamos realybės veidrodyje. 

Simbolizavimas ypač svarbus C. G. Jungo psichologijoje. 
V. Kast teigia, kad ši psichologija ne kartą buvo pavadinta 
„priklausoma nuo prasmės“. Kitaip tariant, ši psichologija 
ypačatidi subjektyvios prasmės ieškojimui ir daugiaprasmiš- 
kumui, o kartais nuo to ir priklausoma. Per didelis polinkis 
įžiūrėti simbolinę prasmę pavojingas, nes Žmogus, ieško- 
damas paslėptų prasmių, praranda realybės jausmą ir orien- 
taciją šiame pasaulyje. Jei toks polinkis labai išreikštas, tai 
kyla įvairių psichikos sutrikimų, įvardijamų kaip pseudo- 
simboliškas mąstymas, pervertinimo idėjos ir kita. Analitiš- 
kai aiškinant, tai reikštų silpną Ego, Ego infliacijos būsenas, 
kurioms būdinga tai, kad nebe Ego kontroliuoja situaciją, o 
pasąmonė. 

Taigi simbolizavimas, galimybė įžiūrėti pasaulio daugias- 
luoksniškumą - patraukli duotybė, bet naudojantis šia galia 
svarbu neprarasti ryšio su akivaizdžia realybe. Kaip sakė 
S. Freudas, pypkės laikymas rankoje kartais tik tą ir tereiš- 
kia — t. y. pypkės laikymą rankoje. 

SIMBOLIS, TRANSCENDENTINĖ FUNKCIJA IR 
TRANSFORMACIJOS PROCESAS 


Dauguma simbolių tiesiogiai susiję su priešybių suvieniji- 
mu. Priešybių suvienijimas į visumą - išskirtinė simbolio ypa- 
tybė. Ši savybė yra tiesiogiai susijusi su simbolio esme ir funk- 
cijomis. Priešybių suvienijimas suteikia simboliui sintezės ga- 
limybę, daro jį dinamišką darinį, kuris gali visapusiškai at- 
spindėti tam tikrą patirtį. 

Santykis tarp priešybių, integruojamų simbolio, gali būti 
įvairus. Tarp jų gali būti konfliktas, kompensacija ir papil- 
dymas. 

Žvelgiant iš šių santykių perspektyvos, anksčiau aptarti 
simboliai atspindi skirtingas priešybių vienijimo galimybes. 
Štai vaivorykštės dualizmas gali būti siejamas su dangiškojo 
ir žemiškojo prado sujungimui ir iš to kylančiomis išvestinė- 
mis kategorijomis, susijusiomis su gyvenimą palaikančiomis 
ir gyvenimą naikinančiomis jėgomis. Šios priešybės iliust- 
ruoja konflikto santykį. Drugelio simbolika reiškia gyveni- 
mo visumą, atspindi jos pradžią, pabaigą ir virsmo momen- 
tus. Šaltinis gali būti vertinamas kaip gyvybingumą papil- 
dantis atspindys. 

Tam tikrų priešybių kontliktiškumas atsispindi viename 
iš seniausių ir reikšmingiausių simbolių — ugnies vaizdinyje. 
Šiame simbolyje užkoduotas vienas iš esmingiausių gyveni- 
mo prieštaravimų, būtent gyvenimo ir mirties prieštaravi- 
mas. Ugnis sudegina ir sunaikina, bet sunaikinimas yra svarbi 
atgimimo sąlyga. 

„Ugnis daugelyje tautų laikoma šventa ir apvalančia, at- 
naujinančia. Jos naikinamoji jėga dažnai tampa priemone at- 
gimti aukštesniu lygiu (sudeginimas / Fenikso mitas)...“ Ug- 
nis neatsiejama daugelio senųjų ritualų dalis. 

„Europos tautos ritualinę ugnį kūreno per visas žymiau- 
sias kalendorines šventes: Kalėdas, Naujuosius metus, Vely- 

kas, Užgavėnes, Jonines... Per Užgavėnes lietuviai sudegin- 
davo arba paskandindavo Morę, Kotrę, Gavėną“ (N. Lau- 
rinkienė, 1990, p. 30). Kaip ir kitose mitologijose, baltų mito- 
logijoje ugnis buvo laikoma šventa. 

Žinomas Prometėjo mitas. Jis atneša ugnį į žemę, kartu 
atnešdamas šviesą ir šilumą bei galimybę patiems Žmonėms 
kurti savo gyvenimą. Šiame mite Prometėjas teisiamas Olim- 
po dievų, kad pavogė ir nunešė Žmonėms dieviškąją galią, 
kuri yra įsikūnijusi ugnyje. 

Graikų filosofai manė būtį atsiradus iš ugnies, kita vertus, 
siejo ją su neigiamą reikšmę turinčių simbolių kompleksu: 
griovimu, karu, blogiu, velniškuoju pradu, pragaru arba die- 
vorūstybe... „Ugnis atsiranda iš trinties, todėl daugelyje kul- 
tūrų siejama su seksualumu. Pati ugnis ne kartą kildinama 
iš mitologinių būtybių arba gyvūnų lytinio akto...“ (U. Bec- 
ker, 1995, p. 287). 

Biblijoje Dievas pasirodo ugnies stulpo pavidalu arba lieps- 
nojančiame erškėčių krūme. Pragaras taip pat yra ugnies sti- 
chija. 

Taigi ugnis gali simbolizuoti ir gyvulišką aistrą, ir dvasios 
galią ir šviesą. Tai gali būti destrukcija ir atgimimas, atsinau- 
jinimas. Tarp šių tendencijų vyksta kova, kyla konfliktai. 

Bendriausia prasme simboliai integruoja būties prieštarin- 
gumą, kuris gali reikštis kaip gyvenimo ir mirties kova, kaip 
žemiškojo ir dangiškojo pasaulio susiėjimas, kaip šviesos ir 
tamsos sandūra, kaip gėrio ir blogio susidūrimas, kaip vyriš- 
kojo ir moteriškojo prado jungtis. 

Simbolis visada atspindi tam tikrą visumą, sąjungą ar jung- 
tį. Ar tai būtų gyvenimo medis, augantis Rojaus vidury ir 
esantis pagrindinė ašis, jungianti įvairias sferas į visumą, ar 
tai šventos vedybos ir t. t. Visybiškumas yra tradicinio sim- 
bolizmo esminė charakteristika. 

Kita vertus, priešybių integravimas tiesiogiai susijęs su sim- 
bolio dinamiškumu ir dalyvavimu transformacijos procese. 

Lavėjant asmens sąmoningumui, svarbus gebėjimas skirti 
priešybes arba skirtingus tam tikro reiškinio polius. Maty- 
dami skirtingus ar net priešingus to paties reiškinio aspek- 
tus, suvokiame jo visumą. Šitai labai svarbu psichoterapijo- 
je. Paprastai daugelis ligos požymių atsiranda dėl to, kad 
absoliutinama tik viena tam tikro patyrimo dalis. Tarkime, 
ima vyrauti viena emocija — kaltė ar pyktis - ir žmogus ne- 
bemato kitų savo ar kito žmogaus pusių. Psichoterapijoje 
siekiama atverti įvairias patyrimo puses, net priešingas. Kai 
asmuo pamato skirtingus to paties reiškinio polius, kai su- 
geba įvertinti priešybes, atsiranda pakankama įtampa ir ener- 
gija toliau gyventi. Pakankamas energijos kiekis skatina naują 
sintezę ir kito - trečiojo atsiradimą. Asmuo, matydamas abi, 
nors ir konfliktuojančias to paties reiškinio puses, iš esmės 
keičia požiūrį į patį reiškinį. Naujas požiūris yra tas trečiasis, 
kuris randasi sintezuojant priešybes. Tai svarbu, kai sąmo- 
ningumo plėtrai taikomi simboliai ir jų tyrinėjimai. 

Ugnis įsižiebia nuo dviejų kūnų trinties. Savaime ji jau 
yra tarsi tas trečiasis, atsirandantis dviem susijungus. Taip 
pat ji yra dinamiška. Ugnis naikina visa, kas į ją pakliūva. 
Tuo momentu atrodo, kad ji įkūnija destruktyvųjį pradą. Jei 
į šį susidūrimą Žiūrime kaip į tam tikrą materijos kovą su 
mirtimi, atrodo, kad laimi mirtis. Ugnis sunaikina materiją, 
sukuria tuštumą. Paradoksalu, bet po šio dviejų priešybių 
susidūrimo atsiradęs trečiasis yra pelenai arba tuštuma, kuri 
vėl žadina naują priešybę. Kaip mite - iš pelenų pakyla Fe- 
niksas, į tuštumą pradeda skverbtis nauja. 

Taigi aprašant šį simbolį bent keletą kartų išryškėja prie- 
šingi poliai, sintezuojantys naują visumą, kuri vėl kuria prie- 
šybes, ir taip procesas (bet koks) tęsiasi. 

Priešybių integravimas ir simbolio visybiškumas bei dina- 
miškumas yra tiesiogiai susiję su transcendentine funkcija. 
C. G. Jungas teigia, kad be transcendentinės funkcijos ne- 
būtų įmanomas transformacijos procesas. 

Ego transcendencija reiškia žmogaus „Aš ribų išnykimą, 
susiliejimą su kitais, persikūnijimą“ (Psichologijos žodynas, 
1993, p. 66). Vienas iš transcendentinės funkcijos apibrėži- 
mų - „Tai žmogaus atsakymas Nežinomybei' . Kitais žodžiais 
tariant, realizuodamas transcendentinę funkciją, žmogus pri- 
pažįsta Nežinomybės galią ir patiria, kad yra kažkas daugiau 
ir galingiau nei asmeninis jo gyvenimas. Tam tikra prasme 
transcendencijos išgyvenimas prilygsta tam, ką anksčiau, rem- 
damiesi R. Otto'u, aprašėme kaip numinozinį patyrimą, ar- 
ba susitikimo su Dievu fenomenologiją. Analitinėje C. G. Jun- 
go psichologijoje toks patyrimas aprašomas kaip numinozi- 
nis archetipinis poveikis. ' 

Anot C. G. Jungo, transcendentinė funkcija yra svarbi in- 
divido vystymosi sąlyga, nes būtent ji leidžia atsiverti naujai 
patirčiai, sintezuoja nauja ir sena ir sudaro sąlygas naujai 
integracijai bei keitimosi procesui. Realizuojant transcenden- 
tinę funkciją simbolis svarbus keletu aspektų. 

Pirmas simbolio transcendentinės funkcijos aspektas su- 
sijęs su viršasmeniškos galios pripažinimu. Vienas iš apčiuo- 
piamų būdų prisiliesti prie numinozinio veiksmo yra per sim- 
bolius. Anot daugelio autorių, negalima tiesiogiai prisiliesti 
prie viršasmeniškos galios. Bandymas tai padaryti yra per- 
dėm pretenzingas ir kartu pavojingas. 

Analitinės psichologijos atstovai teigia, kad tiesioginis ar- 
chetipų poveikis energiškai labai galingas ir gali sukelti Ego 
infliacijos būseną. Psichologiškai tai reiškia Ego tapatumo ir 
situacijos kontrolės praradimą. Tai yra savo prigimties pa- 
neigimas ir savo ribų peržengimas. 

Tad numinozinį archetipą galime patirti per simbolius, ku- 
rie tarsi atitolina tą didžiulę energiją. Toks simbolių dalyva- 
vimas gali pasireikšti simboliniu veiksmu, simbolinio vaizdi- 
nio ar simbolinio teksto išgyvenimu. 

C. G. Jungas teigia, kad pagrindinė archetipų raiškos for- 
ma yra simboliai. Bandydami suvokti savo pasąmonines ten- 

dencijas, bandydami suprasti archetipų kalbą, analizuojame 
simbolius. 


Kitas svarbus transcendentinės funkcijos ir simbolių ryšio 
aspektas — tai jau minėtas visumos atspindėjimas ir sintezės 
galimybė. Simbolis reprezentuoja visumą ir tai yra jo sinteza- 
vimo galia. Remdamiesi asociacijomis, simbolio istorijos Ži- 
nojimu, galime skirti simbolio priešybes. Simbolis yra ta vi- 
suma, kuri leidžia skirti priešybes. 

Tarkime, vaivorykštė savaime yra tam tikra spalvų visu- 
ma. Tačiau tyrinėdami jos fizines charakteristikas galime di- 
ferencijuoti jos priešybes: žemiškąjį ir dangiškąjį pradą, skir- 
tingas vaivorykštės spalvas, prieštaringas mitologijos tenden- 
cijas: vaivorykštė Laimės juosta versus vaivorykštė Laumės 
juosta. 

Išsikristalizavusios priešybės sukuria sąlygas naujos visu- 
mos integracijai. Šioje pakopoje simbolis atlieka sintezuojan- 
čią funkciją. Ta nauja sintezė pirmiausia pasireiškia būtent 
simboliu. 

Psichologinėje praktikoje skyrimas ir naujos sintezės gali- 
mybė - svarbi sąlyga rastis naujam sąmoningumui. Šios funk- 
cijos realizavimas ypač akivaizdus, kai nagrinėjamos emoci- 
nės problemos arba konkretūs kompleksai. Tam tikra kom- 
plekso dalis visada yra pasąmonėje ir gali pasirodyti simbo- 
lio pavidalu. 

Dar vienas simbolio psichologijos aspektas susijęs su kū- 
rybinio proceso transcendentine funkcija. Šias sąsajas galima 
atsekti analizuojant simbolių formavimosi ir kūrybos proce- 
są. C. G. Jungo esė apie transcendentinę funkciją ir simbolių 
formavimąsi, parašyta 1916 metais, atspindi kūrybinio pro- 
ceso fenomenologiją. 

Šiuolaikinėse teorijose, kai bandoma aprašyti kūrybos pro- 
cesą, visada minima inkubacijos fazės svarba. Ši fazė papras- 
tai eina po ilgo problemos sprendimo ieškojimo sąmoninga- 

me lygmenyje. Tačiau sprendimas nerandamas. Inkubacijos 
fazė tuo ir svarbi, kad pasąmonėje subręsta ir iškyla naujas 
produktas, originalus problemos sprendimas ir kt. Ši fazė 
išgyvenama kaip tam tikra aklavietė, kaip tam tikra tuštu- 
ma, kurioje niekas nevyksta. 

C. G. Jungas, kalbėdamas apie simbolių formavimąsi, tei- 
gia, kad šis procesas vyksta pasąmonėje, kad psichinė ener- 
gija tuo metu teka į pasąmonę, todėl kartais susidaro įspū- 
dis, kad nieko nevyksta, kad tas momentas patiriamas kaip 
tam tikra tuštuma. Iš tikro procesas tuo metu vyksta pasą- 
monėje. Iš turimų įspūdžių, žinojimo, vaizdinių formuojasi 
naujas darinys, kuris yra geriausias aktualios problemos at- 
sakas. Šis naujas darinys pirmiausia pasireiškia simbolio for- 
ma, tuo metu geriausia išreikšti tam, kas iškyla. 

Tradicinis simbolizmas dangiškąjį pasaulį laiko pradiniu, 
žemiškąjį —- jo atspindžiu, arba kūriniu. Išeitų, kad aukštes- 
nysis apima žemesnįjį. Atsižvelgdami į tai, kai kurie autoriai 
teigia, kad gebėjimas kurti simbolius yra žmogiškojo proto 
bazė ir yra susijęs su Žmogaus mąstymo išsivystymu. Gebė- 
jimas įžiūrėti įvairias reiškinio prasmes, rasti sąsajas ir analo- 
gijas, gebėjimas abstrahuoti ir suprasti perkeltinę prasmę yra 
išsivysčiusio žmogaus mąstymo charakteristikos. Žmogaus 
gebėjimas kurti abstrakcijas ir tarpiniu būdu pažinti pasaulį, 
gebėjimas tyrinėti pasaulį iš atstumo - tai žmogaus evoliuci- 
jos ir jo proto rezultatas. Ši mąstymo savybė atsirado vėliau- 
siai, todėl simbolio daugiareikšmiškumas yra ir psichikos vys- 
tymosi rezultatas. Kita vertus, simbolis nėra tik žmogaus mąs- 
tymo produktas. 

C. G. Jungas, kalbėdamas apie sąmonės vystymąsi, nurodo 
keturias pagrindines psichikos funkcijas, kurios formuoja są- 
monės turinį. Tai pojūčiai, jausmai, mąstymas ir intuicija. Anot 
C. G. Jungo, būtent intuicija yra svarbiausia pagaunant sim- 
bolinius pasaulio aspektus. Intuicija — tai žinojimas iš niekur. 
Tačiau tas „niekur“ dažniausiai yra pasąmonė, iš kurios ir ky- 

la daugelis simbolių. Intuicija — tarsi greičiausias kelias prieiti 
prie kolektyvinės pasąmonės, prie kolektyvinės patirties. 

Tobulas simbolis yra susijęs su įvairiomis psichikos funk- 
cijomis ir atspindi įvairius Žmogaus gyvenimo aspektus: in- 
telektą, emocijas, dvasinę patirtį. 

V. Kast nurodo, kad simbolis yra daugiau iracionalus nei 
racionalus (V. Kast, 1992). Simbolis yra tai, kas pateikia, rep- 
rezentuoja, aprašo. C. G. Jungas rašo, kad simbolis išreiškia 
tai, ko neįmanoma išreikšti kitais būdais. Tai — tiltas tarp 5ą- 
monės ir pasąmonės. Simbolis yra kažkas regima ar apčiuo- 
piama (tai sąmoningoji jo dalis), o kai bandome įminti jo pras- 
mę, visada lieka paslaptis (tai yra jo pasąmoningoji dalis). 

Racionalumas ar iracionalumas veikiau priklauso nuo to, 
kaip mes su tam tikru simboliu elgiamės. 


SIMBOLIO TAIKYMAS PSICHOTERAPIJOS PRAKTIKOJE 


Pastaruoju metu simboliai gana plačiai taikomi įvairios pa- 
kraipos psichoterapijos praktikoje dėl sintezavimo ir integ- 
ravimo galimybių ir kaip būdas diferencijuoti, naujam 5ą- 
moningumui pasiekti. Jau minėjome, kad simbolis visada at- 
spindi visumą, jis kviečia atgal į visumą, į harmoniją ir tai 
yra jo gydomoji galia. 

Terapija su simboliais gyvesnė ir emocingesnė. Čia įtrau- 
kiama ir sąmonė, ir pasąmonė. Simbolis, ypač jei jis reiškiasi 
vaizdiniu, gana artimas patyrimo procesui, todėl jis gali at- 
skleisti esamus Žmogaus sunkumus, kartu nurodyti toles- 
nės raidos galimybes. Simboliai dažnai sukelia praeities pri- 
siminimus ir tuo pat metu nurodo motyvus, galinčius iškilti 
ateityje. Jie būtini kūrybiškai asmenybei augti. Simboliai pa- 
deda lavinti kūrybiškumą, kuris irgi padeda patirti, pamaty- 
ti ir atpažinti individuacijos procesą. 

Psichika, kaip save reguliuojanti sistema, yra judri. Vie- 

nas iš terapijos tikslų - siekimas, kad asmuo lanksčiai priim- 
tų gyvenimo pokyčius. Simbolis - priemonė ir būdas, da- 
rantis psichoterapijos procesą labai dinamišką. Juo remiasi 
humanistinės psichologijos atšakos: geštaltinė terapija, psi- 
chosintezė, transpersonalinė psichologija ir kitos. Šios pa- 
kraipos psichoterapija simbolį taiko kaip būdą, atveriantį nau- 
ją patyrimą, kuris veda į naują sąmoningumą ir naują integ- 
raciją. Kliento prašoma įsivaizduoti medį, tapatintis su juo — 
taip atveriant ryšį su šaknimis, oru ir saule. Toks tapatini- 
masis leidžia įsisąmoninti augimo procesą, savo ryšį su isto- 
rija, su tais šaltiniais, kurie maitina ir šildo. 

Humanistinė psichologija dažnai remiasi simboliais anali- 
zuodama sapnus, kad asmuo galėtų geriau pažinti nepripa- 
žintą save. Simbolis gali būti aktyvios vaizduotės turinys, me- 
ditacijų, relaksacijų medžiaga. Bendriausia prasme simbolis 
humanistinės psichologijos praktikoje suprantamas kaip ga- 
limybė, leidžianti asmeniui atverti nuslopintus būties aspek- 
tus ir integruoti juos į gyvenimą. 

Kiek kitaip simbolius taiko psichodinaminė psichoterapi- 
ja. Pasąmonės kalba daugeliu atveju yra simbolių kalba. Čia 
simboliu gali būti ir konkretus veiksmas, ir ligos požymis, ir 
t. t. Simboliai - pagrindinė sapnų raiškos forma. Jie yra ry- 
šys su pasąmone. Per psichoterapijoje iškylančius simbolius 
siekiama suprasti, kokie pasąmonės impulsai ar tendencijos 
reiškiasi. Simbolio prasmės atkodavimas tampa pagrindine 
šios psichoterapijos užduotimi. 

Simbolio prasmės atskleidimas — sudėtingas procesas ir 
net klasikų darbuose aiškinamas skirtingai. Lyginant S. Freu- 
do ir C. G. Jungo teorijas, akivaizdu, kad simbolio samprata ir 
simbolio prasmės atkodavimas turi ir panašumų, ir skirtumų. 
Abiem minėtiems autoriams bendra tai, kad abu pripažįsta, 
jog simbolis visada yra daugiau negu sąmonė. Simbolis yra 
tai, kas iškyla iš pasąmonės, ir tai, kas atspindi pasąmonę. 

Keliant klausimą, ką konkrečiai atspindi simbolis ir kas gali 

būti simboliu, minėtų autorių nuomonės nebesutampa. Pa- 
gal C. G. Jungo supratimą svarbu nesupainioti ženklo ir sim- 
bolio. Ženklas yra tai, kas turi aiškią vieną reikšmę. Tuo tar- 
pu simbolis visada nevienareikšmis, jis visada turi neatskleis- 
tos paslapties. Kai tiksliai žinome, ką reiškia tam tikras sim- 
bolis, jis jau nebėra simbolis, o ženklas. Tarkime, kelio žen- 
klai - tai tam tikros piktogramos ar piešinukai, kurie turi 
aiškią, apibrėžtą reikšmę. Tai - ženklas. Tačiau esama vaiz- 
dinių, kurių neįmanoma visiškai suprasti. Jie yra simboliai. 
S. Freudas teigia, kad simbolis turi paslėptą prasmę, tačiau 
linkęs ieškoti ir atkoduoti vieną simbolio reikšmę. C. G. Jun- 
gas kritikuoja S. Freudą teigdamas, kad pastarasis simboliais 
vadina ir ženklus, nes dažniausiai tam tikram vaizdiniui su- 
teikia tik vieną prasmę (C. G. Jung, 1927/1931). 

Kitas svarbus klausimas — simbolių formavimasis ir trans- 
formacijos procesas. Energijos transformacija — tai energijos 
paieškos pokytis. Abu autoriai sutinka, kad simbolis yra libi- 
do transformacija. Tačiau kodėl taip yra, jų nuomonės ne- 
sutampa. Anot S. Freudo, simbolis — tam tikra libido raiškos 
forma, slepianti tikruosius prigimties impulsus. O C. G. Jun- 
gas teigia, kad simboliu reiškiama tai, kas neturi geresnės 
raiškos. Ypač tai pasakytina apie sudėtingesnes simbolių kon- 
figūracijas, pavyzdžiui, sapnus. S. Freudas teigia, kad sap- 
nas slepia, C. G. Jungas mano, kad sapnas geriausiai išreiš- 
kia tai, kas dar neįgavę kitokios raiškos formos. 

C. G. Jungas kelia hipotezę, kad simbolius siunčia Savas- 
ties archetipas, kuris integruoja žmogaus likimo duotybes, o 
kartu ir augimo galimybes. Sapnai ir simboliai siunčiami kaip 
galimybės, kurias Žmogus gali matyti arba ne, kuriomis žmo- 
gus gali naudotis arba atmesti. 

Simboliai padeda suprasti, kad yra kažkas daugiau, ne tik 
Ego realybė. Jie padeda užmegzti ryšį su ta realybe. Taigi 
viena iš esminių simbolio funkcijų psichoterapijoje — ryšio 
užmezgimas. Terapija simboliais visada budina prarastus ry- 

šius. Psichoanalizės požiūriu simbolis užmezga ryšį su pasą- 
mone ir jos nuslopintais turiniais. Analitinėje C. G. Jungo 
psichologijoje simbolis — tai ryšio užmezgimas su komplek- 
sais bei archetipų pasauliu. Pagal geštaltinės psichoterapijos 
koncepciją - simboliai padeda užmegzti ryšį su neužbaigto- 
mis praeities situacijomis. 


Kaip elgiamasi su iškilusiais simboliais? Simbolį galima ban- 
dyti suprasti. Tai analizė intelektualiniu kognityviniu lygme- 
niu. Ši kryptis buvo froidistinės psichoanalizės ir C. G. Jun- 
go redukcinės analizės pagrindas. Tokia analize siekiama pa- 
aiškinti tam tikrą simbolio prasmę arba prasmes, kurios su- 
sijusios su to žmogaus būsena ar gyvenimo situacija. Simbo- 
lio prasmės atskleidimas gali atverti priežastis, dėl kurių iš- 
kilo vienas ar kitas simbolis. Jo analizė gali vesti prie sąsajų 
su anksčiau įvykusiais įvykiais, nurodyti ligos požymius. 

Šio darbo pagrindas - simbolio atsiradimo ir jo raidos ana- 
lizė bei paslėptų simbolio reikšmių atkodavimas ir jų supra- 
timas bendrame Žmogaus gyvenimo ir brendimo arba tam 
tikros koncepcijos kontekste. Šiuo atveju paslėpti ryšiai at- 
skleidžiami daugiau racionaliu lygmeniu. 

Kitas elgesio būdas — tai simbolio išgyvenimas. Kai kurie 
autoriai sako, kad svarbu simbolį jausti, tai yra emocinis jo 
lygmuo. Čia svarbu ne tiek suprasti simbolio prasmę, kiek 
išgyventi simbolyje užkoduotą patyrimą. Tada simbolis aiš- 
kinamas daugiau emociniu lygmeniu arba orientuotu į pa- 
tyrimą lygmeniu. Toks simbolio taikymas bene būdingiau- 
sias geštaltinei terapijai, kur kviečiama tapatintis su simbo- 
liu ir jį išgyventi. Geštaltinės psichoterapijos autoriai teigia, 
kad dabartinė kultūra nepriima šio lygmens, nes šiuolaiki- 
niame pasaulyje vyrauja tendencija viską analizuoti, lyginti, 
vertinti, interpretuoti ar kitaip racionalizuoti. Jie mano, kad 
emocinės patirties atvėrimas ir integracija yra esminis mo- 
mentas siekiant suvokti savo gyvenimo unikalumą ir rasti 

vietos subjektyvumui. Tad tyrinėdama simbolį geštaltinė 
psichoterapija siekia atskleisti jame užkoduotus emocinius 
ryšius. 

Šiame psichoterapijos praktikos lygmenyje svarbus sim- 
bolio iškilimo momentas. Visų teorinių pakraipų autoriai ga- 
na vieningai pripažįsta, kad esminė sąlyga iškilti simboliui 
(arba užmegzti ryšį su pasąmone) yra dabarties išgyvenimas. 
Apie tai kalba humanistinės psichologijos atstovai, taip pat 
analitinės psichologijos tyrinėtojai. Jie teigia, kad Ego gali 
kontaktuoti su Savastimi tik tada, kai jis yra čia ir dabar. 

Taigi kad simbolis padėtų atverti įvairius patirties klodus, 
svarbu gebėti koncentruotis čia ir dabar. Jau minėjome, kad 
konkrečios praktikos siūlo ir tapatintis su simboliu ir empa- 
tiškai pajusti jo gyvenimą. Taip pat su simboliu galimas dia- 
logas ir kitos patyrimą atveriančios procedūros. Šis būdas 
susijęs su visišku įsitraukimu į momento išgyvenimą, kuris 
leidžia plačiau suvokti savo patirtį ir tolesnes galimybes. 

Dar vienas praktinis simbolių aiškinimo lygmuo - specia- 
lios procedūros, kai reiškiamas santykis su simboliu kaip su 
tam tikra paslaptimi ar kito pasaulio atspindžiu. Tai ritualai 
ir apeigos, kurios išreiškia pagarbą simbolio paslapčiai ir sak- 
ralumui. Tokia praktika ypač pabrėžiama pirmykštėse kul- 
tūrose ir jų ritualuose. 

Šiuolaikinėje psichoterapijoje neretai matoma priešinga 
tendencija. Labai lengvai ir paviršutiniškai manipuliuoja- 
ma vaizdiniu, ritualu, neatsižvelgiama į jo archetipinį ar 
kultūrinį kontekstą. Kaip kraštutines tokio perlenkimo for- 
mas galima vertinti psichosintezės, kai kurių transperso- 
nalinės psichologijos pakraipų techniką, kai kviečiama iš- 
gyventi stebuklingas keliones, keliaujant į požemį ar į dau- 
sas, vizualizuoti archetipinius vaizdinius, pokalbius su die- 
vais ir kita. 

Simbolis ar vaizdinys turi energinį potencialą, todėl prisi- 
lietimas prie simbolio gali keisti energinę pusiausvyrą. Kaip 

žinoma, dirbantys bioenergetikos srityje gana dažnai varto- 
ja simbolius. 

Neatsižvelgiant į teorines orientacijas ir tai, kokiu būdu 
bandoma elgtis su vaizdiniu, yra keletas svarbių techninių 
momentų, kurie bendri visai metodų įvairovei. Visų pirma 
svarbu pažinti simbolį, jo istoriją ir jo daugiasluoksniškumą. 
Aiškinant simbolį reikia pradėti nuo simbolio fizinės realy- 
bės aprašymo. Jeigu tai augalas, tai kaip jis auga ir kur, kaip 
augama ir priklausoma nuo dirvos, nejudama ir sėklos ati- 
duodamos vėjui ir paukščiams... Augaluose užfiksuotas vi- 
sas augimo ciklas. Jeigu tai vanduo, tai kokios savybės bū- 
dingos vandeniui: kas teka ir kas neturi stabilios formos, 
kas turi galių prasiskverbti ten, kur kieti kūnai yra bejėgiai. 
Tai ta substancija, kuri banguoja ir kur galimos audros. Jei- 
gu tai akmuo, tai koks jis. Akmuo yra sunkus, nejudantis, 
neveikiamas laiko. Buvo tikima, kad akmenys atsirado iš 
dangaus. 

Visų šių fizinių ar gamtos charakteristikų aprašymas pa- 
deda įžiūrėti paraleles su psichologiniu gyvenimu, kuris iš 
esmės yra gamta, todėl jam galioja ir bendrieji gamtos dės- 
niai. Vėliau, atsižvelgiant į konkretų Žmogų, į iškilusį simbo- 
lį ir į sąveiką tarp psichoterapeuto ir kliento, pasirenkama, 
kokiu būdu tyrinėti simbolius. 

Apibendrinant visus darbo su simboliu būdus; pravartu 
prisiminti kai kurias C. G. Jungo mintis. C. G. Jungas rašė, 
kad simbolis pats savaime turi gydomosios galios. Visi anks- 
čiau aprašyti būdai yra svarbūs ir naudingi, nes visi jie reiš- 
kia simbolio pripažinimą. Pačiame simbolyje jau slypi jo trans- 
formuojanti galia. 


Šiuolaikinėje visuomenėje elgesys su simboliu neišvengia 
kraštutinumų. Jau minėjome, kad per didelis polinkis įžiū- 
rėti vien paslėptas prasmes ir paslaptis gresia ryšio su realy- 
be praradimu. Tai gali būti psichikos patologijos išraiška. Ki- 

ta vertus, ne mažiau pavojingas yra simbolinės prasmės ig- 
noravimas. Bendra nuostata dėl kai kurių religinių simbolių 
yra gana paviršutiniška ir neretai neigia gilesnes prasmes. 
Geriausi pasaulio meno šedevrai, kurie tikriausiai galėtų pa- 
dėti žmogui pajusti būties sakralumą, deja, neretai tarnauja 
reklamos verslui ir visiškai praranda savo gelmes ir aukštu- 
mas. Taip G. Klimto „Bučinys“ reklamuoja kavą, beveik visi 
graikų dievai ir deivės reklamuoja toli gražu ne dieviško po- 
būdžio veiklą. 

Tokios tendencijos gana pavojingos, nes paneigiant sim- 
bolinį požiūrį pasaulis matomas labai realistiškai, bet kartu 
visiškai plokščias. 

Simbolis — būdas, galintis atverti gelmes ir aukštumas ir 
suteikti būčiai daugiau matmenų. Jis - mūsų psichinio gy- 
venimo dalis. Simboliai susiję su pasaulio pažinimu, jaus- 
mais ir patirtimi. Jie neatsiejama grožio išgyvenimo dalis, gau- 
sybė jų mene ir religijoje. Simbolių yra sapnuose, fantazijo- 
se, poetinėje vaizduotėje, pasakose, mituose ir mene. 

Kai kalbama apie transformaciją ir antrąjį Žmogaus gimi- 
mą, neretai kalbama apie kūrybą. Asmuo nėra aklas prigim- 
ties, pasąmonės ar praeities vergas. Jis gali padėti skleistis 
savo prigimčiai, turėti ryšį su savo pasąmone, praeitimi ir 
istorija. Jis gali kurti savo gyvenimą. Simboliai iškyla sponta- 
niškai. Jie patys savaime yra tam tikra kūryba, jie gali būti 
kūrybingo Žmogaus gimimo ir brendimo liudytojai. 


Akivaizdžiausia simbolių raiška kasdieniame kiekvieno žmo- 
gaus gyvenime - sapnai. Sapnų psichologiją ir jų vaidmenį 
transformacijos procese aptarsime kitame skyriuje. 


III SKYRIUS 


SAPNO SAMPRATOS IR KILMĖS 
AIŠKINIMAS 


+ Sapno sampratos ir kilmės aiškinimas ankstyvosiose kultū- 
rose 
Šamanų kultūra 
Pirmieji rašytiniai šaltiniai apie sapnus 
Artemidoro darbai 
Kiti antikos autoriai 
+ Psichologijos teorijos apie sapno sampratą 
Psichodinaminės teorijos 
+ S. Freudo samprata apie sapnus 
Sapnų teorijos pradžia 
Sapno struktūra 
Sapno formavimosi procesas 
+ C.G.Jungo samprata apie sapnus ir jų kilmę 
Ankstyvasis C. G. Jungo požiūris į sapnus 
Sapnai ir kolektyvinė pasąmonė 
Sapno struktūra 
+ J. Hillmano požiūris į sapnus 
+ Kitos dinaminės psichologijos teorijos apie sapnus 
A. Adleris 
Sapnai objektų ryšių teorijoje 


Sapnuoja visi. Kiekviena antropologams žinoma visuomenė 
turėjo savo teoriją apie sapnus ir būdus, kaip su jais elgtis. 
Kaip paaiškinti, kas yra sapnas ir kokia jo kilmė? 

Paprasčiausias atsakymas toks: sapnas - tai vaizdiniai, ku- 
riuos individas regi miegodamas. Jų turinys, forma ir struk- 
tūra dažnai neatitinka to, kas įprasta matyti realiame pasau- 
lyje. Kita vertus, sapnas yra ne tik pasyvus regėjimas, girdė- 
jimas ar kitais pojūčiais pagrįstas suvokimas. Sapnas kartu 
yra ir patyrimas, kupinas įvykių, netikėčiausių išgyvenimų 
ir susitikimų su keistomis šio ir kito pasaulio būtybėmis. 

Sapnų pasaulyje tarsi išnyksta įprastos ribos. Socialiniai 
vertinimai, moralės normos, draudimai ar sąmoninga kon- 
trolė sapno veikėjams negalioja. Net riba tarp gyvenimo ir 
mirties sapnų pasaulyje tampa labai reliatyvi. Rodos, sapnai - 
tai atskiras pasaulis, turintis savo tvarką, savo raiškos prie- 
mones. Ryšys su mūsų gyvenimu kartais akivaizdus, o kar- 
tais visai nesuprantamas. 

Nepaisant to, kad kiekvienas žmogus daugiau ar mažiau 
sapnuoja, vis dėlto skirtingos teorijos nevienodai aiškina sap- 
no reikšmingumą, jo ryšius su išoriniu pasauliu, jo kilmę. 
Ankstesnėse kultūrose sapnui buvo teikiama didžiulė reikš- 
mė, tikima, kad jis padeda užmegzti ryšį su dievų pasauliu, 
kad yra svarbi gydymo proceso dalis. Sapnai buvo dvasių 
kalbėjimas Žmogui. Vėliau vystantis mokslui ir stiprėjant ra- 
cionalizmui, sapno reikšmė, ypač mokslo pasaulyje, labai su- 
menko. Šiuolaikiniame pasaulyje domėjimasis sapnais vėl yra 
atgijęs. Kuriami sapnų tyrimo centrai, rašomos knygos, lei- 
džiami Žurnalai. Pagaliau pradedant S. Freudu sapnai verti- 
nami kaip ypač paveiki psichoterapijos priemonė. 


SAPNO SAMPRATOS IR KILMĖS AIŠKINIMAS 
ANKSTYVOSIOSE KULTŪROSE 


Įvairūs istoriniai šaltiniai liudija, kad ankstyvosios kultūros 
sapnams teikė didelę reikšmę. Religiniai ritualai, gydymo pro- 
cedūros, mokymasis, net socialiniai santykiai buvo tiesiogiai 

siejami su informacija ir patirtimi, kuri gaunama per sapną. 

Manoma, kad ankstyvojo Žmogaus sąmonė buvo kitokia 
nei šiuolaikinio. Jo pažinimas buvo pagrįstas tiesioginiu tik- 
rovės suvokimu, kurio turinį sudarė aprašomojo pobūdžio 
informacija. Gebėjimas analizuoti reiškinį jo tiesiogiai nema- 
tant, priežastinių ryšių nustatymas bei kitoks abstraktus mąs- 
tymas buvo menkas. Mokslininkai kalba apie archajišką mąs- 
tymą, kuriam negalioja įprasti logikos dėsniai. Ankstyvasis 
arba archajiškasis mąstymas rėmėsi konkrečiais vaizdiniais, 
o ne sąvokomis ar abstrakčiais ženklais. Vaizdinių aiškini- 
mas buvo pagrįstas analogijos principu, ieškama tikrovės ir 
turimų santykių atitikmenų. 

Senajai pasaulėžiūrai buvo būdingas iracionalus pradas ir 
daug labiau buvo išreikšta religijos svarba. Patirtį buvo ban- 
doma aiškinti remiantis savo tikėjimų sistema, o ne logikos 
dėsniais. Vienas žymiausių senųjų kultūrų tyrinėtojų M. Elia- 
de rašo, kad religiniam patyrimui būdingas gebėjimas skirti 
pasaulietiškąją ir šventąją būtį. Žmogus išgyvena šventybę, 
nes ji reiškiasi kaip kažkas visiškai kitoniška nei tai, kas pa- 
saulietiška. „Šventybė gali pasirodyti, tarkim, per medį ar 
akmenį, tačiau tai nereiškia, kad pats akmuo ar medis yra 
kulto objektas. Šventi medžiai ir akmenys garbinami ne dėl 
to, kad jie yra medžiai ar akmenys, o todėl kad jie daugiau 
nebėra medžiai ar akmenys - jie yra šventybės apsireiški- 
mai. Religiniais ritualais Žmogus pasiekia sakraliąją erdvę 
(G. Beresnevičius, 1997, p. 9). 

Taigi tiesioginė realybė įgauna kitą prasmę, kuri leidžia 
peržengti įprastą laiką ir įprastus erdvės apribojimus. „Šven- 
tybė, kuri pranoksta mūsų pasaulį, bet pasireiškia jame ir 
užtat jį pašventina ir paverčia realiu... Religingas Žmogus 
tiki, kad.gyvybė yra šventos prigimties“ (ten pat, p. 11). 

Senosiose kultūrose sapnų aiškinimas buvo tiesiogiai eu- 
sijęs su tikėjimų sistema, o sapnų kilmė siejama su dievų ar 
dvasių pasauliu. Tad ir pats sapnas reiškė kitą laiką ir kitą 

erdvę. Sapnas buvo suvokiamas kaip Kito pasaulio atspin- 
dys. Todėl neretai sapnams buvo suteikiama ateities numa- 
tymo galimybė. Sapno aiškinimas reiškė gebėjimą perskaity- 
ti Kito pasaulio būtybių siunčiamus pranešimus. 

Taigi sapno kalba buvo artima betarpiškam tikrovės suvo- 
kimui, tačiau ir pats sapnas reiškė kitą būties lygmenį ir ga- 
limybę užmegzti ryšį su dvasiniu pasauliu. Tikrovė sapne 
galėjo būti visai panaši į realybę, tačiau kartu ji jau nebebu- 
vo pasaulio realybė. Sapno figūros ir veiksmai turėjo kitą 
prasmę nei kasdienybėje. Ryškiausiai šios tendencijos pasi- 
reiškė šamanų kultūroje, kuri unikali dar ir tuo, kad prieina- 
ma ir šiuolaikiniam Žmogui. 


Šamanų kultūra 


Analizuojant šaltinius apie senųjų kultūrų gyvenimą, ritualus 
ir sapno vaidmenį juose, gana dažnai aprašomas šamanistinis 
patyrimas. Šamanizmas vertinamas kaip viena seniausių kul- 
tūrų, jo šaknys siekia tuos laikus, kai civilizacija tik pradėjo 
formuotis, kai dar nebuvo nė vienos šiuo metu pasaulyje esa- 
mos religijos. Tuo laiku Žmogus dar nebuvo išradęs rašto, tad 
dalis patirties buvo perduodama ne rašytiniais šaltiniais, o 
gyvai - pasakojimu, ritualu ar mokytojo pamokomis mokiniui. 

Šamanų patirtis paprastai perduodama iš kartos į kartą ir 
kai kurie ritualai bei mitologija pasiekė mūsų dienas. Šama- 
nizmas plačiai žinomas daugelyje pasaulio kraštų. Kai kurie 
Azijos kraštai, Sibiras, Šiaurės ir Pietų Amerika, taip pat kai 
kurios Afrikos gentys dar ir šiandien turi savo šamanus, mi- 
tologiją bei ritualus, taip pat ir savo metodus, kaip elgtis su 
sapnu ir kaip jį suprasti. 

M. Eliade didžiulėje studijoje apie šamanizmą aprašo įvai- 
rias šamanų kultūras, analizuoja jų mitologiją, ritualus ir sim- 
bolius (M. Eliade, 1964). Šios kultūros neturi rašytinių šalti- 

nių, taigi pati kultūra yra neatsiejamai susijusi su konkre- 
čiais ŽmMonėmis, ypatingas vaidmuo tenka šamanams. Beje, 
sapnavimas ir mokėjimas aiškinti sapnus yra privalomas kiek- 
vienam šamanui. 

Įvairios gentys turi savo specifinių ypatumų, kurie pri- 
klauso nuo gyvenamosios vietos, gamtos ir istorijos. Jų mi- 
tologija, ritualai ir simbolika skiriasi. Tačiau nepaisant visų 
skirtumų, šamanistinėje pasaulėžiūroje Visatos modelis yra 
vienodas - ji sudaryta iš Žemės, Dangaus ir Požemio. Kiek- 
vienoje iš šių sričių gyvena skirtingos būtybės. Dangaus ka- 
ralystėje tradiciškai laikosi šviesos dievai, o Požemis papras- 
tai siejamas su dvasiomis, kurios pažįsta tamsos pasaulį. Ne- 
retai šios dvasios yra kaip nors susijusios su mirties pasau- 
liu, ligomis ir silpnumu. Tikima, kad tiek Dangaus pasaulis, 
tiek Požemis turi didelę įtaką Žmogui, gyvenančiam Žemėje. 
Žmogaus likimas iš principo nulemtas antgamtinių galių. 

Vienas iš šamanystės meno aspektų yra šamano gebėji- 
mas keliauti iš vienos erdvės į kitą. Šamanas geba tai padary- 
ti pasiekęs transo būseną. Šis patyrimas yra naujų galių at- 
skleidimas, o kartu ir šamanistinės iniciacijos esmė. Tikima, 
kad per ekstazę šamano siela atsiskiria nuo kūno ir gali ke- 
liauti iš vienos erdvės į kitą, kad rastų ryšį su įvairiomis ant- 
gamtinėmis galiomis, kurios daro kokią nors įtaką Žmogui ir 
gamtai. Žmogaus gyvenimas tiesiogiai priklauso nuo sielos 
gyvenimo. Tam tikros dvasios iš Požemio gali siųsti ligas ar 
net mirtį, tada Žmogus serga. O Dangaus dievai gali paskirti 
vienokį ar kitokį likimą, išbandymą ar sėkmę. 

Šamanas yra sielos specialistas, jis gali ją „matyti“, jis žino 
jos formą ir likimą. Atsižvelgdamas į savo matymą, šamanas 
gali pagelbėti sielai keliaujant, taip pat sprendžiant kasdienės 
ar būties problemas. Kai kuriuose aprašymuose šamanas api- 
būdinamas kaip tas, kuris mato. „Aš atėjau pas tave mokytis, 
nes trokštu matyti ,- sako eskimų moteris, atėjusi pas moky- 
toją mokytis šamanystės meno (M. Eliade, 1964, p. 54). 

Matymo, regėjimo galia buvo svarbi ir senojoje lietuvių 
kultūroje. Žyniai, laumės, raganos - visi jie turėjo galias ma- 
tyti ir Žinoti daugiau nei paprastas žmogus. Buvo tikima, 
kad jie turėjo galių užmegzti ryšį su Kitu, arba dvasių, pa- 
sauliu. Šis tikėjimas užkoduotas pačiame žodyje. Aiškinan- 
tis žodžio „ragana“ etiologiją, tampa akivaizdus šio žodžio 
ryšys su gebėjimu regėti, kaip ir žodžio „Žynys“ sąsajos su 
gebėjimu Žinoti. 

Šamanistinės ekstazės išgyvenimas integruoja kančios, ri- 
tualinės mirties ir prisikėlimo išgyvenimą. Šamanistinė eks- 
tazė būtina sąlyga pereiti iš pasaulietiškosios būties į šventą- 
ją. Tai perėjimas iš vieno būties lygmens į kitą. Sąsajos su 
dvasiniu pasauliu, dvasinių galių patyrimas paprastai struk- 
tūruojama remiantis mitu ir ritualu, kur veiksmas, daiktas 
ar žodis įgauna kitas prasmes, išreiškiamas simboliais. 

Pavyzdžiui, gydymo procesas. Gydydamas konkretų li- 
gonį ir persikeldamas į sielos pasaulį, šamanas lyg ir perima 
to kito Žmogaus kančią. Jis turi susirgti to kito liga, kad galė- 
tų žmogų išgydyti. Yra aprašytos sudėtingos šamanų inicia- 
cijos ir jų rengimasis gydyti Žmonių sielas. Tose iniciacijose 
jie susiduria su įvairiomis ligomis, išmoksta jas atpažinti, kartu 
išmoksta, kaip su jomis elgtis (S. Ingerman, 1991). Augalai, 
gyvūnai, akmenys, vanduo, ugnis, žemė, oras - visa turi sa- 
vo specialias galias ir ypatingą energiją. Visa kaip nors pažy- 
mėta dvasių pasaulio ir turi reikšmės individualiai sielai. 

Įvairiose šamanistinėse kultūrose mitologija, ritualai ir kon- 
kretūs simboliai varijuoja. Tai priklauso ir nuo supančios gam- 
tos, ir nuo genties istorijos. Štai Šiaurės Amerikos indėnų 
mitologijoje pagrindinė dievybė yra Didžioji Dvasia. Kadangi 
medžioklė yra svarbiausias gyvenimo šaltinis ir veikla, tai 
neatsitiktinai šioje kultūroje labai svarbūs gyvūnai. Jie yra 
svarbūs konkrečiam gyvenimui ir išgyvenimui, bet jie turi ir 
kitą, sakralinę, prasmę. Jie atneša Žinias iš Didžiosios Dva- 
sios ir tam tikra prasme atstovauja dievų pasauliui. 

Gyvūnų galios skirtingos, kaip ir jų gyvenimas Žemėje. 
Bene labiausiai garbinamas gyvūnas yra Erelis, kuris kartais 
tapatinamas su Dangaus Dievu. Jo galia - tai ryšio su dan- 
gaus dievais turėjimas, su šviesa ir nušvitimu, su galėjimu 
matyti. Erelis geba pakilti ir matyti iš labai aukštai, tad se- 
nuosiuose ritualuose jis simbolizuoja ryšį su dieviškuoju pra- 
du (J. Brown, 1989). 

Vėžlys, driežas ar rupūžė yra Požemio gyventojai, jie juda 
tamsoje, kupini kantrybės ir turi didžiules išgyvenimo gali- 
mybes. Jie pakenčia didžiulį karštį ir nėra lengvai sunaikina- 
mi ugnies. Psichologiniame gyvenime šie gyvūnai simboli- 
zuoja kantrybę, ištvermę ir lėtumą, kurie būtini, kai susidu- 
riama su tamsos pasaulio reiškiniais (J. Sams, D. Carson, 
1951). Šamanų kultūroje buvo tikima, kad tam tikrų gyvūnų 
pasirodymas sapnuose reiškia ir ryšio su tam tikra dievybe 
ir galia užmezgimą. 

Antropologai yra pastebėję, kad tiek šamanų kultūrose, 
tiek kitose pirmykštėse visuomenėse tie, kurie sapnuoja ar 
turi gebėjimų paaiškinti kitų sapnus, užima išskirtinę padėtį 
visuomenėje. Šis išskirtinumas traktuojamas kaip galimybė 
užmegzti ryšį su viršasmeniškomis galiomis. Taigi pirmykš- 
tėse kultūrose, sapnai yra būdas, padedantis užmegzti tiesio- 
ginį ryšį su dievų pasauliu. Sapnas - tai kitų būtybių kalbė- 
jimas žmogui. Tai gali būti pranešimai, instrukcijos, patari- 
mai, pagalba. 

Sapno kilmė šiose kultūrose iš esmės siejama su Kitu pa- 
sauliu. Sapno kalba irgi yra kitokia nei Žmonių kalba. Todėl 
buvo tikima, kad gebantys paaiškinti sapnus moka daugiau 
kalbų. Primityviausia tokio gebėjimo forma yra paaiškinimas, 
kad toks žmogus moka gyvūnų kalbą. Šioje kultūroje sapno 
aiškinimas nebūtinai reiškia žodinę informaciją. Sapno ži- 
nutės atskleidimas galimas ir per ilgą ritualą, šokį, mėgdžio- 
jant sapno figūrų veiksmus ir garsus. 

Sapnas daugeliu atvejų vertinamas kaip bendruomenės nuo- 
savybė, su kuria atitinkamai ir elgiamasi. Kai kuriose gentyse 
vyrauja požiūris, kad Žmogus atsakingas ne tik už tai, ką 
daro realiame gyvenime, bet ir už tai, ką veikė kaimyno sap- 
ne. Atsižvelgiant į sapnus, derinami tarpusavio santykiai, 
sprendžiami koniliktai. 

Kai kuriose gentyse yra nustatytos valandos, kai žmonės 
dalijasi sapnais, aptaria juos ir bando geriau suprasti ben- 
druomenėje vykstančius procesus. Jeigu kas nors susapna- 
vo, kad susipyko su savo draugu, tai po šio sapno paprastai 
stengiamasi išsiaiškinti, kas atsitiko realybėje, ir tuos santy- 
kius pataisyti. Jeigu pats sapnuotojas kaltas dėl kontlikto, jis 
turi ieškoti būdų, kaip išpirkti kaltę. Kartais tai gali būti ko- 
kia nors dovana, kurią sapnuotojas dovanoja, kad atitaisytų 
savo klaidą. Jeigu sapne konfliktas atspindi teisingą kovą, tai 
ši kova gali būti perkelta į realybę (K. Stewert, 1935). Jei žmo- 
gus sapnuoja savo draugus, su kuriais kyla problemų, kurie 
atsisako bendrauti, patariama esant budrios būsenos su tais 
draugais išsiaiškinti santykius ir pareikšti gerą valią. 

Taigi sapnas yra savotiška bendruomenės nuosavybė, ku- 
ri padeda palaikyti bendruomenės socialinę atmosferą ir ją 
kontroliuoti. Sprendžiant išorinius konfliktus, sprendžiami 
ir vidiniai. K. Stewertas, apibendrinęs savo stebėjimus, rašo, 
kad Žmogus kuria išorinio pasaulio vaizdinius ar ypatybes, 
kad galėtų prie jo prisitaikyti. Kai kurios pasaulio ypatybės 
netinka Žmogui, jis savotiškai konfliktuoja su jomis, kai ku- 
rios jų pačios tarp savęs konfliktuoja. Kai žmogus perima 
tuos priešiškus vaizdinius, jie atsisuka prieš jį arba prieš jo 
draugus. Sapnuose Žmogus gali pamatyti tas priešiškas jė- 
gas, kurios susivienija su bauginančiomis emocijomis. Jei žmo- 
gus lavindamasis nepriima priešiškų vaizdinių, kurie iškilo 
susidūrus su išoriniu pasauliu, tie vaizdiniai susipina vienas 
su kitu, ir Žmogaus gyvenimas tiek fiziškai, tiek psichologiš- 
kai, tiek socialiai tampa nenormalus. Tad iškėlus savo vidinį 

konitliktą į išorę, tarsi atsipalaiduojama nuo to konflikto su- 
keliamų padarinių. 

Tiek konitliktiški santykiai bendruomenėje, tiek minėtasis 
ryšys su dvasiniu pasauliu yra tiesiogiai susiję su gydymo 
procesu. Gana daug istorinių šaltinių liudija, kad sapnai yra 
neatsiejama gydymo proceso dalis. Jeigu Žmogus suserga, 
jam gyti padeda arba jo paties arba jo gydytojo, žynio, šama- 
no sapnai. Buvo tikima, kad būtent per sapnus žmogus gali 
išgirsti svarbiausias Žinias apie savo likimą ir sveikatą. Pla- 
čiau apie tai kalbėsime skyrelyje, kuriame aptariama, kaip 
aiškinami sapnai. 

Taigi pirmykštėse kultūrose sapnas suprantamas kaip bū- 
das užmegzti galimą ryšį su dieviškuoju pasauliu. Sapnas 
taip pat vertinamas kaip išorinio pasaulio ir socializacijos pro- 
cesų atspindys. Sapnas priklauso visai genčiai ir su juo el- 
giamasi kaip su bendruomenės nuosavybe. Sapno kilmė sie- 
jama su dievų pasauliu, taip pat su išore bei tarpusavio san- 
tykiais bendruomenėje. 


Pirmieji rašytiniai šaltiniai apie sapnus 


Seniausi rašytiniai šaltiniai apie sapnus pasiekė mus iš seno- 
jo Babilono kultūros, kur irgi buvo tikima, kad sapnus siun- 
čia dvasios. Šaltiniuose, rašytuose 3000 m. pr. Kr., teigiama, 
kad sunkius sapnus siunčia demonai arba jau mirę žmonės. 
Iki šių dienų yra išlikę lentelių, kuriose užrašyti sapnai ir jų 
aiškinimai. Babilone buvo pastatyta šventykla sapnų deivei 
Mamu. Joje buvo atliekamos apeigos šios deivės garbei. 

Sapnų aprašymų yra atėję ir iš Egipto kultūros. 2000-1700 
m. pr. Kr. papirusuose yra išlikusių užrašų, liudijančių se- 
novės egiptiečius tikėjus, jog dievai siųsdavo sapnus žmo- 
nėms, šitaip perspėdami juos arba patardami. 

Senovės egiptiečių sapnų dievas buvo Sarapidas, jam skir- 

tos atskiros šventyklos. (Sarapidas buvo ir gydymo dievas.) 
Sarapido šventyklose buvo atliekami ritualai, skirti sapnų 
praktikai. Talentingieji sapnuotojai būdavo siunčiami į tas 
šventyklas, kad išklausytų kitų sapnus. Ypač daug dėme- 
sio buvo skiriama valdovų sapnams. Pavyzdžiui, sienoje 
prieš didijį sfinksą yra užrašytas faraono Tutmoso IV sap- 
nas. Anksčiausiai užrašytas sapnas papiruse (dabar saugo- 
mas Britų muziejuje) yra atėjęs iš Tėbų - žemutiniojo Egip- 
to (1350 m. pr. Kr.). Šiame papiruse užrašyta daugiau nei 
200 sapnų. 

Sarapido kultas (kaip Graikijoje Asklepijo) dar ilgai išsilai- 
kė ir krikščionybės metais. Jis yra aprašytas istoriniuose šal- 
tiniuose, pavaizduotas skulptūromis. Tacitas aprašo Sarapi- 
dą kaip antgamtiško grožio jaunuolį. Eleusino misterijose 5a- 
rapidas pavaizduotas su auksiniais spinduliais, simbolizuo- 
jančiais saulę (pagal C. A. Meier, 1989). Kaip ir anksčiau ap- 
rašytose šamanistinėse praktikose, taip pat ir Asklepijo kulte 
svarbus dviejų priešybių — žemės ir dangaus - reprezentavi- 
mas. Sarapidą lydi žaltys ir šuo, kurie reiškia galimybę ke- 
liauti, persikelti iš vienos erdvės į kitą. Sarapido šventyklos 
ir autentiški jo gydymo stebuklai sunaikinti. Išlikusios tik 
Artemidoro citatos apie jį. Sarapidas buvo tas, kuris „žmo- 
gų myli labiausiai . Kai kur Sarapidą lydi nykštukas, prisi- 
dėjęs pirštą prie lūpų, o tai, anot C. A. Meierio, gali būti 
interpretuojama kaip religinės tylos pabrėžimas misterijų 
metu. Sarapidas dalijasi savo šventykla su Izide (kaip Ask- 
lepijas su Higiėja). Ji irgi yra lydima šuns Sirijaus ir kartu 
su Sarapidu gydo. 

Taigi Sarapidas, tradiciškai laikomas gydymo dievu, kai 
kuriuose šaltiniuose aprašomas kaip sapnų dievas. Tai liudi- 
mu. Panaši samprata randamair senovės Graikijos šaltiniuose, 
kur Asklepijas, gydymo Dievas, labai dažnai pasirodo sap- 
nuose. 


88 Asmenybės transformacija sapnuose, pasakose, mituose 


ww oso 


ženklas. Sapnų aiškintojų nei Sarapido, nei Asklepijo šven- 
tyklose nereikėjo. Kad išgytų, ligonis turėdavo prisiminti sa- 
vo sapnus. Sapnas buvo tik būdas, kuriuo dvasios pasiekda- 
vo Žmogų ir jį išgydydavo. Per tokį gydymo procesą sapnai 
nebuvo aiškinami. Sapnas pats savaime buvo gydymo įran- 
kis. Be to, didžiulę įtaką turėjo aplinka, dalyvavimas rituale 
ir pasirengimas pačiai procedūrai. 

Sapnų aiškinimas tais laikais irgi buvo praktikuojamas, bet 
sapnų aiškintojai dirbdavo ne šventyklose. 

Sapnų užrašymas prasidėdavo nuo „pasirodė“ ,o tai gali 
būti vertinama, kad pats sapnas yra tam tikras Kito pa- 
saulio apsireiškimas, ne tik asmeninis Žmogaus išgyveni- 
mas. 

Matyti, kad tiek egiptiečių, tiek senovės graikų aprašyti 
sapnų ritualai daug kuo panašūs į anksčiau aprašytus šama- 
nų ritualus. Dangaus ir Požemio skyrimas, jų reprezentacija 
atitinkamais simboliais reiškė transpersonalinės erdvės pra- 
sivėrimą. Dievybės pasirodymas sapne ir rengimasis ritua- 
lui gana panašūs. Vėlesnėse kultūrose skiriasi dievybės su- 
pratimas, labiau diferencijuota sapno simbolika ir ritualo 
struktūra. 

A. Stevensas, komentuodamas šį faktą, prieina išvadą, kad 
sapnams daro įtaką kultūriniai veiksniai. Anot jo, egiptiečiai 
sapnuodavo Sarapidą, graikai —- Asklepiją, krikščionys - an- 
gelus. Sapnai atspindi tarpusavio santykius, interesus, todėl 
S. Freudo pacientai sapnuodavo froidistiškus sapnus, o 
C. G. Jungo - jungistiškus (A. Stevens, 1995). 

Pirmieji rašytiniai šaltiniai aprašo ne tik sapnus ir jų reikš- 
mę religiniuose ritualuose bei gydymo procedūrose. Šiose 
kultūrose jau esama >i1rmųjų mokslinės sapnų analizės ban- 
dymų. Šaltiniai teig: , kad antikos laikais buvo bent 27 trak- 
tatai apie sapnus. Dauguma jų, deja, dingo. 

Artemidoro darbai 


Žymiausias mus pasiekęs mokslinis traktatas apie sapnus yra 
parašytas II amžiuje. Tai Artemidoro didysis veikalas „Onei- 
rocritica . 

Mažai Žinoma apie Artemidoro gyvenimą. Tik tiek, ką jis 
pats mini savo knygose. Jis rašo, kad gyvenimą buvo pasky- 
ręs sapnams ir kad vienintelis dalykas, kurį jis gerai mokėjo 
atlikti, — tai aiškinti sapnus. „Visi mano teiginiai yra atsiradę 
iš praktinės ir asmeninės patirties, nes aš nieko daugiau ne- 
dariau, aš paskyriau savo dienas ir naktis studijuoti sapnų 
aiškinimą“ (Artemidorus, 1975, 68 skyrius). 

Žinoma, kad Artemidoras aplankė bibliotekas ir gydymo 
centrus Graikijoje, Romoje, Artimuosiuose Rytuose. Jis pir- 
ko senus manuskriptus ir papirusus, apklausė sapnų aiškin- 
tojus, jis pats teigė, kad susipažino su viskuo, kas tuo metu 
buvo žinoma apie sapnus. Remdamasis savo metodika, jis 
tyrė sapnus empiriškai ir savo sapnų sampratą pateikė api- 
bendrinęs 3000 sapnų. 

Analizuodamas sapną, Artemidoras pirmiausia kreipė dė- 
mesį, kad sapnas būtų visas ir detaliai atpasakotas. Po to jis 
akcentavo tokius aspektus: 


Natura — Ar sapno įvykiai tikroviški? 

Lex — Ar sapno įvykiai teisėti? 

Consuedo — Ar įprasti sapnuotojui? 

Tempus — Kas ypatinga atsitiko gyvenime, kai žmo- 
gus susapnavo šį sapną? 

Ars — Ką veikia sapnuotojas? 

Nomen - Koks yra sapnuotojo vardas? 


Analizuodamas sapnus, Artemidoras teigia, kad nėra uni- 
versalių reikšmių ir negali būti vienodų aiškinimų. Simboli- 
nė sapno reikšmė ir jo aiškinimas priklauso nuo to laiko, kul- 

tūros ir nuo konkretaus asmens. Analizuojant sapnus, svar- 
bu juos suskirstyti. Anot Artemidoro, yra dvi pagrindinės 
sapnų rūšys. Insomnium sapnai priklauso nuo dabartinės 
proto ir kūno būsenos, jie yra susiję su kasdiene gyvenimo 
veikla ir patirtimi. Somnium sapnai turi alegorinę ar mitinę 
reikšmę. Tinkamai juos aiškinant, galima numatyti ateitį. 
Vadinasi, jei sapnas priklauso insomnium rūšiai, tai reikia 
dėmesį sutelkti į išorinio ir vidinio gyvenimo aktualius įvy- 
kius. Jei sapnas yra somnium rūšies, tai jo simbolinė pras- 
mė daugiau susijusi su gyvenimo visumos atspindėjimu. 
Artemidoro klasifikacijos laikomasi iki šių dienų, tik kiek 
kitaip ji vadinama. C. G. Jungas nurodo mažuosius ir di- 
džiuosius sapnus, arba sapnus, kurie atspindi kompleksus 
ar archetipus. 

Be somnium ir insomnium sapnų, Artemidoras bando ana- 
lizuoti sapnų reikšmę. Juos skirsto į tam tikras kategorijas. 
Kitaip tariant, Artemidoras bando rūšiuoti sapnus pagal jų 
turinį. Jo veikalas sudarytas iš penkių knygų. 

Pirmoji knyga susideda iš 18 skyrelių. Tai sapnai apie žmo- 
gaus kūną ir jo veiklą. Artemidoras nagrinėja kūną nuo gal- 
vos iki pėdų. Jis atsižvelgia į kūno dalių dydį, atsižvelgia į jų 
spalvą, funkcijas, aktyvumą. Pateiksime Artemidoro sapno 
aiškinimą iš 52 skyrelio. „Visos priemonės, kurios perkerta 
ar perskiria dalykus per pusę, nurodo nesutikimus, skaidy- 
mąsi arba skriaudą ar pakenkimą... Priemonės, kurios suly- 
gina, užglaisto paviršių, pranašauja nesantaikos pabaigą“ (pa- 
gal Van de Castle, 1995, p. 67). 

Antroji knyga sudaryta iš 70 skyrelių, kuriuose aprašomi 
gamtos pasaulio objektai ir įvykiai. Į šią grupę įtraukiami dra- 
bužiai, gyvūnai, dievai, fantastinės būtybės, oras, vanduo, 
ugnis. Pavyzdžiui: „Jeigu dangus aiškus ir ryškus - tai kiek- 
vienam geras ženklas... Bet jei dangus pilkas, tamsus ir de- 
besuotas - tai nurodo nesėkmes ir nelaimes...“ (Artemido- 
rus, 1975, 8 skyrelis). Kalbėdamas apie skridimą sapne, 68 


Sapno sampratos ir kilmės aiškinimas 91 


skyrelyje Artemidoras rašo: „Bet geriausia, kai gali savo valia 
skristi - pakilti ir nusileisti. Tai kalba apie didelį lengvumą ir 
gebėjimą tvarkyti įvairius reikalus...“ 

Trečiojoje knygoje yra 66 skyreliai, kuriuose aprašomi sap- 
nų įvykiai, temos, kurių neišeina priskirti prie kitų, bet ku- 
rie būtini užbaigti klasifikaciją. Pavyzdžiui, 8 skyrelyje auto- 
rius rašo: „Vabzdžiai yra rūpesčių ir nerimo simbolis, nes 
jie, kaip ir nerimas, neleidžia žmogui užmigti naktį (Arte- 
midorus, 1975). 

Ketvirtoji knyga sudaryta iš 84 skyrelių, kuriuose sudėti 
patarimai jo sūnui, kaip aiškinti sapnus. Tam tikra prasme ši 
knyga gali būti vadovėlis ar metodinė rekomendacija, kaip 
aiškinti sapnus. Sapnų aiškintojas turi Žinoti, kas yra sap- 
nuotojas, ką jis veikia, kada gimęs, kokia jo finansinė padė- 
tis, amžius ir sveikatos būklė. Aiškinant sapną, taip pat svar- 
bu ištirti sapnuotojo įpročius, vietos papročius ir ypaty- 
bes. Svarbu žinoti kiekvieną sapno detalę, kaip sapnuoto- 
jas į ją reaguoja. Turi būti ištirta vidinė sapno struktūra, 
net jeigu ryšiai atrodo keisti ar jų visai nėra. Sapno aiškini- 
mas, pasak Artemidoro, turėtų atspindėti sapno vaizdinių 
visumą. 

Penktojoje knygoje aprašyti 95 sapnai, kurių vertinimai 
varijuoja. Pateikdamas skirtingus to paties sapno aiškinimus, 
Artemidoras vaizdžiai parodo, kad interpretuojant sapną vi- 
sada esama individualių reikšmių. Yra bendri sapno aiškini- 
mo principai, bet taip pat galimos individualios sapno pra- 
smės. 

Artemidoro veikalas „Oneirocritica yra visų knygų apie 
sapnus pradžia. Ši studija yra detalus sapnų taksonomijos 
modelis, joje demonstruojamas didžiulis lankstumas aiški- 
nant individualią sapno reikšmę. Artemidoras atskleidžia, 
kaip puikiai jis išmano sapno simbolius ir geba skaityti sap- 
no metaforas. Kai kurios jo pateiktos metaforos tinka ir šian- 
dien. Kitos daugiau susijusios su konkrečiu laikotarpiu ir kul- 

tūra. Šis veikalas unikalus dar ir todėl, kad yra vienintelis 
išlikęs iš tų laikų. 

Analizuojant konkrečius pavyzdžius, kuriuos pateikia Ar- 
temidoras, akivaizdu, kad jis buvo didis meistras įžiūrėti ati- 
tikimus. Šį sapnų aiškinimo aspektą akcentavo ir kiti antikos 
autoriai. 


Kiti antikos autoriai 


Aristotelis parašė tris knygas apie sapnus: „Apie sapnus, 
„Apie miegą ir budrumą“, „Apie pranašystes miegant“. Jis 
neigė dievišką sapnų prigimtį, nes manė, kad sapnuoja ne 
tik Žmonės, bet ir gyvūnai. Jis teigė, kad sapnai yra svarbus 
šaltinis sąmonės plėtimui. (Ši mintis yra artima šiuolaikinių 
mokslininkų ir praktikų teiginiams.) Anot Aristotelio, sap- 
nai yra tiesiogiai susiję su kūno pojūčiais ir kūno būseno- 
mis. Sapnų vaizdiniai turi įtakos individo elgesiui ir kai sap- 
nas pasibaigia. 

Aristotelis teigia, kad sapnai, vizijos, haliucinacijos dažnai 
yra panašūs, taigi jų prigimtis gali būti ta pati. Pasak Aristo- 
telio, geras sapnų aiškintojas pirmiausia turi gebėti įžiūrėti, 
ar sapno simbolika ir motyvai atitinka budraus gyvenimo 
svarbiausias temas. 

Herakleitas (VI a. pr. Kr.) pateikia racionalų sapnų aiški- 
nimą, kuris populiarus dabartiniame Vakarų pasaulyje. Jis 
teigia, kad budrios būsenos įvykiai daug svarbesni ir susiję 
su išorinio pasaulio įvykiais. 

Hipokratas (460-370 m. pr. Kr.), panašiai kaip ir Egipte, 
sapnus traktavo kaip ateitį numatančius reiškinius. Kaip gy- 
dytojas, jis ypač domėjosi sapno diagnostinėmis galimybė- 
mis. Yra nurodęs, kad tam tikri sapnosimboliai gali reikšti 
tam tikras ligas ar jų požymius, siejo juos su astrologiniais 
reiškiniais. 


Sapno sampratos ir kilmės aiškinimas 93 


Ši mintis itin pabrėžiama kinų kultūroje. Sapnas čia buvo 
aiškinamas atsižvelgiant į kontekstą, buvo kreipiamas dėme- 
sys į astrologines charakteristikas - kokia buvo saulės, mė- 
nulio ir žvaigždžių padėtis, koks buvo metų laikas. Aiškin- 
dami sapnus, kaip ir kitus psichologijos reiškinius, kinai nau- 
dojo permainų knygos heksagramas. Sapno kilmė buvo tie- 
siogiai siejama su sielos gyvenimu. Kinai žinojo dvi sielas: 
vieną, esančią kūne ir mirštančią kartu su juo, ir kitą, vadi- 
namąją dvasinę sielą, kuri gali palikti kūną kiekvieną naktį ir 
galiausiai palieka jį, kai Žmogus miršta. Kinai tikėjo, kad pa- 
vojinga Žmogų žadinti prievarta, nes jo siela dar gali būti 
negrįŽusi. 

Apie sapnus rašė ir Platonas. Jo mintys daug kuo panašios 
į klasikinius psichoanalitikų teiginius. Jis teigė, kad sapnavi- 
mas yra nevalingas procesas, vykstantis be racionalios kon- 
trolės, todėl sapnuose gali įvykti tai, ko gėdijamės būdami 
budrūs. 

Taigi pirmuosiuose rašytiniuose šaltiniuose apie sapnus 
aptinkamos panašios tendencijos, kurios buvo akcentuoja- 
mos pirmykščių kultūrų. Tai sapno sąsajos su dieviškuoju 
pradu, su sakraliąja būties erdve. Sapnų figūros atstovauja 
dvasiniam pasauliui, kuris daro didžiulę įtaką Žmogaus gy- 
venimui. Tai galios, kurios lemia žmogaus likimą, paskirtį ir 
atskleidžia jo potenciją. Tai galios, kurios siunčia ligas ar ki- 
tas nelaimes. 

Šiuose šaltiniuose taip pat pabrėžiamas sapnų asmenišku- 
mas. Dauguma antikos autorių akcentuoja asmeninio patyri- 
mo svarbą siekiant suprasti sapno reikšmę. Sapno kilmė sieja- 
ma ne tik su dieviškuoju pasauliu, bet ir su pasaulietiškąja 
būtimi. Kaip matyti iš Artemidoro veikalo, sapnai klasifikuo- 
jami atsižvelgiant į jų kilmę, kuri gali būti susijusi tiek su trans- 
personaline erdve, tiek su kasdieniškų žmogaus gyvenimu. 

Šios mintys buvo išplėtotos XX amžiaus psichologijos te- 
orijų, kurias toliau aptarsime. 

PSICHOLOGIJOS TEORIJOS APIE 
SAPNO SAMPRATĄ 


Metams bėgant ir plečiantis žmogaus pažinimo galimybėms, 
didėjant sąmoningumui, sapnas tapo nebe toks reikšmin- 
gas, 0 neretai ir visai nuvertintas. Šiuolaikiniame pasau- 
lyje dažnai teigiama, kad sapnai yra atsitiktiniai, kartais 
keisti vaizdiniai, kuriuos galima savotiškai prilyginti pra- 
smės neturintiems paistalams ar kliedesiams, kurių turi- 
nys neturi ryšio su tikrove. Kai kurios teorijos sapnus, ypač 
košmarus, vertina kaip liguistumą, ir to reikėtų vengti. 
Tai ypač pasakytina apie teorijas, kurios remiasi materia- 
listine pasaulėžiūra ir ignoruoja iracionalųjį patirties as- 
pektą. 

Nors racionalusis Žmogaus pažinimas, pagrįstas gausybe 
matavimų, pasiekė didelių aukštumų, iracionaliojo prado ne- 
reikia atmesti. Visi nustatyti dėsningumai ir išvados turi iš- 
imčių, o dalis tyrimų rezultatų lieka iki galo nepaaiškinta. 
Dalis žmogaus patyrimo taip pat lieka paslaptinga, nepaaiš- 
kinama, iracionali. 

Tad ir šiuolaikinės visuomenės susidomėjimas sapnais iš- 
lieka. Ypač tai pasakytina apie psichologijos teorijas, kurios 
nagrinėja psichikos gelmes. Įvairios psichologijos sritys ban- 
do tyrinėti sapnus bei suprasti jų paslėptą prasmę, sieti ją su 
žmogaus charakterio, emocinės būsenos bei vystymosi ypa- 
tumais. Kuriami sapnų centrai, kur atliekami įvairiausi tyri- 
mai, bandantys nustatyti sapnų atsiradimo ir prasmės dės- 
ningumus. Sapnai tradiciškai lieka paveiki psichoterapijos 
priemonė, svarbi tiek pradinei diagnostikai, tiek pačiam te- 
rapijos procesui. 

Psichologijos teorijose sapno aiškinimas tiesiogiai priklauso 
nuo asmenybės struktūros ir raidos sampratos. 

Psichodinaminės teorijos 


Aiškinant sapnus išskirtinę vietą užima vadinamoji psicho- 
dinaminė pakraipa, kurios atstovai bene daugiausiai taiko 
sapnus praktiškai. Jie tiesiogiai sieja sapno medžiagą su as- 
menybės motyvacija, poreikiais, asmenybės raidos procesu. 
Psichodinaminėje pakraipoje asmenybės aiškinimas neįma- 
nomas be pasąmonės sąvokos. Šios pakraipos autoriai kiek 
skirtingai aiškina pasąmonę ir jos darinius, tačiau visi sutin- 
ka, kad pasąmonė - tai, ko nežino Žmogus, tačiau kas veikia 
gyvenimą. 

Psichoanalizė remiasi prielaida, kad visi psichikos įvykiai 
yra susiję. Mintis, jausmas — visa turi savo priežastis. Jeigu 
kas nors iškyla dėl nesuprantamų priežasčių, vadinasi, jos 
glūdi pasąmonėje. Pasąmonė lyg talpykla kaupia tuos psi- 
chikos turinius, kurie dėl įvairių priežasčių buvo nuslopinti. 
Priežastys gali būti moralinės, asmeninis konfliktas arba pa- 
tirtis, kuri tuo metu atrodė nesvarbi. Patirtis buvo tarsi per 
silpna, kad pasiektų sąmonės lauką, arba netinkama, kad ja- 
me pasiliktų. Pasąmonės sferai taip pat priklauso instinkty- 
vūs elementai, kurių Žmogus dažnai neįsisąmonina. 

Pasąmonės medžiaga pasižymi gyvybingumu ir betarpiš- 
kumu. Po daugelio metų iš pasąmonės iškilę prisiminimai 
jaudina ir yra nepraradę emocinės spalvos. Vienas žymiau- 
sių šiuolaikinių analitikų M. Fordhamas teigia „Iš savo patir- 
ties įsitikinome, kad laikas pasąmonės procesams neegzis- 
tuoja. Jų organizacija nėra chronologiška, laikas nieko ne- 
keičia ir laiko idėja jiems netaikoma“ (iš J. Feidiman, R. Frei- 
ger, 1996, p. 17). g 

Psichodinaminės pakraipos autoriai vieningai sutinka, kad 
sapnai vienas geriausių būdų siekiant pažinti savo pasąmo- 
nę. Anot psichoanalizės pradininko ir vieno žymiausio XX 
amžiaus psichologo S. Freudo, „sapnai - tai karališkasis ke- 
lias į pasąmonę. Kelias, kuris visiems prieinamas ir kuris 

akivaizdžiai atspindi pasąmonės turinius. 5. Freudas pirma- 
sis atkreipė dėmesį į sapnų svarbą, teigdamas, kad sapnų 
analizė pagrįstai gali būti psichologijos mokslo dalis (5. Freud, 
(1900) 1953). 


S. FREUDO SAMPRATA APIE SAPNUS 


S. Freudas savo sapnų teoriją kūrė XIX amžiaus pabaigoje 
XX amžiaus pradžioje. Tuo metu Vakarų Europoje sapnai 
jau buvo tyrinėjami siejant juos su konkrečiomis fiziologi- 
nėmis būsenomis ir su kasdieniu gyvenimu. Tačiau šie tyri- 
mai buvo daugiau eksperimentinio pobūdžio ir sapnų turi- 
nys buvo menkai psichologiškai aiškinamas. S. Freudas pir- 
masis atkreipė dėmesį į išskirtinę sapnų svarbą psichologi- 
jos praktikoje ir teorijoje. Jo teoriją apie sapnus pristatysime 
plačiau. 

Vienas iš žymiausių S. Freudo veikalų yra „Sapnų aiški- 
nimas“, išėjęs 1900 metais. Šioje knygoje jis aprašo XIX am- 
žiaus mokslinius sapnų tyrimus, pateikia savo praktinę me- 
džiagą ir teoriją apie sapnus. S. Freudas, atsakydamas į tuo 
metu vyravusį gana skeptišką požiūrį į sapnus, kurie buvo 
traktuojami kaip fantastika, replikavo: „Aš laikau savo pa- 
reiga pranešti, kad sapnai tikrai turi reikšmę ir tikrai galimas 
mokslinis jų aiškinimas“ (S. Freud, 1900, p. 9). Šis S. Freudo 
teiginys turėjo gana ilgą priešistorę. 


Sapnų teorijos pradžia 


1895 metais S. Freudas susapnavo savo žymųjį sapną „Irmos 
injekcija“, kurio analizė ir buvo sapnų teorijos pradžia. Tuo 
metu pradedantis psichoanalitikas gydė šeimos draugę Ir- 
mą. Šios klientės gydymas nebuvo sėkmingas, kėlė daug rū- 

pesčių ir nerimo. Kai ji nutolo nuo ją gydžiusio psichoanali- 
tiko, savijauta akivaizdžiai pagerėjo. S. Freudas dėl to labai 
jaudinosi, daug apie tai galvojo ir tarėsi su kolegomis. Prieš 
savo žmonos gimtadienį, kuriame turėjo dalyvauti ir Irma, 
S. Freudas susapnavo sapną: 


Didelis vestibiulis, jame jau renkasi svečiai, tarp jų Irma, kurią 
aš iš karto pasivedu į šalį lyg atsakydamas į jos laišką ir priekaiš- 
taudamas, kad ji nepriėmė mano „sprendimo . Aš jai sakau: „Jei 
jums dar skauda, tai jau jūsų klaida . Ji atsako: „Jei Jūs tik žino- 
tumėte, kaip man skauda gerklę, skrandį ir pilvą — aš tiesiog ku- 
pina skausmų. Aš išsigąstu ir žiūriu į ją. Ji išbalusi ir atrodo 
patinusi. Pagalvoju, kad gal pražiūrėjau somatinę ligą. Nusive- 
du ją prie lango ir apžiūriu gerklę. Ji tam priešinasi lyg turėtų 
dirbtinius dantis. Galvoju, kad to jai tikrai nereikia daryti. Pas- 
kui burna plačiai prasižioja ir dešinėje matau plačią balkšvą dė- 
mę, O kitur matau iškilusius žalsvai balkšvus šašus, priaugusius 
prie įdomiai susiraičiusių darinių, kurie tikrai primena nosies 
turbininius kaulus. Aš tuoj pat pasikviečiu daktarą M., kuris pa- 
kartoja tyrimą ir viską patvirtina. Daktaras M. nepanašus į sa- 
ve, jis išbalęs, suglebęs, skruostai švariai nuskusti. Dabar jau ir 
mano draugas Otto as stovi šalia, o mano draugas Leopoldas per- 
kutuoja jos krūtinę per drabužius ir sako: „Duslumas apačioje iš 
kairės“ ir rodo odos infiltratą ant kairio peties (šį aš jaučiu ir per 
drabužius). M. sako: „Nėra abejonių, kad tai infekcija. Nesvar- 
bu, prasidės dizenterija ir toksinai bus pašalinti . Mes tiksliai 
žinome, kaip infekcija prasidėjo. Mano draugas Otto as neseniai 
jai suleido propyl...propyl...propioninę rūgštį (prieš save matau 
atspausdintą formulę). Nereikėtų skirti injekcijų taip neapdai- 
riai. Tikriausiai švirkštas buvo nešvarus. 


S. Freudas daug valandų analizavo šį sapną ir prispausdino 
12 puslapių kilusių asociacijų. Jis pasakoja prisiminimus, su- 
sijusius su kitomis moterimis, su artimų Žmonių ar kitų pa- 

cientų patirtomis ligomis, kurių baigtis buvo itin nemaloni 
ar kurios komplikavosi, prisiminimus, susijusius su neleng- 
vais savo paties jausmais. „Asociatyvinis metodas trimetila- 
miną sieja su seksualiniais dalykais ir primena faktą, kad tiek 
Irma, tiek kita per asociacijas iškilusi moteris yra jaunos naš- 
lės, neturinčios seksualinio gyvenimo. Galop sapno atomaz- 
goje visa atsakomybė dėl Irmos ligos tenka Otto'ui bei jo in- 
jekcijoms. S. Freudas teigia, kad sapne jis tokiu būdu atker- 
šija dr. O. Rie už nemalonią žinią - netiesioginį kaltinimą 
dėl netinkamo gydymo ir išsilaisvina iš savo paties atsako- 
mybės bei kaltės jausmo. Analizuodamas šį sapną, S. Freu- 
das daro pagrindinę prielaidą — sapnas nėra beprasmis su- 
dirgintos psichikos ar blogo virškinimo produktas, o saugo 
miegą ir išpildo tam tikrus norus. Sapno motyvas yra troški- 
mas, O sapno turinys to troškimo išsipildymas. Freudo sap- 
nas buvo bandymas išvengti savo kaltės, bandant visą atsa- 
komybę suversti Otto'ui ir jo injekcijoms“ (S. Meškauskie- 
nė, 2000, p. 11). 

Toliau tyrinėdamas S. Freudas daugelį metų tikrino ir ban- 
dė pagrįsti idėją, kad sapnas — tai noro išsipildymas. (Beje, 
ant Belviu vilos prikalta lentelė, kurioje parašyta „Šiame na- 
me 1895 07 24 dr. S. Freudui atsiskleidė sapnų paslaptis.) 

S. Freudas teigia, kad sapnas - tai alternatyvus būdas, ku- 
riuo norai gali būti patenkinami. Psichinės energijos pusiau- 
svyrai ne taip svarbu, ar potraukis realizuojamas fizinėje ju- 
timinėje realybėje, ar įsivaizduojamoje sapno erdvėje. Ir vie- 
nu, ir kitu atveju akumuliuota energija išsikrauna ir padeda 
pasiekti energinę pusiausvyrą. 

Taigi pagal S. Freudą sapnas - tai „norų išsipildymas . 
Pilka medžiaga, iš kurios kuriamas sapnas, yra neseni išgy- 
venimai ir dienos įvykiai. S. Freudas šiuos elementus pava- 
dino „dienos likučiais“. Šiek tiek apdirbti šie likučiai tampa 
keistokai sulipdytu ir užbaigtu kūriniu. Nors tie dienos liku- 
čiai atrodo nereikšmingi, bet, anot S. Freudo, jie yra tik šir- 


Sapno sampratos ir kilmės aiškinimas 99 


ma, slepianti šį tą daugiau, o būtent - socialiai nepriimti- 
nus impulsus ir norus, kurie iškyla sapne. Autorius daro 
išvadą, kad sapnai padeda išlaikyti psichologinę pusiausvy- 
rą, pridengia nerimą keliančius jausmus ir mintis kaip tik 
tuo metu, kai miegantysis atviras pasąmoninės medžiagos 
iškilimui. 


Sapno struktūra 


Kalbėdamas apie sapno struktūrą, S. Freudas skyrė du sap- 
no turinio lygmenis: 


Fasadinį. Tai turinys, kurį mato ir pateikia sapnuotojas. 
Dar kitaip jis vadinamas manifestiniu sapno turiniu. Tai 
gali būti įvairūs vaizdiniai, situacijos, siužetai ir kt. 


Paslėptąjį. Tai įvairiais simboliais užkoduotas sapno tu- 
rinys. Tačiau, pasak S. Freudo, būtent šis turinys yra 
tikroji sapno prasmė, kuri paaiškėja per psichoanali- 
zės seansus. 


Paslėptąją sapno prasmę, anot S. Freudo, galima išsiaiškinti 
asociacijomis. Jos atskleidžia du dalykus - sapno sąsajas su 
dabarties aplinkybėmis ir sapno sąsajas su prisiminimais. 
Laisvosios asociacijos padeda atskleisti tuos ryšius, kurie esant 
budriai būsenai neregimi. 

Sapnas iš esmės yra haliucinacinis noro išsipildymas. Ka- 
dangi noras suvokiamas kaip pavojingas, tai sapne jis reiš- 
kiasi simboline forma. S. Freudas rašo, kaip kareiviui, neno- 
rinčiam eiti į mūšį, prasideda isterinis kojų paralyžius, taip 
valdytojas, norintis turėti seksualinių ryšių su ištekėjusia sek- 
retore, gali sapnuoti, kad trauko ir uždaro stalčius jos kabi- 
nete. Tokia noro išraiška nepažeidžia jo moralinių nuostatų. 

Jau tuo metu S. Freudas buvo gana smarkiai kritikuoja- 
mas. Buvo remiamasi argumentu, jog daugelis sapnų nesu- 
teikia pasitenkinimo. Kaip tik dauguma jų yra niūrūs, gąsdi- 
na ir kelia nerimą. Anot S. Freudo, tai tik fasadas, kurį for- 
muoja tam tikras mechanizmas. Kalbėdamas apie tai, kaip 
formuojasi sapno manifestinis turinys, S. Freudas nurodo 
dvi pagrindines asmenybės dalis, prisidedančias prie sapno 
kūrimo. Tai jau minėtas pasąmonėje glūdintis noras, kuris 
siekia būti patenkintas, ir cenzorius, kuris neleidžia norui 
pasireikšti tiesiogiai. 

Aiškindamas šių dviejų dalių sąveiką, autorius lygina ją 
su rašytojo kūryba, kai šio nuomonė nesutampa su esama 
politine sistema ir savo mintis jis dėsto slapta forma. Minčių 
maskavimas padeda kūriniui prasprūsti pro cenzūrą ir iš- 
vysti šviesą. Kuo cenzūra baisesnė, tuo mažiau permatoma 
kaukė, tuo išradingesnės priemonės, kuriomis rašytojas per- 
teikia skaitytojui tikrąją tiesą (S. Freud, 1953, p. 116). 

Šią metaforą S. Freudas taiko ir aiškindamas sapnų gene- 
zę. Sapno forma stengiasi įtikti cenzoriui, todėl iš pirmo 
žvilgsnio visai neatrodo, kad sapnai yra noro išsipildymas. 
S. Freudas pateikia daugybę sapnų pavyzdžių, kur, atrodo, 
fasadiniame sapno turinyje neatsispindi joks noras ir juo la- 
biau jis nėra patenkinamas. Autorius analizuoja tokius sap- 
nus; kur sapnuotojas praranda artimą Žmogų ar net laidoja 
artimuosius. Tačiau tai tik fasadas. Asociacijų ir analizės bū- 
du psichoanalitikas atskleidžia, kad sapnuotojas turėjo slap- 
tą troškimą, dažniausiai seksualinės prigimties. Pavyzdžiui, 
moteris sapnuoja, kad nori pakviesti svečių, bet neranda lai- 
ko surengti vakarienę. Per analizę paaiškėjo, jog; ši moteris 
slapta troško nemaitinti savo draugės, kad ši nepastorėtų ir 
netaptų patraukli sapnuotojos vyrui. Arba moteris sapnuoja 
sūnaus laidotuves. Analizuojant jos asociacijas, paaiškėja, kad 
ši moteris nori sutikti profesorių, kurį kažkada mylėjo, ir lai- 
dotuvės būtų pateisinama proga tai padaryti. 

Sapno formavimosi procesas 


Aiškindamas, kaip formuojasi manifestinis sapno turinys ar- 
ba kaip vyksta tikrosios minties maskavimas, S. Freudas nu- 
rodo keletą pasąmonės mechanizmų kuriant sapną. Psicho- 
analitikas, žinantis šiuos mechanizmus, per psichoanalizės 
seansą gali atkoduoti paslėptas mintis. 5. Freudas nurodo 
keturis pagrindinius mechanizmus, kurie padeda susifor- 
muoti fasadiniam sapno turiniui. 

„Kondensacija. Kelios idėjos sujungiamos į vieną vaizdinį. 
Sapnas dažnai būna trumpas ir lakoniškas, tačiau jo paslėp- 
tasis turinys kartais apima ištisas istorijas. S. Freudas rašo, 
nors kartais sapnas tebūna kelių eilučių, jo aiškinimas gali 
užimti kelis puslapius. Minėto teiginio iliustracijai pateiksi- 
me pavyzdį iš S. Freudo knygos, kurioje jis analizuoja ir sa- 
vo asmeninius sapnus. Pavyzdžiu pateiktas paties 5. Freudo 
sapnas. 


Parašiau monografiją apie kažkokį augalą. Knyga guli prieš ma- 
ne, aš vartau spalvotas lenteles. Prie knygos pridėta sudžiovintų 
augalų pavyzdžių. 


„Analizė: pagrindinis šio sapno elementas - monografija apie 
botaniką. Ji susijusi su praėjusios dienos įspūdžiais. Tą die- 
ną knygyne aš tikrai mačiau monografiją apie ciklamenus... 
Monografija apie botaniką primena straipsnius apie kokai- 
ną, kuriuos aš kažkada rašiau. Nuo kokaino mano mintis 
eina prie laboratorijos, kur buvo atlikti tyrimai, jubiliejaus. 
Taip pat prie minčių apie draugą, kuris irgi domisi kokaino 
tyrimais. Kita asociacija — tai prisiminimas pokalbio su mi- 
nėtu draugu ir nesutarimų dėl to, kuriuos kolegas apdova- 
noti už nuopelnus atliekant gydytojo pareigą...“ (5. Freud, 
1999, p. 236). 

Šis pokalbis, pasak S. Freudo, ir buvo pagrindinis minėto 

sapno sukėlėjas. Tačiau sapno reikšmė yra platesnė. „Žodis 
„botanika“ taip pat kelia asociacijas su prisiminimais apie 
profesorių Gertnerį ir jo žydinčią žmoną, kurios vardas Flo- 
ra ir kuri yra mano pacientė. Taip pat apie ponią, kuri pasa- 
kojo istoriją apie užmirštas gėles. Gertneris atveda prie labo- 
ratorijos ir prie pokalbio su Kėnigšteinu. Per pokalbį buvo 
paminėtos abi pacientės. Nuo minčių apie ponias mintis per- 
eina prie mano Žmonos mėgstamų gėlių..: Be to, sąvoka „bo- 
tanika' man primena vieną epizodą iš gimnazijos ir vieną 
epizodą iš universiteto, kai buvau susižavėjęs...“ (S. Freud, 
1999, p. 236). 

Asociacijos dar tęsiamos toliau, tačiau minėtas pavyzdys 
aiškiai parodo, kaip veikia kondensacijos principas. 

Kitas pavyzdys su anksčiau minėtu sapnu apie moterį, kuri 
rengia vakarėlį, bet nesugeba pavaišinti svečių per vakarie- 
nę. Visas sapnas - keturi sakinukai, o jo aiškinimas - tai il- 
gos istorijos apie santykius su vyru, pomėgius ir troškimus, 
taip pat apie santykius su drauge ir apie įsivaizduojamus 
santykius tarp sapnuotojos vyro ir jos draugės. 

Antrasis sapno kūrimo mechanizmas - perkeitimas. Per- 
keitimas reiškia, kad potencialiai pavojinga idėja pakeičiama 
santykinai ne tokiu pavojingu vaizdiniu. Mintys, kurios bu- 
vo pagrindiniai sapno elementai, nebetenka reikšmės, kai iš- 
aiškinama paslėpta sapno prasmė. Sapnas kuriamas visai ki- 
taip, jo turinį sudaro visai kiti elementai nei mintis, kuri bu- 
vo sapno pagrindas. Štai minėtas sapnas apie botaniką, kuri 
yra šio sapno centras. Nagrinėjant sapną paaiškėja, kad kal- 
bama apie gydytojų konfliktus, apie tai, kad sapnuotojas per 
daug aukoja dėl savo susidomėjimo... 

Taigi fasadiniame sapno turinyje sapno figūros tarsi atlie- 
ka svarbų yaidmenį, jos tarsi įgyja didesnę reikšmę, kad pa- 
slėptų nepageidaujamą impulsą. Kai aiškinamės paslėptą tu- 
rinį, paaiškėja, kad visai kiti elementai buvo daug svarbesni 
ir turėjo didesnį energinį krūvį. Fasadas netenka vertės. Svar- 

besni tampa kiti klausimai, mintys. Vadinasi, per kiekvieną 
sapną įvyksta perkeitimas ir psichinis intensyvumas arba psi- 
chinė energija perkeliama į kitus elementus. To perkeitimo 
rezultatas tas, kad manifestinis sapno turinys slepia visai ki- 
tą reikšmę ir kad sapnas atspindi tik pasąmonės iškreiptą 
gyvenimą. 

Trečiasis sapno fasado formavimo mechanizmas - simbo- 
lizavimas. Tai reiškia, kad pavojingai idėjai išreikšti pasitel- 
kiami simboliai. Tai, kas nepageidaujama, dažniausiai sek- 
sualinė idėja, per simbolį tampa neutraliu vaizdiniu. Simbo- 
lis - tai ne tik intelektualinė veikla. Loginis ryšys, priežastis 
ir pasekmė dažnai nematomi. Tam tikras simbolis S. Freu- 
dui dažniausiai reiškia vieną seksualinės prigimties idėją. Kny- 
goje jis pateikia simbolių pavyzdžius, kuriuos vertina kaip 
gana tipiškus. Pavyzdžiui, pailgi objektai yra vyriškos lyties 
simboliai, objektai, į kuriuos galima įeiti, kuriuose kas nors 
telpa, reiškia moteriškąją pusę. Šie pavyzdžiai yra akivaiz- 
džiai perdėm tiesmukiški ir vien jais paremtas aiškinimas yra 
tendencingas ir vienpusiškas. Už šias idėjas S. Freudas ne 
kartą buvo kritikuotas. Sapno simbolio samprata ir aiškini- 
mas kur kas geriau išplėtoti kitose psichodinaminės pakrai- 
pos teorijose, kurias aptarsime vėliau. Ypač plati ir indivi- 
dualizuota simbolio samprata yra C. G. Jungo teorijoje, ku- 
riai šioje knygoje bus skirta daug vietos. 

Analizuodamas manifestinį sapno turinį, S. Freudas apti- 
ko, kad sapnas formuojasi dviem kryptimis. Pirma, sapno fi- 
gūros tapatinamos su žinomomis figūromis iš budraus gyve- 
nimo. Kita sapno formavimosi kryptis - jau žinomų elementų 
kombinacija ir naujos figūros kūrimas. Todėl fasadinis turi- 
nys gali turėti ir fantastikos elementų, kurie niekada nebuvo 
suvokimo elementai ir kurie yra savotiška pasąmonės kombi- 
nacija. Tarkime, kentauras ar drakonas yra fantazijos vaisius 
ir tuo pat metu jau žinomų elementų nauja kombinacija. 

Ketvirtasis S. Freudo minimas mechanizmas - reprezenta- 

cija. Tai sapno minčių, reakcijų, impulsų pavertimas vizuali- 
niais vaizdiniais. Sapnas dažniausiai nekalba žodžiais. Idėją 
jis pristato vaizdais. Abstrakti idėja paverčiama konkrečiu 
vaizdu. Tai irgi yra savotiškas perkeitimas, tačiau jis turi pras- 
mę. Konkretūs vaizdiniai žadina daugiau asociacijų ir nuro- 
do kelią, kaip paaiškinti tikrąją sapno prasmę. 

Atskleisdamas sapnų latentinį turinį, S. Freudas teigia, kad 
sapno kilmė yra dvejopa. Anot S. Freudo, dabarties įvykiai ir 
ankstyvoji vaikystė yra pagrindiniai sapnų šaltiniai. Tiek da- 
bartinė, tiek ankstyvoji patirtis paprastai yra susijusi su sek- 
sualįniu gyvenimu arba seksualine branda ir pirmaisiais įspū- 
džiais apie seksualinį gyvenimą. Tad tikrasis sapno prasmės at- 
kodavimas būtų gilesnis savo seksualinės patirties supratimas. 

S. Freudas ne kartą buvo kritikuotas už seksualinio po- 
traukio sureikšminimą. Bandymas atverti simbolinę sapno 
prasmę, apsiribojant tik seksualinės patirties atspindėjimu, 
neabejotinai yra ir sapno simboliškumo supaprastinimas, ir 
paties sąmonėjimo proceso susiaurinimas. Tačiau, kita ver- 
tus, artumo išgyvenimas yra viena esminių žmogaus patir- 
čių. Galbūt todėl 5. Freudo bandymas suprasti simbolinę pa- 
sąmonės kalbą buvo svarbus visą XX amžių. Nepaisant gau- 
sios kritikos, jis lieka nepamirštas ir šiandien. 

S. Freudo knyga apie sapnus kartais laikoma psichoanali- 
zės pradžia. Šią knygą galima vertinti kaip XX amžiaus stu- 
dijų apie sapnus pradžią. Sapnai - be galo vertingi psichikos 
reiškiniai, nes jie atveria kelią į pasąmonę. Jie leidžia pačiam 
žmogui suprasti, kodėl jis kenčia, ko vengia, ką slopina ir ko- 
dėl serga. S. Freudas parodė, kad sapnų analizė gali atskleisti 
giliausius psichikos klodus ir iš esmės keisti gyvenimą. 

Ši knyga buvo svarbus psichologijos raidos postūmis. Ne- 
mažas būrys XX amžiaus psichologų ir psichoterapeutų kū- 
rė savo teorijas apie sapnus, rado savo metodus, kaip juos 
nagrinėti. Savo darbuose jie diskutuoja su S. Freudu, kriti- 
kuoja jį, tačiau nepaneigia jo darbo svarbos. 

Tolesniuose skyriuose kaip tik aptarsime kitų psichologų 
sapnų tyrinėjimus, atskleisime sampratos apie sapnus raidą. 


C.G.JUNGO SAMPRATA APIE 
SAPNUS IR JŲ KILMĘ 


C. G. Jungas taip pat yra vienas iš psichodinaminės pakrai- 
pos atstovų. Jis dirbo kartu su S. Freudu, tačiau vėliau atsi- 
skyrė nuo jo ir sukūrė savarankišką analitinės psichologijos 
teoriją ir praktiką. Analitinės psichologijos pakraipos auto- 
riai ypatingą dėmesį skiria ne tik klinikinei praktikai, bet ir 
platesniam kultūriniam, istoriniam ir filosofiniam konteks- 
tui. Jų darbuose nagrinėjami ne tik psichoterapijos atvejai, 
bet ir jų sąsajos su simboline medžiaga: konkrečiais simbo- 
liais, sapnais, pasakomis, kultūriniais ir religiniais šaltiniais. 
Šioje teorijoje išsamiai analizuojama ne tik pasąmonės struk- 
tūra, bet ir asmenybės transformacijos procesas. Sapnams 
suteikiamas išskirtinis vaidmuo, nes jie atspindi transfor- 
macijos procesą, jie yra tarsi pirmieji pranašai apie šio pro- 
ceso galimybes. 

C. G. Jungas rašė apie sapnus nuo pat savo karjeros pra- 
džios, nors darbų, kuriuose būtų studijuojami vien sapnai, 
yra ne tiek daug. C. G. Jungo palikimas didžiulis - 20 tomų 
„Rinktinių raštų . Remdamasis sapnais, jis aiškino beveik vi- 
sus analitinės psichologijos analizuojamus klausimus: asme- 
nybės struktūrą ir hipotezę apie kolektyvinę pasąmonę, as- 
menybės brandos ir individuacijos klausimus. Sapnų anali- 
zė vienas iš pagrindinių analitinės psichologijos metodų, to- 
dėl ir psichoterapijos proceso aiškinimas dažnai yra iliust- 
ruojamas sapnų pavyzdžiais. Net aiškindamas filosofinius, 
religijos ar kultūros klausimus, jis visada stengėsi juos susie- 
ti su Žmogaus patirtimi ir jos gelminėmis ištakomis. Kalbė- 
damas šiais klausimais, C. G. Jungas remiasi sapnų epizo- 

dais, ieško paralelių tarp sapnų ir kultūrinių šaltinių moty- 
vų bei simbolikos. 

C. G. Jungas, kaip ir kiti psichodinaminės pakraipos at- 
stovai, sapnus aiškina kaip tiesioginę pasąmonės išraiš- 
ką. C. G. Jungo pasąmonės samprata yra kitokia negu 
S. Freudo, todėl trumpai ją aptarsime. Analizuojant visus 
C. G. Jungo darbus, akivaizdu, kad jo požiūris į pasąmo- 
nės procesus keitėsi. 


Ankstyvasis C. G. Jungo požiūris į sapnus 


Pirmuosiuose jo veikaluose, kai jis aktyviai bendravo su 
S. Freudu, C. G. Jungo pasąmonės aiškinimas ir samprata 
apie sapnus yra gana artima S. Freudo. Šis supratimas yra 
išdėstytas „Rinktinių raštų“ ketvirtajame tome. Šiame šalti- 
nyje jis teigia, kad pasąmonė yra nuslopintas patyrimas ir 
kad per sapnus galima geriau pažinti savo asmeninę pasą- 
monę (C. G. Jung, (1909) 1989). 

Esė „Sapnų analizė , parašytoje 1909, C. G. Jungas kalba 
apie sapno manifestinį ir latentinį turinį, kurį sudaro kom- 
pleksai. O kompleksai pagal tuometinę jo sampratą, tai nu- 
slopintas emociškai svarbus patyrimas. Emociškai intensy- 
vūs įvykiai yra kompleksų pagrindas. Kompleksas - tai „aso- 
ciacijų telkinys, besigrupuojantis apie tam tikrą afektą“, ku- 
ris neretai yra susijęs su patirta trauma ar kitu emociškai 
intensyviu įvykiu. 

Pasitelkdamas asociacijų eksperimentą, C. G. Jungas tyri- 
nėjo kompleksus, analizavo jų raišką gyvenime ir terapijos 
procese. C. G. Jungas kelia hipotezę, kad iškilęs kompleksas 
lemia ne tik asmenybės elgesį, bet ir emocines reakcijas bei 
kognityvinius procesus, todėl labai svarbu kompleksus įsi- 
sąmoninti. 

Vienas iš komplekso įsisąmoninimo būdų yra sapnai. Pagal 
tuometinę C. G. Jungo sampratą būtent kompleksai modeliuoja 
sapną ir jie pasireiškia per veikiančias sapno figūras. Dauguma 
kompleksų formuojasi vaikystėje, tad pasitelkus asociacijas 
galima geriau įsisąmoninti praeities įvykius ir išgyvenimus, 
o kartu ir konkrečius kompleksus, kurie turi įtakos kasdie- 
nybei. 

C. G. Jungas ypač pabrėžia tai, kad sapnas nėra atsitikti- 
nis ir sapno reikšmės negali būti fiksuotos. Siejant sapno ana- 
lizę su konkrečia Žmogaus patirtimi, pripažįstamas sapno in- 
dividualumas, kurio priežastys glūdi Žmogaus praeityje. Taigi 
šiuo laikotarpiu laikomasi požiūrio, kad sapno šaltiniai yra 
asmeninė nuslopinta patirtis, o veikiančios sapno figūros įkū- 
nija konkrečius kompleksus. 

C. G. Jungas, taip pat kaip ir S. Freudas, pabrėžė norų 
svarbą, teigdamas, kad visas „mūsų gyvenimas yra kova už 
norų išsipildymą“ (C. G. Jung (1909) 1989, p. 5). Tad ir sapno 
turinys šiuo laikotarpiu tiesiogiai siejamas su troškimų reali- 
zavimu. 


Sapnai ir kolektyvinė pasąmonė 


Vėlesniuose darbuose C. G. Jungo samprata apie pasąmonę 
keitėsi. Penktajame tome, kuris buvo išspausdintas 1912, 
C. G. Jungas kelia hipotezę apie kolektyvinę pasąmonę ir 
pateikia platesnę libido (psichinės energijos) sampratą. 

Analizuodamas konkretų pacientės atvejį, C. G. Jungas kal- 
ba apie dviejų rūšių mąstymo procesą. Pirma - tai logiškas 
racionalus mąstymas. Jis yra kryptingas ir nuoseklus, nes 
tiesiogiai susijęs su realybe, objektais, jų kontrole ir santy- 
kiais. 

Antra — tai mąstymas metaforomis, kurių pagrindas yra 
vaizdinis turinys. Šis mąstymas operuoja ne priežasties ir 

pasekmės numatymu ar analize, tačiau pagrįstas analogijos 
principu. Toks mąstymas būdingas tam tikro amžiaus vai- 
kams ir atspindi daugiau archajišką protavimo lygmenį. 

Taigi yra dvi mąstymo formos: kryptingas, racionalus 
ir operuojantis vaizdiniais ir metaforomis. Pirmasis susi- 
jęs su kalba, sąvokų įvaldymu ir dėmesio sutelkimu. Anot 
C. G. Jungo, jis yra senkantis ir keliantis nerimą. Antrasis, 
priešingai, teka be rūpesčio, spontaniškai, grimztant į prisi- 
minimus. Pirmasis sukuria naujoves, padeda prisitaikyti prie 
realybės ir veikia pagal realybės dėsnius. Antrasis, priešin- 
gai, nusisuka nuo realybės, kupinas subjektyvių norų, ir ne- 
sitaiko prie realybės reikalavimų (C. G. Jung, (1912) 1989, 
p. 20). Pirmąjį daugiau lemia tikslas, antrasis daugiau nu- 
lemtas norų, poreikių ir malonumo principo. 

Šių dviejų mąstymo procesų skyrimas nebuvo C. G. Jun- 
go atradimas. Apie tai jau rašė ir 5. Freudas, pavadinęs juos 
pirminiais ir antriniais mąstymo procesais. Taip pat rašė ir 
kiti to laiko pažintinių procesų tyrinėtojai: Vygotskis, Viurc- 
burgo mokyklos atstovai. Šiuo atveju svarbu ne tiek pats sky- 
rimas, 0 kiek tai davė pasąmonės supratimui. Anot 
C. G. Jungo, archajiškesnis mąstymo lygmuo atspindi dau- 
giau pasąmoninius procesus, vykstančius sapnuose ir fanta- 
zijose. Jie istoriškai atsirado anksčiau ir atspindi ankstyvą- 
sias Žmonijos raidos pakopas. Primityviose kultūrose šis mąs- 
tymo būdas ir dabar yra pagrindinis. 

Taigi, norint suprasti pasąmonės reiškinius, neužtenka nu- 
statyti priežastinius ryšius. Jie gali būti suprasti ir remiantis 
analogijomis. 

Šis metodinis principas buvo esminis paremiant C. G. Jun- 
go hipotezę apie kolektyvinę pasąmonę, kurią būtų buvę sun- 
ku pagrįsti remiantis tik determinizmo principu. Analizuo- 
damas įvairių kultūrų ir įvairių laikotarpių simbolius ir pa- 
cientų sapnus, analitikas įžiūri pasikartojančias tendencijas, 
kurios reiškiasi panašiais motyvais ir simboliais. Tokio pana- 

šumo negalima paaiškinti vien asmenine istorija ir asmenine 
atmintimi. Žmogaus pasąmonėje yra gilesni klodai, atspin- 
dintys giminės, krašto ar visos žmonijos istoriją. Šį klodą 
C. G. Jungas pavadino kolektyvine pasąmone. 

Pasąmonė — tai ne tik nuslopinta asmeninė praeitis. Čia 
glūdi ir gilesni giminės, krašto ir visos Žmonijos istorijos pa- 
tirties atspaudai. Žmogus turi psichologinį paveldimumą. 
Gimdamas jis atsineša protėvių patirtį, taip kaip kūnas atsi- 
neša evoliucijos atspindžius savyje. 

Įdomu yra tai, kad idėja apie kolektyvinę pasąmonę iškilo 
dar aktyviai bendraujant su S. Freudu, o jos užuomazgos 
pasirodė būtent sapne. Prisiminimuose C. G. Jungas aprašo 
kelionę į JAV Klarko universitetą, kur jis keliavo kartu su 
S. Freudu. Kelionėje jie analizavo vienas kito asmeninius sap- 
nus, ieškojo sapnuose paslėpto troškimo. Tačiau jau tuo me- 
tu C. G. Jungas pamatė, kad ši hipotezė tinka toli gražu ne 
visiems sapnams. Jis pateikia vieną sapną, kurio analize bu- 
vo aiškiai nepatenkintas ir kuriame, anot jo, jau atšispindėjo 
ne tik asmeninė praeitis, bet ir idėja apie kolektyvinę pasą- 
monę. 

Pateiksiu sapną iš C. G. Jungo prisiminimų. 


Aš buvau dviejų aukštų nepažįstamame name. Tai buvo „mano 
namas . Buvau viršutiniame aukšte, kuriame buvo svetainė su 
puikiais rokoko stiliaus baldais. Ant sienų kabojo vertingi seni 
paveikslai. Aš suvokiau, kad tai mano namas ir pagalvojau „ne- 
blogas . Tada atėjo mintis, kad nežinau apatinio aukšto, tr nusi- 
leidau laiptais žemyn. Žemutiniame aukšte visi daiktai buvo ge- 
rokai senesni. Pagalvojau, kad ši namo dalis gali būti iš penkio- 
likto ar šešiolikto amžiaus. Baldai buvo iš viduramžių, grindys 
raudonų plytų. Aplinkui buvo gana tamsu. Aš vaikščiojau iš kam- 
bario į kambarį ir galvojau, kad tikrai turiu ištyrinėti šį namą. 
Priėjau sunkias duris ir atidariau jas. Už jų aptikau dar vienus 
laiptus, kurie vedė į rūsį. Vėl nusileidęs žemyn aš aptikau gražų 

kambarį su skliautais, kuris atrodė nepaprastai senas. Apžiūri- 
nėdamas sienas, mačiau akmenų sluoksnius, kurie ėjo pramai- 
šiui su plytomis, žinojau, kad šios sienos yra iš Romos laikų. 
Mano susidomėjimas buvo didžiulis. 

noje iš jų aptikau žiedą, kurį patraukus akmens plokštė pajudėjo, 
ir aš vėl pamačiau siaurus akmeninius laiptus, vedančius gilyn. 
Nusileidęs patekau į urvą, iškirstą uoloje. Ant grindų buvo sto- 
ras dulkių sluoksnis, buvo matyti kaulai ir sudaužytų indų šu- 
kės, kaip primityvių kultūrų liekanos. Atradau dvi senas pusiau 
suirusias žmogaus kaukoles ir tada pabudau (C. G. Jung, (1961) 
1989, p. 159). 


S. Freudas, analizuodamas šį sapną, ypač domėjosi kaukolė- 
mis ir galiausiai interpretavo šį sapną kaip paslėptą mirties 
troškimą. C. G. Jungas prisimena, kad jau tuo metu jam at- 
rodė, kad sapne yra kažkas daugiau nei tik slaptas noro išsi- 
pildymas... Svarbu ne tik namo fasado pamatymas, bet ir 
susipažinimas su namo vidumi. 

Vėliau, praėjus kelioms dešimtims metų, C. G. Jungas aiš- 
kino, kad šis sapnas buvo psichikos struktūros atspindys. 
„Svetainė ir viršutinis aukštas gali būti aiškinama kaip psi- 
chikos sąmoningoji dalis... Žemesnis aukštas kaip pirmas 
pasąmonės lygmuo. Kuo giliau aš ėjau, tuo darėsi tamsiau. 
Uoloje aš aptikau primityvių kultūrų likučius, t. y. primity- 
vaus Žmogaus pasaulį savo viduje. Pasaulį, kurį vargu ar ga- 
li pasiekti šviesa ir sąmoninga mintis (C. G. Jung, (1961) 
1989, p. 160). 

Šis pavyzdys kartu patvirtina teiginį, kad pasąmonė, taip 
pat ir sapnai gali būti kūrybinių idėjų šaltinis. Sapnų tyrinė- 
tojai neretai nurodo tokių atvejų, kai tam tikri atradimai pa- 
sirodydavo sapne. C. G. Jungas prisiminimuose rašo, kad 
sapnai ir aktyvi vaizduotė jam daug padėjo suprasti apie pa- 
sąmonę ir jos dinamiką. Jis aprašo savo vidinius dialogus su 

pasąmonės figūromis, kurios buvo savotiška vidinė išmin- 
tis, atskleidusi hipotezes apie Animos ir Savasties archeti- 
pus. 

Žmogaus psichika sudaryta iš trijų pagrindinių struktūri- 
nių dalių: sąmonės, asmeninės pasąmonės ir kolektyvinės 
pasąmonės. Žmogus gimsta ne tabula rasa, kaip teigė kai ku- 
rios šio amžiaus pradžios psichologijos teorijos. Jis gimsta 
jau turėdamas parengtį jausti, elgtis, suprasti. Evoliucijos me- 
tu besikartodamos tam tikros situacijos sukūrė tipiškiausias 
psichikos formas arba archetipus, kurie lemia Žmogaus gy- 
venimo ir jo patyrimo esmines kryptis. 

Kolektyvinė pasąmonė - pats giliausias psichikos klodas, 
kurio išraiška priklauso nuo kultūros ir nuo konkretaus as- 
mens. Pasąmonė kalba simboliais, kurie gali atspindėti uni- 
versalią visos žmonijos patirtį, tam tikro krašto kultūrinę ter- 
pę, taip pat ir asmeninį patyrimą. 

Sapnas - tai spontaniškas savęs vaizdas simboline forma. Tai 
savęs vaizdas, kuris atspindi aktualią pasąmonės situaciją 
(C. G. Jung, (1945) 1987, p. 263). 

Pasąmonė integruoja skirtingus lygmenis; tad ir sapnai gali 
atspindėti archetipinį pasaulį, konkretų laikotarpį, kultūrinį 
kontekstą, asmeninę individo patirtį. | 

C. G. Jungas sapną- vadina viršutiniu archajišku intelektu, 
kuris gali pasiūlyti naują požiūrį į gyvenimą. Sapnas nėra 
tik nuslopintų norų išraiška, kaip teigė S. Freudas, o dau- 
giau ikikoncepcinė psichika. Šį lygmenį galima pažinti re- 
miantis jau nebe asmeninės istorijos analize, bet ieškant ana- 
logijų kituose kultūros šaltiniuose, kurie vienaip ar kitaip 
atspindi archetipinį ir kultūrinį pasąmonės sluoksnį. Mi- 
tai, pasakos, religijos studijos yra tie šaltiniai, kurie gali pa- 
dėti suprasti archetipinius motyvus, iškylančius konkrečia- 
me sapne. 

L. von Franz, viena iš C. G. Jungo šalininkių ir kolektyvi- 
nės pasąmonės tyrinėtojų, rašo, kad tinkamas būdas išmokti 

interpretuoti sapnus - tai skaityti pasakas. Knygoje „Pasakų 
interpretavimas" ji rašo, kad pasakos yra „pagrindinių psi- 
chinių paternų veidrodis“ (L. von Franz, 1970). Ji analizavo 
įvairių kultūrų ir laikotarpių pasakas ir aptiko, kad pagrin- 
diniai pasakų motyvai ir temos nesikeičia. Tai tik patvirti- 
na kolektyvinės pasąmonės idėją, kita vertus, pasakos gali 
būti geri pagalbininkai išsamiau interpretuojant sapno sim- 
bolius. 

Taigi sapnas šioje paradigmoje yra daugiaklodis reiškinys. 
Sapnai ne slepia, 0 yra geriausia forma išreikšti Kažkam, kam 
nėra kito būdo (C. G. Jung, (1948) 1989, p. 161). 

Sapnai padeda aiškiau pamatyti gyvenimo situaciją. Per 
sapną galima ne tik pažinti Šešėlyje nuslopintą instinktyvią, 
kartais gyvulišką prigimtį, bet ir prisiliesti prie dvasinių bū- 
ties klodų. 

Tiek teoriškai, tiek praktiškai C. G. Jungo sapnų samprata 
ir kilmės aiškinimas skiriasi nuo anksčiau aptartos S. Freudo 
koncepcijos. Požiūrio skirtumai bene geriausiai atsispindi ly- 
ginant konkrečius pavyzdžius. Toliau pateiksime fragmentą 
iš S. G. Jungo darbo, kuriame jis aiškina sapną, simbolika 
gana panašų į anksčiau minėtą S. Freudo sapną apie bota- 
niką. Fragmentas konkretaus psichoterapinio atvejo apra- 
šymo. Sapnas. 


Sapnuotojas eina pasivaikščioti ir pakely randa mėlyną gėlę. 


Sapno interpretacija: 

„Eiti pasivaikščioti — tai klajoti keliais, kurie niekur specia- 
liai neveda, tai ir ieškojimas, ir pokyčiai. Sapnuotojas randa 
mėlyną gėlę, kuri be tikslo žydi pakely. Atsiskleidžia vaikiš- 
ka prigimtis, sukelianti draugiškus prisiminimus apie roman- 
tišką ir lyrišką amžiaus tarpsnį, kuris iškyla kaip pumpuras, 
kai mokslinis požiūris į pasaulį dar nebuvo sutrikdęs patyri- 
mo betarpiškumo - arba kai šis trikdymas dar buvo tik pra- 

sidėjęs ir sapnuotojas tik pažvelgė atgal į tai, kas jau tapo 
praeitimi. Gėlė iš esmės yra draugiškumo ženklas, kuris ro- 
do istorinę vietą sapnuotojui, praradusiam saugumą ir ryšį 
su dalykais, vedančiais į išsigelbėjimą. Gėlė rodo vietą, kur 
jis vėl gali rasti draugų ir bendraminčių brolių, kur gali rasti 
sėklą, norinčią jame išdygti. Sapnuotojas dar nieko nežino 
apie seną saulės auksą, kuris sujungia nekaltą gėlę su nema- 
loniu juodu alchemijos menu, taip pat su nepadoria pago- 
nybės idėja apie solificatio. „Auksinė alchemijos gėlė“ kartais 
gali iškilti ir kaip mėlyna gėlė: „Mėlyna safyro hermafrodito 
gėlė“ (C. G. Jung, (1952) 1974, p. 153-154). 


Prisimenant anksčiau pateiktą S. Freudo sapną apie botani- 
kos monografiją ir gėles, skirtumas turbūt akivaizdus. Jis sap- 
ną tiesiogiai sieja su konkrečiais įvykiais, konkrečiais santy- 
kiais ir nuslopintais aspektais. Tuo tarpu čia iš C. G. Jungo 
aiškinimo ne tiek daug sužinoma apie konkrečius sapnuoto- 
jo įvykius. Esama tik užuominų apie sapnuotojo nesaugu- 
mą ir ryšių praradimą. Ši informacija yra žinoma, kai apra- 
šomas platesnis atvejo kontekstas. 

Šis pavyzdys gana ryškiai rodo analitinės psichologijos po- 
žiūrį į sapno sampratą. Tai daugiau filosofinis požiūris, gana 
abstraktus archetipinės realybės tyrinėjimas per daug nede- 
talizuojant asmeninių santykių. Tai orientacija į ateitį, į bū- 
ties visumos pamatymą, ieškant sąsajų su universaliąja pa- 
tirtimi. Laikas pasąmonėje neegzistuoja. Tad pasąmonė gali 
atspindėti ne tik praeitį, bet ir ateitį. 

Aliuzijos į vaikystę, istorinę vietą, kur visi draugai ir bro- 
liai, analitinės psichologijos darbuose dažnai aprašoma kaip 
Rojaus motyvas. Rojaus išgyvenimo esminė charakteristika 
yra vienovė su gamta, harmonija su savo prigimtimi, santy- 
kių nekonfliktiškumas. Pateiktasis sapnas ir C. G. Jungo ana- 
lizė rodo, kad sapnas suprantamas ne tik kaip Žmogaus gy- 
venimo ištakos, bet ir kaip gyvenimą palaikantys šaltiniai. 

Kitas dalykas, kurį mini C. G. Jungas, analizuodamas sap- 
no simbolius, tai juodo alcheminio meno metafora. C: G. 
Jungas savo darbuose, kalbėdamas apie Žmogaus raidos ir 
transformacijos procesus, gana dažnai remiasi alcheminio 
proceso metafora. Taigi ir šiame sapne, rodos, iš gana pa- 
prasto simbolio — mėlynos gėlelės - jis numato sudėtingą 
asmens transformacijos procesą. 

Taigi pasąmonė, kaip matyti, yra didžiulė talpykla. Kur 
kas didesnė nei asmeninė patirtis. Simboliui padedant gali- 
ma nukeliauti į gana tolimus istorinius šaltinius ir filosofines 
Žmogaus gyvenimo perspektyvas. 

Kitas klausimas, kuris kyla siekiant suprasti sapno kilmę, 
kodėl jis yra būtent tokio turinio, būtent tokios formos. Jei- 
gu kiekvienas iš mūsų turi tiek daug universalių tendencijų, 
tai kodėl sapnai tokie skirtingi? 

C. G. Jungas esė „Bendri sapno psichologijos aspektai 
rašo, kad sapnas nėra tiesioginis pasąmonės atspindys. „Jis 
yra turi tam tikrą pasąmonė turinį, kuris asociacijomis yra 
susijęs su sąmoninga to momento situacija. Ši pastaba yra 
labai svarbi praktikoje. Jeigu norime teisingai suprasti sap- 
ną, turime Žinoti to momento sąmonės būseną, nes sapnas 
yra ir sąmonės papildymas medžiaga, kurią sąmoninga situ- 
acija konsteliuoja iš pasąmonės“ (C. G. Jung, (1945) 1974, 
p. 35). 

S. Freudas rašo, kad sapnas kuriamas iš „dienos likučių , 
kurie tarnauja kaip fasadas, slepiantis jau iš praeities atėjusį 
konfliktą. C. G. Jungui dabartis svarbi ne tik kuriant sapno 
fasadą, bet dabartis yra tai, kas suteikia pasąmonei konkretų tu- 
rinį. Psichika funkcionuoja kaip visybiška sistema. Sapnas 
stengiasi kompensuoti tai, ko sąmoningas Ego dar nežino. 
Tai gali būti susiję su konkrečiais gyvenimo įvykiais ir santy- 
kiais, tai gali būti ir platesnis visos egzistencinės situacijos, 
gyvenimo kelio aiškesnis matymas ir keitimas. 

Archetipai iš esmės lemia Žmogaus raidą. Keitimosi ar vir- 

smo momentai išgyvenami kaip kritiniai momentai. Jie ne- 
įvyksta greitai. Pirmieji ženklai neretai pasireiškia per sap- 
nus. Anot analitikų, atidumas sapnams leidžia būti mums 
labiau sąmoningiems ir palengvinti šiuos pasikeitimo mo- 
mentus. 

Yra sapnų, kuriuos atsimename visą gyvenimą, kuriuos 
galime įvardyti kaip gyvenimo ar likimo sapnus, kuriuose 
Savasties archetipas vienokiais ar kitokiais simboliais nuro- 
do esmines gyvenimo kryptis. 

Vėlesniuose darbuose C. G. Jungas kalba, kad sapnų kil- 
mė susijusi ne tik su konkrečiais kompleksais, bet ir su ar- 
chetipine realybe. Kad pagrindinis mūsų sapnų režisierius vis 
dėlto yra Savasties archetipas. Būtent jis parenka sapnų moty- 
vus ir veikiančias figūras. Būtent todėl sapnai yra unikalūs, 
kaip yra unikalūs Žmonių gyvenimai. 

Vienas iš C. G. Jungo šalininkų amerikiečių autorius 
R. Johnsonas rašo: „Patyrimas sapne yra nevalingas proce- 
sas, nekontroliuojamas sąmonės. Tai procesas, kuris patei- 
kia vidinę tiesą ir vidinę realybę tokią, kokia ji yra. Ne tokią, 
kokią aš norėčiau matyti, bet paprasčiausiai tokią, kokia ji 
yra... Sapnas aprašo vidinę situaciją, vidinę tiesą, kuri 5ą- 
moningai žinoma tik iš dalies (R. Johnson, 1986, p. 48). Tuo 
požiūriu sapnas yra absoliučiai sąžiningas. Ši sąlyga turėtų 
būti svarbi aiškinant sapnus. 

Šioje citatoje atsispindi dar vienas svarbus sampratos apie 
sapnus aspektas. Sapnas — tai procesas, turintis dinamiką ir 
struktūrą. 


Sapno struktūra 


C. G. Jungas dažniausiai Žiūri į sapną į kaip į užbaigtą reiškinį. 
Jis netgi teigia, kad sapno struktūra primena klasikinę dra- 
mos struktūrą. Sapnui būdingos tokios sudedamosios dalys: 

Įvadas. 

Probleminė situacija. 

Vystymasis ir kulminacija. 

Pabaiga, atomazga ar probleminės situacijos sprendi- 
mas. į 


Šiuo atveju svarbus sapno sampratos momentas, kad sap- 
nas suprantamas kaip užbaigtas psichikos reiškinys. Aiški- 
nant sapną svarbu atsižvelgti į jo visumą, o ne tik į atskirus 
fragmentus. Sapnas pats savaime yra kūrinys, turintis užko- 
duotą žinutę. 

Paprastai sapnas prasideda teiginiu apie vietovę. „Aš bu- 
vau gatvėje“, „Aš buvau kambaryje“. Kitas teiginys yra apie 
veikėjus. „Aš vaikščiojau su savo draugu X miesto parke, 
mes sutikome pažįstamą Y“, „Aš sėdėjau su savo motina ir 
tėvu traukinių stotyje... Konkretus laikas sapne dažniausiai 
nėra nurodomas. Šią sapno dalį C. G. Jungas vadina ekspo- 
zicija, kurioje nurodoma veiksmo vieta ir veikėjai, ir paties 
sapnuotojo pradinė situacija, arba įvadu. 

Kita sapno dalis — siužeto vystymasis, arba probleminė si- 
tuacija. „Aš buvau gatvėje ir pamačiau greitai artėjantį auto- 
mobilį. Man pasirodė, kad automobilį vairuoja girtas vairuo- 
tojas, nes mašina judėjo netiesiai'“ arba „Pažįstamas Y buvo 
labai susijaudinęs ir kažką norėjo pasakyti, ko mano drau- 
gas X aiškiai nenorėjo klausyti . Taigi padėtis komplikuo- 
jasi ir atsiranda tam tikra įtampa, nes niekas nežino, kas 
atsitiks. 

Trečia sapno dalis - kulminacija, arba peripetija. Čia jau 
kažkas atsitinka ir kažkas iš esmės pasikeičia. „Staiga atsidū- 
riau automobilyje ir tarsi pats buvau tas girtas vairuotojas. 
Tik aš nebuvau.„girtas, bet kažkaip keistai nesaugus, tarsi ne- 
būtų vairo ir mašina judėtų nevairuojama. Aš negalėjau val- 
dyti mašinos ir atsitrenkiau į sieną. Arba „pažįstamas Y staiga 
išbalo ir griuvo ant žemės. 

Ketvirta sapno dalis — atomazga arba sprendimas, koks nors 
rezultatas. (Esama sapnų, kuriuose šios pabaigos nėra, ir tai 
jau yra atskiro darbo tema.) 

„Aš pamačiau sulamdytos mašinos priekį. Mašina man bu- 
vo nematyta. Aš nebuvau sužeistas. Su sunkumo jausmu pa- 
galvojau apie savo atsakomybę arba „Mes pagalvojome, kad 
pažįstamas Y numirė, bet buvo akivaizdu, kad jis tik nualpo. 
Mano draugas X suriko, kad jis bėga ieškoti daktaro . 

Paskutinė fazė rodo situaciją, kuri yra lyg ir sapnuotojo 
sprendimas. Pirmajame sapne sapnuotojas po didžiulio su- 
mišimo įgyja naują žinojimą. Antro sapno pabaiga nurodo, 
kad reikia trečio kompetentingo asmens pagalbos. 

Šie sapnai buvo kaip atsakymas į konkrečius gyvenimo 
klausimus. Antruoju atveju tai buvo klausimas, ar eiti pas 
gydytoją dėl savo neurozės. Pirmuoju atveju sapnuotojas tu- 
rėjo didelių šeimyninių sunkumų, tačiau būdamas neatsa- 
kingas juos ignoravo. Šiuos pavyzdžius C. G. Jungas išdėstė 
esė „Apie sapnų prigimtį , parašytoje 1945 metais (C. G. Jung, 
(1945) 1979, p. 80-82). 

C. G. Jungo sekėja L. von Franz, analizuodama sapnus ir 
pasakas teigia, kad jų struktūra panaši, ir net kelia hipotezę, 
kad pasakos kilo iš sapnų. Šią hipotezę ji bando pagrįsti rem- 
damasi Ludwigo Laistnerio tyrimais, kuriuose analizuojami 
struktūriniai sapnų ir pasakų panašumai, pasakų kilmė. 
L. von Franz pateikia pavyzdžių, kad kai kurių ritualų pra- 
džia irgi buvo susapnuotas sapnas. 

Apibendrinant C. G. Jungo analitinės psichologijos požiūrį, 
būtų galima teigti, kad sapnas yra tam tikra visuma, kurioje 
atsispindi skirtingi pasąmonės klodai. Sapnų figūros gali įkū- 
nyti konkrečius kompleksus ar archetipus. Pagrindinis sap- 
nų režisierius yra Savasties archetipas, kuris yra mūsų psi- 
chikos gyvenimo visuma ir organizuojantis principas. Sap- 
nai iškyla kaip pasąmonės atsakymas į mūsų dabartinį gyve- 
nimą, taip pat gali atspindėti praeitį ir ateities galimybes. Sap- 

nai gali būti vertinami ir kaip tam tikras kūrybinis aktas, ir 
kaip archetipinės realybės išraiška. 


J. HILLMANO POŽIŪRIS Į SAPNUS 


Idėją apie sapnus, kaip archetipinės realybės atspindį, savo 
darbuose išplėtojo vienas iš postjungistų Jamesas Hillmanas. 
Knygoje „Sapnai ir Požemio pasaulis“ jis pateikia savitą pa- 
sąmonės ir sapnų sampratą. Jį domina tik archetipinė realy- 
bė, kurią tyrinėja remdamasis mitologija. Sapnus jis prilygi- 
na mitams, teigdamas, kad senovėje mitologija buvusi psi- 
chologija, o dabar psichologija esanti savotiška mitologija 
(J. Hillman, 1979). 

Kitaip nei C. G. Jungas, J. Hillmanas linkęs nuvertinti iš- 
skirtinę sąmonės, taip pat ir Ego vietą. Jis teigia, kad kiekvie- 
nas archetipas yra užbaigta visuma, turinti tam tikrą Žinoji- 
mą. Todėl aiškinant sapnus svarbu nesupaprastinti jų iki 5ą- 
monės lygmens. Sapnas - tai tiltas tarp sąmonės ir pasąmo- 
nės ir judėjimas čia yra abipusis. Kai analizuojame sapną, 
turime ne tik traukti medžiagą iš pasąmonės į sąmonės švie- 
są, bet turime ir patys nueiti ten, būti ten ir bandyti suprasti 
tenykštę kalbą ir vaizdinius. Turime studijuoti mitologiją ir, 
ieškodami paralelių su sapnu, geriau suprasti sapno pras- 
mę. Tai ilgas ir kruopštus darbas, bet, anot J. Hillmano, kan- 
trybė yra sielos kūrimo pagrindas. 

J. Hillmanas dažnai mini sąvoką „siela“, iki galo aiškiai ne- 
pasakydamas, kaip jis ją supranta. Panašu, kad, kitais žo- 
džiais tariant, „siela“ jo koncepcijoje yra tai, kas C. G. Jungo 
teorijoje yra objektyvioji psichika, arba kolektyvinė pasąmo- 
nė, ypač akcentuojant jos transpersonalinį aspektą. J. Hill- 
manui siela ir gyvenimas yra atsieti dalykai. Tai dvi realybės, 
kurios kokybiškai skiriasi. Sapnas surenka dienos gabaliu- 
kus ir paverčia juos nauju vaizdiniu. Jis lyg verda dienos 

įvykius, taikydamas ir kondensaciją, ir simbolizavimą. Me- 
džiaga imama iš gyvenimo ir kuriama siela, kuri kiekvieną 
naktį maitinama nauja materija. 

Sapnas yra tarsi nutapytas paveikslas, kuriame vaizduoja- 
ma tikrovė, bet pats paveikslas jau nėra tikrovė. Sapnas — 
jamžintas momentas, kuriame asmuo tapo figūra be kon- 
krečios asmeninės istorijos ir patirties. Sapne veikiantys as- 
menys nėra konkretūs žmonės, jie yra Šešėliai, kurių namai 
yra Požemio karalystė. Jų namai yra tamsa ir jiems taip pat 
neegzistuoja laikas. J. Hillmanas išplečia šią metaforą teigda- 
mas, kad Požemio karalystė yra ir mirties namai, kad čia vieš- 
patauja Hadas, kuris ir siunčia sapnus. Jei mes leidžiamės į 
psichikos gelmes, jei mes norime dalyvauti kuriant sielą, mes 
negalime apeiti gelmių karalystės. Anot mitologijos gelmės 
yra Hado karalystė. Hadas yra Nematomojo Dievas. Pože- 
my nėra laiko, nėra pažangos, nėra pokyčių. Hado namai 
yra dabar. Dabar yra kiekvienos sielos galutinis taškas, prie- 
žastis ir tikslas. 

Žmogaus gyvenimo nuotykis — tai kelionės pasaulio slė- 
nyje stengiantis sukurti sielą. Mūsų gyvenimas psichologi- 
nis ir šio gyvenimo tikslas — iš gyvenimo sukurti psichiką, 
rasti ryšius tarp gyvenimo ir sielos. 

Sapno darbas - sintezė, kai iš paskirų sudėtinių dalių ku- 
riama nauja visuma. J. Hillmanas rašo, kad sapnas, dar nepa- 
kliuvęs į sąmonę, jau veikia mūsų psichiką, mūsų gyvenimą. 

J. Hillmano teorija nėra aiški, nes jis dažnai kalba metafo- 
romis. Sąvokos, loginiai ryšiai nėra pakankamai tiksliai api- 
brėžti, todėl teiginiai neturi vienos prasmės. J. Hillmanas kar- 
tais vertinamas kaip paskutinis romantikas, o kartais kaip 
psichologijos ekstremistas, kuris mažai taikstosi su nusisto- 
vėjusiais požiūriais. 

Šis autorius itin pagarbiai žvelgia į archetipinę realybę ir į 
sapną, kaip šios realybės atspindį. Sapnai ateina iš tamsos, 
kurios mūsų protas negali iki galo aprėpti. Sapnas yra kūri- 

nys, Kurį turėtume tyrinėti kaip visumą, ieškoti sąsajų su 
kitais žmonijos kūriniais. 

Kalbant apie J. Hillmano teoriją, akivaizdžios yra pastan- 
gos sintezuoti. Čia galima įžiūrėti ir S. Freudo įtaką. J. Hill 
manas, kaip ir S. Freudas, teigia, kad sapnas mažai ką turi 
bendra su budriu gyvenimu, kad sapnai yra pervirti dienos 
įvykiai. Šioje teorijoje matyti ir C. G. Jungo idėja apie kolek: 
tyvinę pasąmonę ir jos pažinimą amplifikacijų būdu. Šioje 
teorijoje galima įžiūrėti humanistinės psichologijos atšvai- 
tus, ypač akcentuojant čia ir dabar momentą. Jeigu lygintu- 
me su istorinėmis ištakomis, galime rasti bendras tendenci 
jas su senosiomis kultūromis (sapnus siunčia mirusieji). Taip 
pat esama aiškių sąsajų su šamanizmu apie sielos kelionę ir 
Požemio pasaulį. 

Taigi analitinė psichologija sapnams teikia didžiulę reikš- 
mę. Sapnas suprantamas ir kaip asmeninio gyvenimo atspin- 
dys, ir kaip tam tikros kultūrinės terpės išraiška, taip pat yra 
universalių psichikos motyvų atspindys. 

Ši teorija itin akcentuoja sapno visumos svarbą, sapnai sie- 
jami su kūrybos procesu. Keliami kiti sapno psichologijos 
klausimai: sapnų tipologija, funkcijos ir kita. Šiuos ir kitus 
klausimus aptarsime kituose knygos skyriuose. Specialistai 
šią teoriją apie sapnus laiko viena iš geriausių XX amžiuje. 


KITOS DINAMINĖS PSICHOLOGIJOS 
TEORIJOS APIE SAPNUS 


A. Adleris 


Alfredas Adleris kurį laiką buvo S. Freudo mokinys, vėliau 
jų keliai išsiskyrė. A. Adleris manė, jog „dienos likučiai“ pa- 
tys savaime yra svarbūs, nes atspindi individo dienos rūpes- 


čius. Sapno funkcija yra daugiau dienos metu iškylančių pro- 

blemų sprendimas negu jų vengimas ar išstūmimas į pasą- 
monę. Pasak A. Adlerio, dienos problemos sapne kyla atvi- 
rai, o ne kaip nors užmaskuotai. 

A. Adleris manė, kad ir dieną, ir naktį žmogaus psichika 
ta pati. „Aukščiausias abiejų gyvenimo formų, tiek būdravi- 
mo, tiek miego, dėsnis - neprarasti vertės jausmo“ (E. Brie- 
dienė, 2000, p. 31). A. Adleris buvo įsitikinęs, kad sapnai iš- 
ryškina tą patį stilių, kuris būdingas visam to individo gyve- 
nimui. Sapnai — tai individualaus gyvenimo būdo išraiška. 
Iš čia kyla ir mintis apie sapno reikšmingumą. Sapnai gali 
atspindėti būdus, kuriais žmogus sprendžia problemas. Nag- 
rinėdami sapnus, galime geriau pažinti gyvenimą. 

Šis analitikas, panašiai kaip ir S. Freudas, teigė, kad sap- 
nas siekia apsaugoti individo miegą. Pagrindinė sapno funk- 
cija yra apsaugoti sapnuojančiojo vertės jausmą. S. Freudo 
nurodytą norų išpildymo funkciją A. Adleris įvardija kaip 
pranašumo siekimo būdą. 

Ir S. Freudas, ir A. Adleris manė, kad sėkmingai gyvenan- 
tys žmonės mažiau sapnuoja. Jie geba adekvačiai susitvar- 
kyti su kylančiomis gyvenimo problemomis. „A. Adleris ra- 
šo: Sapno tikslas pasiekiamas greičiau panaudojant afektus 
ir nuotaikas, negu remiantis protu ar sprendimais. Jei mūsų 
gyvenimo stilius patenka į konfliktą su tikrove ir sveiku pro- 
tu, pajaučiama būtinybė — kad apsaugotume gyvenimo sti- 
lių - sapno idėjų ir vaizdinių pagalba iššaukti jausmus ir afek- 
tus, kurių nesuprantame. Nors sapnuojantysis nesupranta 
paslėptos sapno prasmės, jis gali išgyventi jausmus, perkel- 
tus iš realios gyvenimo situacijos, nekeisdamas gyvenimo sti- 
liaus ir neprarasdamas vertės jausmo. A. Adleris teigė, kad 
sapne mes treniruojamės spręsti problemas taip, kaip dik- 
tuoja mūsų privati logika. Kuo ši logika artimesnė realybei ir 
sveikam protui, tuo mažiau bereikia sapnų, kaip „nesupras- 
tų afektų ir pranašumo išgyvenimo lauko“ (E. Briedienė, 
2000, p. 32). Šiuolaikiniame pasaulyje ši idėja kritikuojama, 

teigiama, kad sapnai yra kūrybiškumo ir tobulėjimo šalti- 
nis. 

A. Adleris simbolį laiko kalbos įvairove, kuria nusakoma 
gyvenimo situacija. Simbolis išreiškia, o ne slepia. Tai, kaip 
žmogus sapnuoja, ir yra tiesiogiai susiję su tuo, kaip Žmo- 
gus gyvena. Gyvenimo būdas ir sapnas yra glaudžiai susi- 
ję. 

A. Adlerio individualiojoje psichologijoje sapnai yra viena 
iš priemonių, padedančių įsisąmoninti gyvenimo būdą. 


Sapnai objektų ryšių teorijoje 


Šiuolaikinė objektų ryšių teorija remiasi psichoanalizės tei- 
giniais, kartu stengiasi atsižvelgti į raidos psichologijos at- 
radimus. W. Fairbairnas, D. Winnicottas, H. Guntripas as- 
menybės vystymąsi aprašo kaip procesą, kuriame santy- 
kiai turi specifinę prasmę. Kūdikis arba perima sėkmingus 
išorinius santykius ir jie tampa gerais vidiniais santykiais 
tarp asmenybės dalių, arba perima nesėkmingus išorinius 
santykius, kurie tampa vidinio chaoso dalimi. Pirmieji va- 
dinami „geri objektų ryšiai“, antrieji - „blogi objektų ry- 
šiai . Blogi ryšiai didina nesaugumą, yra pavojus asmeny- 
bės vientisumui. Kai santykiai geri, kyla saugumo ir savo 
vientisumo jausmas. 

Sapnai atspindi pacientų dabartį, praeitį - edipinį laiko- 
tarpį ir vidinius objektų ryšius. Pagal šią teoriją, sapnai at- 
spindi vystymosi ypatumus, sukonkretina besiformuojan- 
čius vidinius objektų ryšius. Sapnai gali atspindėti gerus ry- 
šius, bet taip pat praeityje buvusius ar chroniškai užsitęsu- 
sius blogus santykius (J. Foshage, C. Loew, 1978). Kaip ir 
klasikinėje psichoanalizėje, šioje teorijoje sapnas padeda su- 
prasti pasąmonėje vykstančius procesus, kurių pagrindas yra 
vidiniai objektų ryšiai. 

Kitas svarbus aspektas — tai sapno galia atspindėti dabar- 
ties santykius. Sapnas yra svarbi psichoterapijos priemonė, 
nes gali sėkmingai atspindėti psichoterapeuto ir paciento san- 
tykius, kurie klostosi psichoterapijos metu. Sapnas yra tarsi 
objektyvus trečiasis, kuris atspindi perkėlimo ir kontraper- 
kėlimo santykius. 

Taigi šioje sistemoje, interpretuojant sapnus, atsižvelgia- 
ma į tris sritis: 


Į paciento dabartinę situaciją ir santykius su sutuokti- 
niu. 

Į Edipo situaciją: kaip vyko identifikacijos procesas su 
tėvu arba su motina ir kokie su jais klostėsi santykiai. 
Intrapsichinį lygmenį. Sapnas suprantamas kaip visų 
vidinių psichinių situacijų ir vidinių santykių atspin- 
dys. 


D. Winnicott akcentuoja, kad sapnas yra svarbus reiškinys 
atsiskyrimo procese. Jis padeda įvertinti, kuris elementas per- 
ėjimo laiku yra svarbiausias (D. Winnicott, 1991). 

Taigi objektų ryšių teorijoje pripažįstama, kad „sapnai — 
tai karališkasis kelias į pasąmonę . Palyginti su 5. Freudu, 
labiau kreipiamas dėmesys į perkėlimo / kontraperkėlimo da- 
lykus. Sapnų aiškinimas gali būti taikomas kaip technika ana- 
lizuojant perkėlimo santykius. Sapnas yra tarsi objektyvus 
trečiasis, kai pacientas ir analitikas atskleidžia savo kompe- 
tenciją ir jos ribas. Darbo su sapnais tikslas - įvairių aspektų 
atpažinimas ir integracija, geri vidiniai ir išoriniai santykiai. 


Apibendrinant šiame skyriuje analizuotą medžiagą, galima 
padaryti keletą išvadų. 

Sapnai visais laikais buvo Kito pasaulio, kitokios būties at- 
spindžiai. Senosiose kultūrose - tai dvasių pasaulis, šiuolai- 
kinėse psichologijos teorijose — tai sudėtingas pasąmonės pa- 

saulis. Tiek dvasių pasaulis (pagal tuometinę sampratą), tiek 
pasąmonė (pagal šiuolaikinę) akivaizdžiai daro įtaką žmo- 
gaus gyvenimui: jo kasdienybei ir tarpusavio santykiams, jo 
brandai ir psichikos sveikatai. 

Sapnai yra būdas, kuriuo turime daugiau galimybių in- 
tegruoti savo patirtį. Senosiose kultūrose tai sapnų praneši- 
mų skaitymas ir pritaikymas jų savam gyvenimui. Šiuolaiki- 
nėje psichologijos praktikoje tai paslėptos prasmės atkoda- 
vimas, savo sąmoningumo praplėtimas, geresnis ryšis su pa- 
slapties pasauliu. 

Asmenybės integralumas leidžia visapusiškiau atskleisti ga- 
limybes, sustiprina Ego ir jo ryšį su Savastimi. Ego tapsmas - 
svarbi transformacijos proceso dalis, taip pat ir prielaida to- 
lesniems individuacijos procesams. Sapnai gali suteikti in- 
formaciją, kokie bus kiti transformacijos proceso žingsniai, 
kokios galimos kliūtys ir iš kur jos eina, kokie pagalbininkai 
gali padėti tai įveikti. 

Kokios galimos konkrečios sapnų funkcijos? Kaip jie pa- 
deda psichoterapijos praktikoje ir žmogaus transformacijos 
procese? Šiuos klausimus tyrinėsime kitame skyriuje. 


I V SKYRIUS 


SAPNŲ FUNKCIJOS IR ASMENYBĖS 
POKYCIAI 


+ Praktinės sapnų taikymo sritys 

+ Sapnų funkcijos: ateities numatymas 

+ Senovės medicina 

+ XX amžiaus psichologijos teorijos ir psichoterapija 
+ Pirmas sapnas ir psichoterapijos proceso prognozė 
+ Ateities numatymas asmens raidos procese 

+ Miegą sauganti ir kompensacinė sapno funkcija 

+ Transformuojanti sapno funkcija 

+ Kitos sapnų funkcijos 


Analizuojant sapno sampratą ir kilmę, trumpai buvo mini- 
mos sapno funkcijos, kurias nurodo istoriniai šaltiniai bei 
vieni ar kiti autoriai. Kalbėdami apie sapno funkcijas, iš es- 
mės stengiamės atsakyti į klausimus, kokį vaidmenį sapnai 
gali atlikti transformacijos procese ir kokia konkreti sapnų 
nauda Žmogaus psichiniam gyvenimui. 

Sapno funkcijų, kaip ir sampratos, aiškinimas priklauso 
nuo istorinio laikotarpio, nuo psichologijos teorijos, kuria 
remiantis sapnas aiškinamas. Funkcijos skiriamos nevieno- 
dos. Istoriniuose šaltiniuose sapno svarba akcentuojama, ta- 
čiau sapnų funkcijos skiriamos gana miglotai. Paprastai mi- 
nima sapno nauda gydant ir atliekant dvasines praktikas. 
Sapnas būtina religinio ritualo ar gydymo procedūros dalis, 
kai sapnuotojas sužino reikšmingus sau dalykus arba įvyks- 

ta svarbūs būsenos pokyčiai. Sapno vaidmuo senuosiuose 
šaltiniuose nėra smulkiau detalizuojamas. 

Šiuolaikiniai autoriai, apibrėždami funkcijas, neretai jas la 
bai susiaurina, nes sapno funkciją sieja su konkrečia gyveni- 
mo ar psichoterapine situacija ir todėl išvardija jų gana daug 
ir įvairių. 

Šiame skyriuje, išanalizavusi daugelį literatūros šaltinių, 
bandau pateikti apibendrintas sapnų funkcijas ir sapnų taiky- 
mo sritis, kartu atskleisti kai kurių teorijų skirtumus ir speci- 
fiškesnes sapno funkcijas. Kitas svarbus dalykas, kaip sapnų 
funkcijos realizuojasi konkretaus žmogaus gyvenime. Į šį klausi- 
mą bandžiau atsakyti analizuodama savo psichoterapijos 
praktiką. 


PRAKTINĖS SAPNŲ TAIKYMO SRITYS 


Analizuojant istorinius šaltinius ir dabartinius tyrinėjimus, 
skiriamos trys pagrindinės veiklos sritys, kurios taiko sap- 
nus. Tai: medicina, asmenybės ugdymo praktika ir sociali 
niai santykiai. 

Medicinos praktikoje sapnas buvo vertinamas kaip diagnos- 
tinė ir prognostinė priemonė. Senieji gydytojai, pasitelkda- 
mi sapnus, bandė nustatyti, kokia liga ištiko žmogų ir kaip ji 
kiekvienu konkrečiu atveju vystysis. Sapnų diagnostinės ir 
prognostinės galimybės buvo itin išnaudojamos senovės me- 
dicinoje, kur sapnas buvo neatsiejama gydymo procedūrų 
dalis. Sapnas atspindėjo dvasių pasaulio įtaką Žmogaus svei- 
katai. Diagnozuojant buvo analizuojamos sapno figūros, sie- 
kiama įvardyti, kokioms galioms jos atstovauja, nustatyti tam 
tikrų dvasių destruktyvią ar gydomąją galią. Atsižvelgiant 
tai, kokios galios būdavo nustatomos kaip lemiančios tam 
tikrą ligą, būdavo rengiami specialūs ritualai. Šie ritualai ar 
gydymo procedūros išreiškė pagarbų santykį. Jais buvo pra- 

šoma dvasių palankumo, sveikatos konkrečiam Žmogui. 

Taigi sapnas pirmykščių kultūrų gydymo procedūrose bu- 
vo viena iš diagnostikos priemonių, padedančių nustatyti 
ligą. 

Kaip svarbi diagnostikos priemonė, sapnai minimi ir Žy- 
miųjų senovės gydytojų darbuose. Galenas, Hipokratas, Avi- 
cena užsimena apie sapnų reikšmę gydymo praktikoje. 

Šiuolaikinės medicinos diagnostika ir prognostika nely- 
ginama su senąja medicina. Mokslo ir technikos plėtra iš 
esmės išstūmė intuicija pagrįstą, o kartu ir kiek primity- 
vią, somatinių ir psichikos ligų diagnostiką. Dabar sapnai 
taikomi psichoterapijoje ir vadinamojoje liaudies medici- 
noje. 

Psichoterapijoje sapnų psichodiagnostinis taikymas gana 
konkretus. Sapnai taikomi nustatant asmenybės ypatumus, 
analizuojant pasipriešinimo reiškinį, perkėlimo/kontraper- 
kėlimo santykius, vertinant psichoterapijos proceso dinami- 
ką. Pasitelkus sapnus galima neblogai numatyti galimus psi- 
choterapijos rezultatus ir efektyvumą. Sapnais, kaip diag- 
nostikos ir terapijos priemone, bene labiausiai mėgsta rem- 
tis psichodinaminės pakraipos psichoterapeutai. 


Kita sapnų funkcijų sritis susijusi su asmenybės branda. Se- 
novėje — tai iniciacijos ritualai, kur sapnas buvo vertinamas 
kaip asmenybės transformacijos proceso dalis. Iniciacijos es- 
mė - perėjimas iš vienos raidos pakopos į kitą. Tai kokybinis 
žmogaus gyvenimo pasikeitimas, kuris apima psichologinį, 
socialinį ir dvasinį aspektą. Vienas iš akivaizdžių įrodymų, 
kad žmogus jau pasirengęs iniciacijai, buvo jo sapnai. Apra- 
šyta atvejų, kai būtent jaunuolio sapnas reikšdavo, kad dva- 
sios jau prabilo į šį žmogų ir kad jis jau turi rengtis esminiam 
pokyčiui. 

Kita vertus, kai jaunuolis eidavo į virsmo ritualą, būtent 
sapnai neretai liudydavo tam tikrą dvasių dalyvavimą ir pir- 

mąsias transformacijos apraiškas. Per šį procesą išryškėda- 
vo, kokios galios jam palankios ir jį saugo, o kokios jam yra 
pavojingos. Mokytojui padedant integruodamas globojan- 
čias galias ir atpažindamas galimus pavojus, jaunuolis tam 
tikra prasme įgaudavo asmeninę jėgą ir pripažinimą suau- 
gusiųjų pasaulyje. 

Šiuolaikiniame pasaulyje minėtos iniciacijos artimos pa- 
auglystės krizės išgyvenimui, tik dabar tam nebėra specialių 
ritualų. Nors užduotis atskleisti savo tapatumą ir įsitvirtinti 
išoriniame pasaulyje yra ta pati. Sapno svarba dabar nebėra 
taip akcentuojama, nors konkreti praktika rodo, kad paaug- 
liai sapnuoja vadinamuosius didžiuosius sapnus, rodančius 
reikšmingus vidinius pokyčius ir sumišimą. Šiuolaikinėje rai- 
dos psichologijoje sapnams neteikiama didelė svarba, išsky- 
rus kai kurias psichologijos mokyklas, kurios pripažįsta sap- 
no reikšmę kritiniu asmenybės brandos momentu ir vyks- 
tant asmens individuacijos procesui. 

Šias idėjas labiausiai kelia analitinės psichologijos atsto- 
vai. Jie teigia, kad sapnus siunčia Savasties archetipas, atsa- 
kingas už mūsų tapsmą, arba už individuacijos procesą. Ar- 
chetipai reiškiasi simboline forma, tad pradinės vystymosi 
galimybės pirmiausia atsispindi sapnuose. Pagal šią teoriją 
gilindamiesi į savo sapnus, galime atskleisti daugiau galimy- 
bių ir kartu padėti sau bręsti. 

Kita vertus, sapno nereikėtų sureikšminti. Jis veikiau at- 
spindi vidines žmogaus galimybes, kurias jis arba realizuoja 
gyvenime, arba ne. Bet ne vien sapnai atskleidžia galimybes. 
Apie Žmogaus krizes ir jų įveikimą liudija jo santykiai, emo- 
cinės reakcijos ir požiūris į tam tikrus gyvenimo įvykius. 


Dar viena sritis — socialiniai santykiai. Senosiose kultūrose 
sapnas neretai buvo vertinamas kaip bendruomenės nuosa- 
vybė, o jo turinys siejamas su grupės gyvenimu ir santy- 
kiais. Sapnai buvo vertinga priemonė tvarkyti grupės gyve- 

nimą. Neretai jie buvo vertinami kaip tiesioginis tikrovės at- 
spindys, pagal kurį buvo glaistomi konfliktai ar sprendžia- 
mos kitos tarpasmeninės problemos. 

Taip pat sapnai neretai buvo siejami su ateities įvykių pra- 
našystėmis. Tad sprendžiant visai grupei svarbius ateities 
klausimus (kovos su priešiška gentimi, medžioklės ir t. t.), 
dažnai atsakymo buvo ieškoma sapnuose. Ritualais, kuriuo- 
se sapnas buvo pagrindinis elementas, buvo bandoma spręsti 
kai kuriuos socialinius klausimus. 

Šiuolaikinis pasaulis turi kitokias ateities numatymo gali- 
mybes, visai kitokius situacijos kontrolės būdus, tad ir sap- 
nai socialinės psichologijos nėra vertinami. Praktiškai sap- 
nas taikomas nebent grupinėje psichoterapijoje arba atspin- 
di psichoterapeuto ir kliento santykius. 


Kaip matyti, visose srityse sapno svarba, o kartu ir funkcijos 
šiuolaikiniame pasaulyje yra gerokai sumažėjusios. Plėtojantis 
mokslui, kylant sąmoningumui ir vis labiau pažįstant Žmo- 
gaus prigimtį, sapnas tarsi visiškai nuvertėjo. Rodos, kad sap- 
nai ir jų aiškinimas yra pasenęs požiūris ir labai jau primity- 
vi gydymo praktika ar psichologijos priemonė, apie kurią 
neverta nei kalbėti, nei galvoti. 

Tačiau tiek medicina, tiek asmenybės ugdymo praktika 
pastaruoju metu ypač daug kalba apie visybiškumo principą. 
Priežasčių diferenciacija veda prie tam tikro patirties išskai- 
dymo. Racionalumo iškėlimas ir ypatingas determinizmo ak- 
centavimas labai daug paaiškina apie žmogaus elgesį, bet kar- 
tu atitolina asmenį nuo jo patirties, daro jį objektyvų, ma- 
tuojamą reiškinį. Subjektyvus pasaulis tarsi tampa ne toks 
vertingas ir mažiau tausojamas. Kartu prarandamas ir visy- 
biškas ryšys su gamta ir prigimtimi, harmonijos ir pilnatvės 
jausmas. Tenka ieškoti būdų, kurie atspindėtų prigimties vi- 
sumą, 0 pačią būtį vėl padarytų asmenišką ir subjektyvią. 

Šiuo atžvilgiu sapnai gali būti ta priemonė, kuri atspindi 

žmogaus būties visumą, kurios negalime kontroliuoti racio- 
nalumu ar vienpusiškai matydami tikrovę. Sapnai nėra ra- 
cionalūs. Jie dažniausiai reiškiasi vaizdinio forma, kuri tam 
tikra prasme yra ankstesnė, turi didesnį emocinį elementą ir 
kartu priartina prie patyrimo. Sapnų funkcionalumas tam 
tikra prasme yra gilesnis prigimties galimybių atskleidimas. 


SAPNŲ FUNKCIJOS: ATEITIES NUMATYMAS 


Viena iš dažniausiai aprašomų sapno funkcijų yra ateities 
numatymas. Kai kasdieniame gyvenime kalbame apie sap- 
nus, paprastai galvojame, ką vienas ar kitas sapnas reiškia. 
Gausybė sapnininkų, kurie bent iš dalies atspindi gyvenime 
pastebėtas priklausomybes, sudaryti būtent numatant atei- 
tį, siekiant paaiškinti, ką vienas ar kitas sapno simbolis gali 
reikšti. Vien Lietuvoje yra išleista daugiau nei šimtas sapni- 
ninkų. 

Sapnininkuose bandymas nuspėti ateitį gali būti siejamas 
su tarpasmeniniais santykiais, kurie rūpi sapnuotojui. Pa- 
vyzdžiui, „Dirvą išdirbtą sapnuoti - viltys išsipildys. Dirvo- 
je dirbti, akėti, arti ir t. t. viengungiams - geros vedybos, 
sutuoktiniams šeima padidės“ (Senasis lietuvių sapnininkas, 
1997, p. 67). 

Kita ateities numatymo sritis, kurios ieškoma sapnuose - 
tai sveikata, dėl kurios sapnuotojas nerimauja. Pavyzdžiui, 
„Dumblą sapnuoti, po jį braidyti —- vargų, rūpesčio, skurdo 
ženklas. Susitepti dumblu ar į jį įkristi - liga“ (Senasis lietu- 
vių sapnininkas, 1997, p. 72). 

Sapnininkai bando nuspėti sėkmes ir nesėkmes, susiju- 
sias su darbais,su kelionėmis, su nežinomomis situacijomis, 
su egzistenciniais sprendimais ar numatomais pokyčiais. „Pie- 
vą sapnuoti — gera ateitis. Gulėti pievoje - tamstos gyveni- 
mas bus malonus. Žalia pieva - tamstos santuoka bus lai- 

minga“ (Senasis lietuvių sapnininkas, 1997, p. 297). 

Aišku, daugelis nurodymų, konkrečių patarimų, kurie 
spausdinami sapnininkuose, yra pernelyg primityvūs, nie- 
ko nesakantys arba pernelyg tiesmukiški ir dažniausiai neiš- 
sipildantys. Tad sapnininkai pagrįstai kritikuojami kaip pra- 
silenkiantys su realybe. 

Sapnininkai greičiausiai buvo sudaryti bandant apiben- 
drinti konkrečią patirtį. Visais laikais buvo Žmonių, kurie 
aiškindavo sapnus ir bandydavo įžvelgti universalias sapnų 
reikšmes. Šios yra apibendrinamos sapnininkuose. Kadangi 
sapno aiškinimas labai priklauso nuo individualios patirties, 
nuo kultūrinio konteksto bei istorinio laikotarpio, tai dauge- 
liu atveju sapnininkuose pateiktos prasmės yra labai abejoti- 
nos. O ir patys sapnų simboliai atrodo keisti ir jau nebetin- 
kantys nūdienai. 

Darbe neanalizuosiu šių kūrinių ir nebandysiu kaip nors 
jų vertinti ar pripažinti. Noriu pabrėžti tik vieną šių darbų 
aspektą — sapno funkcionalumą. Neatsižvelgiant į istoriją, 
laikotarpį ar kultūrą, visi sapnininkai sapną aiškina, bando 
nuspėti ateitį. Iš anksčiau pateikto pavyzdžio matyti, kad at- 
eities spėjimas bent iš dalies susijęs su minėtomis sritimis: 
sveikata, tarpasmeniniais santykiais, svarbiais gyvenimo po- 
kyčiais. 

Šaltiniuose minima, kad viena iš archetipinių žmogaus gy- 
venimo ypatybių yra sapnavimas ir įvairios praktikos su sap- 
nais (G. Murdock, 1945). Galima pridurti, kad tradicinis sap- 
nų aiškinimas archetipiškai siejamas su bandymu numatyti 
ateities įvykius. 

Ateities numatymo funkcija akcentuojama ne tik popu- 
liariuose leidiniuose, bet ir istoriniuose bei šiuolaikiniuose 
moksliniuose šaltiniuose. 

Šią funkciją galima geriau apibrėžti, atsižvelgiant į anks- 
čiau minėtas praktinio gyvenimo sritis, kuriose sapnas ban- 
domas taikyti. Peržvelgusi istorinius šaltinius ir šiuolaikinių 

autorių darbus, aptarsiu ateities numatymo galimybes, sap- 
ną siedama su psichoterapija ir raidos psichologija. Sociali- 
nių santykių sferos šiuo aspektu neanalizuosiu, nes šiuolai- 
kiniame pasaulyje ateities iš sapno numatymo funkcija ne- 
taikoma. 


SENOVĖS MEDICINA 


Sapno galimybė numatyti ateities įvykius buvo gana pla- 
čiai kultivuojama senovės medicinoje. Pirmame skyriuje už- 
siminiau apie kai kuriuos gydymo ritualus, kurie itin ak- 
centuoja sapno reikšmę. Pirmykštėse visuomenėse sapno 
funkcijos nėra aiškios, sapnas yra svarbi tam tikro ritualo 
dalis. 

Gydymo ritualuose sapnai neretai tarnavo ir kaip diag- 
nostikos priemonė, ir kaip terapijos būdas. Ateities numaty- 
siejamas su tikėjimu antgamtinėmis galiomis ir jų valia, ku- 
rią šios pareikšdavo būtent per sapnus. Sapnas padėdavo 
atsakyti į klausimą, kokia liga ištiko Žmogų ir ar jis pasveiks, 
ar ne. Kokiais būdais gydytis, kaip toliau gyventi - į šiuos 
ir kitus klausimus buvo atsakoma remiantis sapnų intor- 
macija. 

Šamano kelionių aprašymuose pateikiama visa ženklų sis- 
tema, padedanti atpažinti ligą. Ligos paprastai kildinamos iš 
Požemio karalystės ir iš tamsos. Kartais jos dar siejamos su 
mirties pasauliu. Ligą pirmiausia gali išgydyti tas, kas geba 
ją pamatyti. Ne tik išorinius akivaizdžius ligos požymius, bet 
ir vidines tos ligos priežastis. Šamanas geba matyti tamsoje. 
Vadinasi, jis gali atpažinti tamsos galias, kurios veikia žmo- 
gų. Kitaip tariant, psichodiagnostika ir ateities numatymas 
buvo pagrįsti mokėjimu skaityti sapnų simbolius. 

Šamanas ilgą laiką mokosi iš savo mokytojų būtent atpa- 

žinti dvasias, taip pat specialaus elgesio su numanomomis ga- 
liomis. M. Eliade pateikia daug konkrečių ritualų ir simbolių 
aprašymų, atspindinčių šio tapsmo įvairovę, taip pat ir kai 
kurias seniausias Žmonijos ligas ir pasirengimą jas gydyti. 

Fragmentas iš Samoyed genties aprašymo: „kai jie atėjo į 
aukštą vietą, gidas parodė septynias palapines. Jis įėjo į pir- 
mąją ir rado ten požemio gyventojus ir didžiosios ligos žmo- 
gų. Jie ištraukė jo širdį ir įmetė į puodą. Kitose palapinėse 
sutiko beprotybės karalių ir kitų psichikos sutrikimų dievus 
bei blogio šamanus. Taip jis perprato įvairias ligas, kurios 
kankina žmoniją“ (E. Eliade, 1964, p. 49). 

Taigi šamanų kultūra, pasitelkusi sapno simboliką, atpa- 
žįsta tam tikras dievybes, lemiančias konkrečią ligą. 

Kitas dalykas, susijęs su numatymu senojoje medicinoje, 
tai kokios galios palankios išgyti, o kokios trukdo. Šamanui 
svarbu ne tik gerai orientuotis Požemio pasaulyje, bet ir ge- 
bėti užmegzti ryšį su Dangaus galiomis, kurios daro įtaką 
konkrečiam asmeniui ir jo ligai. Keliaudamas šamanas suži- 
noir pats patiria, kokios galios palankios išgyti, o kurios siun- 
čia ligą. Šios galios neretai kaunasi tarpusavyje, ir vienu me- 
tu šių kautynių vieta yra pats šamanas, apimtas transo ar 
ekstazės. 

Ligą gali sukelti viena galia, atėjusi iš Požemio. Kita ligos 
priežastis gali būti dvi konfliktuojančios galios. Žmogus tam- 
pa priešiškų galių kautynių vieta ir todėl išgyvena skausmą 
ar kančią. Sapnai padeda nustatyti, kokia Kito pasaulio galia 
apsigyveno tame žmoguje ir ką ji ten veikia arba kokios prieš- 
taringos jėgos kaunasi tarpusavyje. 

Rašytiniai šaltiniai taip pat liudija diagnostines ir prog- 
nostines sapno galimybes. Yra išlikusių Hipokrato pastabų, 
kaip koks nors sapno simbolis yra tiesiogiai susijęs su ligos 
nustatymu ir gydymu. Taip pat yra išlikusių ankstyvųjų ci- 
vilizacijų šaltinių, kuriuose bandoma grupuoti sapno sim- 
bolius atsižvelgiant į diagnostines jo galimybes. Tai jau anks- 

čiau minėtas Artemidoro veikalas bei vėlesni Galeno, Avice- 
nos ir kitų darbai. 


XX AMŽIAUS PSICHOLOGIJOS TEORIJOS IR 
PSICHOTERAPIJA 


Šiuolaikinė medicina, nustatinėdama ligas, sapnais beveik 
nesiremia. Išimtis tėra psichoterapijos sritis, kuri rūpinasi 
psichologine Žmogaus gerove ir psichikos sveikata, nors ir 
čia ne visos teorinės pakraipos vienodai vertina sapno diag- 
nostines ir prognostines galimybes. 

Bihevioristinės pakraipos atstovai iš viso ignoruoja sap- 
no taikymo galimybes. Nors yra keletas tyrimų, pagrįstų 
statistika, kur tam tikras sapno simbolis siejamas ru tam 
tikru ligos požymiu. Pavyzdžiui, yra nustatyta, kad depre- 
syvių pacientų sapnuose pats sapnuotojas linkęs užimti au- 
kos poziciją, kad sapne daugiau mazochistinių elementų ir 
t. t. 

Humanistinės pakraipos teorijos vertina sapno svarbą, ta- 
čiau daugiau orientuojasi į dabartį ir patirtį, todėl ateities 
numatymo funkcija neakcentuojama. Ši kryptis taip pat ne- 
kreipia dėmesio ir į diagnozavimo problemą, tad šiuo požiū- 
riu sapnai nėra svarbūs. 

Psichodinaminės teorijos atstovai linkę itin pabrėžti sap- 
no svarbą ir galimybę remiantis juo prognozuoti. Pateiksi- 
me išsamesnę sapno funkcijų analizę, remdamiesi šios teori- 
nės pakraipos autorių darbais. 

S. Freudas, kalbėdamas apie sapnų funkcijas, specialiai at- 
eities numatymo neakcentavo. Analizuodamas sapnus, jis ne- 
sakė, kad sapnai yra pranašingi ar kad gali numatyti ateitį. 
S. Freudui daugiau rūpėjo vidinė konflikto struktūra, kuri 
atsispindi sapne ir kuri nurodo kokius nors neurozės požy- 
mius. Netiesiogiai, žinant vidinį konfliktą, iš dalies galima 

numatyti žmogaus elgesį tam tikromis aplinkybėmis, gali- 
mos ligos požymius. 

C. G. Jungas, kalbėdamas apie sapnų funkcijas, ateities 
numatymą akcentuoja kaip vieną iš pagrindinių. Savo dar- 
buose jis analizuoja istorines šios funkcijos ištakas, kalba apie 
šios funkcijos svarbą psichoterapijos procesui. 

Psichikos sutrikimai, psichologinės problemos, o ir psi- 
choterapija yra tiesiogiai susiję su asmens pasąmone ir joje 
so nuo Žmogus gebėjimo įsiklausyti į pasąmonę, ją suprasti 
ir pagal tai keisti savo gyvenimą. Psichologinės problemos 
neretai kyla dėl to, kad Žmogus gyvena savo gyvenimą vien- 
pusiškai, neatsižvelgdamas į Savasties archetipo užkoduo- 
tas galimybes. 

Pasąmonė, 0 kartu ir sapnai, yra daug daugiau negu 5ą- 
monė ir apima didesnę patirtį, negu asmuo žino apie save. 
Anot C. G. Jungo, sapnai gali daug pasakyti ne tik apie pa- 
ciento būseną, bet ir apie psichoterapinio gydymo eigą. 


PIRMAS SAPNAS IR PSICHOTERAPIJOS 
PROCESO PROGNOZĖ 


C. G. Jungas ir jo bendraminčiai pabrėžia, kad psichoterapi- 
jos proceso prognozei itin svarbus pirmas sapnas, kurį klien- 
tas papasakoja analitikui. Pasak C. G. Jungo, pasąmonė jau 
galimi sunkumai ar krizės. Sis pasąmoninis žinojimas nere- 
tai atsispindi pirmame kliento sapne. 

C. G. Jungas savo darbuose aprašo praktinius atvejus, ku- 
riuose pateikia pirmą sapną ir jo analizę, nurodo, kad papa- 
sakotas pirmas sapnas turėjo esminę įtaką parenkant vieno- 
kią ar kitokią terapijos taktiką ar net jos atsisakant, nes pa- 
aiškėjo bloga prognozė. 

Esė „Individualus sapnų simbolizmas santykyje su alche- 
mija“ pirmam sapnui C. G Jungas skiria visą skyrių, ku- 
riame analizuoja pirmų papasakotų sapnų pavyzdžius 
(C. G. Jung, (1952) 1974). Remdamasis kultūriniais, mitolo- 
giniais bei religiniais šaltiniais, šioje esė jis bando aprašyti 
sapnuose iškylančius simbolius ir įžvelgti paslėptą ateities 
numatymo galimybę. Numatymas gali būti labai įvairus, kar- 
tais konkretus, kartais pakankamai abstraktus ir filosofinis. 

Pateiksime sapno pavyzdį iš C. G. Jungo raštų. 


Sapnuotojas sapnuoja, kad keliauja traukiniu ir stovi priešais lan- 
9ą. Jis užstoja kitiems keleiviams vaizdą, todėl turi pasitraukti ir 
leisti jiems matyti. 


C. G. Jungo interpretacija: 

„Prasideda vidiniai pokyčiai ir sapnuotojas aptinka, kad tai 
jis užstoja šviesą tiems, kurie yra už jo. Tie jie gali būti pasą- 
moniniai jo asmenybės komponentai. Mes neturime akių pa- 
kaušyje, vadinasi, „už“ yra ta dalis, kuri yra nematoma ir 
pasąmoninė. Jeigu sapnuotojas tik nustos užstoti (deng- 
ti) langą (sąmonę), - pasąmonės turinys iškils į sąmonę 
(C. G. Jung, (1952) 1974, p. 153). 

Kaip matyti iš šio trumpo pavyzdžio, sapnas liudija, jog 
pasirengta priimti naują turinį, ateinantį iš pasąmonės. Šis 
pavyzdys gana abstraktus, daugiau atspindi sąmonės ir pa- 
sąmonės santykius, kurie neabejotinai lemia analizės proce- 
są. Atrodo, kad ne tik psichoterapeutas, bet ir klientas turi 
būti aukšto intelekto ir labai išsilavinęs, kad sugebėtų su- 
prasti šias gilias, bet labai jau abstrakčias tiesas. Kyla klau- 
simas, ar pirmas sapnas ir galimybė numatyti psichotera- 
pijos procesą nėra tik pavienių ir išskirtinių pacientų privi- 
legija? 

Iš mūsų psichoterapijos praktikos aiškėja, kad pirmi sap- 
nai kartais būna gana konkretūs, atspindi ne tik bendras ten- 

dencijas, bet ir konkrečius kompleksus ar nuostatas gydy- 
mo atžvilgiu. Kartais sapnai net stebina savo konkretumu 
ir „aiškumu“. Iš savo praktikos ne kartą esu pastebėjusi, 
kad pirmas papasakotas sapnas neretai jau „žino“ tolesnę 
proceso eigą. Pateiksiu pavyzdį iš savo psichoterapijos prak- 
tikos. 

Pacientė N. per trečią psichoterapijos seansą papasakojo 
pirmą sapną. Per pirmuosius susitikimus pacientė labai daug 
skundėsi tiek apskritai sveikata, tiek psichiniu gyvenimu. Prieš 
patekdama pas mane, ji jau buvo pakeitusi keletą gydytojų 
ir psichoterapeutų, kuriais nusivylė, nes šie jai niekuo nega- 
lėjo padėti. Taigi sapnas. 


Sapnuotoja sapnuoja, kad eina pas siuvėją atsiimti pasiūto švar- 
kelio. Atėjusi mato, kad nors buvo atnešusi labai gerą medžiagą, 
švarkelis sugadintas. Pagalvoja, kad reikės nešti švarkelį kitam 
siuvėjui pataisyti ir kad vėl reikės kišti pinigus. 


Nagrinėjant šį sapną, iškilo pirma hipotezė apie nepasitikė- 
jimą terapeutu ir gydymu (siuvėja vėl sugadina švarkelį). 
Kitas svarbus dalykas - pačios klientės pasyvi pozicija, atsa- 
komybė už rezultatą verčiama psichoterapeutei (siuvėja vie- 
na siūdama sugadina gerą medžiagą). Trečias svarbus daly- 
kas - pacientės lūkesčiai iš psichoterapijos. Atrodo, kad klien- 
tė buvo gana stipriai prisirišusi prie Personos ir jos pasikeiti- 
mo viltys buvo siejamos su išorinio fasado keitimu. Pirmas 
sapnas leido numanyti pacientės pasyvumą, netikėjimą ir 
pasąmoninį išankstinį žinojimą, kad ir šį kartą nepasiseks ir 
kad vėl reikės eiti pas kitą gydytoją. Psichoterapija iš tikro 
buvo nesėkminga, nes klientė vis keitė gydytojus, kurie pa- 
dėjo spręsti įvairias somatines problemas ir psichoterapijai 
paprasčiausiai nebeturėjo laiko. 

Šiuo atveju pirmas sapnas tarsi nuspėjo, koks bus psicho- 
terapijos procesas. Kai kuriais atvejais pirmas sapnas atsklei- 

džia siauresnius ir konkretesnius klausimus, kurie gali iškilti 
terapijos procese. Vienas iš tokių klausimų — tai dominuo- 
jantis paciento kompleksas, dėl kurio Žmogus kreipiasi į psi- 
choterapeutą. Daugeliu atveju pirmame sapne galima nu- 
matyti vyraujantį kompleksą, trukdantį Žmogui gyventi, ku- 
riantį psichologinius sunkumus ar net visai paralyžiuojantį 
visavertį gyvenimą. Šis kompleksas iškyla terapijoje kaip sa- 
votiškas branduolys, apie kurį sukasi tolesnis darbas. 

- Toliau pateiksiu pirmo sapno pavyzdį, iš kurio aiškėja vy- 
raujantis kompleksas. Tai sapnas vyro R., kuris skundėsi ne- 
galavimais, būdingais depresijai: nenoras ką nors daryti, abe- 
jingumas, nepasitikėjimas savimi, menkavertiškumo jausmas. 
Kalbantis paaiškėjo, kad R. turi didelių sunkumų darbe. Nors 
yra gabus ir puikiai atlieka savo gana sudėtingą darbą, ta- 
čiau nuolat nebyliai kovoja su viršininku ir tai jį labai vargį- 
na. Dvi savaites prieš susitikimą su psichoterapeutu susap- 
navo šį sapną, kurį prisimena labai ryškiai ir kiekvieną dieną 
galvoja apie jį. 


Aš buvau didelėje salėje ar dideliame kambaryje. Ten buvo dau- 
gybė žmonių. Man buvo pasakyta, kad susitiksiu žmogų, kuris 
yra manasis Aš. Buvau labai susijaudinęs. Taip teigiamai. Lau- 
kiau su viltimi, kad tai bus labai įdomus susitikimas su geru, 
šiltu, žaviu, protingu žmogumi. Tikėjausi, kad mes tapsime arb 
mais draugais. 

Kai pamačiau šitą vyrą, mane ištiko šokas. Jis buvo Žmogus, 
bet visiškai nežmogiškas, pilkas, spindinčiomis (ar spiginančio- 
mis) akimis. Jis neturėjo nieko žmogiška. Mašina iš Ufo. Nei 
emocijų, nei draugiškumo. Tik veriamas žvilgsnis. Jis žiūrėjo į 
mane taip, tarsi būčiau vabalas ar gyvūnas. Skvarbios veriamos 
akys. Jis turėjo keturias akis (dvi poras). 

Aš nubudau. Emociškai buvau prislėgtas. 


Sapne akivaizdus didelio ir mažo santykis, troškimas emoci- 

nio ryšio ir kartu savo menkumo, nepripažinimo išgyveni- 
mas. Menkavertiškumo jausmas prieš kažką didelį yra svar- 
bi autoriteto komplekso dalis ar net komplekso branduolys, 
kurį supa ir kitos šio komplekso apraiškos: baimė prieš aukš- 
čiau stovintį, nuslopintas agresyvumas, pažeminimo jaus- 
mas, nesaugumas ir t. t. Šis kompleksas paprastai formuoja- 
si vaikystėje ir santykiai su tėvu lemia šio darinio formavi- 
mąsi. 

Aiškinant šį sapną viena iš hipotezių ir buvo dominuojan- 
tis autoriteto kompleksas. Vėliau terapijoje ši hipotezė pasi- 
tvirtino, nes dominuojantis motyvas ir buvo įveikimas tėvo 
komplekso, kurį suformavo sudėtingi šeimos santykiai vai- 
kystėje. Nepripažinimo jausmas tiek šeimoje, tiek darbe su- 
formavo šį kompleksą, kuris gana ryškiai atsispindėjo jau 
pirmame sapne. Sapno Ego laukia kažko svarbaus, tačiau 
sulaukia pažeminimo ir nežmoniško santykio. Sapno Ego tarsi 
vaikas tikisi sutikti šiltą, gerą ir protingą Žmogų, o sutinka 
šaltą, žvilgsniu veriančią ir siekiančią dominuoti figūrą. Sapno 
Egojaučiasi prislėgtas, nepripažintas ir nieko vertas. Šie sapne 
iškilę jausmai buvo vyraujantys ir kitose situacijose, jie liu- 
dijo apie autoriteto komplekso dominavimą šiuo gyvenimo 
laikotarpiu. 


Kartais pirmame sapne galima numatyti ir tam tikras perkėli- 
mo ir kontraperkėlimo reakcijas, kurios vėliau pasireiškia per 
terapijos seansą. Prieš terapiją klientė susapnuoja sapną. 


Buvo rudens popietė. Aš ėjau gatve viena, aplinkui sklaidėsi gra- 
žūs rudens lapai. Aš ėjau susitikti su kažkuo svarbiu... Buvo 
ramu Ir gera. 


Aiškinantis šį sapną, galima kelti hipotezes apie pacientės 
pasirengimą terapijai ir ėjimą susitikti tiek su svarbiu išorės 
pasaulio žmogumi, tiek pasirengimą išvysti svarbias savo as- 

menybės dalis. Gebėjimas suvokti psichoterapinio susitiki- 
mo svarbą liudija ir tinkamą motyvaciją dirbti. Iš šio sapno 
buvo galima numatyti ir pakankamą pacientės brandą ir ra- 
mią terapijos proceso tėkmę. Vėlesnė terapija pirmo sapno 
hipotezes iš esmės tik patvirtino. 

Taigi, kalbant apie sapno funkcijas ir gebėjimą numatyti 
psichoterapijos procesą, pirmas paciento papasakotas sap- 
nas yra svarbus momentas, liudijantis tam tikrą pasitikėji- 
mo (tiek sąmoningo, tiek pasąmoningo) lygmenį ir atspin- 
dintis proceso visumą. Visumos žinojimas leidžia numaty- 
ti terapijos poveikio būdus, lengviau iškęsti kylančius sun- 
kumus. 

Kita vertus, pirmo sapno reikšmės nereikėtų suabsoliu- 
tinti, nes, kaip rodo praktika, jis nebūtinai spėja ateitį ir at- 
spindi terapijos proceso visumą. Kartais jis viso labo tėra pra- 
ėjusios dienos atspindys arba senas sapnas iš praeities, kuris 
žmogui šiaip yra labai svarbus, bet nebūtinai tiesiogiai susi- 
jęs su terapija. Todėl bandant iš sapnų spėlioti ateitį, svarbu 
mokėti juos analizuoti ir tinkamai skirstyti. 


C. G Jungas rašo, kad sapnai, numatydami ateitį, kartais gali 
perspėti apie galimus pavojus. Jis pateikia konkrečių pavyz- 
džių, kai sapnai perspėjo apie būsimą ligą ar net mirtį. Tai 
gali būti somatinė liga ar šiaip nelaimingas atsitikimas. Psi- 
choterapijos procese sapnai gali perspėti apie galimus būse- 
nos pablogėjimus, regreso pobūdį ir t. t. 

Sapno galimybė perspėti apie galimus pavojus itin akcen- 
tuojama populiariosios psichologijos. Žmonės linkę tikėti, 
kad sapnai iš anksto perspėja apie atsitiksiančias nelaimes ar 
nesėkmes. Gana dažnai žiūrėdami atgal, Žmonės prisimena, 
kad prieš nelaimes ar praradimus sapnavo reikšmingus per- 
spėjančius sapnus. 

Tačiau visada kyla klausimas, gal sapnas dėl savo daugia- 
reikšmiškumo yra tik projekcinė medžiaga, kuriai po įvykio 

suteikiama ypatinga prasmė. Ar iš tikro sapnas tikrai gali 
numatyti kai kuriuos nemalonius dalykus ir padėti jų iš- 
vengti. Šiuo atveju nėra vieno atsakymo. Labai daug kas 
priklauso nuo konkretaus Žmogaus, nuo jo nusistatymo ir 
tikėjimo. 

L. von Franz rašo, kad jei mes pasitikime sapnais ir savo 
pasąmone, jie irgi pradeda pasitikėti mumis. Tada pasąmo- 
nė mums siunčia sapnus, vis labiau atveria vidinę išmintį 
(Boa Frazer, 1994). Pasitikėjimas kuria bendradarbiavimo 5ą- 
lygas. Jei mes nepasitikime ir nevertiname šios būties apraiš- 
kos, ji mums lieka nebyli. 


ATEITIES NUMATYMAS ASMENS 
RAIDOS PROCESE 


Kita sapno numatymo funkcijos raiška siejama su asmeny- 
bės raida. Analizuojant S. Freudo teoriją, tiesioginių nuoro- 
dų, kaip sapnai atspindi asmenybės raidą, neaptinkama. 
S. Freudo teorijoje apie raidą daugiausia dėmesio skiriama 
kliūčių aiškinimui. Tiksliau tariant, šį autorių domina, kodėl 
žmogus tinkamai nesivysto. Vystymosi fiksacija tam tikroje 
stadijoje gali būti siejama su tam tikromis psichologijos pro- 
blemomis suaugusio Žmogaus gyvenime. Sapnas šioje teori- 
joje daugiau padeda nustatyti vystymosi kliūtis ir įvertinti 
vystymosi fiksaciją. 

Asociacijomis analizuodamas sapnus, S. Freudas pateikia 
konkrečių pavyzdžių, kuriuose galima įžiūrėti ar neišspręs- 
tą Edipo kompleksą, ar fiksaciją kurioje nors iš vystymosi 
stadijų. Taigi sapnas klasikinėje psichoanalizėje yra priemo- 
nė, leidžianti atskleisti vystymosi problemas ar fiksaciją tam 
tikroje fazėje. 

C. G. Jungo teorijoje sapno galimybės traktuojamos pla- 
čiau. Sapnas atspindi ne tik raidos problemas, bet ir per- 

spektyvą. Sapnas yra nepakeičiamas individuacijos proceso 
palydovas. 

C. G. Jungas, kalbėdamas apie asmenybės raidą ir sapnus, 
teigia, kad iš sapnų galima numatyti būsimą asmenybės sklai- 
dą ir individuacijos proceso ypatumus. Jis ir jo bendramin- 
čiai teigia, kad numatant asmens raidą yra svarbūs vadina- 
mieji gyvenimo, arba didieji, sapnai, kurie atspindi pagrin- 
dines raidos kryptis. C. G Jungas teigia, kad svarbu, kokį 
sapną žmogus atsimena kaip pirmąjį savo gyvenimo sapną. Šia- 
me sapne neretai atsispindi tolesnis asmens kelias, jo vysty- 
mosi specifiškumas. Atsiminimuose C. G. Jungas pasakoja 
vaikystės sapną, kurį susapnavo būdamas trejų ketverių me- 
tų. Jis pateikia šį sapną kaip savo pirmąjį sapną, kuriame, 
anot jo, jau ankstyvame amžiuje pasireiškė kūrybos demo- 
nas, nulėmęs visą jo tolesnį gyvenimą. 

C. G. Jungo sapnas iš jo atsiminimų knygos. 


Sapne aš buvau pievoje. Staiga žemėje aptikau keturkampę ak- 
menimis grįstą olą, kurios anksčiau nebuvau matęs. Smalsiai pri- 
bėgau prie jos ir pažvelgiau žemyn. Tada pamačiau gilyn besilei- 
džiančius laiptus. Kiek išsigandęs ir abejodamas ėmiau leistis. 
Olos dugne buvo arkos formos durys, uždengtos žalia užuolaida. 
Užuolaida buvo sunki, didžiulė, panaši į brokatą ir atrodė labai 
prabangi. Smalsaudamas, kas galėtų būti už jos, patraukiau į š0- 
ną. Priešais save prieblandoje pamačiau trisdešimties pėdų ilgio 
keturkampę menę. Lubos buvo skliautuotos ir iškirstos iš akmens 
Ant akmeninių grindų gulėjo raudonas kilimas, nusidriekęs nuo 
įėjimo iki vidury esančios platformos. Ant šios platformos stovėjo 
auksu išpuoštas sostas. Nesu tikras, bet atrodo, kad ant pasostės 
gulėjo raudona pagalvėlė. Sostas buvo didingas ir atrodė kaip tik- 
ras karališkas sostas iš pasakos. Kažkas stovėjo ant to sosto ir iš 
pradžių pagalvojau, kad tai penkiolikos pėdų aukščio ir dviejų pėdų 
pločio medžio kamienas. Tai buvo didžiulis padaras, siekiantis lu- 
bas. Bet jis buvo keistos kompozicijos: padarytas iš odos ir nuogo 

kūno, o ant viršaus buvo kažkas panašaus į galvą, bet be veido ir be 
plaukų. Viršuje buvo vienintelė akis, kuri dairėsi aplinkui. 

Kambary buvo pakankamai šviesu, nors nebuvo jokių langų ar 
kitų šviesos šaltinių. Šviesa sklido nuo galvos, kuri buvo apsupta 
šviesos aura. Tas padaras nejudėjo, bet aš vis tiek bijojau, kad 
gali nuvirsti. Iš baimės buvau paralyžiuotas. Tuo metu iš šalies 
išeirdau motinos balsą. Ji šaukė man: „Pažiūrėk į jį, tai žmonių 
ėdikas . Tai dar labiau padidino mano baimę ir aš pabudau su- 
prakaitavęs. 


C. G. Jungas, pats aiškindamas šį sapną, teigia, kad pieva ir 
žalia užuolaida simbolizuoja Žemės misterijas, kurios atspindi 
ir giliausias kolektyvinės pasąmonės transformacijas. Į falą 
panaši figūra — tai kūrybos demonas, kuris persmelkė visą jo 
gyvenimą ir kurio pirmoji reprezentacija yra šiame ketverių 
metų vaiko sapne. 

C. G. Jungo bendraminčiai gana dažnai linkę pabrėžti, kad 
pirmasis sapnas, kurį atsimena suaugęs Žmogus, yra tam tikra 
prasme gyvenimo sapnas, nes atspindi viso gyvenimo raidą. 
H. Dieckmanas rašo, kad tiek pirmasis sapnas, tiek mėgtos 
pasakos, ypač vaikystėje, gali daug pasakyti apie to Žmogaus 
archetipines prielaidas bei jų raišką per tam tikrus komplek- 
sus (H. Dieckman, 1988). 

Jau minėta autorė V. Kast knygoje „Kūrybinis šuolis - psi- 
chologinė transformacija per krizę pateikia įvairias galimas 
žmogaus gyvenimo krizes ir jų išgyvenimo fenomenologi- 
ją, kurią aprašydama remiasi gausia sapnų medžiaga. Sap- 
nai padeda pamatyti krizės visumą ir išeitį iš jos, todėl gali 
būti naudingi tiek įveikiant krizę, tiek bręstant (V. Kast, 
1990). 

Kita vertus, kaip rodo praktika, šiuo teiginiu reikėtų rem- 
tis gana atsargiai, nes vis dėlto tai, ką Žmogus prisimena iš 
vaikystės, yra labai susiję su jo dabarties gyvenimu ir emo- 
cine būsena. Vienokie prisiminimai iš vaikystės kyla, 

kai Žmogus apimtas depresijos, kitokie, kai pasveiksta. 
C. G. Jungas, kalbėdamas apie sapnų formavimąsi, rašo, 
kad pasąmonei ir sapnui tam tikrą struktūrą suteikia da- 
barties patyrimas. 

Taigi idėja apie pirmąjį sapną, kaip numatantį vystymosi 
perspektyvą, yra įdomi, bet neturėtų būti suabsoliutinta. 


MIEGĄ SAUGANTI IR KOMPENSACINĖ 
SAPNO FUNKCIJA 


Psichologijos teorijos, be tradicinės ateities numatymo, ski- 
ria ir kitas sapno funkcijas. Anot S. Freudo, pagrindinė sap- 
no funkcija —- saugoti miegą. 

Kai kalbama apie saugojimą, kyla natūralus klausimas, nuo 
ko saugoti? Bene tiesiausias atsakymas — nuo konitlikto. Sap- 
nas, kuriame simboliškai atsispindi ir išsipildo slapti norai, 
lyg ir nuslopina konitliktą ir to konflikto sukeliamus padari- 
nius: nerimą ar kitus jausmus. Sapnuodamas Žmogus tarsi 
pailsi nuo savo prigimties prieštaringumo. 

Kadangi sapne išsipildo slapčiausi Žmogaus norai, tai lei- 
džia žmogui išlaikyti gyvenimo pusiausvyrą. Pasak S. Freu- 
do, sapne simboline forma Žmogus patenkina savo seksuali- 
nius potraukius ir polinkį į agresyvumą, taigi sumažina besi- 
kaupiančią libido įtampą. Žmogus atsipalaiduoja ir pailsi nuo 
savo prigimtyje slypinčių konfliktų. Taigi pagal S. Freudą pa- 
grindinė sapno funkcija - psichikos pusiausvyros apsauga. 

C. G. Jungas, kalbėdamas apie sapnų funkcijas, taip pat 
mini pusiausvyros atkūrimą, tik šios funkcijos veikimą aiš- 
kina kitaip negu S. Freudas. C. G. Jungas įvardija šią funkc- 
ją kaip kompensacinę ir jos veikimą aprašo kur kas plačiau. 
„Gyvybinėje psichikos struktūroje niekas nevyksta mecha- 
niškai. Viskas funkcionuoja pagal visumos ekonomiją. Taigi 
viskas yra tikslinga ir turi prasmę. Bet sąmonė niekada ne- 


Sapnų funkcijos ir asmenybės pokyčiai 145 


gali pamatyti visos visumos, todėl ji negali iki galo suprasti 
prasmės“ (C. G. Jung, (1948) 1974, p. 42). 

Bendriausia sapno funkcija yra asmenybės visybiškumo 
siekimas. Sapnas yra būdas formuoti tinkamus Ego ir pasą- 
monės santykius. Kitaip tariant, sapnas papildo arba kom- 
pensuoja Ego vienpusiškumą ir leidžia pamatyti visumą, to- 
dėl gali giliau atskleisti prasmę. 

Kompensacija yra dinamiška ir priklauso nuo Eg0 požiūrio 
(J. Hall, 1970). Jei sąmoningas požiūris į gyvenimo situaciją 
yra vienpusis, tai sapno vaizdiniai tada stengiasi atsverti į 
priešingą pusę ir reprezentuoja turimo požiūrio priešingą 
poziciją. Pavyzdžiui, jei Žmogus savo psichinę energiją ski- 
ria pavyzdingos ir perdėm racionalios Personos kūrimui, tai 
jo sapnuose gali pasireikšti įvairūs primityvūs emociniai im- 
pulsai: nekontroliuojamas agresyvumas, baimė ar kitos gy- 
venime nepasireiškiančios emocijos. 

Jei sąmoningas požiūris yra artimas individuacijos porei- 
kiams, tada sapnai gali pridurti papildomos medžiagos. Pa- 
vyzdžiui, žmogus paiso savo jausmų ir tai yra artima jo indi- 
viduacijai. Tokiam Žmogui sapnai gali padėti pamatyti skir- 
tingesnius jų raiškos būdus, padėti kūrybingiau prisitaikyti 
prie vidinio pasaulio. Jei sąmoningas požiūris yra „teisin- 
gas , sapnas gali toliau pabrėžti sąmoningą požiūrį, bet ne- 
pamiršti „jo ypatingo autonomiškumo'. 


Kitas kompensacijos būdas — tai šeimos sistemos ir šeimoje 
išgyvento stygiaus kompensacija. Čia ypač svarbūs iš vaikys- 
tės atėję sapnai. Šiuose sapnuose gali atsispindėti tam tikri 
kompleksai, pasireiškiantys pasikartojančiais sapnais. Pavyz- 
džiui, vaikinas vaikystėje išgyveno motinos meilės trūkumą. 
Analitinės psichologijos terminais šis reiškinys dar vadina- 
mas „nepakankamai matomas", nes motina dėl savo proble- 
mų negalėjusi tinkamai matyti pagrindinių vaiko poreikių, 
tuo pat metu tinkamai neatspindėjo ir jo Savasties. Minėtam 

vaikinui vis sapnavosi tas pats sapnas — motina grįžta iš ke- 
lionių ir kiekvieną kartą parveža specialių dovanų: sporti- 
nius batelius, vaisių pintinę ir kt. Šios dovanos liudija, kad 
sapne motina mato savo vaiko poreikius ir siekia juos paten- 
kinti. Šie sapnai gana tiesiogiai kompensuoja tai, ko vaikinui 
trūko vaikystėje. 

Gali būti kultūrinės situacijos, taip pat praeities kompensa- 
cija. Per psichoterapijos seansą klientas papasakojo labai jį 
nustebinusį sapną. Šis klientas buvo užaugęs tipiškoje so- 
vietinėje šeimoje, kur religinis patyrimas ar religinės tradici- 
jos buvo ignoruojamos. Suaugęs jis susapnavo sapną, kuris 
jį nustebino ir sukrėtė. Sapnavo, kad su draugais dalyvavo 
ilgame religiniame rituale, kuriuo reiškiama pagarba ir gar- 
binami senieji tos tautos dievai. 

Kaip matyti, psichologinės pusiausvyros atkūrimas kom- 
pensacijos mechanizmu galimas įvairiais lygmenimis: 


asmeniniu (Ego santykis su kompleksais); 
tarpasmeniniu, kuris apima daugiau šeimos situaci- 
ją; 

kultūriniu, kuris atspindi to krašto kultūrą ir istoriją. 


Nagrinėjant sapnus šiuo požiūriu, svarbu matyti ne tik prie- 
žastingumo ryšius (kokia reikmė ar potraukis galėjo lemti 
vieną ar kitą sapno fragmentą), bet taip pat ir tikslingumo 
principą, reiškiantį, kad tam tikras sapno fragmentas atspindi 
dar neišnaudojamą galimybę. 

Kompensacijos tikslas - psichologinė pusiausvyra, savire- 
guliacija ir tikslingumo principo įgyvendinimas. 


Sapno Ego yra ne sąmoningojo Ego, bet veikiau visos Savas- 
ties reprezentacija. Sapnai parodo, kaip jaučiasi pasąmonė, 
kai sąmonė priima kokį nors sprendimą. Perfrazuojant anks- 
čiau minėtą C. G. Jungo citatą, pasąmonė reaguoja į visybiš- 

kos vidinės visumos poreikius, o Ego daugiau į tiesioginius 
norus, baimę ar nerimą. Sapnai kyla daugiau iš Savasties ir 
atspindi Savasties požiūrį. 

Pasąmonės gyvenimas yra tikslingas. Sapnai turi ką pasa- 
kyti. Kartais vienu vaizdu, kartais be žodžių. Tikslingumas 
neapsiriboja vien kompensacija. Sapnas gali atspindėti ir vi- 
sai naują požiūrį. Šiuo atžvilgiu sapnas yra kūrybos šaltinis. 

Taigi sapnas gali atspindėti gelminius dalykus, bet gali at- 
spindėti ir tai, kas vyksta dabartiniame Ego gyvenime. 


TRANSFEORMUOJANTI SAPNO FUNKCIJA 


Tai, kad sapnai yra Savasties reprezentacija, yra susiję ne tik 
su kompensacija, bet ir su transformuojančia sapno funkcija. 
Jau minėjome šį aspektą, kai kalbėjome apie asmenybės raidą, 
iniciacijas ir ateities numatymą. Šioje dalyje šį aspektą pako- 
mentuosime daugiau iš transcendentinės funkcijos pozicijų. 

Žiūrint istoriškai, ši funkcija nurodoma kaip viena iš dviejų 
pagrindinių. Pavyzdžiui, žydų tekstuose minimos dvi pa- 
grindinės sapnų funkcijos: ateities numatymas ir transfor- 
macija. Istorijoje transformacijos sapnai daugiausia aprašo- 
mi kaip tam tikras religinis išgyvenimas, kaip viena iš Ap- 
reiškimo formų. Ar tai būtų šventojo gyvenimas, ar papras- 
to pasauliečio, tačiau jei sapne jį ištinka Apreiškimas, jo gy- 
venimas jau nebegali būti toks, koks buvo. Jis pasikeičia. Pa- 
prastai šiuos sapnus Žmonės prisimena visą gyvenimą, kar- 
tais juos vadina sapnais, o kartais matymais ar Apreiškimais. 

Tyrimai rodo, kad šie sapnai ištinka tam tikrais svarbiais 
gyvenimo momentais, kai žmogus yra priverstas kaip nors 
keistis. Tai gali būti raidos krizė ir tai būtų artima tam, ką 
aprašėme kaip iniciacijos procesą. Tai gali įvykti praradus 
artimą Žmogų. Pokyčiai gali būti susiję ir su kitokia netekti- 
mi, sveikatos problemomis ir t. t. 


148 Asmenybės transformacija sapnuose, pasakose, mituose 


C. G. Jungui svarbu sapnuose atrasti ne tik egzistencinį, 
bet ir transcendentinį būties aspektą. Jis ieško transcenden- 
tinės patirties ir transcendentinės funkcijos realizavimo. Aso- 
ciacijos ir amplifikacijos padeda sapno simboliams pasiekti 
transcendentinį efektą. „Prasmės patyrimas priklauso nuo 
transcendentinės ar dvasinės realybės, kuri lydi empirinę re- 
alybę, įsisąmoninimo" (J. Bebee, 1993). 

Kalbėdami apie sapnų sampratą ir archetipus, minėjome 
archetipų numinozinį poveikį. Kadangi archetipai reiškiasi 
ir sapnuose, tai viena iš sapno funkcijų - sąsajos su numino- 
zum ir to numinoziškumo, nežinomo ieškojimas. 

Su Vilniaus universiteto psichologijos studentais tyrinė- 
jome senų Žmonių sapnus. Pasirodo, daugelis senų Žmonių 
prisimena tuos sapnus, kurie įsiminė būtent kaip numinozi- 
nis patyrimas. Kartais tai gali būti tiesioginis Dievo dalyva- 
vimo jutimas, kartais lemtingas ateities numatymas. 


Kai palaidojome sūnų, už kiek laiko sapnuoju - aš va tokį kryžių 
didelį nunešiau ant pečių gelvonosam. Ir priėjo (matyt nematau, 
tik šešėlį), ir sako: „Šitą kryžių pirmiausia reikia pašventinti“. 
Priėjo ir pašventino mane. O šitą kryžių parsinešiau ant pečių. 
Tą kryžių... Žinau, kad ten buvo Dievas. 


Dievas ir sapnuose dažniausiai reiškiasi simboliais. Cituota- 
me senos moters sapne pagrindinis simbolis yra kryžius, kuris 
tradicinėje lietuvių sąmonėje dažnai asocijuojasi su kančia ir 
jos įprasminimu per Kristaus kančią. 

Gali būti ir kiti vaizdiniai, turintys dieviškumo auros. Yra 
pasitaikę sapnų, kai Dievas išgyvenamas iškilus tam tikriems 
vaizdiniams iš Biblijos, kitaip pamačius šventųjų paveikslus 
ar išgirdus dievišką ar šv. Mišių muziką. 

Sapnas gali turėti nurminozum išgyvenimo efektą, gali jį pa- 
tvirtinti, kai yra laukiama, kad būtent sapne pasirodys Die- 
vas. Numinozum atsivėrimas paprastai praplečia sąmonę, lei- 

džia žmogui išgyventi netektį, krizes. Leidžia pamatyti kito- 
kį gyvenimą ir transformacijos procesą. 

Taigi sapnas gali atspindėti gelminius dalykus, praeityje 
susiklosčiusius suvokimo ir elgesio būdus. Sapnas gali at- 
spindėti ir tai, kas vyksta dabartiniame Ego gyvenime. Kal- 
bant apie transformuojančią sapno funkciją, kalbama ir apie 
ateitį bei perspektyvą. Galima pasakyti, kad sapnas atspindi 
ne tik gelmes, bet ir aukštumas. Ne tik gelmių tamsas, bet ir 
aukštumų šviesą. Numinozinis patyrimas sapnuose gali bū- 
ti lydimas ir šviesaus išgyvenimo, ir naujos prasmės maty- 
mo, nes 1uminozum patyrimas yra ne tik didelės galios, ne 
tik didelės baimės išgyvenimas, tai naujos prasmės žadini- 
mas. 


KITOS SAPNŲ FUNKCIJOS 


Ankstesniuose skyriuose daugiau analizavome klasikinį psi- 
choanalizės ir analitinės psichologijos požiūrį į sapnų funk- 
cijas. Šių dienų autoriai kartais sutinka su savo pirmtakų min- 
timis, kartais juos kritikuoja. Šiuolaikinės psichoanalizės at- 
stovas J. Nattersonas rašo, kad sapnai yra esminis dalykas 
ieškant savęs, save apibrėžiant ir keičiantis (J. Natterson, 
1993). Jis kritikuoja 5. Freudą, kad šis sapnus traktavo kaip 
nakties sargus. Pasak J. Nattersono, sapnų prisiminimas yra 
ne tik problemų iškėlimas, bet rengimasis pažvelgti į gyve- 
nimo sunkumus. Tie, kurie atsisako aiškintis sapnus, vengia 
psichologinio intymumo ir prasmingumo. Jiems apsaugos 
reikia labiau negu vidinių įžvalgų ir todėl jie nesapnuoja. 
Taigi pagal šį autorių, sapno funkcija yra savęs atvėrimo ir 
augimo galimybė. 

M. Krameris, analizuodamas sapnus, nurodo, kad sapnas 
atspindi tris pagrindinius patirties aspektus: tarpasmeninį; 
intrapsichinį subjektyvųjį; narcisistinį, atspindintį narcisis- 

tinį asmenybės lygmenį, savigarbą ir t.t. Tai, kas artimiausia 
savęs vertinimo kategorijai (M. Kramer, 1993). Atsižvelgda- 
mas į šiuos tris aspektus, M. Krameris nurodo tris pagrindi- 
nes sapno funkcijas arba paskirtis. 

Atspindinčioji. Ji yra susijusi su dabarties įvykiais. Tai reiš- 
kia, kad sapnas gali atspindėti patirtį ir būti tinkamas šalti- 
nis tarpasmeninei realybei įsisąmoninti. Sapnas gali atspin- 
dėti vidinį pasaulį ir visas jame veikiančias figūras, subas- 
menybes ir t. t. Šia prasme sapnas patogus būdas pažinti 
save. Šią funkciją ypač pabrėžia geštaltinė psichoterapija, kur 
sapnas suprantamas kaip savo dalių tiesioginis atspindys. 
Sapnas taip pat atspindi ir santykį su savim. Pagal tai, kaip 
elgiasi sapne sapnuotojas ir kaip su juo elgiasi kitos sapno 
figūros, galima nemažai sužinoti apie požiūrį į save. 

Kita M. Kramerio nurodoma funkcija — reaguojančioji yra 
susijusi su emociniu reagavimu į situaciją. Ši funkcija ypač 
svarbi esant intensyviems emociniams potyriams ar trau- 
moms, kai į jas tinkamai nereaguojama. Tada šis reagavimo 
procesas vyksta sapnuose. Ši M. Kramerio nurodoma funk- 
cija gana artimai susijusi su anksčiau C. G. Jungo aprašyta 
kompensacine funkcija. C. G. Jungas irgi kalba apie vadina- 
muosius reakcijos sapnus. Apie tai detaliau bus kalbama sky- 
niuje apie tipiškus sapnus, apibūdinant traumų sapnus. 

M. Krameris taip pat nurodo ir tradiciškai visų autorių 
minimą anticipatorinę, arba ateities numatančiąją, sapnų funk- 
ciją. 


Apibendrinant išdėstytą medžiagą, galima teigti, kad sapno 
funkcionalumas yra nevienalytis. Sapnas apima įvairius psi- 
chinio gyvenimo klodus, tad ir jo funkcijos susijusios su įvai- 
riomis psichinio gyvenimo sritimis. Tam tikra sapno funkci- 
ja tėra reakcija į konkrečią gyvenimo situaciją, į aktualius 
dabarties santykius. Tačiau sapnas gali atspindėti didesnę 
praeities patirtį, gali atverti ateitį ir būsimus išbandymus. 

Sapnas gali kompensuoti mūsų sąmonės ribotumą ir taip pa- 
dėti sudaryti visybišką savęs vaizdą, geriau save atskleisti. 
Sapnas yra tarsi tiltas, kuris gali sujungti su viršasmeniško- 
mis būties galiomis, su neišsemiamais dvasinės stiprybės ir 
kūrybos šaltiniais. 

Kai analizavome simbolio funkcijas, teigėme, kad svarbiau- 
sia jo funkcija — užmezgti ryšį su įvairiais dar nepažintais 
arba jau nuslopintais būties aspektais. Sapnas atlieka šią funk- 
ciją, tik labiau prisitaiko prie individualaus žmogaus ir at- 
skleidžia galimų ryšių įvairovę: tiek konkrečių situacijų, tiek 
tarpasmeninių santykių, tiek egzistencinės perspektyvos. 

Transformacijos procesas iš esmės yra visybiškas asmeny- 
bės pasikeitimas. Jeigu Žmogus keičiasi, tai keičiasi jo kasdie- 
nybė, santykiai, požiūris. Sapnas šiame procese gali būti ver- 
tingas kaip dinamiškas atspindys, apimantis įvairius būties 
aspektus. 


V SKYRIUS 


SAPNŲ RUŪŠYS 


+ Sapnų klasifikavimas ir kylančios problemos 

+ Sapnų grupavimas pagal kilmę ir numanomą poveikį 
+ Sapnų klasifikavimas pagal struktūrą 

+ Sapnų klasifikavimas pagal turinį 


SAPNŲ KLASIFIKAVIMAS IR KYLANČIOS PROBLEMOS 


Bandymas klasifikuoti ir grupuoti sapnus gana sudėtingas, 
nes sapnas yra individualus ir unikalus psichikos reiškinys. 
Sapnuose gali kartotis tam tikri simboliai, gali kartotis psi- 
chinis motyvas, tema, tačiau dažniausiai sapnas kaip tam tik- 
ra visuma yra nepakartojamas. 

Kita vertus, bandymas skirstyti į rūšis yra svarbus. Nors 
skiriasi sapnų kilmė, tikslai ir turinys, esama kai kurių ben- 
drų dėsningumų. Priskirdami sapną tam tikrai apibrėžtai gru- 
pei, kartu bandome atsakyti į klausimą, ką sapnas gali reikšti 
šioje gyvenimo situacijoje ar egzistenciniu Žmogaus gyveni- 
mo klausimu. Tai ypač svarbu praktiniame psichoterapinia- 
me darbe, nes nuo sapno rūšies priklauso psichoterapinio 
darbo metodai, kartu ir sapno taikymo galimybės. 

Bandant rūšiuoti sapnus, iškyla vienas pagrindinių klau- 
simų - klasifikavimo pagrindas, pagal kokius kriterijus skirs- 
tyti sapnus į tam tikras rūšis. Sapnas gali būti suprantamas 

kaip užbaigtas ir tvirtas rezultatas - tada žiūrime į sapną kaip 
į tam tikrą vaizdinį ar vaizdinių rinkinį. Šiuo atveju sapnai 
klasifikuojami kaip tam tikras užbaigtas produktas, kur es- 
minis klasifikavimo pagrindas yra šio produkto turinys. 

Kitas aspektas — sapnas kaip dinamiškas procesas, turintis 
tam tikras funkcijas ir vystymosi struktūrą. Šiuo atveju kla- 
sifikavimo pagrindas sudėtingesnis, pagrįstas patirties feno- 
menologine analize, sapno struktūros tyrinėjimu arba do- 
minuojančio archetipo nurodymu. Pastaruoju atveju, be te- 
mos, dar ieškoma analogijų su kultūros šaltiniais. 

Sapnų klasifikavimą ypač sunkina tai, kad sapnas, ar jis 
būtų statiškas vaizdinys ar procesas, išreiškiamas simboliais. 
Simbolis paprastai turi ne vieną reikšmę, todėl kiekvienas 
logikos dėsniais pagrįstas klasifikavimas, niekada negali būti 
tikslus. 

Nepaisant anksčiau minėtų problemų, literatūroje pavy- 
ko aptikti gana daug bandymų vienaip ar kitaip sugrupuoti 
sapnus. Aprašyti įvairūs sapnų klasifikavimo bandymai, ta- 
čiau jie gana nevienodo lygio. Taip pat skiriasi grupių skyri- 
mo metodai. Kai kada autoriai remiasi savo psichoterapine 
patirtimi, jie sapnus klasifikuoja daugiau intuityviai ir empi- 
riškai. Tokiais atvejais sapnų skirstymas siejamas su visu psi- 
choterapijos procesu, o reikšmės su konkrečia gyvenimo re- 
alybe. Kitų autorių darbai pagrįsti statistine analize ir gru- 
pės skiriamos patikimiau, tačiau šiuo atveju prarandamas 
sapno ryšys su pačiu sapnuotoju. Sapno priskyrimas tam 
tikrai grupei nebeturi tokios akivaizdžios praktinės naudos 
kaip pirmuoju atveju. 


Apibendrinant visas rastas sapnų klasifikacijas galima skirs- 
tyti į keturias grupes: 


Sapnų grupavimas pagal jų poveikį (didieji ir mažieji 
sapnai, geri ir blogi sapnai). 

Sapnų grupavimas pagal jų funkcijas (pranašiški, 
kompensaciniai, transtormuojantys). 

Sapnų grupavimas pagal jų struktūrą (Ego pozicija). 
Sapnų grupavimas pagal jų turinį (sapnai, atspindin- 
tys objektyvią ir subjektyvią realybę, sapnų grupės pa- 
gal dominuojantį afektą, sapnų grupės pagal svarbiau- 
sius gyvenimo įvykius, sapnų grupės pagal dominuo- 
jantį archetipą). 


SAPNŲ GRUPAVIMAS PAGAL JŲ KILME IR 
NUMANOMĄ POVEIKĮ 


Istoriškai šis grupavimas yra vienas iš seniausių. Pagal numa- 
nomą sapno kilmę ir poveikį yra skiriami geri ir blogi sapnai. 

Babilone buvo tikima, kad sapnus siunčia dievai ir demo- 
nai. Buvo teigiama, kad dievai siunčia gerus sapnus, kurie 
turi perspėjančią ar ateitį numatančią galią. Šie dievų prane: 
šimai naudingi Žmogui, jo sveikatai, jo likimui. O demonai 
siunčia blogus sapnus, kurie gali žmogų klaidinti, jo mintis 
ir veiksmus pakreipti netinkama linkme. Su šiais sapnais rei- 
kia elgtis atsargiai. 

Sapnų aiškintojai turėdavo gebėti atskirti, kokia yra sap- 
no kilmė arba kas jį pasiuntė, ir pasakyti, ar sapnas yra geras 
ar blogas. Tai nustatęs sapno aiškintojas galėdavo pasakyti, 
ar sapne pranešama teisinga Žinia ar klaidinantis patarimas. 

Skirstymas į gerus ir blogus sapnus yra išlikęs ir kai kurio- 
se vėlesnėse kultūrose. Kai kurios indų tradicijos vienus sap- 
nus vertina kaip prasmingas dvasinio gyvenimo apraiškas, 
o kitus sapnus pataria ignoruoti. 

Geri ir blogi sapnai yra išlikę tradicinėje pasaulėžiūroje ir 
populiariojoje psichologijoje. Tik šiuo atveju sapnų gerumas 
ar blogumas daugiau siejamas su sapnų turiniu, o ne tiek su 
jų kilme. Blogas sapnas dažniausiai suprantamas kaip ne- 

malonus, gąsdinantis patyrimas. Tuo tarpu geras - tai malo- 
nus, gražus, gerus jausmus keliantis išgyvenimas. 

Šiuolaikinėje mokslinėje psichologijoje šis skirstymas ne- 
begalioja. Manoma, kad visi sapnai tam tikra prasme yra ge- 
ri, nes jie tarnauja psichiniam gyvenimui. Jeigu sapnuotojas 
vis dėlto teigia, kad susapnavo gerą arba blogą sapną, toks 
pasakymas veikiau reiškia Ego nuostatą dėl tam tikros sim- 
bolinės situacijos ar veiksmo, o ne tiek dėl paties sapno. Ši 
Ego nuostata neabejotinai yra svarbi, kai bandome suprasi 
sąmonės pasąmonės santykį. 

Kita sapnų klasifikacija, kuri irgi aptinkama įvairiuose is- 
toriniuose šaltiniuose, taip pat ir šiuolaikinėse sapnų studi- 
jose, tai sapnų skyrimas į didžiuosius ir mažuosius sapnus. 

Ši klasifikacija minima Babilono kultūroje, taip pat įvai- 
riuose antikos šaltiniuose. Didieji sapnai siejami su prana- 
šystėmis. Yra išlikę šaltinių, liudijančių, kad pranašystės sap- 
nuose buvo labai vertinamos kaip svarbios individo gyveni- 
mo gairės. Augusto laikais romėnai ypač skaitėsi su prana- 
šystėmis sapnuose. Jeigu pilietis sapnavo sapną apie bendrą 
visuomeninę padėtį, tai jis turėjo jį pasakoti turgaus aikštė- 
je. Amžininkai rašo, kad Augustas rizikavo būti išjuoktas, 
nes paklausęs pranašiško sapno ėjo per Romą kaip išmaldos 
prašytojas. 

Iš didžiųjų sapnų skiriama svarbi kategorija vadinamųjų 
religinių sapnų. Religiniai sapnai paprastai atspindi religinius 
išgyvenimus ar apreiškimus. Šie sapnai kartais aplanko ir 
pasauliečius, tačiau gana dažnai yra šventųjų Žmonių išgy- 
venimų dalis, kuri randamo šventuose tekstuose bei šventų- 
jų gyvenimo aprašymuose. 

Įvairių religinių konfesijų šventuose tekstuose taip pat mi- 
nimi sapnai ir vizijos. Pavyzdžiui, Babilono Talmude sap- 
nams skiriami net keturi skyriai. 

Žydų religiniuose tekstuose taip pat daug dėmesio skiria- 
ma sapnams. Literatūroje gana dažnai cituojama sapnų aiš- 

kintojo Rabi Hisdos citata iš Talmudo „Neišaiškintas sapnas, 
kaip neperskaitytas laiškas“. Šis išminčius teigia, kad sapnas 
turi perspėjančią ir transformuojančią funkciją. Taip pat, prie- 
šingai negu kad rašoma ankstyvuosiuose tekstuose, ši tradi- 
cija vertina ir vadinamuosius nemalonius ar blogus sapnus. 
Rabi Hisda teigia, kad nemalonūs sapnai svarbesni, nes ska- 
tina Žmogų mobilizuotis ir įveikti stresą. 

Biblijoje irgi yra daugiau nei 70 nuorodų į sapnus ar vizi- 
jas. Čia bene dažniausiai aprašomi Dievo Apsireiškimai, ku- 
rie turėjo didelę įtaką Žmonijos įvykiams. Tai ir Angelo Apsi- 
reiškimas, ir žodžiai Juozapui, tai Dievo perspėjimai apašta- 
lams ir kt. (L. Savary, H. Berne, Williams, 1984). 

Korano tekstų taip pat didelė dalis skiriama svarbiems sap- 
nams, kurie tam tikra prasme vertinami kaip Apreiškimai ir 
kaip Dievo pamokymai Žmogui. 

Taigi religiniai sapnai dažnai vertinami kaip Apreiškimai, 
kaip numinozinis patyrimas. Šiam patyrimui būdinga tai, 
kad išnyksta asmeninės individo ribos ir įvyksta susitikimas 
su dieviškąja galia, kuri yra žadinančioji galia dideliems pa- 
sikeitimams ir naujam prasmės atskleidimui. Poveikiu gyve- 
nimui neabejotinai jie yra didieji sapnai. O jų kilmė yra sie- 
jama su Dievo dalyvavimu ir Dievo valia. 

Grįžtant prie didžiųjų ir mažųjų sapnų temos ir prie kon- 
krečių autorių, reikia pasakyti, kad šis sapnų skirstymas ga- 
na dažnas visuose tekstuose apie sapnus. Pirmasis sapnų 
tyrinėtojas Artemidoras savo darbuose taip pat skiria dvi pa- 
grindines sapnų grupes, kurios atitinka anksčiau minėtus di- 
džiuosus ir mažuosius sapnus. Jis juos vadina insomnium sap- 
nais. Tai tokie sapnai, kurie priklauso nuo esamos proto ir kū- 
no būklės, kurie susiję su kasdiene gyvenimo veikla ir patirti- 
mi. Šie sapnai atitinka mažųjų sapnų kategoriją. Jų kilmė šiuo 
atveju y+a daugiau konkretus asmeninis individo gyvenimas. 

Kita grupė sapnų - tai somnium sapnai. Jie turi gilesnę 
alegorinę ar mitinę reikšmę. Jų kilmė jau nėra asmeninė, 0 

geras jų išaiškinimas gali būti reikšmingas ateities įvykiams. 

Ši klasifikacija akcentuojama C. G. Jungo teorijoje. C. G. Jun- 
gas savo darbuose gana dažnai užsimena apie vadinamuo- 
sius didžiuosius ir mažuosius sapnus. Didieji sapnai buvo sie- 
jami su kolektyvine pasąmone ir archetipais, mažieji sapnai 
su asmenine pasąmone ir kompleksais. Didieji, arba archeti- 
piniai, sapnai paprastai ilgam įsimenami. Po tokio sapno pa- 
prastai būna tam tikras liekamasis efektas; įspūdis, kad „kaž- 
kas man atsitiko“. Šių sapnų simbolika nėra aiški ar artima 
kasdieniam gyvenimui. Beje, vienas iš kriterijų, paga. kurį 
galima skirti didžiuosius ir mažuosius sapnus - tai sapno 
figūrų atpažįstamumas ir artimumas kasdieniam gyvenimui 
(I. Baker, 1998). Didieji sapnai subjektyviai išgyvenami kaip 
keisti, sapnų figūros atrodo turinčios nežmogiškų galių, sun- 
kiai atpažįstamos. Anot C. G. Jungo, didžiųjų sapnų simbo- 
lika turi didelį energinį krūvį. 

Didieji sapnai pagal C. G. Jungą yra tiesioginė kolektyvi- 
nės pasąmonės archetipinė išraiška. R. Otto'as vadina juos 
numinoziniais sapnais, nes šiuose sapnuose patyrimas arti- 
mas religiniam. Numinoziškumas pasireiškia tikėjimu, jog 
prieita prie antgamtinės išminties ir jos vadovavimo. 

Numinoziniai sapnai aprašomi šamanų praktikų, kur sap- 
nas yra kaip Žmogaus iniciacijos ir transformacijos dalis ir 
kartu kaip ryšio su antgamtine galia išraiška. Numinoziniai 
sapnai gali būti ne tik religinis patyrimas, bet ir brandos 
krizės išraiška ir postūmis, kai keičiasi asmens identitetas 
(R. Otto, 1958; V. Kast, 1990). 

Mažieji sapnai daugiau siejami su asmenine pasąmone 
ir konkrečiu individo gyvenimu, jo asmenine patirtimi. 
C. G. Jungas, kalbėdamas apie sapnų aiškinimą, nurodo du 
galimus lygmenis, kurie irgi gali būti sapnų klasifikavimo 
pagrindas. 


Subjektyvusis lygmuo. Šiuo atveju sapno kilmė siejama su sub- 

jektyviuoju individo pasauliu, su jo asmenine pasąmone ir 
jos santykiais su sąmone ir Ego. Sapno struktūra ir sapno 
figūros suvokiamos kaip sapnuotojo psichikos ypatybių per- 
sonifikacija. Sapne atsispindi individo vidinio pasaulio in- 
frastruktūra, kompleksai, jų tarpusavio santykiai, santykiai 
su Ego, konitliktai ir t. t. 

Objektyvusis lygmuo. Sapno kilmė siejama su išoriniu, ar- 
ba objektyviuoju, pasauliu, o sapno turinys suvokiamas kaip 
tiesioginis išorinio pasaulio atspindys. Pati paprasčiausia to- 
kių sapnų iliustracija galėtų būti istorijoje aprašyti atvejai, 
kai moksliniai atradimai ar problemos sprendimas iškildavo 
būtent sapnuojant. Sapnas šiuo atveju tarsi pratęsdavo tai, 
ką asmuo galvodavo ir kurdavo būdamas budrus. Objekty- 
vusis sapno lygmuo gali atspindėti susiklosčiusius santykius, 
svarbias gyvenimo situacijas, jų kontrolės būdus, patiriamas 
frustracijas ir panašiai. 

Tradiciškai gana dažna nuostata, kad sapnas atspindi bū- 
tent objektyvųjį pasaulį. Ši nuostata buvo ir pirmykštėse kul- 
tūrose, kur išorinė realybė ir sapno pasaulis nebuvo skiria- 
mi. Iš primityvių kultūrų aprašyta atvejų, kai sprendžiant 
konfliktus tiesiogiai atsižvelgiama į sapno įvykius ir Žmones, 
kurie tame sapne dalyvauja. Kiek utriruota tokios nuostatos 
išraiška yra atvejai, kai genties Žmogus atsakingas ne tik už 
tai, ką veikia būdamas budrus, bet ir už tai, ką naktį veikia 
kaimyno sapne. 

Tendencija objektyvizuoti sapnus gana ryški ir populia- 
riojoje psichologijoje. Žmonės gana dažnai linkę savo sap- 
nus aiškinti kaip išorinių santykių, o ne kaip savo kontliktų 
ar galimybių atspindį. Iš sapnų bandoma numatyti oro per- 
mainas, galimas sėkmes ar nesėkmes, ligas — visa, kas dau- 
giau atstovauja objektyviajam, o ne subjektyviajam pasau- 
liui. 

Ši nuostata gana populiari ir kai kuriose šiuolaikinėse 
mokslinėse psichologijos teorijose. Teorijos, neigiančios hi- 

potezę apie pasąmonę, bet akcentuojančios sapnų svarbą, 
apie šiuos kalba kaip apie tam tikrą realybės atspindėjimą. Ši 
tendencija bene aiškiausiai išreikšta humanistinės pakraipos 
autorių darbuose. Sapnas egzistencinės pakraipos atstovui 
M. Bossui - tai „tam tikras būties aktas“, kuris gali būti aiški- 
namas kaip ir bet kokia kita patirtis (M. Boss, 1978). Geštalti- 
nės pakraipos autoriui F. Perlsui sapno figūros — tai „dar 
neįsisąmonintas aš. Aiškinantis sapnus, patiriantjuos iš nau- 
jo, geriau integruojamos asmens savybės, kurios buvo igno- 
ruojamos (F. Perls, 1970; E. ir M. Polster, 1973). 

Objektyviajam sapnų lygmeniui ypač didelę reikšmę tei- 
kia viena iš naujausių psichodinaminės pakraipos teorijų — 
objektų ryšių teorija, Kur sapnai aiškinami kaip vidinių ir 
išorinių objektinių ryšių atspindys. Sapnai tiesiogiai siejami 
su tuo, kokie buvo žmogaus realūs ankstyvieji santykiai su 
jam reikšmingais žmonėmis ir t. t. Šioje teorijoje, aiškinant 
sapnus, siekiama išvengti mistifikacijos, sapnai siejami su re- 
alybe ir objektyviais santykiais. Teorijos pavadinimas nuro- 
do maksimalaus objektyvumo siekimą. Aiškinant sapną, ana- 
lizuojami konkretūs santykiai, kartais nebesigilinama į sim- 
bolinę sapno figūrų prasmę. Keliamas vienas iš paprasčiau- 
sių klausimų — o kaip būtų, jei tai, kas vyksta sapne, būtų 
realiame gyvenime. 

Apibendrinant objektyvųjį lygmenį, svarbu pažymėti, kad 
sapnas suprantamas gana vienareikšmiškai, atmetamas jo sim- 
boliškumas ir daugiaprasmiškumas. Kartais praktikoje tai yra 
geras būdas, padedantis Žmogui geriau susivokti savyje, nes 
sapnai yra gynybinio mechanizmo neiškreipta informacija 
ir gali būti dar vienas pasaulio ir savęs pažinimo šaltinis. 

Taigi C. G. Jungo minima sapnų klasifikacija pagal objek- 
tyvųjį ir subjektyvųjį lygmenį yra gana reikšminga tiek te- 
orinėms sapnų studijoms, tiek praktiškai aiškinant sapnus. 

Kai kurie postjungistai bando plačiau paaiškinti sapno rū- 
šių klausimą. Jau anksčiau minėtas autorius A. Stevensas, 

analizuodamas istorinę medžiagą, pateikia tokią sapnų kla- 
sifikaciją: 


Didieji sapnai, turintys kultūrinę reikšmę. 

Mažieji sapnai, turintys asmeninę reikšmę sapnuotojui. 
Pranašiški sapnai, teikiantys patirties ateičiai (A. Ste- 
vens, 1995). 


Ši klasifikacija atspindi ne tiek sapno kilmės aiškinimą, kiek 
sapnų funkcijas. Pagal anksčiau aptartas sapnų funkcijas bū- 
tų galima skirti tokias sapnų grupes: 


Pranašiški sapnai (sapno galimybė numatyti). 
Sapnai, kompensuojantys Ego vienpusiškumą ir 
atkuriantys psichikos pusiausvyrą (kompensacijos 
funkcija). 

Transformacijos sapnai (transformacijos funkcija). 


Ši klasifikacija svarbi tiek aiškinant sapną, tiek rengiant 
psichoterapijos procesą. 


SAPNŲ KLASIFIKAVIMAS PAGAL STRUKTUŪRĄ 


Dar vienas sapnų klasifikavimo pagrindas, kuris yra artimas 
klasifikavimui pagal funkcijas, tai bandymas grupuoti sap- 
nus atsižvelgiant į jų struktūrą. Jau minėjome, kad klasiki- 
nėje analitinėje psichologijoje laikomasi požiūrio, jog visiems 
sapnams būdinga vienoda struktūra, iš esmės yra panaši į 
klasikinę dramos struktūrą. Ją sudaro keturios dalys (įva- 
das, įvykių raida, kulminacija ir atomazga). Tokios struktū- 
ros laikomasi aiškinant daugelį sapnų, ypač jei sapne rutu- 
liojasi koks nors siužetas. Nagrinėjant sapnus pagal šią struk- 

tūrą, būtų galima skirti nebent užbaigtus ir neužbaigtus sap- 
nus ir pagal tai juos aiškinti. 

Šiuo požiūriu įdomūs yra šveicarų analitikės S. Marjassch 
darbai. Ši autorė bando skirstyti sapnus, atsižvelgdama į sap- 
no Ego, arba sapno „aš“ poziciją sapne. 

Dėmesys kreipiamas į sapnuotojo padėtį sapne. Sapno „aš“ 
gali būti aktyvus sapno įvykių dalyvis ir juos veikti, gali būti 
pasyvus stebėtojas ar tapatintis su aukos ar agresoriaus po- 
zicija. S. Marjassch, atsižvelgdama į sapno „aš poziciją, nu- 
rodo dvi sapnų kategorijas: 


Sapnai, kurie turi sapno „aš .. 
Sapnai, kurie neturi sapno „aš“. 


Autorė iškelia tris hipotezes apie sapnus, kurie neturi Ego. 
Pirma, šie sapnai reiškia sapnuotojui visiškai nežinomą po- 
žiūrį, antra, gali rodyti asmens konfliktą ir sapnuotojo ven- 
gimą tą konfliktą matyti ir pripažinti. Trečia — tai spontaniš- 
kas labai universalios problemos iškilimas. 

Pirmosios kategorijos sapnai, turintys „aš“, taip pat gali 
būti skirstomi į sapnus, kuriuose atsispindi Savastis ir juose 
pateikiamas Savasties vaizdinys, ir į sapnus, kuriuose regi- 
mos Savasties paieškos. 

Kalbėdama apie sapno Ego, arba sapno „aš“, S. Marjassch 
teigia, kad Ego gali atspindėti budraus Ego poziciją, bet gali 
išreikšti ir kitus archetipinius vaizdinius. Ji sako, jei sapno 
Ego kartais elgiasi primityviau nei budrusis Ego, tada gali- 
ma manyti, kad sapno Ego yra Šešėlio atstovavimas. Kartais 
sapno Ego elgiasi brandžiau ir efektyviau, negu Žino sąmo- 
ningasis Ego, tada galima manyti esant Savasties šviesiosios 
pusės reprezentaciją — tapatinimasis su šviesiuoju Šešėliu ir 
su Savasties aspektais (S. Marjassch, 1966). 

Kiti autoriai teigia, kad sapno Ego atspindi Savasties pozici- 
ją, kuri irgi gali pasireikšti įvairiomis formomis. Įvairios sapno 
„aš pozicijos turi įtakos pačiam sapno vyksmui arba turiniui. 

SAPNŲ KLASIFIKAVIMAS PAGAL TURINĮ 


Ši klasifikacija, kaip matysime vėliau, gana populiari įvairių 
autorių darbuose. Tai yra bandymas suskirstyti sapnus, atsi- 
žvelgiant į jų turinį, nustatant bendrus pasikartojančius 
motyvus. Šiuo aspektu sapnus bandė klasifikuoti S. Freu- 
das, teigdamas, kad yra vadinamieji tipiški Žmogaus gyveni 
mo sapnai. S. Freudas, analizuodamas pacientų sapnus, tei- 
gia, kad yra keletas tokių, kurių fasadinis turinys kartojasi 
daugelio žmonių. Tai skridimas, kritimas, buvimas nuogam, 
dantų pametimas, nepasirengimas egzaminui ir kt. Minėtus 
sapnų tipus mini ir J. Hallas bei kiti sapnų tyrinėtojai, nuro- 
dydami tipiškus kiekvienam Žmogui sapnų motyvus (kriti- 
mo, skridimo, egzaminų, vėlavimo ir t. t.; J. Hall, 1970). Ka- 
dangi ši tema gana dažnai minima, tai šį klausimą smulkiau 
aptarsime atskirame skyriuje. 

Literatūroje aprašomi ir kiti bandymai suskirstyti sapnus, 
atsižvelgiant į jų vaizdinių turinį. Sapno vaizdiniai priimami 
kaip tam tikri suvokiniai, kuriuos teisingai aiškinant, sapną 
galima taikyti kaip projekcinį psichodiagnostinį metodą. Šioje 
srityje Žinomi psichodiagnosto Piotrovskio darbai, kuriuose 
jis bando pagrįsti sapnų aiškinimą remdamasis Roršacho testo 
principais. Analizuodamas sapną, jis atsižvelgia tik į sapno 
turinį, t. y. į sapną Žiūri kaip į tam tikrą gana statišką vaizdi- 
nį ar vaizdinių rinkinį (pagal J. Hall, 1980 ). Piotrovskis skai- 
čiavo sapnų figūras ir nagrinėjo jų sąsajas su realybe. Jis kėlė 
hipotezę, kad kuo labiau sapno figūros nutolusios nuo rea- 
lybės, tuo ir savęs pripažinimas yra labiau nuslopintas. Nag- 
rinėdamas sapnų turinį stengėsi numatyti individo elgesį. 

Bandymas klasifikuoti sapnus pagal jų vaizdinių turinį reiš- 
kia jų projekcinių galimybių atskleidimą. Piotrovskio ban- 
dymai susieti tam tikras sapno turinio kategorijas su atitin- 
kamomis Roršacho testo turinio kategorijomis nepasitvirti- 
no. Ryški koreliacija neišryškėjo, nes apibendrinant sapno 

turinį vis dėlto labai daug individualumo. Kitas dalykas, sap- 
nas nėra tik suvokiamas vaizdinys, bet dar ir struktūrą tu- 
rintis procesas. Sapnas dažnai būna ištisa istorija, kurią gana 
sunku įsprausti į tam tikras suvokimo kategorijas. 


Kitas klasifikavimo pagal sapno turinį pagrindas, kuris ypač 
būdingas šiuolaikinei psichologijai, tai bandymas sugrupuoti 
sapnus pagal dominuojančius emocinius išgyvenimus. Kitais 
žodžiais tariant, tai sapnų skirstymas pagal dominuojant afektą. 

Tyrinėtojai, kurie skirsto sapnus pagal šį kriterijų, nurodo 
tokias sapnų rūšis: nerimo sapnus, sapnus, kuriuose domi- 
nuoja depresinės tendencijos; siaubo sapnus; sapnus, kurie 
atspindi seksualinius jausmus; sapnus, kuriuose dominuoja 
agresijos motyvas (C. Hall, 1966; M. Kramer, 1993). 

Šitaip klasifikuoja šiuolaikiniai sapnų tyrinėtojai, kuriems 
rūpi emocinis patyrimas, vykstantis sapne. Šie autoriai be- 
veik neatsižvelgia į simbolines sapno figūrų prasmes, dau- 
giau stengiasi įvertinti subjektyvių išgyvenimų reikšmes. At- 
rodytų, kad šių darbų pagrindas yra fenomenologinė analizė, 
one pasąmoningų reikšmių interpretavimas. Tokie sapnai yra 
svarbūs siekiant geriau suprasti asmens emocinę patirtį. 

Kiti tyrimai, kuriuose sapnai skirstomi pagal dominuojan- 
čią emociją, skirti sapno diagnostinėms galimybėms praplėsti. 
Šiuose tyrimuose žiūrima priklausomybės tarp tam tikro afek- 
to, kuris pasireiškia sapne, ir charakterio, lyties ar raidos ypa- 
tumų. 

Tai C. Hallo ir jo bendradarbių darbai (C. Hall, 1966). Šie 
tyrinėtojai aptiko nemaža priklausomybių tarp sapno tam 
tikro turinio ir patologijos. Nurodoma, kad sergančių šizof- 
renija sapnai yra trumpesni nei sveikų žmonių. Nerimo ir 
kritimo sapnai susiję su atsiskyrimo ir vienatvės baime, kuri 
analitiškai gali būti interpretuojama kaip baimė prarasti mo- 
tinos meilę. Agresija sapnuose priklauso nuo amžiaus tarps- 
nio - po 30 metų mažėja (C. Hall, 1963). 

M. Krameris aptiko, kad sergančiųjų šizofrenija sapnuose 
daugiau keistų, groteskiškų figūrų negu sveikų Žmonių sap- 
nuose. Tarpasmeninių santykių aspektu šių žmonių sapnuose 
gerokai ryškesnės vengimo tendencijos. Sveikstant sapnuo- 
se mažėja priešiškumo. Daugiau atsiranda atpažįstamų fi 
gūrų. Viena iš hipotezių, kad sveikstant daugiau pradeda 
dominuoti asmeninė pasąmonė, palyginti su kolektyvine, 
stiprėja Ego ir todėl sapnuose labiau reiškiasi asmeniniai kom- 
pleksai, atsiranda geresnis ryšys su savo asmenine patirtimi 
(pagal A. Stevens, 1995). 

M. Krameris pastebėjo, kad sergančiųjų depresija sapnų 
būdingos temos — vengimas, bejėgiškumas, beviltiškumas. 
Milleris nurodo, kad depresyvių Žmonių sapnuose Ego už- 
ima daugiau aukos poziciją nei sužeidėjo. Šiuose tyrimuose 
analizuojamas fasadinis sapno lygmuo. Pastebėta, kad dep- 
resyvių Žmonių sapnuose daugiau mazochistinių vaizdinių 
(M. Kramer, 1993). 

Visos šios išvados pagrįstos gausiais tyrimais ir statistikos 
analize. Šių tyrimų tikslas - atskleisti diagnostines sapno ga- 
limybes ir jas tinkamai pagrįsti. Kita vertus, emocinė patirtis 
yra labai svarbi asmenybės sveikatos, psichinės pusiausvy- 
ros ir vystymosi dalis. Tyrinėjant šį aspektą sapnuose, gali- 
ma daugiau sužinoti apie emocijas, kurios yra asmens sub- 
jektyvumo pagrindas. Jausmų analizė, jų atskleidimas ir ug- 
dymas yra svarbi psichoterapijos dalis, vedanti į asmens 
brandą ir visybiškumą. 

Tad sapnų tyrimai šia linkme, bandymas juos skirstyti pa- 
gal dominuojančią emociją svarbūs tiek praktiniu, tiek te- 
oriniu aspektu. 


Dar vienas sapnų skirstymas, kuris glaudžiai susijęs su domi- 
nuojančiu afektu, tai sapnų klasifikavimas pagal išgyventą ma- 
lonumą ir pasiektą pasitenkinimą. A. Stevensas, analizuodamas 
sapnus pagal šį principą, skiria agonijos ir hedoniškus sapnus. 


Sapnų rūšys 165 


Vienuose sapnuose patiriame malonumus, išgyvename po- 
reikių patenkinimą ir su tuo susijusius pozityvius jausmus. 
Šiuos sapnus galima vadinti hedoniškais sapnais. Kiti vadi- 
namieji agonijos sapnai — tai frustracija, nesibaigianti pastan- 
gų kančia, siaubas ir kiti skausmingi, kankinantys išgyveni- 
mai (A. Stevens, 1995). 

Kai kurie autoriai tokius sapnus vadina kiek švelniau, ski- 
ria palankius ir nepalankius sapnus, sėkmę ar nesėkmę pra- 
našaujančius sapnus. Šis skirstymas ypač buvo populiarus 
senuosiuose tekstuose, toks tebėra šiuolaikinėje populiario- 
joje psichologijoje. 


Dar vienas bandymas klasifikuoti sapnus pagal jų turinį — 
tai sapnų skyrimas pagal pagrindinius gyvenimo įvykius. 

Nurodomi tokie pagrindiniai gyvenimo įvykiai: gimimas, 
iniciacija į suaugusiųjų pasaulį, vedybos, rengimasis mirčiai 
(J. Hall, 1970). 

Tiek analizuojant paskirų autorių darbus, tiek psichote- 
rapijos praktiką, galima tarti, kad pagrindiniai gyvenimo 
įvykiai sapnuose tikrai atsispindi. Šiuo atžvilgiu tokius sap- 
nus galima vertinti kaip tipiškus Žmogaus gyvenimo sap- 
nus. 

Jeigu kalbėtume analitinės psichologijos terminais, tai pa- 
grindiniai gyvenimo įvykiai yra tiesioginė archetipinių ten- 
dencijų išraiška. Kitame skyriuje kalbėsime apie tipiškus sap- 
nus, kuriuose atsispindi pagrindiniai gyvenimo įvykiai. 


Literatūroje pavyko aptikti bandymą sapnus skirstyti pagal 
jų turinį, siejant sapną su tam tikra asmenybės dalimi, su- 
absmenybe, kompleksu, archetipu. Taip sapnus klasifikuoja 
analitinės psichologijos autoriai savo darbuose bandoma juos 
vertinti kaip tam tikro archetipo išraišką. Taigi dar viena sapnų 
klasifikacija — bandymas skirstyti juos pagal dominuojantį ar- 
chetipą. 

Klasikinėje analitinėje psichologijoje dažniausiai minimi 
keli pagrindiniai archetipai, pagal kuriuos gali būti skirsto- 
mi sapnai: Personos, Sešėlio, Anima/Animus, Savasties. 


Ši klasifikacija gana dažnai minima analitinės praktikos api- 
bendrinimuose, tačiau nėra aprašoma moksliniuose tyrimuo- 
se. Tad sapno priskyrimas vienam ar kitam archetipui pa- 
prastai yra daugiau intuityvus nei racionaliai pagrįstas (L. von 
Franz, 1991; Boa Fraser, 1994; J. Hillman, 1979; J. Hall, 1980, 
A. Stevens, 1995). 

Daugelis autorių nurodo, kad galimi vadinamieji Perso- 
nos sapnai. Personos archetipas leidžia būti bendruomenėje 
ir individui adaptuotis pasaulyje. Mes dėvime tam tikras kau- 
kes, nes jomis išreiškiame tam tikrus savo bruožus, kuriuos 
kiti supranta ir atitinkamai reaguoja. Persona padeda prisi- 
taikyti prie kitų Žmonių, parodyti kitiems savo abejingumą, 
padeda šauktis kitų dėmesio ar pabrėžti savo vertingumą. 
Tai išorė, kurią rodome kitiems. 

Sapne Personą pirmiausia simbolizuoja drabužiai ar kitos 
detalės, reiškiančios sapno figūros kaukę ar išorę. Jeigu sap- 
ne pabrėžiamos būtent šios detalės ar veiksmas susijęs su 
jomis — galima manyti, kad yra vadinamasis Personos sap- 
nas. Šiai grupei sapnų tinka priskirti veiksmą scenoje, cirke, 
tam tikrus vaidmenis (pavyzdžiui, klouno). Personos sapnai 
sufleruoja sapnuotojui, ar jis dėvi adekvačias situacijai kau- 
kes, ar yra laisvas ir lankstus rinkdamasis savo išorę, ar gerai 
moka visuotinai įprastus vaidmenis. 

Pateiksiu pavyzdį iš savo praktikos. 


Ėjau gatve, buvau kažkokia susivėlusi ir kažkokia netvarkinga 
Jaučiausi visai netinkanti. Pamačiau laiptukus žemyn (gal ir į 
tualetą), nusileidau jais ir aptikau veidrodį. Apsitvarkiau veidą, 
rūbus ir vėl išėjau į gatvę. Buvo visai kitas, daug geresnis jaus- 
mas (moteris, 23 metų). 

Šiame trumpame sapne dominuojantis klausimas, kaip aš 
atrodau pasauliui, kaip aš jaučiuosi, kai suprantu, kad mano 
išorė netvarkinga. Jau antrame sapno sakinyje yra atsaky- 
mas - „jaučiuosi netinkanti . Sapno pradžia liudija sapnuo- 
tojos susirūpinimą tikti pasauliui arba būti priimtai. Prisi- 
menant C. G. Jungo mintis apie sapno struktūrą, tai ši sap- 
no dalis būtų probleminės situacijos atvėrimas. 

Kitas sapno epizodas - leidimasis žemyn ir savo atvaizdo 
pamatymas - atitiktų veiksmo rutuliojimosi dalį. Galima kelti 
hipotezes, ką simbolizuoja šis leidimasis žemyn ir savo at- 
spindžio pamatymas. Veikiausiai veidrodis reiškia kur kas 
gilesnį psichologinį jausmų atspindį, tai turi įtakos „perso- 
nos tvarkingumui"“, o kartu ir geresniam prisitaikymui prie 
pasaulio. Paskutinis sapno epizodas arba atomazga - tai sap- 
nuotojos emocinė būsena „buvo visai kitas daug geresnis 
jausmas“ yra tarsi atrodymo pasauliui problemos sprendi- 
mas. Sutvarkyta Persona leidžia geriau jaustis pasaulyje. 

Kartais Personos sapnuose sapnuotojas dėvi vaikiškus ar- 
ba, priešingai, seno Žmogaus rūbus. Kyla klausimas, ar adek- 
vačius pagal savo amžių Ego renkasi vaidmenis, manieras, 
kokią rodo išorę. Šie sapnai liudija, ar sapnuotojas supranta 
laiko ir metų tėkmę, ar priešinasi natūraliam brandos arba 
senėjimo procesui. 

Personos sapnai gali rodyti apie per didelį prisirišimą prie 
tam tikro vaidmens arba netikimą jam. Anksčiau minėjome 
Personos archetipo pavojus. Visi šie pavojai gali atsispindėti 
ir sapnuose. 


Kita grupė sapnų, kurie skiriami pagal dominuojantį arche- 
tipą - tai vadinamieji Šešėlio sapnai. 

Šie sapnai paprastai iškyla kaip gąsdinantys, bet gali at- 
skleisti vertingą turinį, kuris padeda funkcionuoti Ego. Še- 
šėlis yra tai, ko Ego nenori pripažinti. Jis turi panašumo su 
pasakų jaunesniuoju broliu, kuris šiaip negali rungtyniauti 

su vyresniaisiais, bet galiausiai laimi, nes draugauja su gy- 
vūnais, kurie atstovauja Žemesniesiems pasąmonės sluoks- 
niams ir atspindi žemesniąsias psichikos funkcijas. 

Šešėlio simboliai sapnuose gana įvairūs. Klasikinėje anali- 
tinėje psichologijoje manoma, kad asmuo savo Šešėlį pro- 
jektuoja į tos pačios lyties figūras. Šešėlis gali pasireikšti vi- 
siškai priešingai, negu Žmogus apie save mano. 

Pateiksiu pavyzdį iš savo psichoterapijos praktikos. 


Veiksmas vyksta kažkokiame saliūne, o gal karčemoje. Židinyje 
kūrenasi ugnis. Apie alaus barą būriuojasi išgėrę vyrai. Laksto 
šunys, jiems duoda paėsti. Matau, kad moterys avi batelius su 
kulniukais. Ant stalo šoka moteris raudonu sijonu, juodomis ko- 
Jinėmis. Girdisi šūksniai. Ji šoka labai lanksčiai, visai neužkliudo 
indų. Kyla visuotinis susižavėjimas. Vos ne fizinis pasitenkini- 
mas. Žmonėms malonu tai stebėti. Mane apima kažkoks keistas 
pastovumo jausmas (I., moteris, 27 metų, sapnų grupė 1996). 


Ši moteris buvo labai nustebusi, kai susapnavo tokį sapną. 
Aiškinantis asmeninį sapno kontekstą, paaiškėjo, kad šio sap- 
no moteris šokėja yra visiškas sapnuotojos antipodas. Sap- 
nuotoja sąmoningame gyvenime yra labai santūri, dalykiška 
ir linkusi slopinti savo jausmus, erotiškumą. Daugiausia ener- 
gijos skiria profesijai. Sapnas tarsi kompensavo vienpusį Ego 
požiūrį ir leido pasireikšti šešėlinei pusei, tarsi patarė, kad ši 
pusė irgi yra graži, teikianti pasitenkinimą, grožį ir net pa- 
stovumo jausmą. 

Kita vertus, sapnuose Šešėlis gali reikštis nepatraukliomis, 
prastomis, primityviomis Žmogiškomis figūromis, kai ku- 
riuos Šešėlio aspektus gali simbolizuoti gyvūnai, fantastinės 
būtybės ar tam tikri keisti poelgiai. 

Šešėlio sapnai liudija, kas slypi to individo asmeninėje pa- 
sąmonėje ir koks yra Ego požiūris į nepažintus, keistus, ta- 
riamai svetimus dalykus. Šie sapnai atspindi ne tik Šešėlio 

turinį, bet ir Ego požiūrį į jį arba į savo kompleksus. 

Dar viena grupė sapnų - Anima/Animus sapnai. 

Šie sapnai atspindi vyriškojo ir moteriškojo prado santykį 
asmens psichikoje, taip pat gali atspindėti santykius su prie- 
šinga lytimi. Vyrams Anima yra svarbi kaip ryšys su savo 
jausmų pasauliu ar net su savo siela. Moterims Animus yra 
svarbus kaip ryšys su idėjų pasauliu, su dvasia, su prasme, 
su gebėjimu suprasti ir suteikti struktūrą savo refleksijoms 
ir pasaulio pažinimui. 

Klasikinėje analitinėje psichologijoje buvo manoma, kad 
Anima/Animus yra projektuojama į priešingos lyties atstovus, 
tad ir sapnuose šiam archetipui gali atstovauti priešingos ly- 
ties figūros. Tačiau kai kuriuos šio archetipo aspektus gali sim- 
bolizuoti ne tik žmogiškos figūros, bet ir tam tikros emocijos, 
specifinės situacijos ir fantastinės figūros ar epizodai. 

Pateiksiu pavyzdį iš savo praktikos. Sapnas jauno vyro, 
gydytojo, tuo metu buvusio mokomuosiuose psichoterapi- 
jos kursuose. 


Girdžiu autoritetingą, galbūt dievišką balsą: „Tu pasikeisi, kad 
geriau pajustum, ką reiškia būti kiek kitokiam“. Įdomu. Man rei- 
kėjo užeiti į kambarį. Prietema. Senoviški daiktai. Baldai. Veid- 
rodis tamsaus medžio rėmais. Minkšti pusiau tamsūs tonai. Pa- 
slaptingumas. Su virpuliu pažiūriu į veidrodį ir ten pamatau mo- 
terį, juodaodę. Ji yra tik veidrodyje tarsi mano atspindys. Tam 
tikru momentu pajuntu, kad aš ir esu ta moteris. Neapsakomai 
geras jausmas ja būti ir kitaip matyti pasaulį. Aš dar minutę kitą 
mėgaujuosi šia akimirka, po to vėl grįžtu į save ir dėkingas išeinu 
iš kambario. Iš tikro jaučiuosi, kad su manimi atsitiko kažkas 
svarbaus. Nubudau apimtas labai gero jausmo (S., vyras, 29 me- 
tų, 1998 rugpjūtis). 


Jau minėjau, kad šis sapnas iškilo per mokomąjį terapijos 
procesą. Sapnuotojas buvo susipažinęs su psichologijos te- 

orijomis, taip pat su C. G Jungo pagrindinėmis idėjomis, tad 
aiškinantis šį sapną buvo keliamos hipotezės apie vyrišku- 
mo ir moteriškumo integravimą, apie ryšį su jausmais, em- 
patiją ir kitokį pasaulio supratimą. Sapnuotojas vėliau pri- 
pažino, kad vienas iš mokomosios terapijos rezultatų - aki- 
vaizdžiai pagerėję santykiai su Žmona. Išoriniai santykiai pa- 
tvirtino Animos archetipo integraciją. 


Sapnai, kuriuose vyrauja Savasties archetipas, atspindi pa- 
grindinius gyvenimo visumos motyvus. Simboliai gali būti 
labai įvairūs. Tai gali būti ir kelionė, ir įvairiausios mandalos, 
ir susitikimas su išmintingu senu žmogumi, ir su dieviškuo- 
ju vaiku. Pavyzdžiui, fragmentas iš sapno. 


Aš sėdėjau prie mažo staliuko ir kažką pieštukais braižiau klau- 
sydamasi, ką kalba tie prie didžiojo stalo. Tada kažkaip automa- 
tiškai pradėjau piešti gėlę, išėjo graži spalvinga saulėgrąža. Ma- 
no pačios didžiausiai nuostabai, gėlė iš vaizdinio virto reljefiniu 
kūriniu, tikra saulėgrąža, kuri nebetilpo į rėmus. Tai buvo beveik 
kaip stebuklas (G., moteris, 32 metų, 1993). 


Šiuo atveju saulėgrąža aiškinama kaip Savasties simbolis, lei- 
džiantis augti, keliantis nuostabą. Saulėgrąža sukasi kartu 
su saule. Ryšys su šviesa arba su sąmoningumu, sėklų bran- 
dinimas (didelis produktyvumas) ir atsinaujinimas tarsi sim- 
bolizuoja augimo procesą. Simbolių žodynuose nurodoma, 
kad saulėgrąža „spinduliais išsidėsčiusių žiedlapių ir aukso 
geltonumo spalvos, dėl savybės visąlaik atsigręžti į saulę įvai- 
riose kultūrose yra saulės ir didybės simbolis. Krikščionybė. 
je Dievo meilės, sielos simbolis, kuris mintis ir jausmus ne- 
paliaujamai kreipia į Dievą, todėl saulėgrąža yra ir maldos 
simbolis (U. Becker, 1997 p. 226). 


Savasties simboliai reiškia skirtingus šio archetipo aspek- 

tus: visumos ir centro idėją, gyvenimo tęstinumo, amžiny- 
bės ir transcendentinius aspektus. 


Apibendrinant šiame skyriuje analizuotą medžiagą, matyti, 
kad sapno priskyrimas tam tikrai kategorijai yra gana santy- 
kinis, nes skirtingi sapnų skirstymo pagrindai. Tas pats sap- 
nas vienu metu gali būti priskirtas bent kelioms grupėms. 

Tačiau išryškėjo ir kai kurios bendros sapnų skirstymo ten- 
dencijos. Visų pirma skirstymas į didžiuosius ir mažuosius 
sapnus. Pagal tai, ar sapnas didysis ar mažasis, skiriasi jo 
kilmė, reikšmės ir, žinoma, jo aiškinimas. Šis skyrimas svar- 
bus psichoterapijos proceso sėkmei. Tarkim, didįjį sapną, ku- 
ris atspindi daugiau archetipinį lygmenį ir turi didelį ener- 
ginį krūvį, nelabai tinka aiškinti remiantis geštaltinės terapi- 
jos metodais, kur vienas iš pagrindinių principų - tapatini- 
masis su sapno figūra ir jos išgyvenimas. Tapatinimasis su 
archetipiniais simboliais gali sumažinti Ego kontrolę ar net 
lemti, kad Ego ją praras. Nagrinėjant didįjį sapną geriau tin- 
ka ieškoti paralelių, pasitelkiant asociacijas ir amplifikacijas. 

Kita svarbi tendencija — vadinamojo subjektyviojo ir ob- 
jektyviojo sapno lygmens skyrimas. Sapnų skirstymas pagal 
Šį kriterijų iš principo keičia sapnų aiškinimo kryptį. Pirmuo- 
ju atveju daugiau gilinamasi į vidinę asmens struktūrą, ant- 
ruoju - į santykius su išoriniu pasauliu. 

Esama įvairių sapnų klasifikacijų pagal sapno turinį. Tuo 
siekiama paaiškinti sapnų įvairovę ir jų prasmes. Viena iš 
svarbiausių klasifikacijų — tai sapnai, atspindintys pagrindi- 
nius gyvenimo įvykius, arba sapnai, kurie būdingi kiekvie- 
nam žmogui. Daugelis autorių vadina juos tipiškais sapnais. 
Plačiau tai aptarsime kitame skyriuje. 


V ISKYRIUS 


SAPNŲ TIPAI 


+ Ar Žmonės sapnuoja vienodus sapnus 
+ Kelionės sapnai 

+ Skridimo sapnai 

+ Kritimo sapnai 

+ Mirties sapnai 

+ Nerimo sapnai 

+ Traumų sapnai 


AR ŽMONĖS SAPNUOJA VIENODUS SAPNUS 


Ar kiekvienas sapnas yra nepakartojamas, ar esama sapnų, 
kuriuos sapnuoja beveik kiekvienas žmogus? Analizuojant 
įvairių autorių darbus, išryškėjo keletas sapnų temų, kurios 
bent kartą gyvenime iškyla daugumos Žmonių sapnuose. At- 
sižvelgiant į fasadinį sapno turinį, skiriami sapnų tipai. Tai 
parodo, kad fasadinis sapno turinys taip pat svarbus ir kad 
sapno raiška taip pat turi tam tikrus archetipinius dėsnin- 
gumus. 

Sapnų tipų aprašymų aptinkama įvairiuose psichologijos 
tekstuose. Jau S. Freudas, analizuodamas psichoterapijos 
praktiką, pastebėjo ir aprašė kai kurias tipiškas sapnų ten- 
dencijas, kurios kartojosi daugelio jo pacientų sapnuose. Api- 
bendrindamas fasadinį sapnų turinį, jis nurodė keletą jų, ku- 

riuos pavadino tipiškais sapnais. Tai sapnai, kuriuose sap- 
nuotojas išgyvena kritimo, skridimo, vėlavimo, seksualinių 
santykių situacijas. Aiškindamas šiuos sapnus, S. Freudas jų 
simboliką siejo su seksualiniu arba agresijos potraukiu. Ka- 
dangi minėtus potraukius realizuojant iškyla kliūčių, jos ne- 
retai ir atsispindi Žmonių sapnuose. Pavyzdžiui, vėlavimo 
sapną, kuriame paprastai išgyvenamas stiprus nerimas, 
S. Freudas aiškino kaip frustracijos išgyvenimą, kurią suke- 
lia stiprus cenzorius, neleidžiantis pasireikšti instinktyviems 
seksualiniams potraukiams (S. Freud, (1900) 1953). 

C. G. Jungas tiesiogiai tarsi ir neįvardijo sapnų tipų, ta- 
čiau jo visa teorija pagrįsta universalių tendencijų ieškoji- 
mu. Jis nekalba apie tipiškus sapnus, kurių pagrindas yra 
fasadinis sapno turinys. Jis kalba daugiau apie universalias 
simbolines tendencijas, kuriomis grindžiama teorija apie ar- 
chetipines žmogaus gyvenimo prielaidas. 

Kiti analitinės psichologijos autoriai, kalbėdami apie ar- 
chetipinę sapnų prigimtį, taip pat sukonkretina sapnų ti- 
pus. Šiems sapnams būdingi ne tik universalūs simboliai, 
bet ir tipiška struktūra bei dominuojantis motyvas. Šie auto- 
riai, interpretuodami tipiškus sapnus, analizuoja juos ne tik 
kaip asmeninės pasąmonės raišką, bet ir stengiasi atskleisti 
platesnes jų prasmes, pagrįstas kolektyvinės pasąmonės ty- 
rinėjimais. Šie sapnai aiškinami remiantis mitologija, pasa- 
komis, religijos šaltiniais. Pastaroji tendencija ypač ryški kai 
kurių analitinės psichologijos atstovų darbuose. Sapnų tipų 
aprašymus aptinkame ir J. Hallo, ir L. von Franz, ir J. Hil- 
Imano knygose (J. Hall, 1970; J. Hillman, 1979; Boa Fraser, 
1994). Be anksčiau minėtų sapnų tipų, jie mini ir kitus sapno 
motyvus, kuriuos apibūdina kaip tipiškus. Tai mirties tema — 
gali būti artimųjų mirtis, gali būti sapnuojama ir savo mirtis 
(J. Hall, 1970; J. Hillman, 1979). Tai liga ir susirgimas sapne 
(J. Hillman, 1979). Vandens, ledo ir ugnies tema (J. Hillman, 
1979). Taip pat šviesos sapnai (J. Hall, 1970; J. Hillman, 1979). 

Šias tendencijas mini analitikai praktikai, kurie kelia hipo: 
tezę apie tipiškus sapnus remdamiesi savo praktikos su klien- 
tais apibendrinimu. Galima abejoti, ar psichoterapiniai pa- 
cientai yra ta populiacija, kuri atspindi daugumos psichikos 
tendencijas. Tačiau šios tipiškos sapnų tendencijos minimos 
ir kitų autorių moksliniuose tyrinėjimuose, kur išvados grin- 
džiamos statistine analize. 

C. Hallas kartu su Norby'u ir bendraautoriais 1950- 1960 
metais ištyrė apie 50 000 sapnų. Jų tiriamieji buvo įvairių vi- 
suomenės grupių atstovai. Išvadas minėti autoriai pagrindė 
remdamiesi statistiniais metodais. Šių tyrimų rezultatai pa- 
rodė, kad neatsižvelgiant į Žmogaus individualias savybes ir 
individualią patirtį esama tipiškų sapnų. Pastaruoju metu 
šie autoriai atliko ir daugiau tyrimų, kuriais bandė nustatyti 
tipiškas sapnų tendencijas (pagal A. Stevens, 1995, p. 73). 

Šie autoriai ištyrė 250 studentų Kentukyje (JAV) ir 223 stu: 
dentus Tokijyje. Iš viso išanalizavo 7000 sapnų ir aptiko, kad 
abiem grupėms būdingos tokios sapnų temos: agresija ir gro- 
buoniški gyvūnai, skridimas, kritimas, persekiojimas, gam- 
tovaizdžiai, nesėkmės, seksualumas, vestuvės, vaikų gimdy- 
mas, egzaminai, kelionės, buvimas vandeny, ugnies maty- 
mas. 

Šie autoriai nesistengia aiškinti tipiškų sapnų. Jų gausių 
tyrimų tikslas — nustatyti patį faktą, ar yra tipiškų sapnų. 
Tyrimų rezultatai rodo, kad taip. Išvados tik dar kartą pa- 
tvirtina hipotezę apie kolektyvinę pasąmonę ir bendras ar- 
chetipines tendencijas. 


Tipiškus sapnus nurodo ir kiti autoriai. Pavyzdžiui, E. Gut- 
heil nurodo tokius tipiškus sapnus: kritimo, skridimo, eg- 
zaminų, dantų kritimo, vėlavimo, pasirodymo, netinkamo 
elgesio (E. Gutheil, 1951). Wardas nurodo 17 kategorijų ti- 
piškų sapnų, kuriuos aiškina froidistiškai (pagal J. Hall, 
1970). 

Matyti, kad visuose autorių nurodomuose tipiškuose sap- 
nuose ne tik yra tam tikras simbolis, bet ir atsispindi tam 
tikra sapnuotojo patirtis. Tipiški sapnai atspindi tam tikrą 
procesą, kuriame sapno Ego kaip nors dalyvauja. Tad kalbė- 
dami apie tipiškus sapnus, kalbame ir apie tam tikrą tipišką 
patirtį. 

Kituose skyreliuose, analizuodama kai kuriuos tipiškus sap- 
nus, bandysiu atskleisti įvairius sapno lygmenis, kuriuos ak- 
centuoja tyrinėtojai. Siekdama atskleisti tipiškų sapnų reikš- 
mę konkrečiam Žmogui, analizuosiu savo klinikinę praktiką 
bei konkrečius pacientų sapnus. 


KELIONĖS SAPNAI 


Kelionės motyvą sapnuose galime įvardyti kaip tipišką, nes, 
kaip rodo praktika, daugelis Žmonių yra sapnavę vienokią 
ar kitokią kelionę. Kelionės gali būti ir gana realistiškos į jau 
žinomus kraštus, bet gali būti ir fantastinės, kupinos nere- 
gėtų vaizdų, stebuklingų susitikimų, pasakiškų tiek savęs, 
tiek pasaulio atradimų. Kelionėse neišvengiamai iškyla kliū- 
čių ir išbandymų, kurie kartais nukelia į vaikystės pasaulį, 
kartais būna tiesiogiai susiję su dabarties gyvenimu, o kar- 
tais iš viso nesuprantami, netikėti, paslaptingi. Kartais pasi- 
seka tuos išbandymus įveikti ir pasiekti kelionės tikslą, o kar- 
tais įstringame susidūrę su neįveikiama kliūtimi, kartais vėl 
grįžtame ten, kur pradėjome. 

Fenomenologiškai žiūrint, kelionė — tai gyvenimas kitu in- 
tensyvumu, turint naujų potyrių, atsisakant tradicinių įpro- 
čių ir ritualų. Kelionės išgyvenimą gali lydėti ir stipresnis 
nei įprastai pasitikėjimo likimu jausmas ir nuostabos momen- 
tai, taip pat baimės ar nerimo epizodai. Tai būties momen- 
tas, kurį sunku ne tik prognozuoti, bet ir kontroliuoti. 

Pagal C. G. Jungą keliavimas yra aspiracijų vaizdinys, tai 

siekimas ir ilgesys to, kas nepasiekiama. Viena iš jo hipote- 
zių aiškinant šį motyvą - atsiskyrimo nuo Motinos archeti- 
po procesas. Motinos archetipas, kaip žinome, integruoja du 
polius: gyvybės suteikimas, auginimas, globojimas ir rūpini- 
masi ja — tai tam tikro kūrybinio prado išraiška. Kitas šio 
archetipo polius susijęs su destrukcinėmis tendencijomis, 
Per ilgai užsitęsusi globa virsta auginimą stabdančiu ar net 
mirtį artinančiu veiksniu. Todėl mitologijoje kalbama ne tik 
apie gyvybę suteikiančią ir gyvenimą palaikančią Motiną, bet 
ir savo vaikus ryjančią baisią Motiną. Konkrečiame gyveni 
me tai reikštų, kad per didelė priklausomybė nuo motinos 
suaugusį žmogų galiausiai veikia žlugdomai. Svarbu išgy- 
venti pozityvųjį Motinos archetipo aspektą, bet taip pat svar. 
bu ir laiku nuo jo atsiskirti. Atsiskyrimo procesas — tai kon- 
frontacija su priklausomybe, tai savojo Aš radimas, tai taps 
mas savarankišku ir nepriklausomu. Kelionės simbolika kaip 
tik ir siejasi su savo galių ieškojimu ir pasaulio atradimu. Tai 
savarankiškas buvimas kelyje, ieškojimas savo galių, susidi- 
rimas su pavojais ir savo tikslo pasiekimas. 

Kaip žinoma, šis procesas nebūtinai turi reikšti išėjimą iš 
namų ir atsiskyrimą nuo konkrečios motinos. Jungistai šį pro- 
cesą aiškina plačiau - t. y. kaip atsiskyrimą nuo kokios nors 
priklausomybės. Žmogus gali būti labai prisirišęs prie dar. 
bo, kuris jį maitina, bet peržengus tam tikrą ribą tas darbas 
gali pradėti veikti destruktyviai. Žmogus gali būti prisirišęs 
prie tam tikros idėjos, kuri jį augina ir įkvepia, bet kuri ga- 
liausiai jį gali praryti, jei Žmogus jai atsiduoda prarasdamas 
save. Taigi kelionė sapne - tai galbūt per didelio prisirišimo 
ir atsiskyrimo poreikio ženklas. 


Sapnuoju vokiečių okupacijos metus. Vokiečių kariai įsiveržia į 
namus, tyčiojasi, kankina žmones. Esu su artimais žmonėmis 
Jie ne šeimos nariai, šiaip artimi. Žada būti eilinis įsiveržimas ir 
aš pagalvoju, kad reikia ką nors daryti. Sutinku kažkokį senelį ir 

sakau jam: „Bėgam . Pasileidžiu bėgti, prilekiu kūdrą, ji kažko- 
kia purvina, pilna išmatų. Plaukiam. Aš žiaugčioju. Pasimato 
mūsiškiai, partizanai. Jie mus priima. Veda nusiprausti. Viskas 
atvira, kažkaip nejauku. Prie manęs prieina mergina, nuoga, ir 
to nuogumo visai nesigėdija. Dedasi papuošalus, maunasi rytie- 
tiškus žiedus. Demonstruoja žiedą — jame akmuo, kuris neša lai- 
mę ir keičia spalvą (R., moteris, 23 metų, 1998). 


Šis sapnas savo struktūra tarsi ir neatrodo ilga kelionė, bet 
pažiūrėję atidžiau pamatysime daug svarbių momentų. Sap- 
nuose apie keliones raiškos priemonės priklauso nuo indivi- 
dualios patirties, todėl sapno interpretacija irgi turėtų būti 
pakankamai lanksti ir susijusi su sapnuotojo gyvenimu. 

Šio sapno pradžioje akivaizdus prievartos ir gyvenimo grės- 
mės motyvas. Tie namai, kuriuose gyvena sapnuotoja, dėl 
tam tikrų priežasčių, kurios nurodomos kaip išoriniai agre- 
soriai, tapo pavojingi gyventi. 

Aiškinantis asmenines šios sapno dalies prasmes, išryškė- 
jo sudėtingi santykiai tėvų šeimoje, kurie tam tikra prasme 
jau buvo grėsmingi sapnuotojos augimui, brandai, o kartu 
ir psichikos sveikatai. 

Tolesnė sapno dalis — bėgimas, kuriam vadovauja senas 
žmogus, ir plaukimas per purviną kūdrą. Aiškinantis šią da- 
lį, būtų galima kelti hipotezes apie nemalonius išbandymus, 
apie panirimą į tai, kas jau išmesta, kas šleikštu iki vėmimo ir 
kur galima nuskęsti. Būtų galima kelti hipotezes, kad atsi- 
skyrimo procesas yra pakankamai sudėtingas, su nemalo- 
niomis emocijomis, netgi tam tikromis fiziologinėmis reak- 
cijomis ir reikalaujantis daug pastangų. Kita vertus, sapne 
yra senas žmogus, kuris tam tikru momentu virsta savotiš- 
ku vedliu ir mokytoju, kuris Žino, kaip įveikti šiuos išbandy- 
mus. Ši figūra labai svarbi, nes liudija sapnuotojos psichikos 
parengtį iškęsti išbandymus. 

Kita sapno dalis — partizanai, persikėlimas į kitą krantą ir 

švarinimosi procedūros. Išsigelbėjimo tema, perėjimas į kitą 
gyvenimo erdvę buvo įvardyti kaip savotiškos iniciacijos po- 
žymiai. Sapno pabaiga, nuogos merginos su brangenybėmis 
pasirodymas, yra tarsi laiminga kelionės pabaiga. 

Nuoga mergina — kaip naujo žmogaus užgimimas, savo 
naujo identiteto radimas. Brangenybės, žiedai ir dėl savo ver- 
tingumo, ir dėl amžinumo neretai interpretuojami kaip 5a- 
vasties raiškos simboliai. 

Apibendrinant sapną galima vertinti kaip tam tikrą inicia- 
cijos procesą, kupiną išbandymų ir mirtinų pavojų. Sapnas 
baigiasi gerai ir prognostiškai tarsi rodytų galimybę, kad at- 
siskyrimo procesas, nepaisant visų sunkumų, veda į nauiją 
gyvenimo kokybę. Ar sapnuotoja pasinaudos šia galimybe, 
priklauso ir nuo jos sąmoningumo. 


Kita hipotezė apie kelionės sapnus — tai, kad šie sapnai at- 
spindi gyvenimo kaitą. Kelionės sapnai tam tikra prasme sut- 
leruoja sapnuotojui gyvenimą priimti kaip procesą, kuria- 
me gali būti kliūčių, gali būti nesėkmių ir praradimų, bet jie 
nėra amžini. Autoriai nurodo, kad gebėjimas orientuotis į 
procesą yra svarbus asmenybės brandumo požymis. 

Kelionė taip pat gali simbolizuoti gyvenimo kelią ir dvasi- 
nių tikslų ieškojimą. Šis aspektas ypač svarbus antroje gyve: 
nimo pusėje, kai iškyla egzistenciniai klausimai ir tampa ak- 
tualus dvasinis savęs realizavimas. 

Grįžtant prie kelionės simbolikos, mitologijoje, pasakose 
gana dažnos herojaus kelionės. Odisėjo, Heraklio, argonau- 
tų, Tesėjo kelionės - tai tik nedidelė dalis graikų mitologijoje 
aprašomų kelionių. Šios kelionės - tai išbandymas ir charak- 
terio grūdinimas. Tai perėjimas iš tamsos į šviesą, nuo mir- 
ties į nemirtingumą. Herojaus kelionės simbolizuoja gyveni- 
mo upės perplaukimą, sunkumų įveikimą ir tobulumo sie- 
kimą. 

„Daugelyje tautų Žinomas įvaizdis — kelionė, į kurią po 

mirties išvyksta mirusieji. Apie tai smulkiai pasakojama egip- 
tiečių ir tibetiečių Mirusiųjų knygose. Sielos kelionėse svar- 
bu sielos apsivalymas ir tolesnis vystymasis. Budizme kelio- 
nė lyginama su gimimu, dvasinės inkarnacijos seka iki pani- 
rimo į nirvaną. Psichoanalitiniu požiūriu kelionė gali būti 
suvokiama kaip simboliška svajonė ir permainų noras“ 
(U. Becker, 1995, p. 113). 

Analitinėje psichologijoje herojaus kelionės tiesiogiai sie- 
jamos su Ego brendimu, su asmenybinio centro, adekvataus 
ryšio tarp Ego ir Savasties radimu. 

Bendriausia prasme kelionės sapnai gali būti aiškinami kaip 
asmenybės transformacijos simbolis. Šie sapnai gali liudyti 
kai kuriuos šio proceso aspektus, reikšti asmens poreikį keistis, 
gali parodyti kelius ir numanomus pavojus. 


SKRIDIMO SAPNAI 


Skridimo sapnai - tai irgi kelionė, tačiau šio keliavimo išgy- 
venimas gana specifiškas. Skridimas - tai nežmogiškų galių 
įgijimas, buvimas aukštai, kur nėra Žemės ir nėra pagrindo. 
Skridimas gali būti siejamas su paukščiais, jų galia skristi, 
migruoti. Literatūros šaltiniuose, kalbant apie skridimą, nu- 
rodoma pavydo paukščiams tema ir dangaus laisvės ilgesys. 

Skridimas taip pat gali būti siejamas su augimo transcen- 
dencija, su harmonijos ilgesiu. Toussenel rašo, „mes pavy- 
dime paukščiams jų gero likimo...nes mes instinktyviai Ži- 
nome, kad visiškos palaimos būsenos mūsų kūnai džiaugsis 
galėjimu skristi ir sukti ratus, kaip kad paukščiai tai daro 
danguje“ (pagal J. E. Cirlot, 1996, p. 109). 

Skridimo simbolizmas susideda iš įvairių elementų, kurių 
pagrindiniai kyla iš malonių pojūčių, dėl galėjimo judėti ore, 
ir tai kur kas subtiliau nei Žemė ar vanduo. Kita vertus, skri- 
dimas yra tiesiogiai susijęs su simbolizmu ne tik galvojant 

apie moralines vertybes, bet taip pat ir apie buvimo viršuje 
poziciją (superiority). Pozicija viršuje reiškia galimybę pa- 
žvelgti iš aukštai, iš toliau. 

„Nuostabu ir didinga yra skristi. Vienintelis dalykas, kurį 
jūs turite atsiminti skrisdamas, - kad jūs skrendate. Nes jei 
pamiršite, imsite kristi žemyn“ (J. E. Cirlot, 1996, p. 109). 
Sagose gebėjimas skristi arba keliauti su vėju simbolizuoja 
dvasinį atsipalaidavimą ir visur buvimą (J. C. Cooper, 1998, 
p. 69). 

Skridimas - tai transcendencija, tai dvasios išsilaisvinimas 
iš materijos, tai dvasinis išsilaisvinimas iš mirties, perėjimas 
iš vienos ontologinės erdvės į kitą, perėjimas nuo sąlygotu- 
mo į nesąlygotumą. Sapne skristi — tai tuo momentu suvok- 
ti, ką reiškia transcendentinė būsena. 

Pateiksiu sapno pavyzdį iš savo psichoterapijos prakti- 
kos. 


Mes turėjome rasti naują vietą mokyklai. Nežinau, su kuo bu- 
vau. Mes skridome. Net ne lėktuvu, o turbūt savais sparnais. 
Viskas labai gerai matėsi. Buvo vasaros naktis. Tamsu. Po mu- 
mis plytėjo miestas, matėsi gražūs miesto žiburiai, tiltai, upė. 
Mes skridome pro tuos tiltus, mes matėme mažytes saleles toje 
upėje. Buvo labai gražu. Tyliai praskridome kažkokį apšviestą 
pastatą, kuris tarsi neturėjo stogo, nes matėsi, kas yra jo viduje. 
Ten buvo šviesu ir jauku. Pagalvojau, kad čia gera vieta mokyti. 
Paklausiau savo bendrakeleivio: „Kaip tu manai, ar tai gera vie- 
ta“ (M., moteris, 55 metų, 1998). 


Sapnuotoja sakė, kad sapnas jai padarė labai stiprų įspūdį. 
Kalbantis apie gyvenimo situaciją, kai buvo susapnuotas šis 
sapnas, sukilo daug gana sunkių jausmų, susijusių su sveika- 
ta (sapnuotoja jau vyresnio amžiaus), skausmingi prisimini- 
mai apie netektis. Tačiau tai buvo pasakojama be pykčio, vei- 
kiau su liūdesiu ar humoru. Aiškinantis minėtą sapną, išryškėjo 

pagrindinė jo žinia - įvardyti gyvenimo grožį: „Kad ir kokie 
būtų sunkūs išgyvenimai - vis dėlto gyvenimas gražus“. 


Skridimo sapnai taip pat gali perspėti asmenį, kad jis būtų 
atsargus aukštose vietose tiek realybėje, tiek simboliškai. Mi- 
tologijoje šį pavojų mini Ikaro mitas. Ikaras turėjo sparnus, 
džiaugėsi skrydžiu, bet pakilo per aukštai ir per arti saulės. 
Saulė ištirpdė sparnus ir Ikaras Žuvo. 

L. von Franz knygoje apie sapnus pateikia pavyzdį stiuar- 
desės, sapnuojančios, kad skrenda. Šį pasikartojantį sapną 
L. von Franz interpretuoja kaip nerealistišką, atitrūkusį nuo 
žemės, paviršutinišką požiūrį. Tokia pozicija gali būti labai 
maloni, bet galiausiai vedanti prie krizių. Tokie žmonės ben- 
draudami flirtuoja ir yra žaismingi, tačiau nesugeba užmegzti 
tvirtesnių ryšių (Boa Fraser, 1994, p. 266). 

Dėl skridimo sapnų L. von Franz kelia ir kitų hipotezių. Ji 
teigia, kad tokie sapnai gali reikšti per didelį energijos kon- 
centravimą į racionalumą ir plaukiojimą padebesiais, atitrū- 
kimą nuo žemės ir nuo savo kūno. O tai irgi yra tam tikra 
asmenybės vienpusiškumo išraiška. 

Literatūros šaltiniuose skridimas siejamas su kritimu. Pa- 
kilimo ir kritimo motyvą iliustruoja jau minėtas Ikaro mitas. 
Autoriai, aiškindami skridimo sapno simboliką, visada per- 
spėja apie nuopuolio grėsmę. 

Taigi bendriausia prasme skridimas siejamas su erdve ir 
šviesa, psichologiškai tai minties ir vaizduotės simbolis, ta- 
čiau taip pat tai gali būti perspėjimas apie per didelį atotrūkį 
nuo žemės ir galimą kritimo pavojų. 


KRITIMO SAPNAI 


Kritimas sapne dažnai išgyvenamas kaip visiškas padėties 
kontrolės praradimas, dingsta bet koks pagrindas ir stabilu- 

mas. Kritimas dažnai išgyvenamas su siaubu, su mirtinos 
grėsmės nuojauta. Dažnai pabundama iš siaubo ir net paste- 
bima tam tikra fiziologinė reakcija — širdies plakimas, vadi- 
namasis šaltas prakaitas ir stiprus nerimas. 

Aiškinantis šio motyvo simbolinę prasmę, kritimo tema 
suprantama ne tik kaip fizinis veiksmas, bet ir kaip psichinis 
nuopuolis. Įvairūs šaltiniai, analizuodami archetipines kriti- 
mo motyvo prielaidas, jo simboliką sieja su nuopuolio tema, 
su išvarymo iš Rojaus motyvu mitologijoje. 

Buvimas Rojuje aprašomas kaip dieviškas buvimas. Tai vie- 
novė su pasauliu, harmonija su gamta ir su savimi, kuri pa- 
tiriama kaip visiška palaima. Išvarymas į žemę reiškia gyve- 
nimą, kupiną kančių ir nepriteklių, reiškia skausmą ir mirtį. 
Tam tikra prasme išvarymas iš Rojaus - tai dieviškos būties 
pasikeitimas žmogiškąja. Nuopuolio tema - tai nuodėmės, 
gėdos ir kaltės tema. 

Psichologiškai kritimo sapnai aiškinami įvairiai. 

Remiantis egzistenciniu požiūriu, kritimo sapnas gali būti 
suprantamas kaip impulsas viską mesti, vengti pastangų ir 
atsakomybės. Klasikinės psichoanalizės požiūriu šis sapnas 
gali būti aiškinamas kaip impulsas grįžti į ankstesnes vysty- 
mosi stadijas. Tai primityvesnis elgesys ir infantilesnis pa- 
saulio ir savęs aiškinimas. Anot adleristų, kritimas sapne at- 
spindi baimę prarasti prestižą (E. Briedienė, 2000, p. 32). 

Pagal analitinės psichologijos koncepcijas, kritimas aiški- 
namas kaip priešiškumas Savasties archetipui arba kaip Ego 
pažadinimas iš susiliejimo su pasąmone būsenos. Tai gali būti 
poreikis arba būtinybė vėl atsidurti ant žemės. 

Kai kurie autoriai šiuos sapnus aiškina gana konkrečiai, 
kritimą sapne sieja su kontrolės praradimu. Šis motyvas gali 
kilti iš įkyraus noro kontroliuoti įvykius ir kitus žmones 
(A. Stevens, 1995). Toks sapnas gali būti per didelio poreikio 
kontroliuoti kompensacija. Sapnas gali padėti išugdyti pa- 
prastesnį požiūrį save, į kitus, į šeimą, į darbą. 

Kartais kritimo sapnas gali būti susijęs su išoriniu pasau- 
liu ir su jo įvykiais, kaip numatomų praradimų ar psicholo- 
ginių nuopuolių išraiška. Simbolių žodynuose nurodoma, 
kad „žmogaus kritimas, arba nuopuolis, siejamas su Žmo- 
gaus įsitraukimu į materialų ir individualų pasaulį, vadina- 
si, žmogus pamiršo savo dieviškąją prigimtį, jis prarado Ro- 
jų (J. C. Cooper, 1978, p. 64). 

Visos minėtos hipotezės kritimo sapnus vertina gana mo- 
ralistiškai ir nepalankiai. Tuo tarpu senosiose kultūrose to- 
kių sapnų aiškinimas nėra toks vienareikšmiškas. K. Stiuar- 
tas, aprašydamas pirmykščių kultūrų sapnus ir jų aiškini- 
mą, pažymėjo, kad kritimo sapnas gali būti suprantamas kaip 
kvietimas keistis, išgyventi kitokį patyrimą. Aiškinant tokį 
sapną, prašoma susapnuoti dar vieną arba pasitelkti vaiz- 
duotę ir pasižiūrėti, kur nukrista. Pateiksime K. Stiuarto ap- 
rašytą pavyzdį, kaip aiškina kritimo sapnus Senoi gentis. 

Vienas iš dažniausiai pasitaikančių sapnų - kritimo sap- 
nas yra susijęs su nerimo ir siaubo išgyvenimu. Kai genties 
vaikas papasakoja tokį sapną, suaugusieji gana entuziastin- 
gai reaguoja: „Tai —- puikus sapnas, vienas iš geriausių, kokį 
žmogus gali susapnuoti. Kur tu kritai ir ką radai? Suaugu- 
sieji panašiai komentuoja ir vaikų lipimo, skridimo sapnus. 
Vaikas, kaip ir mūsų visuomenėje, atsako, kad tai nėra taip 
nuostabu ir kad jis išsigandęs pabudo ir nesuspėjo pamaty- 
ti, kur nukrito. „Tai klaida, - atsako suaugusieji. - Visa, ką 
tu darai sapne, turi tikslą, kurio tu nesupranti. Tu turi atsi- 
palaiduoti ir džiaugtis, kad skrendi ar krenti. Kritimas yra 
greičiausias kelias pasiekti dvasių pasaulio galias, kurios at- 
siveria tavo sapne. Kitą kartą, kai sapnuosi, kad krenti, prisi- 
mink, ką sakiau. Kai taip darysi, pajusi, kad keliauji prie ga- 
lios šaltinio, kuris ir lėmė, kad kristum. Kritimo dvasios myli 
tave ir kviečia tave į savo žemę. Tau reikia atsipalaiduoti ir 
išlikti budriam, kai jos priartės. Tau gali būti baugu, bet ne- 
sitrauk. Galbūt atrodys, kad miršti, tačiau tuo metu tu peri- 

mi jėgas iš kito pasaulio, savo dvasinę galią, kuri buvo nuo 
tavęs nusisukus, o dabar nori, kad tu vėl ją turėtum. 

Nuostabiausia tai, kad taikant visus šiuos būdus: gyrimą, 
kritiką, įtaigą ar patarimus, sapnai tikrai iš kritimo baimės 
pasikeičia į skridimo džiaugsmą. Tai atsitinka kiekvienam Se- 
noi gentyje. Tariamos piktosios dvasios tampa gerosiomis. 

Senoi gentyje mokoma, kad sapnuotojas arba sapno „aš 
turi būti aktyvus pavojaus akivaizdoje, turi pats atakuoti ar- 
ba šauktis į pagalbą kitus draugus. Net bloguose sapnuose 
tikri draugai niekada nepuls ir visada padės. Jeigu sapne ko- 
kia nors figūra yra priešiška ar nepadeda, tai ji tik dėvi drau- 
go kaukę, o iš tikro tokia nėra. Jeigu sapnuotojas puola ir 
užmuša priešiškai nusiteikusįjį, tai vėliau jis iškils kaip tar- 
nas. Sapno figūra tol yra priešiška ir bloga, kol mes jos bijo- 
me, kol bijome su ja susitikti ir susiremti, jei reikia. 

Šiame darbe akcentuojamas Ego aktyvumas. Tam tikrose 
kultūrose vienas iš sapno aiškinimo aspektų yra sapno Ego 
lavinimas veikti sapno eigą. Šis patyrimas aprašomas ir gana 
žinomo autoriaus Kastanedos darbuose. Jo žodžiais tariant, 
aktyvumas sapne ir gebėjimas veikti sapno eigą yra vienas iš 
asmeninės galios požymių. 

Kaip matyti, šis darbas iš dalies pagrįstas įtaiga, iš dalies 
sapno Ego lavinimu. Kritimo motyvas vertinamas ne mora- 
linėmis kategorijomis, o kaip tam tikro proceso dalis. Paki- 
lus per aukštai, galima kristi, bet, nukritus ir esant Žemai, 
vėl galima pakilti ar prisikelti. 


MIRTIES SAPNAI 


Mirtis sapnuojama gana dažnai. Žmogus gali sapnuoti arti- 
mųjų mirtį, gali matyti save mirusį, sapne gali susitikti su 
jau seniai išėjusiais Anapilin. Ir viena, ir kita yra mūsų įsi- 
vaizduojamo Mirties pasaulio atšvaitai. 


Sapnų tipai 185 


Kaip rodo praktika, žmonės šiuos sapnus paprastai prisi- 
mena labai ryškiai ir vertina juos kaip reikšmingus gyveni- 
mo įvykius. Mirties sapnai - tai prisilietimas prie paslapties, 
tai galios ir nežinomos būtinybės išgyvenimas. Paprastai apie 
šiuos sapnus kalbama pagarbiai, su tam tikra baime ar neri- 
mu. Paskaitose apie sapnus iš auditorijos beveik visada nu- 
skamba klausimas, o ką reiškia sapnai apie mirtį. Aiškinant 
tokį sapną, nėra vieno atsakymo ir galimos įvairios hipote- 
zės apie sapno reikšmę. 

Mirtis - tai nematoma gyvenimo dalis, tačiau, anot litera- 
tūros šaltinių, ji visa žino, nes visus mato. Kultūros šaltiniuose 
mirties dievybė dažniausiai vaizduojama kaip skeletas su dal- 
giu, giltinė ir t. t. Senosiose kultūrose mirties pasaulis sieja- 
mas su požemiu, todėl mirtį simbolizuoja ir kai kurie šio pa- 
saulio gyventojai — žaltys, skorpionas. Vėlesnių kultūrų mi- 
tologijoje mirtis siejama su Žmogiškomis figūromis, pavyz- 
džiui, mirties dievas Tanatas arba sena moteris. Beje, anali- 
zuojant senų Žmonių sapnus Lietuvoje, mirtis gana dažnai 
siejama su didele juoda moterimi, kurios apsilankymas sap- 
nuose gali būti lemtingas. Indijoje mirtį simbolizuoja šokėja, 
kartais graži jauna mergina. Šiva yra šokio ir mirties Dievas. 
Su mirtimi siejama ir pragaro simbolika, ir palydovai, sau- 
gantys mirties pasaulį. 

Dvasiniuose mokymuose tikima, kad mirtis — tai dvasinio 
atgimimo sąlyga. Iniciacijose mirties tamsa patiriama kaip 
būtina sąlyga užgimti naujam Žmogui. Daugelyje kultūrų 
mirtis traktuojama kaip prisikėlimo sąlyga, vieno būties mo- 
duso pasikeitimas kitu. 

Gamtos pasaulyje mirtis yra tam tikros gyvybės formos 
pabaiga, kartu ir gamtos atsinaujinimo, gyvenimo šaltinis. Tai 
ne tik dvasinis atgimimas, bet ir materijos atsinaujinimo sąly- 
ga. Jei gamta neapmirtų Žiemą, ji negalėtų vėl prisikelti pava- 
sarį. Mirtis įgalina gyvenimo kaitą, nubrėžia jo ribas ir taip 
paradoksaliai kuria gyvenimą kaip nepakartojamą visumą. 

Psichologijos teorijose mirties sapnai įvairiai aiškinami. Pa- 
gal S. Freudą artimo mirtis sapnuose, tai neišspręsto Edipo 
komplekso išraiška. Kitais žodžiais tariant, mirties sapnavi- 
mas — tai mirties troškimas, tai paslėpta agresija, pasireiš 
kianti per sapną. Knygoje „Sapnų aiškinimas S. Freudas pa- 
teikia pavyzdžių, kur mirties sapnus aiškina kaip paslėptų 
norų įgyvendinimą. Pavyzdžiui, moteris sapnuoja artimo as- 
mens mirtį, nes pasąmoningai žino, kad per laidotuves galės 
susitikti mylimą žmogų. Šiuo atveju sapną apie mirtį lemia 
nuslopintas seksualinis troškimas (S. Freud, 1953). Apskritai 
S. Freudas į mirties faktą sapne žiūri gana vienareikšmiškai, 
aiškina jį arba kaip paslėptos agresijos, arba kaip slopinamų 
seksualinių instinktų išraišką. 

C. G. Jungas, analizuodamas mirties sapnus, nurodo įvai- 
resnes tokių sapnų reikšmes. Sapnai, kuriuose asmuo regį 
artimojo mirtį, gali būti įspėjamieji ir pasirodyti prieš tikrą 
to Žmogaus mirtį. Raštuose C. G. Jungas cituoja pavyzdžius, 
kaip sapnai tarsi nujautė artimo Žmogaus ar net numatė pa- 
ties sapnuotojo mirtį. Tokie sapnai gali būti susiję su Žinoji 
mu, kad kitas žmogus nepagydomai serga. Arba galima su- 
sapnuoti ir be jokio sąmoningo žinojimo, daugiau pasąmo- 
ningai nujausti. 

- Beje, ši nuostata gana dažna populiariojoje psichologijoje 
ir ypač senų Žmonių sapnuose. Kartu su Vilniaus universi- 
teto studentais tyrinėjome surinktų senų Žmonių sapnus. 
Viena iš dominuojančių sapnų tendencijų — tai ženklai apie 
artimo Žmogaus mirtį arba savo pačių mirties nuojautos. Aiš- 
kinantis sapnus, žiūrima, ar gyvenimas iš tikro patvirtino 
sapnuotas nuojautas, ar ateitį numatantys ženklai buvo tei- 
singi. Šis aspektas gali būti nulemtas ir amžiaus, taip pat ir 
to, kad šie sapnai paprastai yra gerai įsimenami. 

Mirties sapnai yra svarbi gedėjimo proceso dalis. Šiuolai- 
kinė autorė V. Kast, knygoje „Gedėjimo metas“ analizuoda- 
ma analitinę praktiką ir aprašydama gedėjimo fenomenolo- 

giją, teigia, jog praradus artimą Žmogų reikia laiko, kad psi- 
chologiškai būtų susitaikyta su šiuo praradimu. Kai iš šio 
gyvenimo pasitraukia kas nors mums labai artimas, tada ir 
mumyse pačiuose kažkas numiršta. Tam tikra mūsų dalis 
tarsi nutyla ir kai tapatinamės su šia dalimi, mes lyg ir ap- 
mirštame. Galima vadinti šią savęs dalį savotiška subasme- 
nybe, kuri tam tikromis gyvenimo situacijomis būtų svar- 
biausia. Kai ji išeina, reikia gyventi be jos (V. Kast, 1988). 

Gedėjimo laikas, kaip ir kitos krizės, turi skirtingas fazes, 
kurias Žmogus nevienodai išgyvena. Pirmiausia jis kurį laiką 
emociškai negali susitaikyti su mirties faktu. Šis jausmas gali 
atsispindėti sapnuose, kuriuose Žmogus sapnuoja savo arti- 
mąjį dar gyvą arba prisikeliantį iš karsto, iš kapo duobės ir 
vėl gyvenantį. 

Po šios ignoravimo fazės gali sekti jausmų sumaišties, pyk- 
čio ir gilaus liūdesio jausmai. Juos išgyvenęs, Žmogus tarsi 
susitaiko su mirties faktu ir mokosi gyventi kitaip. Visas šias 
fazes lydi ir tam tikri sapnai, susiję su mirusiuoju. Gali būti 
iš naujo sapnuojamos laidotuvės, gali kartotis mirimo pro- 
cesas arba jau minėtas prisikėlimo motyvas, arba tai, kad mi- 
rusysis yra dar gyvas. Šie sapnai apie mirtį daugiau atspindi 
objektyvią realybę ir yra svarbi psichologinės praradimo in- 
tegracijos dalis. Psichologinis atsisveikinimas užtrunka ilgiau 
ir sapnai padeda šiam procesui. 

Tiek mirties nuojautos ir numatymo, tiek gedėjimo pro- 
ceso sapnai — tai daugiau sapnai, kurie atitinka C. G. Jungo 
nurodomą objektyvųjį lygmenį. Jų reikšmės siejamos su ob- 
jektyviais įvykiais ir išgyvenimais. Tačiau mirties sapnai gali 
atspindėti ir subjektyvųjį lygmenį ir tada tokius sapnus gali- 
ma įvairiai aiškinti. 

Psichologiniame lygmenyje mirties sapnas gali būti supran- 
tamas kaip ryšio nutraukimas ir atsiskyrimo išraiška. Anali- 
tinėje praktikoje neretai nagrinėjami tokie sapnai, kai žmo- 
gus sapnuoja savo tėvo, motinos ar kito reikšmingo asmens, 

prie kurio buvo prisirišęs, mirtį. Tokie sapnai dažniausiai aiš- 
kinami subjektyviu lygmeniu kaip atsilaisvinimas nuo tėvo 
ar motinos komplekso. Tai svarbi asmenybės brandos pako- 
pa. Šiuo atveju sapnuojama artimųjų mirtis neturi nieko ben- 
dra su galima fizine šių Žmonių mirtimi. Toks sapnas - tai 
daugiau vidinio darbo atspindys, o ne sąsajos su išoriniu pa- 
sauliu. Mirtis aiškinama kaip tam tikrų kompleksų aktualu- 
mo praradimas, kaip atsiskyrimo išgyvenimas, o tai yra svarbi 
augimo sąlyga. Tokie sapnai gali pasirodyti prieš didelius 
gyvenimo pokyčius, prieš vedybas ar kelionę, kurie supran- 
tami kaip asmenybės virsmas. 

Mirties sapnai gali būti susiję su Ego vaizdinio ar savęs 
vaizdo kaita. Ypač kai sapnuojame ir matome save mirusį. 
Simbolinė Ego mirtis — būtina transformacijos ir Ego atsi- 
naujinimo sąlyga. 

Apie mirties sapnus daug rašo jau minėtas analitikas J. Hil- 
Imanas. Anot šio autoriaus, šiuolaikinė kultūra ignoruoja 
mirtį, ignoruoja gelmes. Sapnai ateina iš požemio ir iš mir- 
ties pasaulio. Patirti mirtį, nusileisti į požemį — būtina sielos 
kūrimo sąlyga. Požemio patyrimas daro mus kantresnius. 
„Jūsų kantrybė yra jūsų siela“ — šis alchemikų posakis reiš- 
kia, kad siela atrandama priimant kančią, kenčiant ir lau- 
kiant, kol ji praeis. Terapija yra dėmesingas atsidavimas ir 
laukimas... Mirties laukimas metaforine prasme, nes siela 
yra nemirtinga (J. Hillman, 1979). 

Mirties prisilietimas yra esminė sąlyga kisti sąmonei. Šis 
aspektas akcentuojamas iniciacijos procese, kurio struktūra 
yra archetipinė transformacijos proceso išraiška. 

Taigi sunku nurodyti bendriausias mirties sapnų reikšmes, 
nes šie sapnai gali būti susiję su objektyvia realybe, taip pat 
su vidinio pasaulio pokyčiais. Mirtis yra kaip tam tikro buvi- 
mo pabaiga, o kartu ir kaip kitokio buvimo sąlyga. Tačiau ar 
visada sapnai apie mirtį žada kitokį buvimą, lieka paslaptis. 

Nerimo sapnams gali būti priskiriami sapnai, kuriuose žmo- 
gus skuba ir niekaip nespėja arba laiko egzaminus nepasi- 
rengęs, arba yra įkyriai persekiojamas. Sunku aprašyti tokio 
patyrimo fenomeną, nes šių sapnų simbolika gana smarkiai 
skiriasi ir priklauso nuo individualios patirties. Nerimas pats 
savaime kaip emocija yra neapibrėžta būsena. Kai kurios psi- 
chologijos teorijos net teigia, kad nerimas yra tik tam tikra 
perėjimo būsena, kad jį iškentus išsikristalizuoja aiški emo- 
cija - liūdesys, pyktis ar baimė. 

Kitos teorijos, pavyzdžiui, analitinė psichologija, teigia, 
kad nerimas yra pirminė ir savarankiška emocija, kylanti iš 
pasąmonės kaip reakcija į numatomus pokyčius. Nerimas 
gali kilti iš kolektyvinės ir iš asmeninės pasąmonės ir gali 
būti reakcija tiek į kolektyvinius pokyčius, tiek į asmeni- 
nius. 

Nerimas išgyvenamas kaip grėsmė identiškumui - asme- 
niniam, šeimos ar kultūriniam. Šiuolaikinis pasaulis nepa- 
liaujamai keičiasi, todėl yra grėsmingas asmens tapatumo 
jausmui. Tad nenuostabu, kad šiuolaikinis žmogus dažnai 
išgyvena didelį nerimą. 

Nerimo sapnai gali būti susiję su objektyviuoju lygmeniu. 
Jie gali atspindėti išorinio pasaulio grėsmes ir baimes. Šie 
sapnai susiję su baime, kad kažkas gali atsitikti. 

Subjektyviuoju lygmeniu taip pat galimos kelios hipote- 
zės. Anot S. Freudo, nerimo sapnai liudija asmenybės nepa- 
kankamą pusiausvyrą ir Ego silpnumą. Formuojantis sap- 
nams, cenzorius yra nusilpęs, todėl sapnas atspindi vidinius 
konfliktus, kurie reiškiasi nerimu. Kitais žodžiais tariant, ne- 
rimo sapnai liudija, kad asmenybinė gynyba, kurią naudoja 
Ego, yra nepakankamai efektyvi. 

Persekiojimo sapnai gali būti siejami su seksualinių troš- 
kimų slopinimu ir jų įkyriu noru prasimušti į gyvenimą. 

Jungistinės pakraipos autoriai teigia, kad persekiojimo sap- 
nai reiškia arba objektyvią baimę, arba tai, kad kažkas iš pa- 
sąmonės įkyriai nori prasimušti į sąmonę. Savastis siunčia 
ženklus ir nori, kad į tai būtų atkreiptas dėmesys. Pagal šią 
koncepciją nerimo ir persekiojimo sapnai liudija nepakan- 
kamą Ego ir Savasties ryšį. 

Taigi nerimo sapnai gana dažnai susiję su realaus išorinio 
gyvenimo problemomis, bet taip pat gali atspindėti nepa- 
kankamą vidinio pasaulio darną ir kvietimą ką nors keisti. 


TRAUMŲ SAPNAI 


Tai sapnai, atkuriantys traumuojančius įvykius, turėjusius 
didelę įtaką budriam gyvenimui. Nurodoma, kad tokie sap- 
nai būdingi potrauminiam stresui ar karo neurozėms. Trau- 
mos atsikartojimas padeda įveikti skaudų bejėgiškumą ir pa- 
syvumą, patirtus per traumą. Tokie sapnai sapnuojami, kai 
Ego vėl gali patirti save kaip subjektą, o ne kaip pasyvų stre- 
so priėmėją. 

Gavęs traumą Žmogus dėl per didelio fizinio skausmo ar- 
ba dėl psichologinio šoko negali emociškai reaguoti į tai, kas 
vyksta. Tam tikra prasme tuo metu Žmogus reaguoja auto- 
matiškai, tarsi praranda subjektyvumą. Traumos išgyveni- 
mas stumiamas į pasąmonę ir tarsi pamirštamas. Kartais šis 
jausmas taip ignoruojamas, tarsi ne tam Žmogui tai būtų nu- 
tikę. Iškilusi panaši situacija ar panašūs santykiai gali vėl at 
kurti traumos potyrį ir visas su tuo susijusias reakcijas - di 
delį nerimą, baimę, agresiją, net tam tikrą emocinį šaltumą 
ir tarpasmeninių santykių problemas. 

Sapnai padeda prisiminti nuslopintus dalykus. Prisimini- 
mas ir emocinis reagavimas leidžia suvokti nuslopintą patirtį 
ir pajusti vientisesnį save. Subjektyvumo grįžimas yra esminė 
sąlyga, kad žmogus galėtų visapusiškiau bendrauti su kitu 

(E. Whitmont, 1990). Tai yra svarbi „Aš-Tu“ santykių sąlyga. 

C. G. Jungas vadina šiuos sapnus reakcijos sapnais ir tei- 
gia, kad šis motyvas gali iškilti simboline forma ir kad laikas 
didelės galios neturi. Tam tikros traumos sapnuose gali atsi- 
kartoti ir po daugelio metų. 

S. Freudas šiuos sapnus vadina tapatinimosi su agresoriu- 
mi sapnais ir vertina juos kaip Superego raidos pakopą. 

Šiuolaikinėje psichoterapijos praktikoje traumos sapnai 
dažnai gali būti susiję su seksualinės prievartos išgyvenimu. 
Aišku, galimos ir kitos traumos, susijusios su fizinėmis ne- 
laimėmis ar kitais traumuojančiais įvykiais. 

Tipiškas yra ne tiek sapnų turinys, kuris priklauso nuo 
individualios patirties, tipiška yra psichikos galia reaguoti į 
traumą sapnuose ir taip palaikyti natūralią psichikos savire- 
guliaciją ir pusiausvyrą. 


Trumpai aptarėme kai kuriuos tipiškus sapnus. Tipiškų sap- 
nų apie vandenį, ledą, ugnį neminėjome, nes juose daugiau 
atsispindi vienas simbolis, o ne bendras procesas. Apie juos 
užsiminėme, kai kalbėjome apie simbolius. Apie kai kuriuos 
kitus tipiškus sapnus, kurie atspindi pagrindinius gyveni- 
mo įvykius — gimimą, vestuves — dar kalbėsime aptardami 
archetipų raidą ir individuacijos procesą. 


VIISKYRIUS 


SAPNŲ ANALIZĖS METODAI 


+ Sapnų aiškinimo būdai senosiose kultūrose 
Vizijos ieškojimas 
Inkubacijos ritualas 

+ Psichologijos teorijos ir praktikos 
Asociacijos ir sapnų analizė S. Freudo psichoanalizėje 
Asociacija, amplifikacija ir sapno interpretacija C. G. Jun- 
go analitinėje psichologijoje 
Sapno analizės pavyzdys 
Sapno išgyvenimas ir refleksijos geštaltinėje terapijoje 
Asmeninių projekcijų tyrinėjimas grupėje 


Sapnai gali būti reikšminga psichoterapijos priemonė ir pa- 
dėti asmenybei išgyti ir pasikeisti. Tačiau tam, kad tinkamai 
atvertume sapnų galimybes, turime Žinoti būdus, kaip su 
jais elgtis. 

Sapnas yra daugiasluoksnis reiškinys ir todėl jį galima įvai: 
riai aiškinti. Pasak žydų Talmudo, tas pats sapnas gali turėti 
bent dvylika įvairių reikšmių. Psichologijos tekstuose irgi 
pabrėžiama, kad tas pats sapnas gali būti įvairiai aiškina- 
mas ir kad visi aiškinimai dažniausiai yra hipotetinio po- 
būdžio. Išleista net keletas leidinių, kuriuose skirtingi au- 
toriai bando paaiškinti tą patį sapną ir skirtingas šio psi 
chologijos reiškinio interpretacijas (J. L. Fosshage, C. A. Lo- 
ew, 1978). 

Jau minėjome, kad sapno aiškinimas priklauso nuo psi- 
chologijos teorijos. Kitas svarbus dalykas, lemiantis, kaip mes 
suprasime sapną, yra metodai, kurie taikomi aiškinant kon- 
kretų sapną. 

Psichologijos metodai bendriausia prasme apibrėžiami kaip 
tam tikro psichikos reiškinio įvertinimo būdai, pakankamai 
tiksliai jį apibūdinantys, numatantys jo kitimo dėsningumus. 
Autoriai, kurie daugiau domisi praktine psichologija, meto- 
dus apibrėžia gana aptakiai, skiria psichodiagnostikos ir psi- 
chologinio poveikio metodus. Psichodiagnostinio darbo me- 
todai gana aiškūs, aprašytos jų taikymo procedūros, rezul- 
tatų apdorojimo ir analizės tvarka. Subjektyvumo atsiran- 
da tuos rezultatus interpretuojant. Ypač tai pasakytina apie 
klinikinę psichodiagnostiką, kur duomenis bandoma inter- 
pretuoti sujungiant rezultatus, gautus taikant keletą meto- 
dų. 

Taikant konkrečius metodus psichoterapijoje, akcentuo- 
jama ne tik metodas ar jo panaudojimo tikslumas, bet ir 
psichologo bei jo konsultuojamo kliento bendradarbiavi- 
mo svarba. Svarbūs šio bendradarbiavimo dinaminiai as- 
pektai: abiejų dalyvių būsenos ir sąmoningumo kitimas, są- 
veikos pokyčiai ir kita. Metodai, anot C. G. Jungo, F. Perlso 
ir kai kurių kitų autorių, - tai būdai pasitikti kitą Žmogų. 
Todėl jų taikymas priklauso nuo konkrečios situacijos. Gau- 
ti duomenys gali būti interpretuojami psichologo, gali bū- 
ti aptariami kartu su klientu, gali būti apibendrinami sie- 
jant su ankstesniais duomenimis, ieškoma sąsajų ar poky- 
čių. 

Šios bendros taisyklės galioja ir tyrinėjant sapnus. Yra kon- 
kretūs moksliniai metodai, taip pat daugybė psichologijos ir 
psichoterapijos metodų, kuriais tiriami sapnai. Analizuoda- 
mi įvairius šaltinius, papasakosime apie taikomų metodų įvai- 
rovę ir jų galimybes. 

SAPNŲ AIŠKINIMO BŪDAI SENOSIOSE 
KULTŪROSE 


Pirmykštėse kultūrose sapnų aiškinimas buvo daugiau gy- 
dymo, iniciacijos ar kitokios dvasinės praktikos ritualo dalis 
Aprašysime keletą jų. 


Vizijos ieškojimas 


Šiaurės Amerikos indėnų gentyse vienas pagrindinių šama- 
no tapsmo ritualų yra vadinamasis „Vizijos ieškojimas“. Šia- 
me rituale, kaip ir daugelyje kitų, sapnas atlieka itin svarbią 
funkciją. 

Šio ritualo esmė ta, kad šamanas, užmegzdamas ryšį su 
dieviškuoju pasauliu, gauna sau arba visai genčiai, arba tam 
tikram genties nariui svarbią žinią. Ritualas gali būti ir kaip 
brandos įteisinimas (iniciacija į suaugusiųjų pasaulį). Jis gali 
būti atliekamas, kai kas nors suserga arba kai genčiai iškyla 
svarbūs klausimai. 

Kai kuriose gentyse tai dar vadinama „Verksmas dėl vizi- 
jos“ arba „Vizijos šauksmas“. Kadangi šios knygos autorei 
pačiai teko išgyventi tokį ritualą, tai kai kurie psichologiniai 
aspektai bus aprašyti ir kaip patirties apibendrinimas. 

Kad ritualui būtų tinkamai pasirengta atliekamos įvairios 
procedūros. Viena iš tokių pasirengimo procedūrų yra šva- 
rinimasis indėnų pirtyje, kuri taip ir vadinasi „prakaito bu- 
veinė“. Šioje pirtyje prausimasis nėra kasdienis veiksmas, o 
daiktai, kuriais naudojamasi, nėra paprasti daiktai. Ugnis, 
įkaitintas akmuo, pilamas vanduo - visa tai jau nebėra pa- 
prasti objektai, jie tampa tam tikros energijos nešėjais. Todėl 
su viskuo elgiamasi itin pagarbiai, pagarba reiškiama atitin- 
kamais kreipiniais, malda, garsais ar judesiais. 

Rengiantis šiam ritualui, kreipiamas dėmesys į dienos re- 

žimą, maistą, kuris ribojamas, gyvenimo būdas artinamas prie 
askezės. „Vizijos ieškojimas“ reiškia išėjimą iš įprastos vietos 
ir atsiribojimą nuo pasaulietiškojo gyvenimo. Vienatvė, as- 
kezė, malda, koncentracija ir meditacija yra savotiška sąlyga 
atsirasti sakraliai erdvei. Rengiamasi keletą dienų, o kartais 
ir visą savaitę. Ritualas irgi tradiciškai trunka ilgai. Kai ku- 
riose gentyse tęsiasi keturias paras, kai kuriose šešias ir dau- 
giau. Per ritualą šamanas ar jam prilygintas asmuo pasitrau- 
kia į tam tikrą vietą, gyvena izoliuotas, maksimaliai apriboti 
jokasdieniniai gyvenimo įpročiai. Šamanas paprastai badau- 
ja, pageidautina, kad nemiegotų ir kad turėtų kuo mažiau 
ryšių su išoriniu pasauliu. Jis gali tylėti, melstis, šokti, dai- 
nuoti ar kitaip stengtis užmegzti ryšį su alternatyvia realy- 
be. Šio ritualo rezultatas — vizija ar sapnas, per kurį dvasios 
prabyla į žmogų. Vizija šiuo atveju yra sakralios erdvės ap- 
raiška, reiškianti ryšio su dievų pasauliu užmezgimą. 

" Šamanistinėje praktikoje per viziją ar sapną šamaną daž- 
niausiai aplanko gyvūnai, kurie, tikima, yra dievų pasiunti- 
niai. Įvairios gentys tiki, kad pirmas ryšis su dievų pasiunti- 
niais įvyksta per sapną. Tokie reikšmingi sapnai yra vienas 
iš atrankos kriterijų tampant šamanu. Gyvūno pasirodymas 
sapne reiškia naujos galios įgijimą. Taip pat svarbu, koks gy- 
vūnas apsilanko sapne ir ką jis kalba šamanui. Paprastai gy- 
vūno pasirodymas yra individualus dalykas, kartu reiškian- 
tis ir to Žmogaus individualią galią. Taigi sapnas asmeniškai 
yra reikšmingas įvykis ir kartais tų reikšmingų sapnų tenka 
laukti metų metais. 


Anksčiau minėtos rengimosi procedūros - švarinimasis, tam 
tikra askezė, atsiskyrimas nuo išorinio pasaulio - būdingos 
daugeliui ritualų. Įdomu tai, kad šios šamanistinės iniciaci- 
jos sąlygos modifikuotos Egipto kultūroje, senovės Graikijo- 
je, kur buvo įkurtos specialios sapnų šventyklos, mitologijo- 
je esama sapnų dievų. 

Kaip matyti, šios tradicijos jokių specialių metodų, kaip 
aiškinti sapnus, neturėjo. Svarbu ne tiek sapno vertinimas 
ar jo aiškinimas, kiek nusiteikimas įsileisti sapną, jam atsi- 
verti. Atrodo, buvo tikima, kad nuo tinkamo pasirengimo 
priklauso ir sapnas, ir juo siunčiamas pranešimas. 

Panašios tendencijos atsispindi ir ankstyvųjų civilizacijų 
tekstuose. 

Yra išlikę šaltinių, aprašančių įvairius gydymo ar dvasi- 
nės praktikos ritualus, kurie būdavo atliekami senajame Egip- 
te ir senovės Graikijoje. Vienas iš žymiausių ritualų, kuria- 
me sapnas vaidina ypač svarbų vaidmenį, buvo vadinama- 
sis inkubacijos ritualas. 


Inkubacijos ritualas 


Žodis inkubacija turi keletą reikšmių. Inkubuoti reiškia „pro- 
dukuoti mažus paukščiukus, tupint ant jų arba palaikant ši- 
lumą kitomis priemonėmis. Lietuviškai tariant, inkubuo- 
ti — išperėti. Kita šio žodžio reikšmė — „subrandinti kokį nors 
dalyką, kol pasirodys konkretūs matomi ženklai“ (pvz., Ii- 
gos inkubacinis periodas). Dar viena žodyne nurodoma reikš- 
mė - tai perėjimas iš vieno būvio į kitą. Taigi žodis nurodo 
laukimo, subrandinimo svarbą. Visos šios charakteristikos 
svarbios aiškinant sapnus. Aprašomame inkubacijos rituale 
svarbu ne sapno aiškinimas, bet pats sapno sulaukimas. 


Asklepijo laikais buvo pastatyta 300 šventyklų, kuriose vyk- 
davo gydymo taikant sapnus apeigos. Šios šventyklos pa- 
prastai būdavo statomos gražiose vietose tarp kalnų, miškų 
ir arti jūros. , 

Yra išlikę nedaug informacijos apie gydymo procedūras 
ir stebuklus Asklepijo šventyklose. Sergantieji prie jos atei- 
davo su viltimi, kad bus išgydyti. Kaip ir „Vizijos ieškoji- 

mui“, inkubacijos ritualui buvo svarbu tinkamai pasirengti. 
Švarinimasis (apsiplovimas ir apsivalymas) akcentuojamas 
visuose šios procedūros aprašymuose. Buvo tikima, kad prau- 
simasis turi apsivalymo galią ne tik kūnui, bet ir sielai. Švari 
siela suteikia daugiau laisvės bendraujant su Dievu. 

Po švarinimosi procedūros būdavo aukojama dievams. 
Aukos taip pat turėjo simbolinę reikšmę. Tai dievų galios 
pripažinimas ir aktyvus ryšio su jais ieškojimas. Po aukoji- 
mo ligonis būdavo vedamas miegoti į šventyklą (abaton), kur 
kušetė stovėjo prie Oneiro (sapno dievo). Jeigu ligonis nega- 
lėdavo judėti, jį lydėdavo kitas žmogus. Šio ritualo esmė — 
susapnuoti tinkamą sapną. 

Abaton reiškia vietą, į kurią negalima ateiti nekviestam. Ki- 
taip tariant, tie, kuriems buvo leista miegoti šventykloje, tu- 
rėjo būti į ją pakviesti. Galbūt būti pakviestam Dievo ir buvo 
inkubacijos ritualo esmė. 

Žinoma, kad deivė Izidė per sapną kviesdavo ateiti į jos 
misterijas. Ji bausdavo tuos, kurie ateidavo nekviesti. Ligo- 
nis šventykloje turėdavo susapnuoti teisingą sapną. Tai reikš- 
sada reiškė išgijimą. Jis pasirodydavo pats arba jo palydovai: 
moteris, gyvūnai. Jeigu sapno nebūdavo, buvo manoma, kad 
ligonis nepagydomas. „Tik tam galima padėti, kuris yra pa- 
šauktas.“ Kartais šį ritualą kartodavo. Po ritualo viena iš au- 
kų būdavo gaidys, kuris gali būti siejamas su prabudimu. 
Sapno atėjimas į sąmonę buvo vertinamas kaip savaime tu- 
rintis išgijimo efektą (pagal C. A. Meier, 1989). 

Taigi sapnų aiškintojų Asklepijo šventyklose nereikėjo. Kad 
asmuo išgytų, jam tereikėjo susapnuoti tinkamą sapną ir jį 
prisiminti. Rašoma, kad tais laikais buvo ir sapnų aiškintojų, 
tačiau jie dirbdavo ne šventyklose. 

Sapnų užrašymas prasidėdavo nuo „kažkas pasirodė . Tai 
gali būti vertinama, kad pats sapnas yra tam tikras kito pa- 
saulio apsireiškimas, ne tik asmeninis Žmogaus išgyvenimas. 

Sapnas pats savaime buvo gydymo įrankis. Taip pat didžiu- 
lę įtaką turėjo aplinka, dalyvavimas rituale ir rengimasis pro- 
cedūrai. 

Kaip matyti, tiek egiptiečių, tiek senovės graikų aprašyti 
sapnų ritualai yra daug kuo panašūs į anksčiau aprašytus 
šamanų ritualus. Dangaus ir Požemio skyrimas, reprezen- 
tuojamas atitinkamais simboliais, reiškė antgamtinės erdvės 
atsivėrimą. Tam tikros dievybės pasirodymas per sapną ir 
rengimasis ritualui yra gana panašūs. Vėlesnėse kultūrose 
skiriasi dievybės supratimas, labiau apibrėžta sapno simbo- 
lika ir ritualo struktūra. Ankstyvosiose kultūrose, kur sap- 
nas buvo suprantamas kaip būdas pasiekti dvasių pasaulį 
metodai yra daugiau ritualinio pobūdžio. Svarbiausias daly- 
kas šiuose ritualuose yra sapno pasirodymas. Metodais sten- 
giamasi jį prikviesti. 

Askezė, tinkamas maitinimasis, režimas, meditacija, bada- 
vimas, švarinimosi ir valymosi procedūros neabejotinai turi 
įtakos ir psichikai. Anksčiau minėtas procedūras bando tai- 
kyti ir kai kurios šiuolaikinės transpersonalinės psichologi 
jos pakraipos, kurios savo praktikose stengiasi pasiekti vadi- 
namąsias alternatyvias sąmonės būsenas, svarbias naujo 54- 
moningumo atsivėrimui. 


Ankstyvosiose kultūrose taip pat yra išlikę ir kai kurių apra- 
šymų, kaip būdavo aiškinamas konkretus sapnas. Pirmieji 
tokie šaltiniai yra pasiekę mus iš antikos laikų. Metodologi- 
niu požiūriu svarbus Aristotelio teiginys, kad svarbiausia, 
ką turi gebėti sapnų aiškintojas — „tai įžvelgti atitikmenis“. 
Kitaip tariant, interpretuojant sapnus svarbu įžvelgti para- 
leles tarp sapno motyvo ir kažkokio motyvo, svarbaus bud- 
riame sapnuotojo gyvenime. 

Šį principą savo darbuose konkrečiai demonstruoja jau 
minėtas antikos autorius Artemidoras. Jo pateikti pavyzdžiai, 
aiškinant tam tikrų sapnų simbolių reikšmes, kaip tik pa- 

grįsti analogijos principu. („Sapnuoti vabalus reiškia neri- 
mą... Ir vienas, ir kitas patyrimas gana panašus.) 

Panašiu principu remiasi ir daugybė sudarytų sapninin- 
kų. Pavyzdžiui, sapnuoti dumblą reiškia ligą. Vienas iš ligos 
aprašymų irgi yra savotiškas užklimpimas (Senasis lietuvių 
sapnininkas, 1997, p. 72). 

Kitas svarbus metodologinis principas taip pat aprašytas 
Artemidoro darbuose - tai sapno siejimas su konkrečia gy- 
venimo situacija. Kada asmuo susapnavo tam tikrą sapną, 
kas būdinga sapnuotojui - šie ir kiti klausimai svarbūs aiški- 
nant konkrečią sapno reikšmę ir siejant ją su tam tikru indi- 
vidu. 

Plėtojantis psichologijos mokslui, vis labiau pabrėžiama 
konkretaus individo svarba. Ši tendencija ryški ir aiškinant 
sapnus. Tam tikros universalios simbolių reikšmės yra svar- 
bios, bet jos negali tikti visiems individams. Sapno aiškini- 
mas ir metodai vis labiau skiriami pabrėžiant sapno indivi- 
dualumą ir atskleidžiant sapno reikšmės asmeniškumą. Šias 
metodologines tendencijas aptarsiu siedama jas su konkre- 
čiomis psichologijos teorijomis. 


PSICHOLOGIJOS TEORIJOS IR PRAKTIKOS 


Asociacijos ir sapnų analizė S. Freudo 
psichoanalizėje 


Sapnų analizė yra vienas iš pagrindinių psichoanalizės me- 
todų, leidžiantis tyrinėti ir atskleisti turtingą pasąmonės pa- 
saulį. Sapno simbolių atkodavimas, susiejimas su konkrečia 
gyvenimo patirtimi yra sapno analizės esmė. Kaip tai pasie- 
kiama? Trumpiausias atsakymas į šį klausimą - laisvųjų aso- 
ciacijų tyrinėjimas. 

Asociacijos atskleidžia du dalykus: sapno sąsajas su da- 

barties aplinkybėmis ir sapno sąsajas su prisiminimais, glū- 
dinčiais pasąmonėje. Laisvosios asociacijos padeda surasti 
tuos ryšius, kurie budrioje būsenoje yra paslėpti. S. Freudas 
teigė, kad sapnas iš esmės yra haliucinacinis noro išsipildy- 
mas. Jei noras suvokiamas kaip pavojingas, tai jis sapne reiš- 
kiamas simboline forma. Aiškindamas konkrečias sapno sim- 
bolių reikšmes, S. Freudas ieško universalių sapno simbolių 
prasmių, kurios dažniausiai susijusios su nuslopintais po- 
traukiais. Asociacijos padeda suprasti, kodėl susiformavo vie- 
noks ar kitoks simbolis, padeda rasti tam tikro simbolio prie- 
žastį. „Mūsų technikos esmė: remiantis sapno elementų su- 
keltomis laisvosiomis asociacijomis, reikia gauti aibę kitų vaiz- 
dinių - šių elementų pakaitalų, - kurie padėtų įminti tai, ką 
slepia sapnas“ (S. Freud, (1917) 1999, p. 101). 

Gali taip atsitikti, kad minčių ar vaizdinių, susijusių su 
sapno elementais yra labai daug, ir jų neįmanoma aprėpti. 
S. Freudas siūlo dirbti su keletu sapno fragmentų arba pasi- 
rinkti labai trumpus sapnus. „Užuot ėmęsi aiškinti ištisus 
sapnus, apsiribokime paskirais sapno elementais ir paėmę 
keletą pavyzdžių pažvelkime, kaip galėtume juos paaiškinti 
pasitelkę mūsų techniką“ (ten pat, p. 105). Pavyzdžiui, „pa- 
cientas sapnuoja tokį epizodą: aplink ypatingos formos stalą 
sėdi keletas jo šeimos narių ir t. t. Dėl stalo jam kyla mintis, 
kad tokį baldą jis yra matęs lankydamasis vienoje šeimoje. Jo 
mintis keliauja toliau: toje šeimoje ypatingi tėvo ir sūnaus 
santykiai; netrukus jis priduria, kad panašūs ir jo santykiai 
su tėvu. Taigi stalas pateko į sapną tam, kad išryškintų šią 
paralelę“. Tėvo ir sūnaus santykiai svarbi Edipo komplekso 
dalis, tad tikėtina, kad toliau analizuojant būtų tiriamos šio 
komplekso raiškos versijos. 

Kitas svarbus sapnų interpretavimo aspektas — tai simbo- 
lio aiškinimas. Anot S. Freudo, „Dauguma sapno simbolių 
yra seksualiniai simboliai. Kartu išryškėja ir keistas neatitiki- 
mas. Vaizduojamų dalykų yra tik keletas, o simbolių nepa- 

prastai daug, tad kiekvienas tų dalykų gali būti pavaizduo- 
tas daugybe beveik lygiaverčių simbolių. Todėl vaizdas, kurį 
gauname aiškindami sapnus, sukelia visuotinį pasipiktini- 
mą. Simbolio reikšmės, priešingai sapno vaizdų įvairovei, 
nuolat kartojasi...“ (ten pat, p. 138). 

Remdamasis paralelės principu, S. Freudas pateikia sim- 
bolių reikšmes, atkoduoja jų seksualinį latentinį turinį. „Mo- 
terų genitalijos simboliškai vaizduojamos visais objektais, ku- 
rie, kaip ir jos, pasižymi savybe apriboti tuščią, galinčią ką 
nors apimti erdvę . Tokie simboliai sapne gali būti buteliai, 
dėžutės, lagaminai, dėžės, laivas, spintos, krosnys, kamba- 
rysir net bažnyčia ar koplyčia... Remdamasis tuo pačiu prin- 
cipu, S. Freudas aiškina ir vyrų genitalijų bei lytinio akto 
simbolius, pasireiškiančius sapnuose. 

S. Freudas savo darbuose rėmėsi asociacijos principais, 
ieškodamas analogijų siekė atkoduoti paslėptą sapno pras- 
mę. Asociacijos leidžia atskleisti tuos psichikos klodus, ku- 
rių sąmonės šviesa nepasiekia. Kai kurios 5. Freudo hipo- 
tezės apie paskirų simbolių prasmę buvo ribotos ir tenden- 
cingos. Už tai jį kritikavo jo paties mokiniai ir bendražygiai, 
kurie plačiau ir išsamiau aiškino sapnų interpretavimo prin- 
cipus. Vienas iš tokių autorių yra jau minėtas C. G. Jungas, 
kuris įvairiapusiškiau analizuodamas sapnus taiko ir dau- 
giau įvairių metodų. 


Asociacija, amplifikacija ir sapno interpretacija 
C. G. Jungo analitinėje psichologijoje 


Sapno analizė C. G. Jungo psichologijoje priklauso nuo to, 
koks yra sapnas: didysis ar mažasis, atitinka objektyvųjį ar 
subjektyvųjį lygmenį, ar tai yra naujas ar pasikartojantis sap- 
nas ir t. t. Jeigu yra didysis sapnas, siekiama atverti archeti- 
pinių motyvų dėsningumus. Jeigu mažasis, tai asociacijomis 

tiriami konkretūs kompleksai, jų struktūra, raiškos dėsnin- 
gumai, sąveika su kitais kompleksais ir su Ego dariniu. Jeigu 
sapnas traktuojamas kaip atitinkantis objektyvųjį lygmenį, 
tai problemų bei jų sprendimo būdų analogijos ieškoma re- 
aliuose santykiuose. Jei sapnas atitinka subjektyvųjį lygme- 
nį — tada tiriamos asociacijos, amplifikacijos ir keliamos hi- 
potezės apie galimą sapno interpretaciją. Atsižvelgiant į pas 
tarąjį kriterijų, skiriamas subjektyvusis ir objektyvusis sap- 
no interpretacijos lygmuo. 

Analitinėje psichologijoje daugiau dėmesio skiriama sub- 
jektyviajam interpretacijos lygmeniui. Net jei sapnas susijęs 
su išorine aplinka, jame veikia pažįstami Žmonės ir sapne 
iškyla Žinomos gyvenimo situacijos — sapnuotojui vis tiek 
keliamas klausimas, kodėl būtent šie Žmonės ir būtent šios 
situacijos. Kokias savybes jie įkūnija, kokio komplekso ypa- 
tumus reiškia tam tikra konkreti sapno figūra. 

Paprastai manoma, kad pažįstamos figūros įkūnija asme- 
ninės pasąmonės tendencijas. Archetipines prielaidas rep- 
rezentuoja ne taip gerai pažįstamos figūros, keistos situaci- 
jos ir sunkiai paaiškinami simboliai. 

Aiškinti sapnus reikia atitinkamos sapnuotojo nuostatos 
ir tam tikro psichologinio pasirengimo. C. G. Jungas rašė, 
kad nuolat nagrinėti sapnus ir tinkamai juos aiškinti reika- 
lingas Ego pasirengimas pripažinti pasąmonės galią ir su ja 
bendradarbiauti. 

Aiškinant sapnus remiantis C. G. Jungo analitine psicho- 
logija, minimos trys pagrindinės sąvokos: asociacija, ampli- 
fikacija ir interpretacija. 


Asociacija 
Tai spontaniškas minčių, suvokinių, vaizdinių, fantazijų sie- 


jimas su konkrečiu vaizdiniu. Asociacijų kilimo principai gali 
būti įvairūs: pagal psichologinę temą, pagal fizinį panašu- 

mą, pagal priešybės (kontrasto) principą, pagal priežasties ir 
pasekmės dėsnį. 

Tradiciškai laisvosios asociacijos pagal S. Freudą kyla va- 
dinamuoju linijiniu, arba grandinės, principu. Šis principas 
reiškia, kad asociacija kyla iš pradinio stimulo (arba sapne iš 
sapno simbolio), tada kyla jau iš kilusios asociacijos, o tada iš 
po jos einančios ir t. t. Pavyzdžiui, mašina-greitis-kelias- 
pievos-vasara-atostogos-poilsis. Šiuo atveju mašinos sim- 
bolis sapne sukelia asmeninio gyvenimo poreikius ir norus 
ir šis sapno epizodas gali būti traktuojamas kaip poilsio troš- 
kimas. 

Kitas pavyzdys: šuo-žŽmogaus draugas-ištikimas-žmonės 
neištikimi-jie apgauna-mano draugo apgaulė man įvarė 
nepasitikėjimą-gal ir ta mano depresija nuo to... Šiuo at- 
veju simbolis atkoduojamas siejant sapną su konkrečiomis 
gyvenimo problemomis, tarpasmeniniais santykiais, drau- 
go neištikimybe. Aiškinantis simbolį šiuo atveju buvo ke- 
liama asociacija iš vieno jo aspekto - šuns ištikimybės sim- 
bolio. O toliau šis aspektas siejamas su konkrečiu gyveni- 
mu. 

Remdamiesi šiuo principu, dirbo klasikinės psichoanali- 
zės atstovai. Jiems sapnas ir sapno keliamos asociacijos buvo 
„kelias į pasąmonę“ arba, kitais žodžiais tariant, tai buvo bū- 
das pažinti pasąmonės tendencijas, konkrečius santykius ir 
t. t. Sapnas kaip užbaigta visuma nebuvo vertinamas. Aso- 
ciacijos išvesdavo iš sapno erdvės į asmeninio gyvenimo už- 
kulisius (latentinis sapno turinys). 

Jungistai siūlo kelti asocijacijas rato principu, tuo būdu 
pabrėždami, kad sapnas kaip visuma taip pat yra svarbus ir 
kad teisingas sapno aiškinimas galimas atsižvelgiant į sapno 
visumą. Taip keliant asocijacijas, vis grįžtama į sapno erdvę. 
Pavyzdžiui, mašina-greitis, mašina-stabdžiai, mašina-ener- 
gija, mašina-kontrolės galimybė, mašina — tai galimybė ką 
nors greičiau pasiekti. Nagrinėjamos šios asociacijos atsklei- 

džia kiek kitokį turinį — tai daugiau susiję su galimybėmis ir 
su kontrolės poreikiu. 

Šuo - tai žmogaus draugas; šuo - tarnauja žmogui; šuo - 
saugo namus; šuo — pyktis ir agresija; šuo — tai, ko aš bijau. 
Analizuojant šias asociacijas, atsiskleidžia vienas iš sapnuo- 
tojo kompleksų, tam tikras agresyvumas ir baimė. Kita ver- 
tus, žiūrint į ateitį šiame simbolyje nurodoma ir tam tikra 
prasmė. Kompleksas, šiaip ar taip, tarnauja ir saugo namus... 

Matant viso sapno kontekstą, galima daugiau pasakyti 
apie šio psichologinio motyvo išgyvenimą ir kylančias pro- 
blemas, patiriamas frustracijas ar galimus sprendimo būdus. 

Asocijacijų kėlimas svarbus procesas, leidžiantis suprasti 
vaizdinio emocinį toną. Jos atspindi asmeninį patyrimo tu- 
rinį ir tai, kaip šis vaizdinys siejasi su asmeniniu gyvenimu. 
Asociacijos gali padėti atskleisti, koks konkretus simbolis reiš- 
kia vieną ar kitą kompleksą, atskleisti kai kuriuos archetipi- 
nio motyvo aspektus. Anot J. Hallo, asociacijos padeda išaiš- 
kinti simbolio sąsajas su objektyvia realybe, taip pat yra sub- 
jektyvios realybės atspindys. 

Kai kurie autoriai dar kalba apie archetipines asociacijas, 
kurių pavadinimas nurodo, kad asociacijomis sapno simbo- 
lius siekiama susieti su archetipiniu pasauliu (R. Jonson, 1986), 
Pats sapnuotojas stengiasi susieti sapno simbolį ar visą sap- 
no temą su analogiška simbolika (ar tema) mituose, religijos 
tekstuose ar tam tikruose kultūros šaltiniuose. Archetipinės 
asociacijos artimos tam, kas klasikinėje analitinėje psicholo- 
gijoje buvo įvardyta kaip sapno simbolikos amplifikacija. 


Amplifikacija 


Žodis reiškia išdidinimą, išplėtimą. Amplifikacijos būdu sim- 
bolis siejamas su universaliomis temomis, su mitologija, is- 
torija, religija ir kultūra. C. G. Jungas tai įvardija kaip simbo- 
lio pamatymą platesniame kontekste arba „objektyvios psi- 

chikos audiny“. Tai yra gilesnės simbolio prasmės ieškoji- 
mas pasinaudojant mitais, pasakomis, senovinių ir šiuolaiki- 
nių religijų tradicijų aprašymais bei pačiais religijos tekstais. 
Analitinės psichologijos terminais tariant, toks simbolio ty- 
rinėjimas — tai šio simbolio siejimas su archetipų pasauliu. 

Archetipai patys savaime nėra matomi. Jie neturi konkre- 
taus turinio ir reiškiasi vadinamaisiais archetipiniais vaizdi- 
niais. Archetipiniai vaizdiniai, kurie buvo reikšmingi dauge- 
liui žmonių, buvo įtraukti į didelę simbolių sistemą ir gali 
būti užkoduoti folklore, pasakose, religijose. 

Šiame darbo etape gali praversti simbolių žodynai, kurie 
pastaruoju metu gausiai leidžiami ir pasaulyje, ir Lietuvoje. 
Juose aprašyti konkretūs simboliai, jų prasmės ir raiška įvai- 
riuose kultūros kontekstuose. Vienas iš solidesnių simbolių 
žodynų, išleistų Lietuvoje, yra iš vokiečių kalbos verstas Udo 
Beckerio „Simbolių žodynas“. Štai kokios pateikiamos jau 
anksčiau minėto simbolio šuo reikšmės. 

Šuo, „tikriausiai pirmasis iš žmogaus prijaukintų gyvūnų, 
nuo seniausių laikų interpretuojamas įvairiai (dažnai prieš- 
taringai). Daugelyje kultūrų siejamas su mirtimi, jis saugo 
mirusiųjų šalį, yra sielų vedlys arba tarpininkas tarp miru- 
siųjų ir gyvųjų pasaulio (Anubis/Cerberis)... Kai kuriose kul- 
tūrose, pvz., Afrikoje, šuo kaip išmintingas gyvūnas yra lai- 
komas civilizacijos pradininku, parnešusiu Žmonėms ugnį, 
kita vertus, šuniui būdinga seksualinė jėga leidžia sieti jį su 
žmonijos pradininkų bei protėvių simbolika... Jis ir šiandien 
yra ištikimybės įvaizdis ir mitinis (pirmiausia moterų ir vai- 
kų) padėjėjas bei gynėjas... Viduramžių mene šuo yra dvi- 
lypis: jis gali simbolizuoti pavydą ir tūžmą, blogio antpuo- 
lius ir tikėjimą bei ištikimybę. Baltasis šuo dažnai reiškia as- 
mens, prie kurio kojų pavaizduotas, gerumą ir dievobaimin- 
gumą; taip pat gali būti laimingos santuokos simbolis; atgra- 
sus, paprastai tamsių spalvų šuo, priešingai, simbolizuoja ne- 
tikėlius ir pagonis...“ (U. Becker, 1995, p. 273). 

Kaip matome, šioje citatoje pateiktas simbolio aprašymas 
atspindi platesnes archetipines perspektyvas. Aprašant sim- 
bolį, pateikiamos prieštaringos jo reikšmės ir kartu akcen- 
tuojamas jo daugiareikšmiškumas ir visybiškumas. Šuo yra 
ne tik ištikimybės simbolis, jis gali reikšti ir pavydą. Šuo sau- 
go mirties pasaulį, arba pragarą, bet taip pat yra palydovas 
ir tarpininkas tarp šio pasaulio ir anapusinio. Priešingų po- 
lių integravimas simbolyje ir jų aprašymas atspindi tam tik- 
ras psichinio gyvenimo archetipines prielaidas. 

Simbolių žodynai siekia atspindėti universalias simbolio 
reikšmes, kurios, lyginant atskiras kultūras, kartais sutam- 
pa, o kartais yra priešingos. Analitinės psichologijos požiū- 
riu žodynai tuo vertingesni, kuo labiau atspindi archetipi- 
nes prielaidas, pasireiškiančias daugelyje kultūrų. Kai kurie 
žodynai sudaryti panašiai kaip enciklopedijos, juose aprašo- 
mos įvairios prasmės. Prie tokio tipo knygų būtų galima pri- 
skirti jau minėtą U. Beckerio žodyną ir Lietuvoje išleistas 
mitologijos enciklopedijas, mitologijos žinynus, taip pat re- 
ligijos šaltinius. Tarp analitikų yra populiarūs J. E. Cirloto A 
Dictionary of Symbols, J. C. Cooper An Iliustrated Encyclope- 
dia of Traditional Symbols, Herderio Symbol Dictionary, A. de 
Vries Dictionary of symbols and Imagery ir kiti (J. E. Cirlot, 
1996; J. C. Cooper, 1978; de Vries, 1976). Minėti autoriai yra 
gerai susipažinę su dinamine psichologija, todėl jų nurodo- 
mos simbolių reikšmės ir šaltiniai yra pakankamai artimi psi- 
chologijos sričiai. 

Kai kurie simbolių žodynai yra gana siaurai specializuoti 
ir atspindi vieną teorinę pakraipą. Toks Lietuvoje yra išleis- 
tas Gūnterio Harnischo „Didysis sapnų žodynas“, kurio sim- 
bolių aiškinimas daugiau pagrįstas psichoanalizės teorija 
(G. Harnisch, 1999). 

Lietuvoje yra pasirodžiusių leidinių, aprašančių simbolius 
senovės baltų kultūros požiūriu. Tokia yra Kultūros ir meno 
instituto išleista knyga „Augalų ir gyvūnų simboliai. Tai stu- 

dijos apie žalčio reikšmę ir kita. Šie leidiniai yra neabejotinai 
vertingi, nes atspindi kultūrinį šalies ir istorijos kontekstą. 

Keliamos hipotezės, kad individo psichika integruoja įvai- 
rius lygius, t. y. sąmonę, asmeninę pasąmonę, šeimos arba 
giminės pasąmonę, krašto, regiono ar visos šalies tam tikrą 
pasąmonę ir galiausiai kolektyvinę pasąmonę, kuri išreiškia 
universaliausias visos Žmonijos tendencijas. Pagal šią hipo- 
tezę išeina, kad tam tikros šalies kultūrinių tendencijų stu- 
dijos atskleidžia būtent to krašto kultūros nulemtą pasąmo- 
nės lygmenį, kuris yra svarbi asmens gelmių dalis. 

Mitologijos, pasakų, religijos tekstų, žodynų studijavimas 
leidžia pamatyti įvairias konkretaus simbolio reikšmes. Kon- 
krečiai aiškinant sapnus, ši dalis ypač svarbi, kai aiškinami 
vadinamieji didieji sapnai, siekiama geriau suvokti to asmens 
raidos dėsningumus ir specifiką. Amplifikacijos taip pat svar- 
bios, kai sapnai atrodo visiškai neaiškūs ir kai iš tam tikro 
simbolio nekyla jokios asociacijos. Amplifikacijos gali būti 
pirma pažintis su tam tikru psichikos aspektu. Bendriausia 
prasme amplifikacija pateikia visybišką ir daugiareikšmišką 
simbolio aprašymą. Tai yra būdas plėsti sąmoningumą. Am- 
plifikacijos yra svarbios, nes atveria bendražmogiškiausias 
patyrimo tendencijas ir leidžia jas perprasti. Psichoterapijos 
procese sėkmingos amplifikacijos reiškia ir platesnių pras- 
mių atvėrimą, ir judėjimą naujo sąmoningumo link. 


Interpretacija 


Sapno analizės pabaigoje turėtų būti kokia nors interpreta- 
cija. Kitaip tariant, turėtų būti atkoduoti simboliai ir tai su- 
teiktų naujo sąmoningumo, naujo supratimo. Interpretacija — 
tai sapno Žinutės perskaitymas, kuris turėtų išplėsti sąmo- 
nės lauką. 

Sapno žinutė turėtų būti perskaityta pirmiausia atsižvel- 
giant į asmens dabartinio gyvenimo kontekstą. Sapnas siūlo 


208 Asmenybės transformacija sapnuose, pasakose, mituose 


platesnį turimos situacijos supratimą negu tą, kuris yra Žvel- 
giant iš Ego pozicijų. Ego riboja realybės suvokimą, sapnas 
gali padėti pamatyti trūkstamas dalis ir visybiškesnį savęs ir 
situacijos vaizdą (J. Hall, 1980). 

Nuolat analizuojant sapnus, atsekamos sapnų serijos, pa- 
sikartojantys simboliai ar tam tikri sapnų motyvai. Nagrinė- 
jant sapnus, gaunama papildoma informacija ne tik apie gy- 
venimo situacijas, bet ir apie to Žmogaus brendimą, jo pa- 
stovias ir dinamiškas vidinio pasaulio struktūras. 

Kalbant apie interpretacijų tikslumą, reikėtų prisiminti, 
kad išaiškinimas visada yra hipotetinio pobūdžio, kad pra- 
ėjus tam tikram laikui gali kilti visiškai naujas sapno ar jo 
simbolio supratimas. Kaip Žinoti, kad interpretacija bent iš 
dalies teisinga? 

Vienas iš bendriausių požymių galėtų būti sapnuotojo 
„O!, liudijantis tam tikrą sąmonės nušvitimą. Profesiona- 
lūs analitikai mini kitą dalyką - sėkminga interpretacija tarsi 
pastūmėja pirmyn terapijos procesą. Pavykus išaiškinti sap- 
ną, pasąmonė siunčia naujus sapnus, atsakydama į prieš 
tai iškilusius klausimus ar atverdama naujas galimybes. Vie- 
nas iš analitinės terapijos tikslų yra adekvačių santykių tarp 
Ego ir pasąmonės užmezgimas. Tai reiškia šių dviejų dari- 
nių tarpusavio bendradarbiavimą ir abipusę pagarbą. Sap- 
nų pasirodymas būtų vienas iš tokio bendradarbiavimo po- 
žymių. 

Jei sapnuotojas sutinka su sapno išaiškinimu, tai yra vie- 
nas iš požymių, kad jis yra teisingas. Jeigu sapnuotojas ne- 
sutinka ir priešinasi, tai gali būti, kad sapnuotojo Ego dar 
nepasirengęs išgirsti šią informaciją, kad jis dar nėra tam su- 
brendęs. Sapno aiškinimo atmetimas gali būti pasipriešini- 
mo, taip pat perkėlimo ir kontraperkėlimo santykių raiška. 
Sapno interpretacija gali būti atmetama ir dėl to, kad ji pa- 
prasčiausiai netinka sapnuotojui, nes atspindi ne sapnuoto- 
jo, o psichoterapeuto kompleksus. Jei aiškinimas teisingas, 

tai sapnuotojas pateikia naują medžiagą. Jei pacientas užsi- 
sklendžia, vadinasi, aiškinimas greičiausiai yra neteisingas. 

Sapno interpretacija turėtų būti asociacijų ir amplifikaci- 
jų jungimas į visumą. Jei iškyla kelios interpretacijos, siūlo- 
ma jas visas užrašyti (R. Jonson, 1986). Kitas svarbus aiškini- 
mo tinkamumo kriterijus — sapnuotojo jausmai. Jei pasiek- 
tas išaiškinimas sukelia kokius nors jausmus, galima kelti hi- 
potezę, kad jis tinka. Tai yra tarsi nušvitimas jaučiant naują 
energiją. Galima rinktis iš priešingų aiškinimų. Jei interpre- 
tacija netinka, reikia apversti ją aukštyn kojomis ir pažiūrėti, 
kas bus. R. Jonson nurodo keturis pagrindinius principus, 
kurie svarbūs suvokiant, ar aiškinimas teisingas. 

Pirma. Pasirink aiškinimą, kuris nurodo ką nors nauja, ko 
iki tol nežinojote. Ką nors nauja, 0 ne tai, kas patvirtina jūsų 
jau turimą žinojimą. Jei sapnas vėl pasikartoja, vadinasi, ne- 
sugebėjote teisingai perskaityti jo siunčiamos Žinutės. 

Antra. Vengti aiškinimų, kurie lemia Ego ribų praradimą 
arba labai giria ir aukština sapnuotoją. Sapnai yra kaip re- 
porteriai, jie surenka Žinias ir pateikia kita forma. Jie neturi 
tokių Žinučių, kurios lemtų egoistinį pasitenkinimą ar Ego 
silpnėjimą. Sapnai dažniausiai nurodo neužbaigtus dalykus, 
nurodo kitą žingsnį, kurį reikėtų žengti bręstant. „Vidinia- 
me gyvenime nėra stočių laurams" , „Jei suvokiate sapną kaip 
jus sveikinantį laišką - į tokią interpretaciją reikia Žiūrėti ati- 
džiai . 

Trečia. Vengti tokių aiškinimų, kurie mažina asmeninį 
atsakomybės jausmą, perkelia atsakomybę kitiems. Visada 
kyla pagunda kaltinti kitus. Bet sapnai nesirūpina kitais. 
Jie rūpinasi sapnuotojo vidumi ir požiūriu į išorinius daly- 
kus. 

Ketvirta. Išmokti gyventi su sapnais ir visada juos stebėti. 
Sapnas gali būti suprastas kaip dalis susiklosčiusių įvykių, 
bet gali būti ir didysis sapnas, atskleidžiantis panoraminį vaiz- 
dą. Kas yra dabar, bet taip pat, kas bus ateityje. Kartais sap- 

nų prasmė paaiškėja tik po tam tikro laiko. Turėtume išmokti 
grįžti prie savo sapnų. Kai kurie sapnai eina prieš sąmonėji- 
mo procesą ir yra kaip Ego vedliai. (R. Jonson, 1986). 

Prieš pradedant aiškintis sapną, labai svarbu išsamiai su- 
sipažinti su jo erdve. Kartais siūloma tą patį sapną pasakoti 
keletą kartų. Kartais užduodami papildomi klausimai apie 
sapne veikiančių figūrų dydį, spalvą, buvimo vietą, judėji- 
mo kryptį ir kita. Svarbu atkreipti dėmesį į tas detales, ku- 
rios sapnuotojui atrodo visai nereikšmingos ar net sąmonin- 
gai nutylimos. Šie aspektai liudija Ego požiūrį, kuris ne visa- 
da nori matyti visumą. 


Kaip šie metodai veikia praktiškai? Analizuodama konkretų 
sapną, pabandysiu atskleisti kai kuriuos metodus. 


Sapno analizės pavyzdys 


Sapnuoju, kad miesto aikštėje matau moterį su jojiko drabužiais, 
už pavadžio ji veda arklį... Aikštėje girdėti zarsi muzika ir ta 
moteris juda muzikos ritmu. Aš stebiuosi, kodėl ji nejoja, 0 veda 
per iš kažkur atsiradusius bėgius tą žirgą, kuris yra gražus, stip- 
rus ir geros veislės. Ir čia pat gaunu atsakymą — pro šalį pralekia 
kažkas ant žirgo, bet greitis toks didelis ir tas jojikas taip prisip- 
lojęs prie žirgo, kad, atrodo, liko tik jo šešėlis... Kitas sapno epi- 
zodas — lyg esu prie stalo su tėvais. Kažkoks keistas jų amžius: 
motinai apie keturiasdešimt, tėvui — penkiasdešimt. Žinau, kad 
Jie keliauja po Europą ir dabar mes susitikome... Vėl prabėga žir- 
gas ir iš priešakio ateina vyras, vidutinio amžiaus, skvarbių akių. 
Rankoje laiko lasą, švysteli jį ir suprantu, kad pataikė užmesti 
žirgui ir dabar jį galima valdyti. Nusistebiu, kaip jis galėjo taip 
lengvai pataikyti (G., moteris, 38 metų). 


Vienas iš reikšmingiausių sapno simbolių, apie kurį sukasi 
visas sapno veiksmas, yra žirgas. Žirgas asocijuojasi su ener- 

gija, su jėga, su tuo, ką nelengva pažaboti. (Nors tik arkliai ir 
yra žabojami, vis dėlto sapnuotoja prisiminė iš vaikystės, 
kad ji šiek tiek prisibijojo tų stambių gyvūnų, kad jai būda- 
vo mirtinai baisu, kai arklys labai smarkiai traukdavo veži- 
mą arba kai arkliai, pasibaidę mašinos, tapdavo nevaldo- 
mi.) 

Taigi asmeninės pasąmonės lygmenyje žirgas įkūnija prieš- 
taringus jausmus. Viena vertus - tai jėga ir energija, kita ver- 
tus - tai baimė kažko galingesnio, ką sunku suvaldyti, tai 
tam tikra grėsmės nuojauta. 

Kokios šio simbolio archetipinės tendencijos? Aprašant pla- 
tesnį šio simbolio kontekstą, matyti, kad jis yra gana priešta- 
ringas. Šamanistinėse kultūrose arklys neretai yra šamano 
palydovas, padedantis keliauti į Požemį ir į Dangų. „Arklys 
vaizduojamas jau akmens amžiaus uolose. Suvokiamas kaip 
chtoninė būtybė, siejama su ugnimi ir su vandeniu... Buvo 
artimas mirties karalijai ir laikomas sielų valdovu, todėl kai 
kada užkasamas kartu su valdovu... Arklio aukos buvo lai- 
komos kilniausiomis iš visų aukų...“ Vėlesnėse kultūrose 
„Šis simbolis gali būti džiaugsmo ir pergalės simbolis (Pla- 
tono „Faidre')'. Krikščioniškoje simbolikoje arklys, balta- 
sis arklys, laikomas „Kristaus triumfatoriaus“ ar „Apoka- 
lipsės raitelių gyvuliu. Simbolizuodamas jaunystę, jėgą, 
seksualumą ir vyriškumą arklys dalyvauja tiek tamsioje, tiek 
šviesioje anksčiau minėtos simbolikos pusėje“ (U. Becker, 
1995, p. 24). 

G. Harnischas, aprašydamas šį simbolį, ypač akcentuo- 
ja arklio ir jo šeimininko ryšio glaudumą. Jis teigia, kad 
„Antikos mituose, sakmėse ir pasakose arklys įkūnija bio- 
logines gyvenimo galias“. Kai kuriose psichoanalitinėse in- 
terpretacijose arklys yra libido simbolis (G. Harnisch, 
1999). 

Taigi vienas iš bendriausių šio sapno motyvų - prieštarin- 
gumų kilimas ir jų integracija. Kitaip tariant, tai yra energi- 

jos kontrolės ir jos transformacijos klausimas. Sapno visuma 
ir kiti simboliai šią temą tarsi praplečia. 

Sapnas prasideda miesto aikštėje. Aikštė siejama su „dide- 
le erdve, kur gali būti matomas. Aikštė — tai centras, tai vieta 
kur vyksta pagrindiniai miesto įvykiai: šventės, prekyba, skel- 
biami nuosprendžiai, vykdomas teisingumas. Prie aikštės yra 
bažnyčia. Jei sapne veiksmas vyksta aikštėje, ji simbolizuoja 
psichikos centrą“ (G. Harnisch, 1999, p. 42). Tokie sapnai 
svarbūs susiformuoti naujam sąmoningumui. Palyginti su 
klasikinės dramos struktūra, šis sapno epizodas gali būti ver- 
tinamas kaip sapno pradžia, arba ekspozicija. 

Moteris (ji gali būti aiškinama kaip sapno Ego) vedėsi tą 
arklį. Ji buvo apibūdinta kaip vidutinio amžiaus (apie 35 me- 
tų), gana gyvybinga ir sportiška. Emocinė jos būsena buvo 
kažkokia nenusakoma. Ši sapno figūra gali būti vertinama 
kaip vienas iš sapnuotojos Savasties aspektų. Sapno pradžioje 
ji atrodo tiesiogiai atsakinga už arklio kontrolę. Vedasi jį už 
pavadžio. Akivaizdu, kad po šio epizodo turėtų būti koks 
nors veiksmas, geriau atskleidžiantis ir arklio galias, ir tai, 
kaip ši moteris su juo elgsis. Interpretuojant šią dalį atrody- 
tų, kad energija laikinai tik minimaliai kontroliuojama, ne- 
aišku, kas bus po to. Šį sapno epizodą būtų galima vertinti 
kaip probleminės situacijos iškilimą. 

Toliau sapne dideliu greičiu prabėga arklys nešdamas rai- 
telį, iš kurio likęs tik šešėlis. Šis epizodas skamba kaip tam 
tikras perspėjimas, kad arklio galia yra pakankamai pavojin- 
ga jojikui. Psichologiškai aiškinant, šį epizodą būtų galima 
vertinti kaip tam tikrą Ego susilpnėjimo pavojų, kaip susita- 
patinimo su archetipu grėsmę. Šiuo atveju išryškėja simbo- 
lio destruktyvioji pusė - arklys linkęs panikuoti ir praranda- 
ma kontrolė. Siejant tai su sapnuotojos psichika, galima įžiū- 
rėti tam tikrus nerimo ir panikos požymius. 

Tolesniame epizode matome moterį, vedančią arklį, bet kaž- 
kaip nepatogiai, nes jos kelias virsta bėgiais, arklys pradeda 


Sapnų analizės metodai 213 


bėgti, o ji ima jį vytis. Emocinė sapno įtampa kyla. Atrodytų, 
kad šis epizodas tik švelnesne forma patvirtina prieš tai minė- 
tą tendenciją. Po šio epizodo sapnas netikėtai pasikeičia. Sap- 
no Ego sutinka savo tėvus, kurie keliauja savo malonumui. 

Aiškinantis asmenines asociacijas, paaiškėjo, kad sapnuo- 
tojos tėvas jau keletą metų yra miręs, kad motina yra vyres- 
nio amžiaus. Sapnuotoja sakė, kad toks tėvų pasirodymas 
sapne ją labai nustebino, nes vargu ar realybėje jie būtų ga- 
lėję leisti sau tokią prabangą. Jie visą gyvenimą labai daug 
dirbo ir leisti sau malonumus buvo gana svetima ir tėvams, 
ir pačiai sapnuotojai. Sapnas, rodos, atskleidė naują gali- 
mybę gyventi kiek kitaip, negu kad sapnuotoja gyveno iki 
šiolei. 

Kitas svarbus šio epizodo aspektas yra tas, kad tėvų ir sap- 
nuotojos amžius supanašėja, 0 tai aiškinant psichikos infra- 
struktūriniu lygmeniu rodytų mažesnę tėvų komplekso ga- 
lią Ego sprendimams. 

Paskutinis sapno epizodas, o kartu ir iškilusios problemos 
sprendimas - vėl išniręs arklys, kuriam lasą lengvai užmeta 
pasirodęs vyras. Ši sapno figūra nesukelia jokių asociacijų, 
sapnuotoja sakė, kad tas vyras nieko realiame gyvenime ne- 
primena, bet sapne ji įsivaizduoja, kad jis įkūnija tvirtumą, 
kartu yra nuostabiai paprastas ir viską daro lengvai, „kaip 
tikras profesionalas. 

Interpretuojant šį epizodą, galima galvoti apie Animus pa- 
sirodymą ir jo svarbos pripažinimą. Lyginant sapno pradžią 
ir pabaigą, yra pasikeitęs sapno emocinis tonas. Nerimastin- 
gąlaukimą pakeitė nuostaba su palengvėjimu ir leidimas sau 
paprasčiausiai būti. Kita vertus, sapno pabaigoje atsiranda 
ryšiai su tėviškomis figūromis, su Animus, kurie prisideda 
prie tam tikros energijos suvaldymo. Panašu, kad sapno pra- 
džioje iškilusi problema, kaip kontroliuoti galingą energiją, 
sapno pabaigoje turi gana aiškų sprendimą ir nebekelia ne- 
rimo. 

Šis sapnas buvo papasakotas terapijos pabaigoje. Smul- 
kiau neaptariant detalių, jį būtų galima aiškinti ir kaip tam 
tikrą viso terapijos proceso atspindį, įvykusias transforma- 
cijas, naujų vidinių ryšių radimą ir jų integravimą. Sap- 
nuotoja buvo nustebusi ir patenkinta sapno prasmės pra- 
plėtimu ir pasakė keletą dalykų, kurie gali būti svarbūs jos 
ateičiai. 


Apibendrinant dinaminės psichologijos sapnų aiškinimo me- 
todus, akivaizdu, kad jais stengiamasi atkoduoti pasąmonė- 
je glūdinčią sapnų prasmę. Nepaisant skirtingos pasąmonės 
sampratos ir metodų įvairovės, šios pakraipos metodologija, 
kaip ir kitos, akcentuoja asociacijų svarbą. Tiek klasikų stu- 
dijavimas, tiek mano psichoterapijos praktika taip pat rodo, 
kokios svarbios asociacijos aiškinantis sapnus. Psichoanaliti- 
kai asociacijomis gali paaiškinti tam tikro simbolio kilmę ir 
priežastį, analitinės psichologijos atstovai asociacijas taiko at- 
skleisdami platesnį simbolio kontekstą ir numatydami atei- 
ties perspektyvą. Ir viena, ir kita svarbu dirbant praktiškai, 
tampa įmanoma atskleisti nežinomą pasąmonės pasaulį ir jį 
pamatyti. 


Tokia sapnų analizė, nors ir yra labai įdomi, ne visada pasi- 
tvirtina. Pacientai pateikia daugybę asociacijų, kurios pade- 
da pastebėti sąsajas ir priežastinius ryšius, tačiau lauktasis 
„O! nenušvinta. Galime intensyviai tyrinėti simbolio am- 
plifikacijas, atskleisti daugybę sąsajų su mitologija ar kultū- 
ros šaltiniais, tačiau kliento tai nepaliečia. Analizė tampa dar 
vienu racionalizavimo būdu, savotiška gynyba nuo svarbių 
išgyvenimų ar egzistencinių sprendimų. Tokiais atvejais rei- 
kia ieškoti kitų metodų, kurie galėtų būti naudingesni pa- 
cientui. Kiek kitaip sapnai aiškinami humanistinėje psicho- 
logijoje. 

Sapno išgyvenimas ir refleksijos 
geštaltinėje terapijoje 


Sapnas geštaltinėje terapijoje suprantamas kaip projekcijų 
atspindys, tad analizuojant šias projekcijas galioja tie patys 
bendri principai ir geštaltinės terapijos metodai. Kadangi 
šios knygos autorė turi ir geštaltinės psichoterapijos išsila- 
vinimą ir taiko jį savo praktikoje, tai praktinio darbo meto- 
dai daugiausia bus aprašomi remiantis jos psichoterapijos 
praktika. 

Vienas pagrindinių geštaltinės terapijos principų yra čia 
ir dabar. Šio principo esmė - kuo visapusiškiau išgyventi da- 
barties momentą. Dėmesio sutelkimas į dabartį svarbi sąlyga 
tam, kad asmuo atsivertų naujai patirčiai, o neimtų jos ver- 
tinti. Geštaltinėje terapijoje svarbu aprašyti patyrimo mo- 
mentą, o ne jį analizuoti, lyginti ar aiškinti. Klausimai „kaip“ 
ir „kas“ yra esminiai siekiant kuo išsamiau aprašyti momen- 
to išgyvenimą, taip pat ir aiškiau suprasti patyrimo struktū- 
rą. Praktiniame darbe šie klausimai formuluojami atsižvel- 
giant į konkrečią situaciją ir gali būti klausiami po dešimtis 
kartų net per vieną sesiją. „Kaip tu dabar jautiesi?", „Kas tau 
darosi?“, „Ko vengi?, „Ko dabar prisibijai?“, „Ko dabar lau- 
ki?“ ir t. t. Šis principas svarbus ir aiškinant sapnus, nes pir- 
miausia svarbu jį patirti, išgyventi taip, tarsi sapno veiksmas 
vyktų dabar. Visos sapno sąlygos, būsenos ir veiksmai kei- 
čiami į dabarties laiką. Pavyzdžiui. 


Aš sapnavau, kad važiavau gatve savo mašina, tačiau ji buvo 
kažkokia nepažįstama ir aš sunkiai galėjau ją vairuoti. Kažko- 
dėl reikėjo ją vairuoti atbulą ir, atrodo, nelabai veikė stabdžiai. 
Greitai artėjo taksi automobilis ir aš mačiau, kad taksistas ga- 
lėjo aplenkti mane, bet mašina atsitrenkė į mane. Kiti žmonės 
tai matė. Išlipusi nustebau, kad mano mašinoje nebuvo jokio 
įlenkimo. 

Keičiant sapno laiką į esamąjį, tas pats sapnas įgauna kiek 
kitokią formą: „Aš sapnuoju, kad važiuoju savo mašina, kuri 
yra kažkokia nepažįstama ir ją sunku vairuoti . Jau prie šio 
epizodo sustojama keliant papildomus klausimus, kad as- 
muo galėtų geriau įsijausti į dabarties momentą ir pajusti, 
kaip šis sapnas siejasi su jo gyvenimu: „Koks jausmas, kai 
važiuoji su savo mašina?', „Ką reiškia, kad mašina yra kaž- 
kokia nepažįstama? , „Koks patyrimas, kai sunku vairuoti? 
Analogiškai bandomos išsiaiškinti ir kito sapno situacijos. „Ką 
reiškia vairuoti atbulą?“ „Kokie kyla jausmai, kai aptinki, 
kad nelabai veikia stabdžiai? , „Kaip jautiesi, kai matai, kad 
taksi vairuotojas gali tave aplenkti, bet atsitrenkia į tavo 
mašiną?“, „Koks jausmas, kai kiti mato?“, „Kas tau darosi, 
kai išlipusi aptinki, kad mašinoje nėra jokio įlenkimo? Tel- 
kiant dėmesį į sapno patyrimą ir siejant su gyvenimo situ- 
acijomis galimi bendresni klausimai. Koks jausmas, kai su- 
voki, kad kažkas yra tarsi tavo, bet tuo pat metu nepažįsta- 
ma. Kokie pojūčiai, kai yra sunku kažką „vairuoti '?; kai 
negali kažko sustabdyti?; kai prarandi kontrolės jausmą? 
Šie ir kiti klausimai priartina sapno patyrimą prie konkre- 
čių gyvenimo situacijų išgyvenimo, sapną labiau priartina 
prie realybės. 

Kitas svarbus Žingsnis aiškinantis sapną geštaltinėje te- 
rapijoje — tai tapatinimasis su sapno figūromis, kurios irgi 
yra vertinamos kaip tam tikros nuslopintos savęs dalys, ku- 
rias asmuo iškelia sapne. Tapatinimasis ir atsitapatinimas, 
arba tai, kas literatūroje dar vadinama identifikacijos ir de- 
zidentifikacijos technika, kuri leidžia pažinti ir susigrąžinti 
atmestas savo gyvenimo dalis. Sapnas yra perpasakoja- 
mas iš tam tikros sapno figūros pozicijos ir iš naujo pati- 
riamas. . 

Šiame etape neretai sapnas transformuojasi. Pasakojant jį 
iš kito pozicijos, jis kitaip ir matomas. Šiame etape neretai 
keičiasi ir sapno figūros (jos dažniausiai tampa artimesnės), 


Sapnų analizės metodai 217 


keičiasi ir santykiai tarp sapno „aš“ ir kitų veikėjų (neretai 
menksta sapno konfliktiškumas). 

Toks sapno pasikeitimas laikomas tam tikrų pasąmonės 
darinių įsisąmoninimu ir didesnio asmenybės integralumo 
išraiška. Sapno transformacija gana specifiškas dalykas, bū- 
dingas geštaltinei terapijai. Daugeliu atveju, ir ypač dinami- 
nės psichologijos pakraipos darbuose, sapnas priimamas pats 
savaime ir interpretuojamas kaip tuo metu nekintantis pa- 
sąmonės darinys. 

Grįžtant prie anksčiau minėto pavyzdžio, antrojo etapo 
procedūra būtų tokia. Galima prašyti sapnuotoją tapatintis 
su taksi vairuotojo figūra ir perpasakoti sapną iš jo pozicijų. 
„Aš važiuoju taksi automobiliu gatve ir matau priešais save 
atbuline eiga riedančią mašiną. Atrodo, kad mašina vairuo- 
jama labai nekaip, nes kreivoja po visą gatvę. Matau išsigan- 
dusią vairuotoją ir suprantu, kad ji negali valdyti mašinos. 
Suprantu, kaip tai pavojinga, tuo labiau kad didėja pagrei- 
tis. Kiti irgi tai mato. Kad išvengčiau didesnio pavojaus, pri- 
stabdau taksi ir mašinos atsitrenkia viena į kitą. Sustojam. 
Išlipęs matau, kad nieko baisaus neatsitiko“. Ir dabar pasa- 
kojimas yra stabdomas klausiant, kokie pojūčiai, jausmai, 
mintys išgyvenant šį procesą. Ką reiškia važiuoti gatve? ma- 
tyti atbuline eiga riedančią mašiną? matyti, kaip kažkas krei- 
voja? kai negali valdyti? kai išsigandusi ir t. t. 

Perpasakojant sapną iš taksi vairuotojo pozicijos, sapnas 
keičiasi. Mes tarsi daugiau sužinome apie jo motyvus. Vai- 
ruotojas leido mašinai atsitrenkti, nes norėjo išvengti di- 
desnio pavojaus. Taigi matoma platesnė situacijos perspek- 
tyva. 

Galima tapatintis ne tik su viena sapno figūra, bet ir su 
kitomis. F. Perlsas siūlo tapatintis ir su sapno objektais ar 
net atrodytų nereikšmingomis sapno detalėmis (F. Perls, 
1970). Šiuo atveju galima būtų įsijausti į kitų praeivių pozici- 
ją arba net būti mašina, arba rasti kokį objektą gatvėje. 

Jeigu tapatinantis su kitomis sapno figūromis, niekas ne- 
pasikeičia, galimas dar vienas dalykas - būtent sapno pratę- 
simas. Tai gali būti tolesnių vaizdinių kūrimas arba dialogas 
su sapno figūromis. Nagrinėjant minėtą sapną, būtų galima 
klausti, kas atsitiko po to, kai sustojai. Ką norėjosi pasakyti 
taksi vairuotojui ir t. t. Šią darbo dalį kitos psichologinės pa- 
kraipos dar įvardija kaip darbą su aktyvia vaizduote. 

Taigi individaalus sapno aiškinimas geštaltinėje terapi- 
joje traktuojamas kaip galimybė praplėsti sąmoningumą, iš 
pradžių kuo visapusiškiau išgyvenant sapną, taip pat ap- 
mąstant šį patyrimą ir ieškant patyrimo atitikmenų realy- 
bėje. 

Toks psichoterapijos būdas labai praplečia sapno patyri- 
mo galimybes ir leidžia geriau pajusti nuslopintas savo pa- 
tirties dalis. Toks metodas gerai tinka, kai sapnas susijęs su 
konkrečiais emociniais išgyvenimais, atspindi asmeninius 
kompleksus. Žmogus gali praplėsti ir praturtinti savo patir- 
tį, po to ją apmąstyti. Šis būdas leidžia geriau suprasti saveir 
yra pakankamai efektyvus siekiant didesnio asmenybės in- 
tegralumo. " 

Kai kurie geštaltinės terapijos atstovai modifikuoja jau kla- 
sikiniais tapusius geštaltinės terapijos metodus, derina juos 
su kitais psichoterapijos metodais. J. Zinkeris, aiškindama- 
sis sapnus grupėje, teigia, kad pasitelkti kiti grupės nariai 
padeda stipriau išgyventi sapną ir įvairiapusiškiau jį apmąs- 
tyti. Šis autorius bando derinti psichodramos ir geštaltinės 
terapijos metodus (J. Zinker, 1979). Grupės dalyviai kvie- 
čiami atlikti kitų sapno figūrų vaidmenį. Anksčiau minėto 
sapno sapnuotoja turėtų pasirinkti, kas galėtų būti taksi vai- 
ruotojas, taksi, sunkiai valdoma mašina, praeiviai gatvėje 
ir t. t. . 

Šiuo atveju grupės nariai aktyviai įtraukiami į procesą. Jie, 
atlikdami tam tikrą vaidmenį, apmąsto savo išgyvenimus ir 
turi galimybę tyrinėti savo projekcijas. 

Asmeninių projekcijų tyrinėjimas grupėje 


Gana panašūs darbo principai aprašomi dar vieno žymaus 
sapnų specialisto M. Ulmano darbuose. Tiesa, jis nepriskiria 
savęs geštaltinės terapijos krypčiai, daugiau laikomas huma- 
nistinės transpersonalinės psichologijos atstovu (M. Ulman, 
1987). Jis išplėtojo sapno aiškinimo su grupe metodiką. Kai 
kurie jo darbo principai siejasi su šamanistine kultūra. Pa- 
vyzdžiui, sapnas traktuojamas kaip bendruomeninė grupės 
nuosavybė ir kiekvienas gali aiškinti jį kaip projekcinę me- 
džiagą, kuri leidžia geriau pažinti savo vidinį pasaulį. 

Aiškinantis sapnus grupėje ši metodika gana patraukli, to- 
dėl pristatysiu ją truputį plačiau. Pagrindinis metodinis šio 
darbo principas yra tas, kad sapnas suprantamas kaip gali- 
mybė tyrinėti projekcijas. Darbo procedūra yra tokia. Gru- 
pėje pateikiami bendriausi teoriniai teiginiai apie sapnus, ben- 
dros grupinio darbo taisyklės, pabrėžiama, kad kiekvienas 
pats atsakingas už savo sapno nagrinėjimą ir galiausiai sapno 
žinutės atkodavimas irgi yra sapnuotojo reikalas. Kiti grupės 
nariai yra tik pagalbininkai, o grupės vadovas daugiau atsa- 
kingas už darbo organizavimą, ne už Žinutės atskleidimą. 

Nagrinėjant konkretų sapną pareinami keli etapai. Pirma. 
Sapnas pristatomas. Sapnuotojas papasakoja sapną. Asocia- 
cijos nėra išsakomos. Kiti nariai klausosi, gali užsirašyti. Bai- 
gus kalbėti galimi klausimai apie neaiškias sapno vietas. Šio- 
je dalyje svarbus vadinamasis sapno erdvės tyrinėjimas ir 
aprašymas, o ne bandymas paaiškinti, ką tam tikras sapno 
epizodas galėtų reikšti. 

Antra. Grupės nariai prašomi įsitraukti į sapno erdvę ir 
išgyventi sapną tarsi tas sapnas būtų jų. Prašoma apmąstyti 
savo jausmus, vaizdinius ir to epizodo patyrimą. Grupės na- 
riai gali tyrinėti sapno erdvę, bet negalima sapno vertinti. Jie 
kalba daugiau patys sau negu sapnuotojui. Tai, ką sako kiti 
grupės nariai, yra laikoma jų projekcija. Nariai prašomi kal- 

bėti patys apie save, vengti žodžių, nusakančių, kaip turėtų 
jaustis sapnuotojas. Vienas po kito yra nagrinėjami sapno 
vaizdiniai, jų sąveikos ir sąryšis, metaforinė paskirų sapno 
epizodų ar simbolių reikšmė. Šio etapo tikslas — susidaryti 
kuo platesnį vaizdą apie sapną. Sapnuotojas šiame etape įdė- 
miai klausosi, bet savo reakcijų neparodo. 

Vadovo užduotis - palaikyti kiekvieno nario teisę kalbėti, 
bet tų kalbų nevertinti. Jeigu reikia, šio etapo pabaigoje va- 
dovas taip pat gali apibūdinti savo jausmus, aptarti metafo- 
ras. Apibendrindamas šį etapą, vadovas turėtų atkreipti dė- 
mesį į sapno fasadinį turinį, pabrėžti vaizdinių seką irjų svar- 
bą. Vadovas taip pat turi atkreipti dėmesį į praleistas detales 
ir jų svarbą. 

Trečiajame etape vėl grįžtama prie sapnuotojo. Jis papa- 
sakoja, kaip reagavo į tai, ką girdėjo, kas jam buvo reikšmin- 
ga ir svarbu, taip pat įvertina tuos pasisakymus, kurie jam 
atrodė labai netinkami. Po šio apibendrinimo į pokalbį įsi- 
traukia grupės nariai, jie gali klausti, bandyti kelti hipotezes 
apie sapno sąsajas su gyvenimo įvykiais. Šiame etape nuo 
sapnuotojo priklauso, kiek jis nori atsiverti ir kalbėti apie 
savo gyvenimą. Pabaigoje siūloma pačiam sapnuotojui api- 
bendrinti darbą, pateikti svarbiausius momentus, spėti, ką 
tas sapnas galėtų reikšti. Ši užduotis yra gana laisva ir pri- 
klauso nuo grupės atmosferos, nuo sapnuotojo atvirumo. 

Ši metodika kartais priskiriama egzistencinei humanisti- 
nei pakraipai. 

Remdamasis šiuo metodu, Leonas Judelevičius yra para- 
šęs straipsnį „Egzistencinė sapnų analizė“ (L. Judelevičius, 
1999). Autorius nurodo, kad tokia gana aiški darbo struktū- 
ra yra geras pagrindas analizuoti sapnus. Nagrinėjant kon- 
kretų sapną galimi pokyčiai, bet svarbu, kad tie pokyčiai ne- 
pakenktų sapnuotojui, tai yra „turi būti išlaikomos visos 5ą- 
lygos, garantuojančios“ sapnuotojo „saugumą ir jo kontrolę 
per visą procesą“ (L. Judelevičius, 1999, p. 100). 

Apibendrinant šiame skyriuje išdėstytą informaciją, būtų ga- 
lima įžiūrėti dvi tendencijas, pagal kurias parenkami kon- 
kretūs darbo metodai. Nepaisant teorinės orientacijos ir net 
istorinio laiko sapnas yra būdas atsiverti tam tikrai patirčiai ir 
ja dalytis. Senosiose kultūrose - tai įvairios procedūros, skir- 
tos „prikviesti“ sapną. Gydymo procedūros tam skirtose šven- 
tyklose. Pasirengimo procedūros iniciacijos ritualams. Kita 
grupė - tai sapnų aiškinimasis vadinamojoje sapnų grupėje, 
kur su sapnu elgiamasi kaip su bendruomenės nuosavybe. 
Jis pasakojamas, perpasakojamas. Su sapnu visi kartu ką nors 
daro. (Yra aprašyta atvejų, kai visa gentis šokdavo arba vai- 
dindavo pagal tam tikro susapnuoto sapno scenarijų.) L. von 
Franz teigia, kad taip atsirado ritualai, pasakos (L. von Franz, 
1970). 

Šiuolaikinėje psichologijoje šiai pakraipai artimiausia yra 
humanistinė egzistencinė psichologija, išimtinai akcentuo- 
janti paties sapnuotojo atsakomybę, budrumą, sąmoningu- 
mą ir proceso kontrolę. Aiškindamasis sapną, sapnuotojas 
gali pamatyti savo nuslopintą patirtį, įtampos židinius, vidi- 
nius konfliktus. Šiuo atveju taikomi tokie metodai, kad sap- 
nuotojas galėtų atsiverti sapne iškylančiam patyrimui, kad 
galėtų jį integruoti ir praplėsti savo sąmoningumą. 


Kita kryptis - tai sapnų aiškinimas ar paslėptos prasmės atko- 
davimas. Čia svarbus vaidmuo tenka ekspertui, kuris bent 
kiek išmano sapno simboliką. 

Istoriškai tai šamanai, Žyniai, kurie sugebėdavo „atpažin- 
t sapno figūras, tam tikrų dvasių įkūnijimus. Vėlesniuose 
darbuose — tai siekimas įžvelgti sapno motyvus, kurie būtų 
analogiški budraus Žmogaus gyvenimo motyvams. To pra- 
dininkas yra Artemidoras. Šia tendencija pagrįsta ir dauge- 
lis dinaminės psichologijos studijų. Analogijos principu re- 
miasi ir S. Freudas, ir C. G. Jungas. Šie autoriai sapną at- 
koduoja remdamiesi savo teorijomis apie pasąmonę. 

Sapnų aiškinimo metodai yra įvairūs ir priklauso nuo po- 
žiūrio į sapną ir individą, priklauso nuo to, ar sapnai nagri 
nėjami grupėje, ar individualiai. Bet turbūt labiausiai pri- 
klauso nuo sapnuotojo asmenybės, jo individualių savybių, 
reflektavimo patirties. Jeigu analizuotume metodų tinkamu 
mą psichoterapijos procese, tai metodo parinkimas priklau- 
so nuo terapijos fazės, nuo psichiterapeuto ir paciento san- 
tykių ir nuo dirbančio psichologo ar psichoterapeuto profe- 
sionalumo. 


VII ISKYRIUS 


MITŲ IR PASAKŲ SĄSAJOS SU 
TRANSFORMACIJOS PROCESU 


+ Mito samprata 
+ Mito ir pasakos ryšys: panašumai ir skirtumai 
+ Mitų ir pasakų analizė 


Mitai ir pasakos bendriausia prasme yra istorijos, turinčios 
siužetą, Kuriame įvyksta tam tikri atsitikimai, veikia tam tik- 
ri personažai. Analizuodami šias istorijas, galime daug suži- 
noti apie gyvenimo realybę, kažkada buvusius įvykius, jų 
istoriją. Kadangi šios istorijos jau ne vienas šimtmetis keliau- 
ja iš kartos į kartą, daugelis autorių pripažįsta, kad jos yra 
svarbios ne tik kaip išorinio objektyvaus gyvenimo atspin- 
dys, bet ir kaip svarbi subjektyvios patirties dalis. 

Ši mintis ypač plėtojama psichologijos teorijų. Bene po- 
puliariausia ji yra dinaminės psichologijos autorių S. Freu- 
do, C. G. Jungo ir kitų autorių darbuose. Jie teigia, kad vi- 
sa, kas vyksta mite ar pasakoje, yra vidinio psichinio gyve- 
nimo atspindys. Mitų, pasakų pradžia ir tolesnė įvykių rai- 
da glūdi Žmogaus pasąmonėje. Tyrinėdami jų turinį ir 
struktūrą, tyrinėjame pasąmonės projekcijas. Tiek mitai, tiek 
pasakos atspindi asmenybės transformacijos procesą. To- 
liau kaip tik ir analizuosime mito ir pasakos sampratą bei 
asmenybės transformacijos proceso raišką mituose ir pasa- 
kose. 

MITO SAMPRATA 


Mokslinėje literatūroje mitai (gr. mythos) apibrėžiami kaip 
„istorijos, pasakojimai apie dievų ir dvasių žygius danguje, 
žemėje ir aname pasaulyje — pragare. Papasakoti kaip tiki 
atsitikimai neturi nieko bendra su realiu laiku, mito įvykiai 
pagrindžia kultus ir primena dievų veiksmus“ (U. Becker, 
1995, p. 170). „Mitu laikoma viskas, kas išeina už realybės 
ribų (M. Eliade, 1975, p. 22). 

Pasak mitologų, mitai yra kolektyvinė kūryba, atspindė- 
jusi senovės pasaulio supratimą ir tikėjimus. Jie perteikia pir- 
mapradžius įvykius, nuo kurių prasidėjo Visata, kurią kūrė 
to meto dieviškos būtybės. Mituose atsispindi pasaulio ir 
žmogaus pradžių pradžia. „Mitologija supažindina su viso- 
kių tautų padavimais bei tikėjimais, leidžia mums pasekti, 
kaip radosi ir plėtojosi jų tikėjimai, apeigos, religijos, atsklei- 
džia būdingas tautos sielos ypatybes“ (N. Vėlius, 1995, p. 469). 

Primityvių kultūrų Žmogui mitas buvo visuomeninio gy- 
venimo ir kultūros pagrindas. Šiose kultūrose buvo laiko- 
masi požiūrio, kad mitas perduoda absoliučią tiesą, nes liu- 
dija šventybės istoriją. Kadangi mitas yra realus ir šventas, 
jis tampa tipišku, kartu ir pasikartojančiu. Tam tikra prasme 
jis yra Žmogaus elgesio modelis ir pateisinimas (M. Eliade, 
1996, p. 22). 

Daugelis mitų temų ir motyvų būdingi visoms tautoms. 
Pagrindinę mitų grupę sudaro kosmogoniniai mitai, kuriais 
aiškinamas Visatos atsiradimas, pasaulio perėjimas iš Chao- 
so į Kosmosą. Mitai pabrėžia pasaulio elementų - vandens, 
ugnies, žemės išsiskyrimą iš pirmykščio Chaoso. Kosmoso 
kūrimosi etapai vertinami kaip dievybių veiklos aktai, einan- 
tys vienas po kito. Iš pradžių atsiskiria žemė ir dangus, pa- 
saulis pasidalija į tris sferas - dangų, žemę, požemį. Susiku- 
ria kosminė atrama, jungianti šias sferas, - Pasaulio medis. 
Vyksta kosminių sferų sąveika, dievai atlieka tarpininkų vaid- 

menį. Pagaliau kosmosas prisipildo daiktų (I. Čepienė, 1999, 
p. 9). 

Patys mitologai mitą traktuoja ne tik kaip iš praeities at- 
ėjusį išorinio gyvenimo atspindį, bet ir kaip būtiną Žmogaus 
patirties dalį. „Mitas ne koks nors atsitiktinumas, išsigalvoji- 
mas ar fantazija, kilusi toje epochoje, kai Žmonija išgyveno 
savo vaikystę, bet, priešingai, — būtinybė ir dėsningumas, 
lydintis žmoniją per visą jos egzistenciją kaip tam tikras gi- 
luminis Žmonijos gyvenimo resursas, į kurį kreipiamasi, kai 
tik jis gali geriausiai išspręsti iškilusius uždavinius (V. To- 
porov, 2000, p. 8). 

Šis požiūris artimas psichologinėms teorijoms, kurios aiš- 
kina, kad mituose atsispindi giliausi psichinės realybės dės- 
ningumai. Ši idėja ypač išplėtota C. G. Jungo hipotezėje apie 
kolektyvinę pasąmonę. Anot C. G. Jungo, kolektyvinė pasą- 
monė yra giliausias psichinio gyvenimo klodas, kuris for- 
mavosi žmogui evoliucionuojant. Archetipai kristalizavosi 
kaip tam tikros amžinai pasikartojančių situacijų formos. Ko- 
lektyvinė pasąmonė - tai istorija, kuri gyva kiekviename Žžmo- 
guje, nepaisant laiko ar kultūros. Čia sukaupta žmonijos pa- 
tirtis ir tam tikras Žinojimas, kuris atsispindi mituose, pasa- 
kose, religijose. Anot C. G. Jungo, kolektyvinė pasąmonė eg- 
zistuoja objektyviai, nepriklauso nuo konkretaus Žmogaus, 
tačiau pagrindinė jos raiškos forma vis dėlto yra konkretus 
žmogus. Mitai yra būtent archetipinės realybės atspindžiai. 

Pasakos taip pat yra suprantamos kaip nerealios istorijos, 
kuriose veikia ir fantastinės, ir realiai egzistuojančios būty- 
bės (įvairūs gyvūnai, Žmonės ir t. t.). Ir mitai, ir pasakos at- 
spindi tam tikrus gyvenimo procesus, kurių metu įvyksta 
svarbūs personažų ir jų tarpusavio ryšių pokyčiai. Pasakos 
mus tarsi nukelia į Kitą pasaulį, kuriame viskas įmanoma ir 
sunkiai numatoma. Realybės ir pasakų pasaulis, nors skir- 
tingi, turi tokias pat sąsajas kaip budrus gyvenimas ir sap- 
nai. Pasakos irgi yra kūriniai, kurie parodo, kaip individas 

gali gyventi ir vystytis. Jos atspindi tuos gyvenimo leitmoty- 
vus, kurie yra mūsų istorijos pagrindas, taip pat aprašo ir 
galimus mūsų gyvenimo įvykius. 


MITO IR PASAKOS RYŠYS: PANAŠUMAI IR SKIRTUMAI 


Kalbant apie pasakas, tradiciškai laikomasi požiūrio, kad pa- 
sakos — tai pakitę, desakralizuoti mitai. Manoma, kad pasa- 
kos kilo iš mitų, kai keitėsi religinės praktikos ir mitai vis 
labiau prarado šventumo aurą. Nuosekliausiai šį požiūrį su- 
formulavo prancūzų mokslininkas G. Dumezilis bei išplėto- 
jo kiti mokslininkai. Šio požiūrio laikosi ir A. J. Greimas. Ana- 
lizuodamas lietuvių pasakas, jis ieško paralelių ir atitikmenų 
su graikų mitologija ir pagrindiniais dievais bei herojais 
(A. J. Greimas, 199()). 

Analitinėje psichologijoje laikomasi požiūrio, kad pasakos, 
mitai, taip pat ir sapnai atspindi skirtingus individuacijos 
proceso aspektus. Mituose pagrindinės veikiančios figūros 
yra dievai, ir tai gali būti interpretuojama kaip tam tikrų ar- 
chetipinių tendencijų simbolinė išraiška. Pasakos siejamos 
su tam tikro krašto kultūros kolektyvine pasąmone ir dau- 
giau atspindi įvairias herojaus keliones, kovas. Ši tendencija 
ypač išreikšta stebuklinėse pasakose, kurias daugiausiai ana- 
lizuoja analitinės psichologijos atstovai. Herojaus motyvas 
neretai siejamas su Ego vystymusi, jo ryšiu su tam tikrais 
kompleksais ir šių kitimu. O sapnai daugiausiai atspindi in- 
dividualią psichiką, kurioje neabejotinai yra ir kultūrinis, ir 
kolektyvinis pasąmonės lygmuo (J. Jewet, 1994). 

Taigi analitinėje psichologijoje laikomasi požiūrio, kad ir 
mitas, ir pasaka, ir sapnas atspindi pasąmonėje vykstančius 
procesus ir šiuo atžvilgiu jie yra tiesiogiai susiję. Skiriasi tuo, 
kad šie trys šaltiniai atspindi skirtingus pasąmonės klodus. 
Mitai — patį giliausią - archetipinį lygmenį, pasakos - kultū- 

rinį, sapnai — asmeninį. C. G. Jungas esė „Dvasios fenome- 
nologija pasakose“ rašo, kad „mituose ir pasakose, kaip ir 
sapnuose, psichika seka savo istorijas ir archetipų Žaismas 
iškyla kaip natūrali seka, kaip „formacija, transformacija/ am- 
žinosios minties amžinasis atkūrimas“ (C. G. Jung, (1945/ 
1948), 1974). 

Sapnų ir pasakų funkcijos panašios tuo, kad jos veda prie 
pusiausvyros, prie psichinio gyvenimo visybiškumo. Anot 
C. G. Jungo, senas išminčius pasakose paprastai pasirodo 
tada, kai herojus atsiduria desperatiškoje situacijoje. Tai yra 
psichinio stygiaus situacija, kurią užpildo nauja figūra ir ran- 
dasi nauja forma. Senas Žmogus reprezentuoja žinojimą, re- 
tleksiją, išmintį, protingumą ir intuiciją, o tai ir padeda he- 
rojui išsigelbėti iš keblios padėties. Šios figūros įkūnija ir mo- 
ralės kategorijas: gerą valią, norą padėti ir kt. 

Tiek C. G. Jungas, tiek jo šalininkė L. von Franz, analizuo- 
dami mitus ir pasakas, griežtų ribų nenurodė. Net priešin- 
gai, kai kurie šaltiniai teigia, kad pasakos atspindi archetipi- 
nes psichikos tendencijas ir jų raidą, o mitas atspindi tam 
tikro krašto istoriją ir tikėjimus. 

L. von Franz vienoje iš Žymiausių savo knygų apie pasakų 
aiškinimą „Įvadas į pasakų interpretavimą“ rašo, kad būtent 
pasakos atspindi archetipinius kolektyvinės pasąmonės mo- 
tyvus. Ji grindžia savo hipotezę tuo faktu, kad jau 3000 me- 
tų, kai egzistuoja rašytiniai šaltiniai ir pasakos. Išanalizavusi 
įvairių istorinių laikotarpių šaltinius, L. von Franz teigia esą 
tuos tūkstančius metų pagrindiniai pasakų motyvai yra tie 
patys. Ji teigia, kad legendos daugiau atspindi regioninius, 
būdingus tam tikrai kultūrai psichologinius aspektus (L. von 
Franz, 1970). O sapnas, anot šios autorės, yra visko pradžia. 
Ji pateikia pavyzdžių apie tam tikrus ritualus ar istorijas, ku- 
rios pirmiausia pasirodė būtent sapne. Pasakojamas ir per- 
pasakojamas sapnas virto istorija, o vėliau ir pasaka. Kita ver- 
tus, pasakos yra labai vertingas šaltinis norint geriau supras- 

ti savo sapnus. Jos jau yra išsikristalizavę ir išbaigti archeti- 
piniai motyvai, 0 sapnuose apie šį motyvą kartais tik užsi- 
menama. L. von Franz pradedančiam analitikui pataria skai- 
tyti pasakas, nes tai yra puiki bazė mokytis suprasti sapno 
archetipinį lygmenį. 

Analitikams svarbu ne tiek kūrinių analizė ar jų skirsty- 
mas į kategorijas, kiek galimybė geriau suprasti asmens psi- 
chinį gyvenimą ir jo transformacijos galimybę. Pasaka, anot 
šių autorių, tarsi tęsia tą motyvą, kurį pastebime psichotera- 
pijos praktikoje. Pasakos pasitelkiamos simbolių ar paskirų 
sapno epizodų amplifikacijai. Jos gali atskleisti gilesnes psi- 
choterapinio darbo prasmes. 

Pasakos atspindi pasąmoninius psichikos procesus. Tipiš- 
ka jų struktūra parodo psichikos procesų struktūrą, psichi- 
kos funkcionavimą ir tikslus. Pasakos analizė veda prie ar- 
chetipinių motyvų skyrimo, identifikavimo ir analizės. Šie 
archetipiniai motyvai yra individuacijos pagrindas, tad ana- 
lizuodami pasakas analizuojame individuacijos procesą. 


MITŲ IR PASAKŲ ANALIZĖ 


Pasakos ir mitai atspindi skirtingus transformacijos proceso 
aspektus. L. von Franz rašo, kad kiekviena pasaka yra iš da- 
lies uždara sistema, teturinti vieną esminę psichologinę reikš- 
mę, kuri yra išreiškiama psichologinių paveikslų ir įvykių 
serijomis. Analizuodami pasakas, šias psichologines reikšmes 
galime rasti iškristalizuota ir išbaigta forma. Analitinėje psi- 
chologijoje ši psichologinė prasmė paprastai siejama su tam 
tikru psichikos dariniu — archetipu arba kompleksu. 


Panašias idėjas apie archetipinę pasakų prigimtį ir pasakos 
prasmę yra kėlę ne tik analitikai, bet ir folkloro tyrinėtojai. 
Max'as Luthi's knygoje „Europos pasaka“ irgi teigia, kad ke- 

liaudamas pasakų herojus dažnai susiduria su figūromis, ku- 
rios atstovauja Kitam pasauliui ir turi antgamtinių savybių. 
Šios figūros kartais padeda, kartais trukdo, o dažnai gąsdi- 
na, todėl herojus jų vengia. Autorius taip pat nurodo, kad 
pasakose nesvarbios nei erdvės, nei laiko dimensijos, o tai 
reiškia, kad joje vykstantys įvykiai yra amžini ir nepriklauso 
nuo laiko ir nuo vietos. Tas pat būdinga ir archetipams 
(M. Luthi, 1986). 

Pasaka atspindi tam tikras susiformavusias patyrimo struk- 
tūras ir jos išraiškos priemonės yra gana ribotos. M. Luthis, 
analizuodamas daugybę pasakų, nurodo, kad pasakose mėgs- 
tami skaičiai 1, 2, 3, 7, 12, mėgstamos juoda, balta, kartais 
mėlyna ir raudona bei aukso ir sidabro spalvos. Žmonės api- 
būdinami irgi gana abstrakčiai - gražūs, bjaurūs, geri, blog, 
vargšai, turtingi. Kiekvienas pasakos epizodas yra tarsi at- 
skiras ir užbaigtas. Herojus praranda individualumą ir cha- 
rakterį ir tampa peršviečiama figūra. Figūra yra vienapras- 
mė ir vienareikšmė. Pasakų malūnininkai, kepėjai, kareiviai 
yra tik tipiški malūnininkai, kepėjai, kareiviai. „Visi pasakos 
elementai tampa tarsi peršviečiami, skaidrūs, be konkretaus 
turinio. Jie tarsi be pastangų sąveikauja ir atspindi žmogaus 
būties svarbiausias temas. Pasaka nieko nereikalauja, ji ne- 
moralizuoja. Ji kuria ne charakterius, bet galimybes. Pasa- 
kos kuria pasaulį, kuriame yra tvarka. Jos prisiliečia prie žmo- 
gaus gyvenimo ir jį apšviečia“ (M. Luthi, 1986). 

M. Luthi's, analizuodamas pasakos struktūrą, ypač atkrei- 
pia dėmesį į pasakos sudedamąsias dalis. Jis apibūdina vei- 
kiančius herojus, vietą, laiką ir veiksmą, kiek mažiau dėme- 
sio skiria pasakos veiksmo raidai. Šią spragą užpildo rusų 
mokslininko V. Propo darbai, kuriuose pagrindinis dėme- 
sys skiriamas pasakose vykstančiam veiksmui. 


Vladimiras Propas, rusų autorius (rašė 1920), analizavo pa- 
sakų struktūrą. Vėliau jo idėjas plėtojo Levi-Strausas, kuris 

remdamasis panašiais principais analizavo mitus. V. Propo 
ketinimai ir pasakų analizės tikslai buvo kitokie negu 
C. G. Jungo, tačiau abu autoriai pripažįsta, kad pasaka at- 
spindi giliausius psichikos funkcionavimo klodus. 

Knygoje „Pasakos morfologija“ V. Propas tyrinėja, kokiu 
būdu struktūruojama pasaka. Jis analizuoja, kaip sąveikauja 
paskiri pasakos elementai, koks šių elementų santykis su pa- 
sakos visuma. Jis tiria stebuklines pasakas, kuriose veikia ant- 
gamtinės fantastinės būtybės ir išgyvenamas sakralumas. Au- 
torius pastebėjo, kad nepaisant pasakos veikėjų elgesio įvai- 
rovės, tam tikros visų pasakų funkcijos yra tokios pačios. 
Anot V. Propo, funkcijos yra veiksmai, kurie priklauso nuo 
charakterio. „Funkcijos tarnauja kaip stabilus ir pastovus pa- 
sakos elementas ir yra nepriklausomas nuo personažo, įkū- 
nijančio šią funkciją. Jie yra pasakos komponentai. Funkcijų 
skaičius pasakoje ribotas. Visų pasakų funkcijų seka yra iden- 
tiška. Pagal savo struktūrą visos pasakos priklauso tam pa- 
čiam tipui (V. Propp, 1958). 

Analizuodamas pasakos struktūrą, Propas kalba apie „pra- 
dinę situaciją“. Šioje situacijoje paaiškėja personažų skaičius, 
vardai ir jų vaidmuo. Pasakos pradžioje taip pat tampa aiški 
situacija: stygiaus ar nestabilumo, t. y. situacija, kai „kažko 
trūksta . Kažko per daug ir kažko trūksta. Jau pasakos pra- 
džioje kyla įtampa. Šios situacijos funkcija yra tokia: namuose 
stygiaus situacija, todėl herojus juos palieka. Stygiaus situa- 
ciją lydi draudimo situacija (2). Prieš išvykdamas iš namų, 
herojus gauna nurodymą neatlikti tam tikro veiksmo (3). Pa- 
sirodžius herojui, pasirodo antiherojus, kurį V. Propas pa- 
vadina antagonistu arba niekšu (4). Antagonistas dažniau- 
siai pasirodo kuo nors apsimetęs (5), pavyzdžiui, išmaldos 
prašytoju. Jis bando sugundyti ar suvilioti (6) herojų. Hero- 
jus tampa auka (7), yra antagonisto apgaunamas. Herojus 
nevalingai pradeda tarnauti savo priešui. V. Propas šią funk- 
ciją vadina bendrininkavimu. Bendrininkavimas gali pasi- 


Mitų ir pasakų sąsajos su transformacijos procesu 231 


reikšti tam tikrais veiksmais arba paprasčiausiai tuo, kad he- 
rojus pavojingiausiu momentu praranda budrumą ir užmie- 
ga. Savo pasyvumu jis palengvina antagonisto juodus dar- 
belius. Draudimo laužymas (8) artina nesėkmę ar praradi- 
mo situaciją, čia šaukiamasi herojaus pagalbos (9). 

Stygiaus situacija gali būti jau pačioje pasakos pradžioje 
arba iškilti staiga kaip tam tikras veikėjo noras. Karaliai ne- 
gali turėti vaiko, miršta senasis karalius, sunkiai suserga prin- 
cesė ir t. t. Stygiaus situacijos priežastys gali būti užkeiki- 
mas, vagystė ar nužudymas. Sukuriama situacija, kai toliau 
tęstis taip, kaip yra, nebegali. Reikia iš esmės ją pakeisti ir 
šaukiamasi herojaus. Yra du herojų tipai. Vienas aktyvusis, 
jis dar vadinamas ieškotoju. Kitas herojus yra pasyvusis, ar- 
ba auka, kuri laukia ir yra priklausoma nuo aplinkybių. Tar- 
kim, jei pasaka apie karalaitį, kuris ieško užburtos princesės, 
tai jis yra aktyvusis herojus. Jei pasaka apie užburtą prince- 
sę - tai ji yra pasyvi auka. Jei herojus yra ieškotojas, tai iškyla 
dešimtoji pasakos funkcija - ieškotojas susiduria su draudi- 
mu (10). Jei pasakos herojus yra auka, jo funkcijos kitos. Už- 
burtos herojės visai neketina išsilaisvinti. Psichologiniais ter- 
minais tariant, auka yra totaliai apvaldyta ir tai yra totalios 
regresijos išraiška. Nesvarbu, ar herojus ieškotojas ar auka, 
jis palieka namus (11). Ieškotojo išėjimas iš namų - tai ieško- 
jimų pradžia, o aukos kančių serijos pradžia. Išėjus iš namų, 
herojaus kelyje pasirodo naujas charakteris: donoras, arba 
galintysis, kuris paprastai turi įvairių galių ir jų suteikia he- 
rojui. Prieš suteikdamas pagalbą, donoras įvairiais būdais he- 
rojų išbando (12). Gali reikalauti tam tikros aukos arba prašo 
išlaisvinti iš įkalinimo. Herojus turi atiduoti ką nors bran- 
gaus, ką įdėjo tėvai, turi paimti raktą ir atverti duris, ir kt. 
Kad ir kaip būtų, herojus turi pripažinti donoro reikšmin- 
gumą (13), atsiliepti į jo prašymą ar reikalavimus ir juos įvyk- 
dyti. Tik įrodęs savo vertingumą, herojus gauna magiškas 
galias ar priemones, kurios vėliau padeda įveikti blogį (14). 

Tos priemonės priklauso nuo konkrečios pasakos, tačiau, anot 
V. Propo, jų funkcija lieka ta pati - suteikti nelauktą ir ne- 
įprastą pagalbą, kai herojus bando įvykdyti sunkią užduotį. 

Išbandytas donoro ir įgijęs magiškų pagalbos priemonių, 
herojus ateina į vietą, kurioje vyksta pagrindinis pasakos 
veiksmas (15). Tai pilis, kur įkalinta princesė, arba vieta, kur 
gyvena priešiškasis antagonistas. Čia herojus gali susikauti 
su priešu (16), gali būti sužeistas (17). Žaizda rodo jo drąsą ir 
pasiaukojimą ir tampa žyme, svarbia tolesniame kaitos pro- 
cese. Pažymėtas tuo simboliu, herojus pasikeičia. (Ši funkci- 
ja, kai herojus transformuojasi konfrontuodamas su antago- 
nistu, yra labai reikšminga psichologiškai.) 

Kovos rezultatas yra tas, kad antagonistas demaskuojamas 
(18) ir pradinė nesėkmė ar stygius pašalinami (19). Skurdo 
nebėra, nusilpęs herojus gauna gyvybės vandenį. Tačiau tuo 
pasaka dažniausiai nesibaigia. Herojus grįžta namo (20), bet 
jo arba neatpažįsta, arba jis susitinka su netikru herojumi 
(21). Čia iškyla brolių, seserų pavydo ar keršto tema. Hero- 
jui vėl iškyla neįmanomos užduotys, kurias vykdydamas jis 
turi įrodyti savo vertingumą ir tapatumą (25). Užduoties 
įvykdymas reiškia, kad antagonistas, kuris gali būti pavy- 
daus giminaičio arba netikro herojaus kailyje, pašalinamas. 
Tik šiuo momentu herojus yra visiškai pripažįstamas. V. Pro- 
pas šią funkciją vadina „pasikeitimo“ funkcija. Paskutinės 
pasakos funkcijos susijusios su herojaus vedybomis, karū- 
navimu, kurios tarsi sankcionuoja herojaus transformacijos 
procesą. Čia pasaka baigiasi. 

Mortologiškai tyrinėdamas pasaką, V. Propas nurodo 31 
funkciją. Suprantama, ne visos funkcijos turėtų būti vienoje 
pasakoje. Tačiau esminga tai, kad ryšys tarp funkcijų visada 
yra tas pat ir pagrindinė pasakos struktūra visada yra ta pa- 
ti. Ši struktūra nurodo įvykių kaitą, kuri yra žingsnis po Žings- 
nio pobūdžio, į tikslą orientuotas procesas. 

Be pagrindinės 31 funkcijos, V. Propas nurodo septynis 

būtinus pasakų charakterius. Tai herojus, netikras herojus, 
antagonistas, donoras, padėjėjas, ieškomas asmuo, pranešė- 
jas (dispečeris). Jie skiriami atsižvelgiant į jų funkcijas, o ne į 
kitas savybes. Svarbi yra herojaus veiksmo prasmė, o ne jo 
identiškumas. 

Taigi pasakos prasideda stygiaus situacija ir baigiasi atkū- 
rimu, išlaisvinimu, vedybomis ar transformacija. Tarp pa- 
baigos ir pradžios yra serija įvykių, kurie tarpusavy susiję 
linijine grandine ir atspindi palaipsnį vystymosi procesą. To- 
kia yra pagrindinė pasakos struktūra, arba morfologija, pa- 
gal V. Propą. 


J. McCurdy's pastebi, kad tuo metu, kai C. G. Jungas for- 
mulavo koncepciją apie archetipus, lemiančius psichikos pro- 
cesų kilmę ir struktūrą, sinchroniškai V. Propas, analizuo- 
damas pasakos sandarą, ieškojo bendros pasakos struktū- 
ros. Tai, ką Propas matė kaip išorinę formą, C. G. Jungas 
pripažino kaip perimtą vidinį psichinį procesą (J. Mcurdy, 
1991). 

Toliau kaip tik tyrinėsime, kaip struktūrinė pasakų anali- 
zė gali padėti suprasti psichologinę pasakų prasmę. Taip pat 
rinksimės stebuklines pasakas. Ši pasakų grupė svarbi todėl, 
kad integruoja antgamtiškąjį elementą. Jos kiek panašios į 
mitus, nes jose veikia dieviškos, pusiau dieviškos figūros ir 
herojus lydi sakralumo išgyvenimas. Tai svarbus pasąmo- 
nės poveikis. Pasąmonės, kurioje neegzistuoja nei laiko, nei 
erdvės išmatavimai, pasakų figūros turi antgamtiškų galių. 
Dvasios, dievai, raganos turi magiškų galių. 

Taigi pasakos kalba apie pasąmonės procesus, apie tą ne- 
žinomą Kitą pasaulį, kuris yra didžiųjų Žmogaus vilčių ir bai- 
mių šaltinis. Pasakos atspindi tą momentą, kai susitinka ži- 
noma su nežinoma. Tai, ką V. Propas vadina funkcijomis, 
C. G. Jungas įvardija archetipais. Pasakos parodo, kaip su 
jais elgtis, konfrontuoti ir kaip išsilaisvinti iš jų galios. Pasa- 

kos išmoko mus elgtis su savo troškimais, baimėmis ar po- 
traukiais, nurodo galimus atsakymus į vienokius ar kitokius 
pasąmonės impulsus. Pasaka — tai projekcija į ateitį, tai pla- 
nas, tai lobis, priklausantis pasąmonei. Pasaka — simbolinė 
asmeninio ieškojimo išraiška, ieškojimo, kuris turi tikslą pa- 
siekti aukštesnį asmenybės išsivystymo lygį ir plėsti asmens 
sąmoningumą. 

Pasaka prasideda pradine situacija, kuri dažnai aprašoma 
kaip pusiausvyros nebuvimas. Tėvas ir trys sūnus - nėra mo- 
teriškojo elemento, kai yra tėvas ir trys dukteris - nėra moti- 
nos, mirštančiam karaliui reikia gyvybės vandens ir t. t. Sty- 
giaus situacija ir bandymas iš jos išsisukti draudimais ir ap- 
gaule, anot J. McCurdy'o, reiškia, kad nesėkmė, stygiaus si- 
tuacija liudija prasidedančios neurozės požymius. Neurozė 
prasideda, kai sutrinka asmenybės savireguliacijos procesas 
ir pažeidžiama psichologinė pusiausvyra. Anot C. G. Jungo, 
tai situacija ar būsena, kai sąmonė ir pasąmonė neturi dia- 
lektinio opozicijos santykio — tada išryškėja ligos požymiai. 

Pasąmonė, išryškėjus ligos požymiams, pradeda trikdyti, 
sąmonė tuo pat metu tampa vis labiau rigidiška ir gynybiš- 
ka. Viena vertus, yra draudimai, kurie reprezentuoja sąmo- 
ningą gynybą, kita vertus, yra antagonisto veiksmai, kurie 
atstovauja pasąmonei ir ši priimama kaip priešas. Herojaus 
Ego jaučiasi spaudžiamas iš dviejų pusių: moralinių ir rigį- 
diškų draudimų, kuriuos kelia Persona, ir pasąmonės. He- 
rojus bando gintis, bet antagonistas tikrina, išbando jo gy- 
nybą. Galiausiai herojus nusileidžia antagonistui, pasiduo- 
da jo gundymams, kuriuos siunčia nepažįstamas Kitas. 

Įdomu, kad V. Propas šią situaciją vadina bendrininkavi- 
mu. Žiūrint psichologiškai, uždrausto vaisiaus paragavimas 
Rojuje, draudimų peržengimas pasakoje reiškia pirmą hero- 
jaus aktyvų veiksmą. Čia užmezgamas pirmas ryšys su neži- 
nomu Kitu, su pasąmone. Čia prasideda naujas asmens vys- 
tymosi etapas. 

Herojaus bendrininkavimas iš pradžių atrodo kaip laikina 
pasąmonės pergalė ir negatyvus pasąmonės poveikis tampa 
matomas. Kliniškai tai yra situacija, kai visiškai aiškūs tampa 
neurotiniai požymiai, nerimas ir depresija. Herojus arba Ego 
kentėdamas pamato pasąmonės pavojus. Skausmas ir dep- 
resija skatina Ego ieškoti. 

Herojaus ieškojimas arba kelionė turi tikslą - įveikti pasą- 
monę. Prisimenant V. Propo herojų klasifikaciją į ieškotojus 
ir aukas, šis skirstymas tinka ir psichoterapijos darbui. Esa- 
ma klientų, kurie neturi siekio išsilaisvinti. Pasyvūs ir bevil- 
tiški, jie atrodo totaliai užvaldyti pasąmonės kompleksų. Ta- 
da reikia stengtis pakeisti tokią nuostatą. Jie yra lyg medžiai, 
kurie linksta nuo kiekvieno vėjo pūstelėjimo, bet niekada 
nelūžta. Jų paieškos apsiriboja prigimties galiomis, nesiima- 
ma jokių veiksmų. 

Kitas epizodas, kai herojus sutinka donorą, suteikiantį jam 
magiškų galių, kad galėtų įveikti priešą. Donoras gali būti 
gyvūnas, keistas, juokingas, klastingas. Pirmuose Ego ieško- 
jimuose susitinkama su Šešėliu, kuris reprezentuoja taria- 
mai žemesnes, neišvystytas funkcijas. Donoras gali būti in- 
terpretuojamas kaip šešėlinė herojaus figūra, nes pasakose 
dažniausiai jis turi ką nors bendra su herojumi. Donorui taip 
pat gali atstovauti archetipinis apgavikas, kuris irgi yra šešė- 
linė figūra. Šešėlis ir apgavikas yra tarpininkas tarp sąmonės 
ir pasąmonės, ir jis žino pasąmonę, jos galias ir pavojus. Ben- 
dradarbiaudamas su donoru, herojus įgauna magiškų galių. 
Analizuodami Šešėlį, galime išlaisvinti dalį savo psichinės 
energijos, Kuri yra įkalinta pasąmonėje ir kurią paskui galime 
panaudoti sąmoningai rinkdamiesi. Įdomu tai, kad kai kurie 
pasakų donorai yra įkalinti ir herojus juos turi išlaisvinti. 

Donoras pirmiausia išbando herojų. Jau pasimokęs iš anks- 
tesnių susidūrimų su antagonistu, herojus pripažįsta pasą- 
monės galią ir gauna donoro teikiamas magiškas galias. Psi- 
chologiškai tai reiškia, kad Ego po konfrontacijos su Šešėliu 

gali įveikti pasąmonės dominavimą. Kliniškai tai reiškia simp- 
tomų išnykimą ir pusiausvyros grįžimą. 

Pasaka čia galėtų baigtis. Kai kuriose pasakose taip ir atsi- 
tinka. Herojus grįžta namo, veda princesę ir laimingai gyve- 
na. Bet dar gali iškilti Animos integravimo tema, kuri yra to- 
lesnis individuacijos proceso žingsnis. Jau nėra depresijos 
ar kitokios ligos požymių, bet atsiranda kitoks matymas ar- 
ba ieškoma kitokio matymo. Anima, arba sielos Žžybtelėjimas, 
tampa motyvu herojui toliau ieškoti. Tai yra išorinio ir vidi- 
nio pasaulio priešybių integracija. Ši dalis yra sudėtinga, ne- 
retai lydima kančios ir skausmo, pasakose aprašoma kaip Kito 
ieškojimas. Čia jau dirbama nebe asmeninės, bet kolektyvi- 
nės pasąmonės plotmėje. 

Herojus grįžta namo ir jo neatpažįsta šeimos nariai arba 
jis sutinka netikrą herojų. Simboliškai tai reiškia, kad pasi- 
priešinimas kyla iš kolektyvinės plotmės. Individas išsiskiria 
iš masės. Pereiti individuacijos procesą reiškia būti indivi- 
dualiam, patirti tai ir išreikšti, o ne prisitaikyti prie kolekty- 
vo. Herojus yra neatpažįstamas arba net persekiojamas, jei 
jis atsisako priimti kolektyvo standartus. Iš jo reikalaujama 
atlikti papildomas užduotis. Dabar priešas įsikūnija labai arti- 
tai gali būti brolis, sesuo ar teisėjas. Jie irgi atstovauja kolekty- 
vinei pasąmonei. Kai herojus įvykdo paskutines individualias 
užduotis, kai pripažįstamas jo naujas statusas, kai jis veda ka- 
ralaitę ir tampa karalystės valdovu, tada atsiranda pusiausvy- 
ra su kolektyvine pasąmone. Herojus turi ryšį su kažkuo die- 
viška, amžina, antgamtiška. Savastis tampa tikruoju valdyto- 
ju. Tobula harmonija simbolizuojama vedybomis. 

Taigi ir C. G. Jungas, ir V. Propas analizuoja evoliucijos, 
keitimosi procesą. Klinikinėje praktikoje tai yra individuaci- 
jos procesas, kuris apima ligos požymių išryškėjimą ir asme- 
nybės praturtinimą. 

V. Propo šalininkai modifikavo jo idėjas. Levi-Strausas tei- 
gė, kad pasakos prasmei svarbu ne tik struktūra, bet ir turi- 

nys, kad atsižvelgiant į pasakos turinį dėliojasi ir pasakos 
struktūra. 

N. Vėlius, kalbėdamas apie mitų funkcijas, nurodo, kad 
jos yra gana siauros, daugeliu atvejų panašios į anksčiau ap- 
rašytas sapnų funkcijas. Šios funkcijos gali atspindėti dali- 
nius transformacijos proceso epizodus. N. Vėlius nurodo to- 
kias sakmių funkcijas: 1. Stoka ir stokos likvidavimas; 2. Už- 
duoties vykdymas; 3. Draudimo pažeidimas; 4. Perspėjimas; 
5. Gudravimas; 6. Apgaulė; 7. Akistata (N. Vėlius, 1995). Ma- 
tome, kad šios funkcijos gali būti susijusios tik su reagavimu 
į konkrečią situaciją ir yra daugiau fragmentiški žmogaus 
gyvenimo atspindžiai. Matome, kad kai kurios funkcijos 
sutampa su V. Propo nurodytomis pasakų funkcijomis. Ta- 
čiau iš N. Vėliaus analizės ryškėja, kad toli gražu ne visos 
pasakos ar sakmės turi anksčiau minėtą universalią struk- 
tūrą. 

Ar visos stebuklinės pasakos simbolizuoja šiuos esminius 
žmogaus sąmoningumo raidos momentus? Atrodo, kad at- 
sakymas į šį klausimą taip pat yra bandymas suskirstyti pa- 
sakas. Analitinės psichologijos autoriai teigia, kad pasakos 
galimos dviejų struktūrų. 

Pirmoji — tai gana tradicinė struktūra, kurią sudaro ketu- 
rios pagrindinės dalys. Ši keturių dalių struktūra analitikų 
labai mėgstama, nes atspindi tradicinį pokyčių procesą. Pa- 
gal tą pačią struktūrą jie analizuoja ir sapnus, ir klasikinę 
dramą. Šią struktūrą įžvelgia ir senuosiuose ritualuose. Ši 
struktūra yra lyg, archetipinis transformacijos proceso eski- 
Zas. 

Taigi pasaka prasideda stygiaus situacija (karalienė negali 
turėti vaikų, karalius miršta ir t. t.). 

Antra dalis - plėtotė su nuolydžiais ir pakilimais (stebuk- 
lingu būdu karalienė pastoja, gimsta mergaitė, kuriai išpra- 
našaujama ateitis ir t. t., karalaičiai leidžiasi į kelionę ieškoti 
gyvybės vandens, patiria išbandymus ir t. t.). 

Tolesnė svarbi struktūrinė dalis - kulminacija (mergaitė 
užauga, atlaiko išbandymus ir sutinka savo jaunikaitį, vie- 
nas iš karalaičių irgi įveikia visas kliūtis, suranda vandenį ir 
t. t). 

Paskutinis epizodas - atomazga (laiminga pabaiga, kai ga- 
li būti jungtuvės, užkeikimo pradingimas ir t. t.). 

Ši struktūra artima mitams apie herojus, taip pat anksčiau 
aptartai sapno struktūrai, kuri buvo prilyginta klasikinės dra- 
mos struktūrai (C. G. Jung). Struktūros esmė ta, kad hero- 
jus įvykdo užduotis ir viskas baigiasi laimingai. Tai reiškia 
Ego susiformavimą ir tam tikrą transformaciją. Šiose pasa- 
kose dažniausiai vyksta Ego raida ir integruojamos pasąmo- 
ninės galios, o Šešėlis transformuojasi, jo išvengiama arba 
kaip nors kitaip apribojama jo destruktyvi galia. Anot klasi- 
kinės analitinės psichologijos atstovų, ši struktūra yra arche- 
tipinis transformacijos proceso pagrindas. 

Kita pasakų grupė, kai veiksmas netelpa į anksčiau minė- 
tą struktūrą. Tai pasakos, kuriose herojus neįvykdo užduo- 
ties. Nėra tradicinio vystymosi ar brandos proceso, pastan- 
gos dedamos išvengti blogio. Ši struktūra būdingesnė seno- 
sioms pasakoms (V. Kast, 1992). 

Šią hipotezę patvirtina lietuvių pasakų tyrinėtoja B. Ker- 
belytė. Knygelėje „Liaudies pasakos prasmė“ ji itin didelį 
dėmesį kreipia į herojaus pastangas išvengti blogio (B. Ker- 
belytė, 1997). Autorė detaliai ir smulkiai analizuoja hero- 
jaus elgesį ir klaidas siekiant išvengti susidūrimo su blo- 
giu. 

Dalį lietuvių pasakų būtų galima priskirti senosioms pa- 
sakoms. Tačiau ką jos atspindi? Manoma, kad šios pasakos 
atspindi archajiškesnius kolektyvinės pasąmonės lygmenis, 
nėra orientacijos į Ego kaip vakariečių kultūroje. 

Neabejotinai sapnų struktūra yra artimesnė senųjų pasa- 
kų struktūrai. Jie dažniausiai atspindi tik tam tikrą psichinio 
gyvenimo fragmentą. Kartais fragmentas vertingas tik dėl 

to, kad geriau būtų suprasti Šešėlyje vykstantys procesai. 
Kartais šis fragmentas yra tarsi raktas pamatyti platesnę pro- 
ceso visumą. 

Šią idėją palaiko ir lietuvių pasakų tyrinėtojai. Minėtoji 
B. Kerbelytė kritiškai vertina V. Propo ir jo šalininkų dar- 
bus. Anot autorės, tyrinėjant tenkinamasi sinchroniniais teks- 
tų aprašymais, o kūrinių raida beveik neliečiama. Pasakoms, 
kaip ir kiekvienam realiam reiškiniui, reikia pripažinti rai- 
dos galimybę (B. Kerbelytė, 1997, p.15). Vadinasi, reikia ieš- 
koti ne vienos universalios siužeto struktūros, o analizuoti 
atskiras kūrinio dalis. 

Autorė išanalizavo 85 000 pasakų, sakmių, padavimų. 
„Juos stebint ir lyginant, kilo mintis, jog sudėtingų siužetų 
pasakos — ne kartą senų senovėje sukurti vientisi kūriniai, 
osavotiška mozaika, lipdyta šimtus tūkstančius metų iš pa- 
prastų siužetų, kurie iš pradžių vaizdavo tik kokį nors vie- 
ną įvykį (B. Kerbelytė, 1997, p. 15). Sudėtingų pasakų siu- 
žetų dalis, galinčias būti savarankiškų nesudėtingų kūri- 
nių pagrindu, autorė pavadino elementariais siužetais, nes 
jie prasideda kokia nors neapibrėžta situacija, vaizduoja- 
mas dviejų personažų (ar dviejų personažų grupių) susi- 
dūrimas dėl kokio nors materialaus ar nematerialaus ob- 
jekto ir baigiamas tuo, kad objektas pasilieka pas pirmąjį 
savininką arba atitenka kitam. „Kiekvienos pasakos siužeto 
struktūra (elementų tarpusavio santykiai ir kiekvieno jų san- 
tykis su visuma) yra elementarių siužetų derinys (ten pat, 
p. 17). Svarbiausia elementarus siužetas, apie kurį telkiasi 
kiti elementarūs siužetai ir personažai: herojus, antipodas, 
herojaus artimasis, antipodo artimasis ir neutralusis perso- 
nažas. Pasaka plėtojama ne linijine tvarka, o dėstoma kaip 
mozaika. 

Autorė pasakos ilgaamžiškumą ir prasmę aiškina kaip su- 
kauptą patirtį ir patarimus, kuriais galima pasinaudoti. Dau- 
gelyje elementarių siužetų herojus laimi, nes yra intelektu- 

alesnis, geba kurti situacijas, jas modeliuoti, numatyti. 

Parodant žmogaus veiksmus tipiškomis situacijomis, ele- 
mentarūs siužetai iliustruoja didesnius ir mažesnius atradi- 
mus - elgesio taisykles, kurias būtinai reikėjo įsidėmėti vi- 
siems, kasdien susiduriantiems su svetimomis gentimis ir 
gamtos jėgomis. 

B. Kerbelytė teigia, kad pasakai reikia pripažinti raidos ga- 
limybę, nors irgi pastebi, kad „pasakų variantų tyrinėjimas 
ne vieną folkloristą įtikino, kad ir čia atsitiktinumų nedaug; 
pasakotojai tik atrodo esą laisvi improvizuotojai, o iš tikrųjų 
jie paklūsta griežtoms taisyklėms, tradicija juos visą laiką kon- 
troliuoja. 

Grįžtant prie analitinės psichologijos ir simbolinės vysty- 
mosi raiškos, akivaizdu, kad skirtingi mitai ir pasakos patei- 
kia skirtingo patyrimo ar vystymosi fazių vaizdinius. Vieni 
mitai ir pasakos yra apie Ego atsiskyrimą nuo motinos ir 
visą šį sudėtingą procesą. Šis motyvas dažnai atsispindi pa- 
sakose apie herojaus kovas, keliones ir išbandymus, kurie 
yra daugelyje pasakų. Kovos, išbandymai aiškinami kaip 
tam tikra konfrontacijos su pasąmone išraiška. Konfronta- 
cija su pasąmone yra būtina atsiskyrimo proceso dalis. Iš 
bandymai, herojaus mirtis yra visų iniciacijos ritualų dalis, 
kaip būtina sąlyga integruotis į kokybiškai naują gyvenimo 
etapą. 

Kiti mitai ir pasakos yra tiesiogiai susiję su tėvo komplek- 
su ir herojės išsilaisvinimu iš šio komplekso įtakos. Būtų ga- 
lima manyti, kad šios pasakos atspindi Ego išsivadavimą iš 
šių kompleksų ir savarankiško Ego formavimąsi. 

Pasakose atsispindi ne tik tai, kaip keičiasi Ego santykis su 
kompleksais ir asmenine pasąmone, bet ir santykiai su tam 
tikrais archetipais bei kolektyvine pasąmone. Žmogui augant, 
keičiasi archetipai ir archetipų raiška. Kalbant apie asmeny- 
bės vystymąsi, paprastai minimi pagrindiniai archetipai: Še- 
šėlis, Anima/Animus, Savastis. Jie iš esmės lemia Žmogaus gy- 

venimo kelią. Šių archetipų integracija yra tam tikros žmo- 
gaus gyvenimo gairės. 

Kituose skyriuose kaip tik aptarsime psichikos darinių rai- 
dą ir jų simbolinę raišką mituose, pasakose, sapnuose. 


IX SKYRIUS 


EGO RAIDA IR SIMBOLINĖ ŠIO 
PROCESO RAIŠKA 


+ Egoraidos aprašymas 

+ Egoryšys su archetipų pasauliu 

+ Egoraida ir mitai apie herojų 
Herojaus gimimas 
Herojaus išbandymai 
Herojaus kovos 
Herojaus darbai 
Aukojimo tema mituose apie herojų 
Herojus gelbėtojas 


EGO RAIDOS APRAŠYMAS 


Ego vystymosi klausimas keliamas daugelyje psichologijos 
teorijų. Kas yra Ego? Koks yra Ego tapsmo procesas ir jo 
vaidmuo asmenybės transformacijos procese? 

Ego yra tiesiogiai susijęs su asmens sąmoningumu, žinoji- 
mu apie save, apie aplinką ir apie galimus santykius. Ego 
klausimas iškyla, kai kalbame apie asmens tapatumą ir savęs 
vaizdą, kai yra analizuojamos savęs vertinimo problemos, 
asmenybės sprendimai ir vertybės. Šis psichikos darinys mi- 
nimas humanistinėje psichologijoje, o ypač populiarus yra 
psichodinaminėje psichologijoje. 

Tiriant šio asmenybės darinio raišką, skiriamas stiprus Ego 

ir silpnas Ego, analizuojamos jį formuojančios sąlygos. Ego 
jėga yra tiesiogiai susijusi su pažintinių galimybių išvysty- 
mu, su gera emocijų kontrole, taip pat su gebėjimu užmegz- 
ti ryšius. Pastaroji savybė reiškia ne tik gebėjimą užmegzti 
tarpasmeninius ryšius, bet ir ryšius su savo vidiniu pasau- 
liu, gebėjimu atsiverti, priimti ir integruoti savo patyrimą. 
Nuo Ego darinio priklauso psichologinė pusiausvyra, taiko- 
mos gynybos strategijos, išorinių ir vidinių konfliktų spren- 
dimas, taip pat ir psichikos sveikata. Pagaliau Ego yra ta as- 
menybės dalis, nuo kurios priklauso tinkamas santykis su 
pasąmone. 

Šie klausimai ypač akcentuojami klasikinėje analitinės psi- 
chologijos teorijoje. C. G. Jungas teigia, kad Ego yra ir ar- 
chetipas, ir kompleksas. Ego archetipiškumas grindžiamas 
idėja, kad žmogus paveldi gebėjimą būti sąmoningas. Šis ge- 
bėjimas yra kolektyvinės pasąmonės išraiška. Kita vertus, Ego 
turinys atspindi konkrečią ir asmenišką individo patirtį ir 
šia prasme Ego yra kompleksas. C. G. Jungas savo darbuose 
nurodo keletą Ego funkcijų, kurios tiesiogiai susijusios su 
individo funkcionavimu, jo sąmoningumu, psichikos svei- 
kata ir brandumu. 

Ego yra atsakingas už informacijos, kuri ateina į sąmonę, 
atranką. Jis yra tarsi vartų sargas, atrenkantis informaciją, 
kuri pakliūna į sąmonės lauką. Šiuo atžvilgiu Ego darinys 
yra svarbus, kad informacija nepergalėtų individo ir kad as- 
muo liktų iš dalies nepriklausomas ir turintis apibrėžtas ri- 
bas. Informacija ateina iš išorinio pasaulio, taip pat ir iš vidi- 
nio, Ego atrenka ją ir susistemina. Todėl Ego įvardijamas kaip 
sąmonės centras ir kaip sąmonės organizatorius. 

Su informacijos atrinkimo funkcija tiesiogiai susijęs asmens 
tapatumo klausimas, nes būtent Ego atsako į klausimą „Kas 
aš esu?“ Šis klausimas apima daugelį sričių. Bendrojoje psi- 
chologijoje asmens tapatumas siejamas su fizinių, emocinių 
ir intelektualinių savybių sau priskyrimu, su žiniomis apie 

savo socialinius įgūdžius, vertybes. Analitinėje psichologijo- 
je, kuri orientuojasi daugiau į gelmineės tapatumo jausmo 
ištakas, klausimas „Kas aš esu? ir asmens sąmoningumas 
siejamas su kompleksų ir atitinkamų archetipų įsisąmonini- 
mu. Čia jau svarbu žinoti savo vaidmenis (Personos archeti- 
pas), pažinti savo nepatraukliąsias tamsiąsias puses (Šešė- 
lis), integruoti savo moteriškumą ir vyriškumą (Anima/Ani- 
mus archetipai) bei prisiliesti prie savo Savasties ir gyveni- 
mo visumos (Savasties archetipas). 

Ego tapatumo klausimas taip pat susijęs su tam tikru sta- 
bilumu, leidžiančiu pajusti tęstinumą. Tai yra sąlyga suvok- 
ti, kad nors gyvenimo situacijos keičiasi, nors gyvenimas tę- 
siasi, svarbu neprarasti savęs, pripažinti, jog keitiesi, ir su 
tuo sutikti. 

Jau minėjome, kad Ego formavimasis, pasak analitinės psi- 
chologijos, yra pirmosios gyvenimo pusės uždavinys, kai la- 
bai svarbūs ryšiai su išoriniu pasauliu. Vaikystėje Ego for- 
mavimuisi didelę įtaką turi tėvai ir santykiai su jais. Autoriai 
pabrėžia, kad pirmaisiais gyvenimo metais yra svarbus ry- 
šys su motina (E. Neuman, 1956; M. Mahler, 1975; D. W. 
Winnicott, 1991). Vėliau, formuojantis edipiniams santy- 
kiams, labai svarbus tampa tėvo vaidmuo (S. Freud, (1917) 
1999; M. Balint, 1978; C. G. Jung (1930) 1977). 

Paauglystėje svarbus tampa bendravimas su bendraam- 
žiais (E. Erikson, 1950; E. Edinger, 1992). Jaunystėje Ego for- 
mavimuisi įtaką daro gebėjimas užmegzti artimus ryšius ir 
būti su kuo nors artimam (C. G. Jung, (1930) 1977; E. Erik- 
son, 1950). 


EGO RYŠYS SU ARCHETIPŲ PASAULIU 


Psichologinė pusiausvyra priklauso nuo Ego gebėjimo už- 
megzti ryšius su archetipų pasauliu, taip pat ir su komplek- 

sais. Šių vidinių ryšių svarbai didelę įtaką turi santykiai su 
išorės pasauliu — vaikystėje tai santykiai su tėvais, vėliau — 
su emociškai reikšmingais žmonėmis. Paprasčiau tariant, Ego 
vystymasis vaikystėje siejamas su Motinos archetipu ir mo- 
tinos komplekso įsisąmoninimu. Kiek mažiau klasikinėje ana- 
litinėje psichologijoje kalbama apie Tėvo archetipą, bet šiuo- 
laikinių autorių darbuose Tėvo archetipas ir tėvo komplek- 
sas bei su juo susiję autoriteto, menkavertiškumo komplek- 
sai gana dažnai nagrinėjami (M. Loomis, 1994; A. Samuels, 
1989; V. Kast, 1997). 

Ego vystymasis tiesiogiai susijęs su Šešėlio formavimusi, o 
vėliau su jo pripažinimu ir integravimu. Šešėlis formuojasi, 
kai Ego nustumia į pasąmonę tai, kas dėl vienokių ar kitokių 
priežasčių atrodo netinkama. Jei asmuo labai didelę dalį sa- 
vo patyrimo nuslopina, jo Ego yra gana silpnas, nes jis ne- 
pažįsta ir nepripažįsta dalies to, kas yra jo valdos ir kas turi 
didelę galią individo gyvenimui. Tad bręsdamas žmogus tu- 
rėtų vis labiau pažinti savo tamsiąją pusę, tinkamai prie jos 
derintis ir imtis vis daugiau atsakomybės už savo elgesį. 

Ego vystymasis susijęs ir su Personos, ir su Anima/Animus 
archetipais bei jų poveikio savo gyvenimui supratimu. Per- 
sonos kaita irgi atspindi Žmogaus brendimą. Svarbu, kad Per- 
sona atspindėtų tą brendimą ir būtų harmoninga su tuo, kas 
yra esminga Žmogui tam tikru gyvenimo momentu. Perso- 
na yra ne tik tai, kaip mes reprezentuojame save, bet ir kaip 
save išreiškiame bendruomenėje. Taigi Ego vystymasis reikš- 
tų pakankamą sąmoningumą bei lankstumą dėvint kaukes, 
vaidinant vaidmenis, reprezentuojant save. 

Analitikai labai daug dėmesio skiria Ego ir Anima/Animus 
archetipų ryšiams. Tinkami ryšiai tarp Ego ir Anima/Animus 
yra svarbi asmenybės visybiškumo sąlyga. Apie tai dar kal- 
bėsime, kai nagrinėsime atskirai moters ir vyro individuaci- 
jos procesus. 

Ne mažiau svarbi yra ir Ego-Savasties ryšio raida. Kai ku- 

rie autoriai šiuo ryšiu grindžia visą individo brendimo pro- 
cesą (E. Neuman, 1973; E. Edinger, 1992). Šie autoriai teigia, 
kad Žmogaus gyvenimo pradžioje Ego ir Savastis yra susilieję. 
Ego ir Savastis dar yra viena. Vėliau iš Savasties archetipo pra- 
deda rastis Ego, kuris iš pradžių dar identifikuojasi su Savas- 
timi, vėliau nutolsta ir ryšys gali nutrūkti. Geriausia, kai po 
šio nutrūkimo Ego vėl atnaujina ryšį ir įsiklausydamas į 5a- 
vasties siunčiamus signalus kontroliuoja gyvenimo situacijas. 

Taigi Ego raidos pradžių pradžia yra santykiai su motina 
arba platesne prasme - tai santykiai su Motinos archetipu. 
Analitinėje psichologijoje daug vietos skiriama simbolinei šių 
santykių raiškai. Apie Ego konfrontaciją su Motinos archeti- 
pu C. G. Jungas rašė „Rinktinių raštų penktame tome, kur 
jis analizavo bendrus herojaus mito dėsningumus (C. G. Jung, 
(1912) 1974). Mitų apie herojus gausu. Graikų mitologijoje 
tai Heraklio kovos, Persėjo žygiai, Tesėjo kelionės, argonau- 
tų mitai, Trojos ciklas, Odisėjo kelionės ir kita. Kiti analitinės 
pakraipos autoriai nurodo ir kitų šalių mitus. Pavyzdžiui, 
Egipto mitologijoje Ego vystymasis siejamas su mitų ciklu 
apie Ozyrį. 

Lietuvių mitologijoje herojaus mitas atsispindi padavimuo- 
se apie didvyrius, kurie, pasak N. Vėliaus, buvo suvokiami 
ir garbinami kaip pusdieviai. N. Vėlius cituoja L. A. Jucevi- 
čiaus mintis apie didvyrius Nemuną, Palemoną ir kitus 
(N. Vėlius, 1995). A. J. Greimas nurodo pirmąjį lietuvių mi- 
tą, kuris buvo užrašytas 1261 m. ir kuriame skamba didvyrio 
Sovijaus žygdarbis (A. J. Greimas, 1990). Ir Vėlius, ir Grei- 
mas didelę reikšmę skiria Žmogaus ir Velnio sąveikoms mi- 
tuose, kuriuose kiek specifiškai atsispindi mitų apie herojų 
motyvai. Analitiniais terminais tariant, šias sąveikas būtų ga- 
lima interpretuoti kaip individo Ego ir jo Šešėlio simbolinę 
reprezentaciją. 

Lietuvių mitologijoje didvyrio tema nėra labai išsikristali- 
zavusi. Tačiau Lietuva dažnai apdainuojama kaip didvyrių 

žemė turbūt neatsitiktinai. Mitai apie didvyrius gali atsispin- 
dėti ir dainose. Autoriai, analizuojantys surinktas lietuvių 
karo dainas, nurodo, kad karo dainose apdainuojama kele- 
tas bendrų situacijų. Jos gana panašios į archetipines hero- 
jaus mitų situacijas (kareivėlio atsisveikinimas (šiam moty- 
vui dainose skiriama labai daug dėmesio), kareivėlio kovos, 
kartais patekimas į nelaisvę, kareivėlio mirtis ir kartais grįži- 
mas namo). Visos šios apdainuojamos gyvenimo situacijos 
artimos transformacijos proceso struktūrai. Galima būtų kelti 
hipotezę, kad lietuviams karo dainos buvo svarbios ne tik 
santykių su išore raiškai, bet ir vidinių psichikos struktūrų 
formavimuisi. 

Kita vertus, manoma, kad senosios kultūros daugiau orien- 
tuotos į Savasties archetipo užkoduotas duotybes, o Ego 
orientacijos yra daugiau vakarietiškas ir naujesnis išradimas. 

Kad ir kaip būtų, herojų mitai yra daugelio pasakų (taip 
pat ir lietuviškų) archetipinis pagrindas. Atskiros pasakos 
reiškia atskirus mito apie herojų aspektus ir tuo pat metu 
atspindi tam tikrą Ego tapsmo momentą. 

Analizuodama kai kuriuos mitus kaip galimą Ego vysty- 
mosi simbolinę raišką, bandysiu atskleisti Ego raidos gelmi- 
nes ištakas. 


EGO RAIDA IR MITAI APIE HEROJŲ 


Tradiciškai herojaus simbolis ir herojaus kultas pagrįstas per- 
galėmis karuose ir dorybių įkūnijimu. Visose istorijose he- 
rojus nugali chaosą ir kliūtis, įveikia gundymus, kurie kyla 
iš tamsos. Šviesos ir tamsos sandūra paaiškina, kodėl dauge- 
lyje mitų saulė identifikuojama su herojumi (J. Cirlot, 1996; 
J. Cooper, 1978; C. G. Jungas, 1916 ir kt.). 

Daugelyje šaltinių Žmogaus sąmoningumas siejamas su 
šviesa. Iš čia kyla ir tiesioginės šio simbolio sąsajos su Ego 

kaip sąmonės centru. U. Beckeris rašo, kad šviesa dažnai ap- 
riboja tamsą, kuri paprastai yra dvasinio kvailumo, doroviš- 
kai neišsivysčiusių ir menkaverčių sričių ir būsenų, mirties 
ir nelaimės, taip pat „paslapties simbolis (U. Becker, 1995, 
p. 275). Tobulėjant Žmonijai ir individui, kopimas iš tamsos į 
šviesą daugeliui tautų vaidina svarbų vaidmenį. 

Šviesa daugelio kultūrų laikoma dieviškumo apraiška ir 
siejama su dvasingumu. Šviesa yra moralumo, intelekto ir 
dorybių simbolis. Jos baltumas yra visa ko sintezė. „Psicho- 
logiškai vertinant, būti apšviestam, vadinasi, įsisąmoninti 
šviesos šaltinį, o tai reiškia dvasinės galios šaltinį“ (J. Cirlot, 
1996, p. 188). 

Kita svarbi mitų apie herojų tema - išgelbėjimo ir atpirki- 
mo. Herojus yra gelbėtojo arba išgelbėjimo stebuklo prototi- 
pas (J. Cooper, 1978, p. 82). Herojaus kovos ir išbandymai 
keičia ne tik jį patį, bet ir jį supantį pasaulį. Jo vidinė šviesa 
suteikia daugiau šviesos pasauliui. Herojus išlaisvina iš ne- 
laisvės, duoda daugiau galimybių, padeda įveikti skausmą, 
netektį, apribojimus, kartais net mirtį. 

Visiems mitams apie herojų būdinga keletas bendriausių 
bruožų, kuriuos pabandysime aptarti ir kartu atskleisti kai 
kuriuos Ego vystymosi aspektus. 


Herojaus gimimas 


Herojaus gimimas paprastai traktuojamas kaip ypatingas įvy- 
kis. Graikų, romėnų, egiptiečių mitologijoje herojaus kilmė 
dažniausiai yra dieviška. 

Vienas žymiausių graikų mitologijos herojų Heraklis yra 
mirtingosios Alkmenės ir Dzeuso sūnus (Mitologijos encik- 
lopedija, 1997). Hera nekentė savo žemiškosios varžovės ir 
pavydėjo jai sūnaus, kuriam Olimpo valdovas pranašavo did- 
vyrio šlovę. „Užtat visą gyvenimą Heraklis turėjo kentėti ir 

grumtis su nepalankiu likimu, kuri jam lėmė priešininkė dei- 
vė“ (ten pat, p. 104). 

Persėjas - Heraklio įpėdinis, Argo valdovės Danajės ir 
Dzeuso sūnus. Dzeusas pasivertęs aukso lietumi prasiskver- 
bė į varinį Danajės būstą, kur ją buvo įkalinęs tėvas Akrisi- 
jas. Pastarajam buvo išpranašauta, kad jį nužudys anūkas. 
Kai tėvas pamatė anūką Persėją, įtūžęs užkalė Danaję su sū- 
numi į statinę ir įmetė į jūrą. 

Tesėjas ilgai lauktas Atėnų karaliaus ir Aitros sūnus. Egė- 
jas ilgai negalėjo susilaukti vaikų ir dėl to labai kentėjo, Del- 
fuose maldavo dievų malonės. Dievai išpranašavo, kad jis 
susilauks sūnaus, kuris bus karžygys. Jo giminės medyje ap- 
tinkame dievą Hefaistą, deivę Atėnę. 

Odisėjo genealogijos medyje matyti sąsajos su Hermiu. 
Manoma, kad šis herojus būtent iš Hermio paveldėjo protą 
ir praktiškumą. 

Herojaus ne tik kilmė nepaprasta, dažniausiai jis ir gimsta 
nepaprastai, - dalyvauja koks nors dievas. Jau prieš gims- 
tant arba gimus, herojui kartais pranašaujama nepaprasta 
ateitis arba kitaip paženklinamas jo gyvenimo kelias, kurio 
prasmė ir paskirtis yra unikali. Dažnai šis Žymėjimas gali būti 
susijęs su kokios nors dievybės nemalone ar net prakeiksmu 
ir dėl to galima kančia ir konfliktais. 

Interpretuojant simbolinę herojaus gimimo prasmę ir sie- 
jant ją su Ego vystymusi, bendriausia yra tai, kad sąmonin- 
gumo gimimas yra tam tikro dieviškojo prado atvėrimas žmo- 
guje. Žinojimas, gebėjimas kurti, vidinė šviesa, žvelgiant iš 
archetipų pozicijos arba gamtos kontekste, yra stebuklas ir 
išskirtinis dalykas. Šis išskirtinumas įpareigoja, gyvenimą da- 
ro sudėtingą. Dieviškojo prado atvėrimas savyje atveria su- 
dėtingus santykius su šiuo ir su antgamtiniu pasauliu. Šiuo 
atžvilgiu Žmogaus sąmoningumas yra ne tik jo šviesa, bet 
kančia ir skausmas. Šitai plėtojama didžiausiose herojaus mitų 
dalyse. 

Herojaus išbandymai 


Kitas svarbus epizodas - herojaus išėjimas į pasaulį. Jis tam- 
pa keliautoju, ieškotoju, kovotoju. Mituose herojaus gyve: 
nimas kupinas išbandymų, kliūčių ir mirtinų pavojų, kurie 
stebina gausumu ir sunkumu. Tokiu pavyzdžiu galėtų būti 
Heraklio žygdarbiai, Odisėjo kelionės. Nagrinėjant Heraklio 
mitą, kiekvieną jo išbandymą ar žygdarbį galima aprašyti kaip 
atskirą mitą. 

Heraklį augino kentauras Cheironas. Jis išmokė jį įvairiau- 
sių menų, šaudyti iš lanko. Hera iš pavydo nekentė Heraklio 
ir jam pasiuntė beprotybę, kurios apimtas Heraklis užmušė 
savo vaikus. Supratęs ką padarė, jis nematė, kaip numaldyti 
savo skausmą, ir išėjo į pasaulį. Jau užgimusiam Herakliui 
orakulai pranašavo, kad turėsiąs įvykdyti 12 žygdarbių, ku- 
rie suteiksią jam nemirtingumą. Heraklis turėjo atnešti kara- 
liui Nemėjos liūto kailį. (Liūto nebuvo galima užmušti strė- 
lėmis, Heraklis jį pasmaugė.) Užsivilkęs liūto kailį, jis atliko 
kitą užduotį - nugalabijo devyngalvę Lernos hidrą. Ši hidra 
siautėjo netoli Argo miesto, ji draskė gyvulius ir niokojo lau- 
kus. Ją buvo labai sunku pribaigti, nes nukirstos galvos vie- 
toje kaipmat ataugdavusios trys. Heraklis ugnimi pridegino 
žaizdas, kad galvos neataugtų. Tulžyje pamirkė ieties antga- 
lius, kuriuos panaudojo kitose kovose. Kitos Heraklio už- 
duotys buvo tokios: sugauti Kerinėjos stirną ir gyvą atvesti į 
karaliaus pilį, pagauti Erimanto šerną, prieš tai susikovus su 
kentaurais, išmėžti karaliaus Augėjo tvartus (Heraklis pri- 
jungė upės vandenį ir šis išplovė tvartus). Taip pat reikėjo 
iššaudyti arba išbaidyti siaubingus Simfalo paukščius, turė- 
jusius geležines plunksnas ir žudžiusius Žmones; atvesti gy- 
vą Kretos jautį;, parvaryti į Mikėnus Trakijos valdovo Dio- 
medo kumeles, kurias jų šeimininkas laikė sukaustytas gran- 
dinėmis ir šėrė Žmonių mėsa. (Heraklis užmušė šeimininką 
ir atvarė kumeles.) Kitos Heraklio užduotys buvo vis sun- 

kesnės. Reikėjo atnešti amazonių valdovės Hipolitės diržą. 
Amazonės, pakurstytos Heros, pasipriešino didvyriui, ir He- 
raklis užmušė Hipolitę. Reikėjo parvaryti iš pasaulio krašto 
Geriono bandą, atnešti auksinius Hesperidžių obuolius, ku- 
riuos saugojo drakonas, nukeliauti į Hado karalystę ir atves- 
ti sarginį šunį Kerberą, turėjusį gyvatės uodegą. Kai kuriuo- 
se šaltiniuose dar minimas didžiausias Heraklio žygdarbis — 
kova su gigantais. 

Ne mažiau įspūdingi ir kitų didvyrių išbandymai. Didvy- 
ris Persėjas plačiai žinomas dėl kovos su gorgone Medūza. 
Šios medūzos niekas negalėjo nugalėti, nes ji žvilgsniu už- 
hipnotizuodavo prisiartinusįjį ir tas suakmenėdavo. Persė- 
jas nugalėjo ją pasiėmęs veidrodį, po to išlaisvino valdovo 
dukterį Andromedą. Užsidėjęs nematomą kepuraitę, Per- 
sėjas išvengė gorgonių persekiojimo. Kitus priešus įveikė 
parodydamas medūzos galvą, nuo kurios tie suakmenė- 
davo. 

Tesėjas irgi buvo pabaisų nugalėtojas. Jis nugalėjo labirin- 
to Minotaurą, kuris prarydavo jaunas merginas. Tesėjui pa- 
vyko išeiti iš Minotauro labirinto vedamam Ariadnės siūlo. 
Jis kovojo su amazonėmis, su kentaurais. Buvo tapęs nepa- 
klusniu ir įžūliu didvyriu, padėjo pagrobti mirusiųjų pasau- 
lio deivę Persefonę. Jis suvienijo įvairias socialines grupes, 
įkūrė Atėnų valstybę. 

Visa ši gausybė herojaus išbandymų rodytų, kad kovo- 
jančiam, keliaujančiam didvyriui reikia didelių pastangų ir 
ištvermės. Vieno žygdarbio, vienos pergalės, vieno išbandy- 
mo nepakanka. Atlikus vieną užduotį, kyla kita. 


Interpretuojant šio motyvo simbolinę prasmę, akivaizdu, kad 
žmogaus gyvenimo kelyje, jo sąmonėjimo procese reikalin- 
gos didžiulės valios pastangos ir kantrybė. Galima manyti, 
kad Ego tapsmas yra ilgas ir nelengvas kelias. Kad kelias į 
vidinę šviesą reikalauja ištvermės, kantrybės ir pasitikėjimo. 

Mituose kartais užsimenama, jog Herakliui prireikė metų 
įvykdyti vieną ar kitą užduotį, o Odisėjas savo kelionėse už- 
gaišo dešimt metų. 

Kasdieniniame gyvenime gal kartais ir nepastebime šio ar- 
chetipinio motyvo, vargus, frustracijas ir netektis priimame 
kaip kažką primesta, kaip svetima. Kartais ir nesusimąsto- 
me, ką mūsų būčiai duoda sunkumai, ne visada susiejame 
savo patirtį ir augant išmintingumą, žinojimą ir sąmonėji- 
mą laikome savaime ateinančiais dalykais. Ši tendencija ypač 
išryškėja, kai kalbame apie psichoterapijos galimybes. Lau- 
kiama, kad psichologinis pokytis įvyktų greitai ir būtų tuoj 
pat pasveikstama. Toks laukimas ir toks noras suprantamas, 
nes pačioje psichikoje užkoduota skausmo ir kančios baimė 
ar vengimas. Tačiau jei mes orientuojamės į gelminius žmo- 
gaus psichinio gyvenimo pokyčius ir kalbame apie ilgalaikę 
psichoterapiją, deja, tenka apsišarvuoti kantrybe. Vieno iš- 
bandymo ir vienos įžvalgos neužtenka. Vis reikia grįžti ir 
grįžti prie tų pačių kompleksų, net iš naujo peržiūrėti tas 
pačias situacijas, santykius ar net sapnus, kol palengva įvyksta 
esminiai pokyčiai. Psichoterapija, kuria siekiama naujo 53- 
moningumo ir Ego pasikeitimo, deja, daugeliu atveju yra 
ilgalaikis procesas, turintis savus išbandymus ir vidines ke- 
liones. 

Analizuojant herojaus išbandymus, akivaizdu, kad jis ga- 
na dažnai patiria skausmą, kad jo žygdarbis visada susijęs su 
mirtinu pavojumi. Kartais herojus įveikia kliūtį su pagalbi- 
ninkais, bet dažniausiai vienas. 

Keliant hipotezes apie simbolinę Ego vystymosi raišką, 
turbūt akivaizdu, kad žmogaus sąmonėjimo procesas gana 
sudėtingas dalykas, susijęs su skausmo, netekties, mirties 
ir kančios išgyvenimu. C. G. Jungas rašė, „jog niekas ne- 
gimsta be skausmo“. Šis pasakymas tinka ir sąmonėjimo 
procesui. 

Herojaus kovos 


Mituose skausmas ir kančia yra tiesiogiai susiję su herojaus 
užduotimis, kurios dar yra aprašomos kaip kovos. Dalis he- 
rojaus užduočių yra įveikti fantastinės galios baisūnus, ku- 
rie yra nežmoniškai agresyvūs, šlykštūs ir nenuspėjami. 
Kaip herojus tai padaro? Analizuodami anksčiau išvardy- 
tus Heraklio, Persėjo ir Tesėjo Žygius, matome, kad hero- 
jus kartais įveikia baisūnus savo galia (pasmaugia, užmu- 
ša), kartais neįprastu, netikėtu būdu (panaudoja veidrodį, 
pajungia upės vandenį), kartais išradingumu ir apgaule (pri- 
degina žaizdas, kad galvos neataugtų), o kartais pasitelk- 
damas kitus (Ariadnės siūlas padeda išeiti iš labirinto ir 
kt.). 

Kai kuriuos baisūnus herojus užmuša ir pasiima jų galios 
atributus (Heraklis pasiima neperšaunamą liūto kailį, užnuo- 
dytus tulžies antgalius, Persėjas medūzos Gorgonės galvą). 
Kai kuriuos baisūnus herojus tik atvaro į karaliaus rūmus, 
tai yra juos tik kontroliuoja. 

Žvelgiant į simbolinę šių veiksmų prasmę, atkreiptinas dė- 
mesys į keletą momentų. Baisūnai paprastai traktuojami kaip 
tamsiosios pasąmonės jėgos ir jos išraiška. Teigiama, kad ga- 
lingi ir primityvūs baisūnai atspindi archajiškiausias ir ma- 
žiausiai išvystytas pasąmonines tendencijas. Dažniausiai jie 
reprezentuoja Šešėlio archetipą. 

Ego vystymosi plotmėje siaubūnų įveikimą būtų galima 
vertinti kaip konfrontaciją su pasąmonės impulsais, kaip 
dalinę jų integraciją ar tam tikrus bendradarbiavimo san- 
tykius. Ego ieško įvairių būdų, kaip elgtis su skirtingais pa- 
sąmonės impulsais ir tendencijomis. Šiuo požiūriu išban- 
dymų atlaikymas yra Ego galios, o kartu ir lankstumo lavi- 
nimas. Vieniems impulsams (ypač tiems, kurie yra mirti- 
nai destruktyvūs) reikia sakyti griežtą „ne“, kitus galima 
prisipratinti, kontroliuoti, laikyti juos „savo karalystėje“. 

Herojaus kovotojo motyvas dažnas pasakose ir sapnuose. 
Apie tai, kaip herojus elgiasi su Šešėliu pasakose dar kalbėsi- 
me skyrelyje apie galimas Šešėlio transformacijas. Psichote- 
rapijos procese šis motyvas gana dažnai iškyla, kai stengia- 
masi įveikti tam tikrus kompleksus ir kai infrastruktūriniu 
lygmeniu siekiama didesnio Ego stiprumo. 

Toliau pateiksiu pavyzdį iš savo psichoterapijos praktikos. 
Kliento sapne matyti, kad sapno Ego tiesiogiai kaunasi su 
fantastiniais baisūnais ir kad ta kova ilga, sekinanti ir kupina 
įvairių jausmų. 


Važiavau savo mašina su jaunesniuoju broliu. Kaimo kelyje pa- 
sirodė kažkokie keisti žmonės, bejausmiai, abejingi. Jie nešėsi keis- 
tus įrankius, keistos formos peilius. Tie peiliai buvo išgaląsti, bliz- 
gantys. Jausmas, kad jau trečią sykį važiuojame pro tą pačią vie- 
tą. Vienas nešė keistą ginklą. Jis daužė mašiną. Bandžiau va- 
žiuoti atbulas. Jų buvo daug. Mašina užgeso. Bandžiau užvesti 
mašiną, užspaudžiau spynelę iš vidaus. Jaunesnysis nespėjo. Jį 
ištraukė. Bandžiau laikyti, bet nesėkmingai. Tada ėmėme bėgti, 
jie puolė vytis. Aš pasakiau broliui bėgti į priešingą pusę. Jis pasi- 
slėpė. Aš bėgau per tą gyvenvietę. Atsirado naktis, sniegas, gal- 
vojau prašyti pagalbos. Supratau, kad niekas man nepadės. Jie 
puolė mane su tais peiliais, o aš atsimušinėjau. Tai truko ilgai. 
Jie vis puolė, o aš vis su jais koviausi. Buvo sunku. Su kažkuriuo 
besikaunant, mane pabudino (Ž., vyras, 28 metų, aukštasis iš- 
silavinimas). 


Nekomentuodami sapnuotojo asociacijų ir viso asmeninio 
konteksto, kuris neabejotinai yra svarbus sapno prasmės at- 
kodavimui, norime tik pridurti, kad šis sapnas buvo su- 
sapnuotas analtzuojant jausmus, kai iškilo pykčio ir agresi- 
jos pripažinimo, integravimo klausimai. Šio sapno Ego kau- 
nasi su kylančia agresija, nes šiuo terapijos momentu ji bu- 
vo laikoma baisi ir pavojinga. Žinome, kad kol neturime 

ryšio su savo jausmais, kol su jais kaunamės, simboliniu 
lygmeniu jie gali reikštis pakankamai bauginančiomis for- 
momis. 


Herojaus darbai 


Mituose dalis herojaus darbų yra susiję ne tik su kovomis, 
bet ir su valymo darbais, su tam tikro stebuklingo vaisiaus ar 
vandens pristatymu ir kita. Šios užduotys atspindi tam tikrą 
švaros ir sąžiningumo akcentavimą sąmonėjimo procese, ir 
tai gali būti interpretuojama kaip Ego gebėjimas patirti emo- 
cinį katarsį ar emocinį apsivalymą, kuris yra nepaprastai svar- 
bus sąmonės aiškumui. Vaisiaus atnešimas gali būti siejamas 
su Ego produktyvumo ar „vaisingumo“ lavinimu, gyvybės 
vanduo —su gebėjimu atsinaujinti ir palaikyti gyvybinę ener- 
giją. 


C. G. Jungas, rašydamas apie herojaus kovas ir keliones, ke- 
lia hipotezę, kad herojaus kovos simboliškai atspindi Ego vys- 
tymosi dėsningumus ir kad didesnė dalis herojaus kovų yra 
konfrontacija su Motinos archetipu. Analizuodamas šią me- 
džiagą, C. G. Jungas nurodo tokius esminius santykio su Mo- 
tinos archetipu aspektus: 


Atsiskyrimas nuo motinos turi konfrontacijos pobū- 
dį. 

Asmenybei bręstant, kartojasi grįžimas į savo ištakas. 
Maitinimas turi pirminį reikšmingumą (C. G. Jung, 
(1938) 1974). 


Šis pasakymas gana platus, nes C. G. Jungas, kalbėdamas 
apie Didžiosios Motinos archetipą, kartais jį labai suabsoliu- 
tina teigdamas, kad šis archetipas yra visa objektyvioji psi- 


256 Asmenybės transformacija sapnuose, pasakose, mituose 


chika, arba kolektyvinė pasąmonė. Šiuo atžvilgiu jo anks 
čiau minėti teiginiai reikštų, kad Ego vystymasis yra tiesio- 
giai susijęs su santykiais su pasąmone ir kad šiame procese 
yra labai svarbus Ego atsiskyrimas nuo pasąmonės ir sava- 
rankiškumo formavimasis. Nuo šio momento ima formuotis 
asmenybės individualumas, tam tikra autonomija ir laisvė. 
Kita vertus, atsiskyrimo ir sąmoningumo absoliutinimas vi- 
sada gana reliatyvus. Pasąmonė irgi veikia autonomiškai ir 
dalyvauja gyvenime, tad Ego raida yra nuolatinis procesas, 
nuolatinis grįžimas prie savo ištakų, nes tai yra ir naujo 54- 
moningumo maitinimo šaltinis. 


Aukojimo tema mituose apie herojų 


Sapnuose herojus kovotojas kartais įgauna kario savybes ir 
kova yra kiek pakylėta ir prasminga. Iliustruodama šį moty- 
vą pateiksiu pavyzdį iš savo psichoterapijos praktikos. 


Karo laukas. Bombų išmuštos duobės. Lauke vežimas, po ku- 
riuo guli kareivis. Kareivis — tai aš. Matau miško juostą. Lei- 
džiasi saulė. Įvairios spalvos: raudona, violetinė, geltona. Bai- 
mė. Žinau, kad žuvo daug draugų. Turėtų girdėtis aimanos 
Bet iš už miško girdžiu muziką. Simfoninė, galinga. Nauja, ku- 
rios dar niekad negirdėjau. Baimė praeina. Rytoj vėl bus mūšis. 
Eisiu, nors žinau, kad visko gali atsitikti, net ir mirtis (V., mo- 
teris, 24 metų, nebaigtas aukštasis, psichologijos studentė). 


Šiame sapne svarbu ne tik kova, bet ir prasmės pajutimas, 
aukojimosi motyvas. 

Klasikinė analitinė psichologija individo tapsmo procese 
ypač akcentuoja aukojimosi svarbą. Herojus aukojasi, hero- 
jus gali mirti ir vėl prisikelti. Mirtis ir prisikėlimas yra trans- 
formacijos pagrindas. Ką tik aprašytame sapne sapnuotoja 

žino, kad dalis kareivių Žuvo arba yra sužeisti ir kad turėtų 
girdėtis aimanos. Bet vietoj aimanų ji išgirsta muziką ir šia- 
me sapne tai yra esminis pokyčio momentas - kulminacija. 
Po šio momento kinta emocinis tonas, rengiamasi aukotis ir 
jaučiama prasmė. 

Apie aukojimosi motyvus C. G. Jungas rašė „Rinktinių 
raštų penkto tomo skyreliuose: „Motinos ir atgimimo sim- 
boliai“ ir „Aukojimas“ (C. G. Jung, (1912) 1974). Šiuose sky- 
riuose C. G. Jungas aukojimosi svarbą analizuoja Didžiosios 
Motinos archetipo kontekste. Jis teigia, kad aukos išgyveni- 
mas yra svarbi atsiskyrimo, taip pat ir individo savarankiš- 
kumo sąlyga. Gebėjimas aukotis, atgimti ir atsinaujinti skam- 
ba ir vėlesniuose C. G. Jungo darbuose, kur kalbama ne tik 
apie Didžiąją Motiną, bet ir apie asmens transformacijos pro- 
cesą, jo individuaciją. 

Aukoti — tai atiduoti kažką, kas yra tavo. Tai gebėjimas 
atsisakyti kažko svarbaus ir suvokti šio veiksmo prasmin- 
gumą. Aukojimasis yra ir atsakymas į klausimą „Dėl ko?“ 

Tradiciškai aukojimas siejamas su antgamtinės galios pri- 
pažinimu. „Pagrindinė kosmogonijos idėja susijusi su pir- 
miniu aukojimu. Kai kurie šaltiniai nurodo, kad pasaulis at- 
sirado, kai buvo suskaldytas į gabalus Tiamit“ (J. Cirlot, 1996, 
p. 276). Šiuo atveju suskaldymas į gabalus reiškė tam tikros 
visumos suardymą, jos paaukojimą. Pripažįstama, kad kū- 
rybos procesas neįmanomas be aukos, kuri reiškia ir savęs 
atidavimą, ir atsiskyrimą, ir senųjų formų suardymą. 

Aukojimas reiškia didesnės galios pripažinimą ir skaity- 
mąsi su ja. Auka galima išreikšti savo ryšį su Galinguoju. 

Analitinėje psichologijoje autoriai analizuoja ir to, kas bu- 
vo aukojama, simbolinę prasmę. C. G. Jungas rašė, kad gal- 
vijų ir kitų gyvūnų aukojimas dievams reiškė ne tik atsida- 
vimą jiems, bet kartu tai buvo savo gyvuliškos prigimties 
įveikimas ir atsivėrimas dvasinei erdvei (C. G. Jung, (1912) 
1974). 

Aukojimo archetipinis motyvas atsispindi ir daugelyje mi- 
tų apie herojų. Vienas iš ryškiausių mitų, kuriame skamba 
herojaus mirties ir skaidymosi idėja, tai egiptiečių mitas apie 
Ozyrį. Ozyris minimas kaip derlingumo dievas, pomirtinio 
pasaulio valdovas. Jis simbolizuoja mirtį ir prisikėlimą. 

Ozyrio mitų cikle teigiama, kad jis yra žemės dievo Gebo 
ir dangaus deivės Nut sūnus, Izidės brolis ir vyras, ketvirta- 
sis pagal svarbą iš dievų. Jis išmokė žmones dirbti laukus, 
auginti duoną, daryti vyną, rasti ir apdoroti auksą ir sidab- 
rą, gydyti žmones, statyti miestus. Jo brolis, piktas ir pavy- 
dus Setas, sukapojo Ozyrį, sudėjo į skrynią ir įmetė į upę. 
Žmona rado skrynią ir stebuklingu būdu pagimdė Ozyrio 
sūnų Horą, kuris nugalėjo Setą ir atgaivino tėvą. Valdyti Egip- 
tą jis perleido sūnui Horui, o pats liko pomirtinio pasaulio 
valdovu. 

Simbolių žodynuose teigiama, kad Ozyrio mitas simboli- 
zuoja metų laikų kaitą, taip pat dualistinę žmogaus prigim. 
Ozyris - gerasis Egipto karalius, Setas — blogasis. 

Analitinėje psichologijoje šis mitas paprastai cituojamas 
kaip mirties ir prisikėlimo mitas. Ozyris yra sukapojamas (kai 
kuriuose šaltiniuose šis motyvas pasikartoja keletą kartų) ir 
vėl prisikelia. Aiškinantis šio motyvo sąsajas su Ego vysty- 
musi, teigiama, kad esminiai Ego pokyčiai yra kaip tam tikri 
lūžio momentai, kai senasis Ego miršta ir atgimsta nauja jo 
kokybė. Simbolinė mirtis gali būti išgyvenama kaip Ego skai- 
dymasis (sukapojimas į gabalus). Asmenybės visumos nebė- 
ra, yra tik kažkokie fragmentai, kurie po tam tikro laiko vėl 
susidėlioja į naują visumą. 

Ego augimas aukojantis reiškia sąmoningą pasirengimą ati- 
duoti, atsisakyti, paaukoti. Mituose apie herojų tai paklusi- 
mas dievų valiai ir kova su jais. Ir vienu, ir kitu atveju jų yra 
paisoma. Ego vystymosi plotmėje tai reikštų ir paklusimą 
archetipinei realybei, ir konfrontaciją su ja, bet visada skai- 
tymąsi su tuo. 

Ozyrio priešprieša su Setu gali būti vertinama kaip asme- 
nybės Ego ir Sešėlio susidūrimas, kuris kartu yra ir istorijos 
varomoji jėga. 


Herojus gelbėtojas 


Dar vienas aspektas — tai herojaus galia išgelbėti. Mituose tai 
skamba kaip nemirtingosios nuotakos tema. Herojus ieško 
ir siekia jos požemio karalystėje arba kokiose kitose mistiš- 
kose vietose. Kartais herojė gali turėti ir nepatrauklių, pasi- 
šlykštėjimą keliančių savybių, tai, anot autorių, simbolizuo- 
ja egoistinę Žmogaus prigimties pusę. 

Šis motyvas itin populiarus pasakose ir analitikų yra ver- 
tinamas kaip Ego santykių su Anima išraiška. Apie tai, kaip 
šis motyvas reiškiasi pasakose, dar kalbėsime analizuodami 
Anima/Animus simbolinę raišką. 

Psichoterapijos procese šis motyvas iškyla tiek aiškinantis 
tarpasmeninius santykius, tiek keliant vidinio pasaulio klau- 
simus. Analitinėje psichologijoje Animos problema kartais pri- 
lyginama sielos problemai. Kai kalbama apie Animos gelbėji- 
mą, tai kartu yra savo vidinio pasaulio, savo sielos gelbėjimas. 

Kitas sapnas iš praktikos gana akivaizdžiai iliustruoja gel- 
bėjimo motyvą. 


Aš esu namie ir su visa šeima valgau vakarienę. Nežinau kodėl, 
bet ta šeima labai didelė, ne tik mes, bet ir daugiau žmonių. 
Danguje pasirodo ugnies ratai. Jie labai gražūs. Atrodė kaip 
sukamieji fakelai. Šiek tiek šnypštė. Visi išbėgome į lauką. Dan- 
guje buvo du mėnuliai (pjautuvo formos), tie ugnies ratai ir 
saulėlydis. Dangus buvo raudonas. Vienas ugnies ratas besi- 
sukdamas užkliudė kaimynų daržinę, ir ji užsidegė. Daržinė 
buvo labai didelė, kelių aukštų, su daugybe langų. Joje buvo pil- 
na žmonių. Jie visi stovėjo pro langus iškišę galvas ir rėkė, kad 

gelbėtų. Tai buvo paprasti žmonės: vyrai ir moterys, labai vie- 
nodai atrodantys. Moterys gražios ir panašios viena į kitą. Vaiz- 
das buvo ne trimatis, bet planimetrinis, kaip iš paveiksliuko. Aš 
pakilau nuo žemės: skraidžiau ir traukiau žmones pro langus ir 
stačiau juos ant žemės. Pradėjo lyti ir lijo tik ant daržinės. Užge- 
sino gaisrą. Virš mūsų žybtelėjo pora žaibų (M., vyras, studen- 
tas, 20 metų). 


Taigi mituose apie herojų atsiskleidžia keletas svarbių aspek- 
tų: herojus jau gimdamas yra nepaprastas. Jo laukia daug 
išbandymų ir kovų. Herojus kaunasi su tamsos jėgomis, gel- 
bėja įkalintuosius, geba aukotis. Anot J. Cirloto, herojaus sim- 
bolizmo esmė - tai atsiskyrimas ir susijungimas, tai nuopuo- 
lis ir išpirkimas, tai išganymas, tai mirtis ir prisikėlimas. Tai 
tokios Žmogaus gyvenimo pusės, kurias reikia suderinti ir 
integruoti. 

Ego vystymosi atžvilgiu šios tendencijos reiškia gebėjimą 
atsiskirti nuo pasąmonės, nuo istorijos, nuo kolektyvinio gy- 
venimo, gebėjimą pažiūrėti į savo gyvenimą iš atstumo, iš 
mas reikalingas tam, kad patirtum savo individualumą ir 
neprarastum savęs. Kita vertus, gebėjimas užmegzti ryšį, au- 
kotis, gelbėti simbolizuoja Ego gebėjimą užmegzti ryšį su ap- 
linka ir su savo pasąmone, taip pat amžinosiomis vertybėmis. 

Sąmoningumo augimas ilgas procesas. Kyla išbandymų, 
kurių įveikimas neretai susijęs su netektimi, baime ir skaus- 
mu, su vienatvės ir sumišimo išgyvenimais, su susidūrimu 
su Žiaurumu ir apgaule. Mituose herojus yra drąsus ir galin- 
gas, kantrus ir ištvermingas, neprarandantis vilties ir tikėji- 
mo. Jis pasikliauja aukštesniųjų valia, kad tie išbandymai yra 
neišvengiami. Konkretus Žmogus tiek daug, kiek mūsų ap- 
rašyti herojai, turbūt negali. Tačiau jis ir nėra herojus. Jis 
turi kitų užduočių ir kitų išgyvenimų, integruoja ne tik 5ą- 


moningąjį „aš“, bet ir kitus pasąmonės darinius. 

Herojaus mitai yra daugelio pasakų pagrindas. Visos kul- 
tūros turi daug pasakų, atspindinčių tam tikras herojaus ko- 
vas ir keliones. 

Tolesniuose skyriuose dar grįšime prie Ego raidos, anali- 
zuosime kitų psichikos darinių raidą ir jų tarpusavio ryšius. 


X SKYRIUS 


ŠEŠĖLIS IR JO TRANSFORMACIJOS 


+ Šešėlio aprašymas 

+ Egoir Šešėlio ryšys 

+ Psichinė Ego infliacija 

+ Elgesys su Šešėliu pasakose 

+ Šešėlio pripažinimas ir integravimas 
Kova su Šešėliu ir jo apgaulė 
Šešėlio neigimas ir vengimas 


ŠEŠĖLIO APRAŠYMAS 


Šešėlio archetipas ir jo integracija labai svarbūs asmenybės 
transformacijos momentai. Šešėlio integracija reiškia savo ne- 
patraukliųjų pusių įsisąmoninimą, kentėjimą dėl savo klai- 
dų ir prigimties prieštaringumo. Tai susitikimas su tamsiąja 
psichikos puse, kuri gali atrodyti nepatraukli dėl gyvulišku- 
mo, destruktyvumo ar net mirties realumo. 

S. Freudas, kalbėdamas apie pasąmonę, rašė, kad žmogaus 
gyvenimą lydi dvi pagrindinės jėgos: Eroso galia, pasireiš- 
kianti seksualiniu potraukiu, meile kitam. Tai gyvenimą ku- 
rianti galia. Ir Tanatos galia, arba mirties trauka, destrukci- 
jos, agresijos tendėncija. Ir viena, ir kita gali būti Šešėlio tu- 
rinys, ypač jei šios tendencijos nuo vaikystės buvo slopina- 
mos ir ignoruojamos. 

Tradiciškai Šešėlis suvokiamas kaip blogis, kaip velniško- 
jo prado raiška, kaip bauginanti gyvenimo tamsa. Kalbėda- 
mi apie herojaus mitus ir Ego vystymąsi, daugeliu atvejų 
minėjome Šešėlio klausimą. Baisūnai, su kuriais kaunasi he- 
rojus, drakonas, kuris saugo lobius, Minotauras, kuris ryja 
jaunas merginas — visos šios figūros simbolizuoja šešėlinę 
žmogaus psichinio gyvenimo pusę. 

L. von Franz nurodo, kad Šešėlis yra savotiškas antihero- 
jus, kuris yra primityvesnis ir instinktyvesnis už herojų, nors 
moraline prasme nebūtinai stovi žemiau už jį. Pasakose Še- 
šėlis įkūnija ir teigiamas, ir neigiamas savybes. Šešėlis yra 
tai, ką atmeta Ego. 

„Šešėlis, kaip ir kitos asmenybės dalys, vystymosi procese 
keičiasi. Šešėlio raida tiesiogiai priklauso nuo Ego vystymo- 
si. Kitaip tariant, Šešėlis formuojasi dėl tų turinių, kurie yra 
nuslopinti siekiant Ego idealo. Tai, kaip vaikas sprendžia apie 
save vaikystėje ir ką priima kaip savo tapatumą, priklauso 
nuo kolektyvinių standartų, nuo toje vietoje vyraujančių mo- 
ralės normų, nuo to, kokia Persona yra priimtina santykiuo- 
se. Būtent kolektyvinės normos nustato, kas tinka Ego įvaiz- 
džiui, o kas netinka. Tos savybės, kurios nepriimtinos Ego 
idealui, yra slopinamos ir nueina į Šešėlį. Nuslopinti savęs 
aspektai lieka neišvystyti ir funkcionuoja primityviame, pir- 
mykščių impulsų lygyje. Jie funkcionuoja kaip kompleksas. 
Dėl to apie Šešėlį kartais kalbama kaip apie kompleksą, ku- 
riam būdingos visos tipiškos savybės: didelis energijos po- 
tencialas, pažymėtas afektu, įkyrumu, valdingumu ir auto- 
nomiškumu“ (G. Gudaitė, 1997, p. 22). 


EGO IR ŠEŠĖLIO RYŠYS 


Ego ir Šešėlio santykiai yra glaudūs. Pagal Ego raidos ypatu- 
mus formuojasi ir Sešėlio turinys. Atsižvelgiant į Ego idea- 

lus, vienokia ar kitokia patirtis nuslopinama ir tampa šešėline 
psichikos dalimi. Kaip žmogus elgiasi su savo Šešėliu? Šis santy- 
kis yra nevienareikšmis ir gali pasireikšti įvairiais būdais. Vie- 
na pirmųjų JAV analitikių, C. G. Jungo mokinė E. Harding 
yra skyrusi keturias Ego ir Šešėlio sąveikos formas: 


Ego atsisako matyti Šešėlį. 

Ego iš karto stengiasi nustumti Šešėlį, kai tik jį pama- 
to. 

Ego pripažįsta, kad turi Šešėlį, bet atsakomybę už jį 
priskiria kitiems. 

Ego pripažįsta savo Šešėlį ir imasi atsakomybės už 
jį (E. Harding, 1944). 

Šis Ego ir Šešėlio sąveikos skyrimas yra įdomus ir gana 
išbaigtas. 


Remdamasi minėtos autorės pateikta struktūra, toliau ban- 
dysiu plačiau analizuoti įvairias Ego ir Šešėlio sąveikos for- 
mas, jų raišką psichologijos praktikoje. 

Viena iš sudėtingiausių pozicijų - tai Ego atsisakymas ma- 
tyti Šešėlį. Šešėlio ignoravimas kuria iliuziją, kad žmogus yra 
tobulas. Jis nedaro klaidų, jis deklaruoja savo sąmoningumą 
ir perdėtą stiprumą. Toks Žmogus paprastai teigia, kad jis 
pats pasirenka ir sprendžia, kad jis yra savo likimo kalvis. 

Tokios pozicijos privalumus ir trūkumus gerai atskleidžia 
senosios istorijos. Vienoje lietuvių pasakoje pasakojama: žmo- 
gus gyveno sunkiai ir skurdžiai ir vieną dieną sutiko velnią. 
Velnias, matydamas Žmogaus vargus, pasiūlė sandėrį - tegu 
žmogus parduodąs jam savo Šešėlį ir jo vargai pasibaigsią, 
nes velnias gausiai atsilyginsiąs auksu. Žmogus džiaugs- 
mingai sutiko, nes manė, kad iš to Šešėlio vis tiek jokios nau- 
dos. Sandėris įvyko — Velnias pasiėmė žmogaus Šešėlį, gau- 
siai atsilygino auksu. Bet Žmogui vargai po šio sandėrio ne- 
sibaigė. Nors Žmogus daugiau ir neskurdo, bet laimės taip 


kė 

pat neįgijo. Žmonės su juo nelabai norėjo bendrauti, nes visi 
suprato, kam sielą jis pardavė... Toliau ši istorija klojasi taip, 
kad žmogus stengiasi atgauti savo Šešėlį. 

Ši istorija gana tiesiogiai parodo Šešėlio ignoravimo pa- 
sekmes — toks žmogus, pats to nežinodamas, gali visiškai 
pakliūti Šešėlio įtakon. E. Harding pažymi, kad tokie žmonės 
lengvai palūžta, kai pakliūva į kritines situacijas, kai susiduria 
su dideliais gyvenimo sunkumais. Tokia reakcija liudija, kad 
asmuo praranda Ego kontrolę, perduoda ją kažkam kitam. 

Psichoterapijos praktikoje tenka susidurti su tokiais žmo- 
nėmis, ypač jų krizių metu. Tokia pozicija gali būti asmeny- 
binio infantilumo išraiška, gali būti susijusi su dominuojan- 
čiomis perfekcionizmo tendencijomis, perdėtu formalumu 
ar emociniu paviršutiniškumu. Tokie žmonės dažnai savo 
Šešėlį priskiria kitiems (projekcijos, identifikacijos būdu) ir 
kartu tampa nuo jų priklausomi. 

Kita Ego pozicija — tik pamačius Šešėlį iš karto stengtis jį 
nustumti. Pavyzdžiui, žmogus slopina savo agresiją ir todėl 
jo Šešėlio turinyje gali būti daug pykčio. Tam tikros situacijos 
išprovokuoja jo agresiją ir žmogus yra priverstas matyti, kad 
jo elgesyje prasiveržia ši Šešėlio pusė. Šešėlio atmetimas reiš- 
kia, kad toks asmuo pripažįsta esamą reakciją, bet iš karto pa- 
žada, kad daugiau tai nepasikartos. „Daugiau taip nebedary- 
siu“, „Man taip nebeatsitiks“ — tai tipiškos frazės, liudijančios 
Ego trapumą, susidūrus su nepatraukliais savo bruožais. 

Taip gana dažnai reaguoja vaikai ir šiuo amžiaus tarpsniu 
tai yra normali Ego ir Šešėlio raidos pakopa. Problemos ky- 
la, jei suaugęs Žmogus tebenaudoja šią elgesio strategiją. Diag- 
nostiškai tokia pozicija liudija asmenybinį nebrandumą, emo- 
cinį paviršutiniškumą. Taip pat tokia pozicija reiškia, kad 
Ego yra lengvai pažeidžiamas, kad žmogaus savęs vaizdas ir 
savęs vertinimas yra nestabilūs. 

Trečia pozicija, kai Ego pripažįsta Šešėlio egzistavimą, ta- 
čiau atsisako prisiimti už jį atsakomybę. „Taip, aš esu piktas, 

bet toks buvo mano tėvas ir mano senelis“, „Tai aš paveldė- 
jau ir nelabai ką galiu pakeisti , „Aš buvau labai piktas, bet 
tik todėl, kad jie mane išprovokavo...“ Tokių teiginių gali- 
ma išgirsti labai dažnai ne tik per psichoterapijos seansus, 
bet ir kasdieniame gyvenime. Toks žmogus visada randa prie- 
žastį, pateisinančią vienokį ar kitokį jo elgesį. Jei labai norė- 
sime, paprastai visada rasime priežasčių, kaip išvengti atsa- 
komybės. 

Atsakomybės vengimas irgi yra asmenybės nebrandumo 
ir vienpusiškumo požymis. Kita vertus, svarbu gebėti skirti, 
už ką asmuo gali imtis atsakomybės, o kas iš tikrųjų nuo jo 
nepriklauso. Iš tikrųjų asmuo galbūt ir negali imtis atsako- 
mybės už tai, kaip jis jaučiasi ar kas jam darosi. Tačiau jis 
gali imtis atsakomybės už tai, kaip jis elgiasi. Asmuo turbūt 
nėra atsakingas už savo prigimtines (pvz., fiziologines) re- 
akcijas. Jos yra nuo Žmogaus valios nepriklausanti duotybė. 
Lygiai taip pat Žmogus nėra atsakingas, kad jis turi vieno- 
kius ar kitokius jausmus. Jie irgi yra prigimtyje užkoduota 
duotybė. Tačiau žmogus gali būti atsakingas už tai, kaip jis 
su savo prigimtimi elgiasi, kiek jis atsižvelgia į savo fiziologi- 
nes reakcijas ir kaip jis elgiasi su iškilusiais emociniais im- 
pulsais. Pavyzdžiui, agresiją galima ignoruoti, galima pro- 
jektuoti į kitus, galima impulsyviai išsikrauti, bet galima šią 
emociją įsisąmoninti ir ieškoti būdų, kaip su ja gyventi. 

Ketvirtoji Ego ir Šešėlio santykių pozicija - tai Šešėlio pri- 
pažinimas ir atsakomybė už jį. Ši pozicija reiškia kančią dėl 
savo tamsiųjų pusių ir savo klaidų, dėl savo nuodėmių ir 
silpnumo. Ši kančia leidžia bent iš dalies integruoti savo Še- 
šėlį, apriboti jo autonomišką galią. Ši pozicija susijusi su tam 
tikra nuolankumo nuostata. Asmuo pripažįsta savo primity- 
vumą, savo nepatraukliąsias puses. Tačiau ši nuostata yra 
susijusi ir su brandumu bei išmintimi. Asmuo, pripažinda- 
mas savo netobulumą, geba suprasti kitų trūkumus, kitų sil- 
pnybes kaip neišvengiamą, bet prasmingą gyvenimo dalį. 

Tariamas gyvenimo netobulumas tampa neišsenkamu augi- 
mo ir gyvenimo kitimo šaltiniu. 

Šešėlio integravimas yra dinamiškas ir ilgas procesas. Žmo- 
gui gali tekti pereiti visas keturias minėtas pozicijas, kad iš- 
siugdytų pakankamai brandų ir atsakingą požiūrį į savo ne- 
patraukliąsias puses, kad mokėtų tinkamai elgtis su savo ne- 
pažintais impulsais, su tamsiąja savo psichinio gyvenimo pu- 
se. Šis procesas gali būti pavojingas ir pačiam Ego, nes stip- 
rus, nevaldomas Šešėlis gali silpninti Ego kontrolę ar kai ku- 
riais atvejais ją perimti. C. G. Jungas tai vadino Ego infliaci- 
jos būsenomis. 


PSICHINĖ EGO INELIACIJA 


Psichinė Ego infliacija reiškia Ego galios susilpnėjimą, kai jį 
pergali pasąmonės turiniai. Jeigu Žmoguje vyrauja Perso- 
„nos archetipas, tai toks asmuo susitapatina su socialiniu 
vaidmeniu, pareigybe, titulu, paneigia kitas ne mažiau svar- 
bias savo dalis. Asmuo, kuris absoliučiai paklūsta aplin- 
kos reikalavimams, kuris tapatina save su kėde, postu ar 
uniforma, jaučiasi bevertis, kai jos nebetenka. Jei jis visą 
savo energiją skiria namo fasadui, tai jo namų vidaus gy- 
venimas yra apmiręs, o ir pačiuose namuose šalta ir tuš- 
čia. 

Ego infliacija galima ir ryšyje su Šešėliu. Žmogus, kurį per- 
gali Šešėlio archetipas, kartu praranda ir gyvenimo kontro- 
lę. Jau nebe asmens Ego kontroliuoja tam tikrą situaciją, bet 
jo Šešėlis. Nevaldomi pykčio priepuoliai, neadekvačiai reiš- 
kiamas seksualumas, destruktyvus elgesys — visa tai yra Še- 
šėlio iškrova ir Ego infliacijos pasekmės. 

Pavojingas yra visoks Ego tapatinimasis su archetipu. Au- 
toriai rašo, kad moteris, kurią pergali Animus archetipas, tam- 
pa panaši į antrarūšį vyrą, kuris kaunasi ne su savo ginklais, 

ne su savo priešais, renkasi ne savo kovą. Vyras, kurį pergali 
Animos archetipas, tuo momentu praranda vyriškumą ir vis 
ieško moters, kuri padarytų jį tikru vyru. Tokios moters ieš- 
kojimas pasireiškia partnerių kaitaliojimu, emociniu nesta- 
bilumu ir kitomis problemomis. 

Pavojingas yra ir tapatinimasis su Savasties archetipu. 
C. G. Jungas tai aprašo kaip panašumo į Dievą išgyvenimą, 
kaip visa žinojimo, visagalybės fenomeną, turintį neapsako- 
mai patrauklią pagundą - būti išskirtiniam. Deja, toks tapa- 
tinimasis irgi baigiasi sutrikusia adaptacija ar net rimtesnė. 
mis psichikos sveikatos problemomis. 

Psichinė infliacija reiškia Ego ribų praradimą, tuo pat me- 
tu ir Ego identiškumo bei tęstinumo jausmo išnykimą. Ego 
yra įkalintas kolektyvinėje pasąmonėje. Jis praranda savo in- 
dividualumą ir tampa kažkieno įrankiu. 

Kalbant mitų arba pasakų kalba, Ego infliacija reiškia, kad 
herojaus kelionė sustojo. Jis pavirto akmeniu, varle ar juod- 
varniu. Besikaudamas su slibinu pateko į lobių karalystę, lo- 
biai jam pasiekiami, bet jis iš tos karalystės nebegali išeiti. 

Taigi Ego ir Šešėlio sąveikos procesas sudėtingas, reika- 
laujantis Ego lankstumo ir atvirumo pripažinti savo tamsią- 
ją pusę. Tačiau Ego turi būti budrus, kad išvengtų galimų 
Šešėlio pavojų. 

Ego ir Šešėlio susidūrimas yra archetipiškas dalykas ir vie- 
nas iš egzistencinių klausimų, kuris atsispindi Žmogaus kū- 
ryboje. Kaip sprendžiamas šis klausimas seniausiuose kūrybos 
šaltiniuose? 


ELGESYS SU ŠEŠĖLIU PASAKOSE 
Pasakos atspindi įvairius būdus, kaip žmogus sprendžia blo- 


gio, o kartu ir savo Šešėlio klausimą. V. Kast knygoje „Raga- 
nos, žmogėdros ir velnio duktė“ teigia, kad galimi įvairūs 

žmogaus elgesio su blogiu būdai. Blogio dinamika irgi ne- 
vienoda - kai kuriose pasakose blogis transformuojasi į gėrį, 
okai kuriose ne. Esama blogio, kuris turi šiek tiek gėrio, tada 
transformacija yra galima. Bet esama blogio, kuris niekada 
nesitransformuoja į gėrį. Pasakos subtiliai parodo, kaip žmo- 
gus elgiasi su blogiu ir atspindi įvairias Šešėlio integracijos 
galimybes (V. Kast, 1992). 

Pasakose iškyla įvairūs blogio lygmenys, niekada jo iki ga- 
lo nepažįstame. Kalbant apie Šešėlio archetipą, tai reikštų, 
kad negalime pažinti savo tamsiųjų pusių iki galo, mes ne- 
galime jų visiškai kontroliuoti ar integruoti. Ši psichinio gy- 
venimo dalis yra autonomiška ir turi savo galią. 

V. Kast pažymi, kad pasakose atsispindi ir tam tikras indi- 
vido požiūris į blogį — paprastai gerbiama jo tamsioji galia. 
Šis nusistatymas matyti iš pasakų herojų baimės, skaitymosi 
su blogio atstovais: baisiais žvėrimis, fantastinėmis būtybė- 
mis, .gigantais ir kitokiomis didžiulėmis galiomis. Baisūnai, 
gigantai paprastai interpretuojami kaip simboliai, įkūnijan- 
tys žemiausius, instinktyvius psichikos potraukius. Jie tam- 
pa blogiu, kai bandome juos užmušti. Kitaip tariant, instink- 
tyvios psichikos dalys tampa destruktyviomis, kai bandome 
jas represuoti ar kitaip pašalinti iš savo gyvenimo. 

Tačiau ne visas tariamas blogis yra tik mūsų nuslopinti 
instinktai ir ne visas blogis yra integruojamas. Analitinėje 
psichologijoje kalbama apie kolektyvinį, arba net objektyvų- 
jį, blogį, tad individui svarbu nepervertinti savęs ir savo ga- 
lių ir kartais geriau ne derėtis su tamsa, o paprasčiausiai jos 
išvengti, nes priešingu atveju gresia tai, ką jau įvardijome 
kaip Ego infliacijos būsena, kuri kraštutiniu atveju reiškia 
Ego pradingimą, Ego mirtį. 

Taigi kaip elgiasi pasakų herojai ir herojės susidūrę su blo- 
giu? 

Pirmiausia jie paiso jo, prisibijo ir gerbia šią galią. Būdami 
atsargūs, jie tinkamai pasirengia ją susitikti. Ši nuostata bū- 

dinga daugeliui pasakų ir kartu liudija, kad Šešėlio autono- 
miškumas yra pripažįstamas. 

Kaip klostosi tolesni santykiai ir koks šių santykių rezulta- 
tas? Čia įvairios pasakos pateikia skirtingus būdus. 


ŠEŠĖLIO PRIPAŽINIMAS IR INTEGRAVIMAS 


Pasakose aprašomi būdai, kuriais tariamas blogis transtor- 
muojasi. 

Pirmasis iš jų - herojus pripažįsta blogio figūrą ir mylėdamas 
padeda jai transformuotis. 

Pasakų herojus užmezga Žmogišką kontaktą su keistomis 
ir bauginančiomis figūromis, nors jos ir neatitinka įprastų 
elgesio ar saviraiškos formų. Princas bučiuoja varlę ir ši at- 
virsta į gražią ir gerą karalaitę, kurią pikta ragana buvo už- 
būrusi. Gražuolė bučiuoja pabaisą ir jis atvirsta į nuostabų 
jaunikaitį, kuris kažkada buvo užkerėtas. Šiuo atveju pasa- 
kos herojai pasitiki, kad baisūs, kartais net šlykštūs padarai 
nėra blogis. Pasitikėjimas ir pripažinimas dažniausiai išlais- 
vina pačius herojus, taip pat ir figūras, kurios tam tikrais 
kerais ar apžavais tarsi buvo įkalintos. 

Piktos raganos, blogi burtininkai dažnai atstovauja nega- 
tyviam tėvų kompleksui, jų prakeikimas ir pasireiškia tuo, 
kad Ego neranda tinkamo savo tapatumo, yra valdomas ins- 
tinktų ir t. t. Taigi šiuo atveju įvyksta visapusiška transtor- 
macija, akivaizdžiai keičiasi pasakos herojus, keičiasi ir kitos 
pasakos figūros. 

Viena iš interpretacijų būtų, kad transformuojasi Ego (he- 
rojus) ir tam tikri kompleksai bei keičiasi jų tarpusavio san- 
tykis — įgauna vis priimtinesnę formą. Psichoterapijos pro- 
cese tai reikštų motinos ir tėvo komplekso geresnį įsisąmo- 
ninimą, Ego priklausomybės nuo autoritetingų figūrų su- 
mažėjimą. Kartais šio komplekso tyrinėjimas apsiriboja tik 

tam tikrų emocijų pažinimu ir pripažinimu. Pavyzdžiui, kai 
asmuo pripažįsta savo pyktį, supranta jo prasmę, dažniau- 
siai šis transformuojasi ir nebėra toks bauginantis. Paaiškėja, 
kad pyktis reikalingas Žmogui, nes apsaugo nuo per didelės 
aplinkinių invazijos, gina asmens ribas ir identiškumą. Pyk- 
tis nėra destrukcija, kaip dažnai įsivaizduojama. Destrukty- 
vus elgesys yra viena iš pykčio išraiškų. Kai imame pažinti 
Šešėlyje glūdėjusi pyktį, kai sugebame jį pripažinti, tada jis 
iš dalies praranda savo autonominę galią ir asmuo gali rink- 
tis, kaip jį išreikšti. 

Įvairios psichoterapijos srovės akcentuoja besąlygišką as- 
mens priėmimą, kaip sąlygą asmenybės augimui ir kaitai. 
Paradoksalu, bet asmuo pradeda keistis tada, kai jis priima 
save tokį, koks jis yra, o ne tada, kai stengiasi kažkuo tapti. 
Šios taisyklės kaip aksiomos laikosi geštaltinės terapijos at- 
stovai. Jie teigia, kad pripažinimas yra esminis Žingsnis in- 
tegruojant savo patirtį. Asmens pripažinimas, gebėjimas at- 
siverti svarbus ir analitinėje psichologijoje, ypač gydant anks- 
tyvojo amžiaus sutrikimus. Tokia nuostata yra esminė, kad 
žmogus išsiugdytų arba susigrąžintų pamatinį pasitikėjimo 
savimi jausmą. 

Taigi meilė ir pripažinimas yra svarbi Šešėlio transforma- 
cijos sąlyga, kuri atstato natūralius asmens savireguliacijos 
mechanizmus ir įgalina asmenybės augimą. 

Kitas pasakose aprašomas būdas - kai herojus sutikęs ta- 
riamą blogį akcentuoja jo gerąsias puses. Šis būdas gana pana- 
šus į anksčiau aprašytąjį, nes irgi tikima gėrio pradu ir tuo, 
kad blogis gali transformuotis. Herojus kreipiasi į raganą kaip 
į motiną ir pelno jos palankumą. Herojus užmezga ryšį su 
žmogėdros seserimi ir t.t. Tokia herojaus pozicija reiškia Ego 
siekimą įžvelgti gerąsias kitų puses, o ne jų destruktyviąją 
galią. 

Žmogėdros motina, slibino pati simboliškai išreiškia pozi- 
tyviosios motinos kompleksą, kurio aktualizavimas yra ne- 

paprastai svarbus integruojant šešėlines savo puses. Apiben- 
drinant galima pasakyti, kad abiem atvejais vyrauja hero- 
jaus pasitikėjimas tamsos karalystės atstovais, tikėjimas gė- 
rio pradu. 

Matant, kaip šios pozicijos reiškiasi realiame gyvenime ir 
psichoterapijoje, aišku, jog Žmogus turi pasitikėti savimi ir 
gerai Žinoti savęs vaizdą, kad nebijotų kontaktuoti su nepa- 
žįstamomis, o neretai ir bauginančiomis figūromis. Kitais žo- 
džiais tariant, Ego turėtų būti pakankamai stiprus, kad su- 
gebėtų atskirti ir transformuoti tam tikras Šešėlio apraiškas, 
Kita vertus, Šešėlio integravimas stiprina ir Ego. Taigi šis pro- 
cesas yra lyg koks ratas, kur sąveika tarp psichinių darinių 
yra abipusė. 


Kova su Šešėliu ir jo apgaulė 


Kitas pasakose aprašomas blogio įveikimo strategijas vienija 
konfrontacinis pobūdis. Herojus konfrontuoja su tamsa. Vie- 
nas iš tokių būdų - kova su blogiu, pasireiškianti herojaus 
kova su drakonu, devyngalviu slibinu ir kt. Paprastai tam, 
kad herojus galėtų įveikti drakoną, jis jau būna daugybę kartų 
bandytas ir įgijęs tinkamų priemonių lemiamai kovai. Tai 
gali būti palankūs žvėrys, auksinis kiaušinis, koks nors gin- 
klas, slaptažodis ir t. t. Kova paprastai baigiasi blogio figūros 
mirtimi. Simboliškai šis epizodas reiškia, kad Ego jau gerai 
pažįsta pasąmonę ir yra ją integravęs. Drakonas yra tam tik- 
ra archajiška psichikos dalis ir gali būti siejama su destruk- 
tyviosios Motinos archetipu, kuris tarsi vėl nori pergalėti są- 
monę. Šešėlinės figūros mirtis reiškia tam tikro komplekso 
įtakos pabaigą. - 

Kartais herojaus kova - tai ne tiesioginė kova su blogiu, 
bet pergalė apgaunant destruktyvųjį padarą. Pasakoje „Jonu- 
kas ir Grytutė herojė apgauna raganą ir išvengia mirties. 

Panašus motyvas skamba ir lietuvių pasakoje „Čiužiukė- 
lis „kur herojus apgauna laumę, kai ši nori jį iškepti ir su- 
valgyti. 

Lietuvių pasakose Šešėlį gana dažnai simbolizuoja vel- 
nias, kuris vienaip ar kitaip bendrauja su Žmogumi ir kuris 
pagal analitinės psichologijos sampratą greičiausiai repre- 
zentuoja Ego struktūrą. Lietuvių pasakose Žmogus gana daž- 
nai velnią apgauna. Sugalvoja kokią gudrią užduotį (pvz., 
žirnius, vėtomus nuo vieno ežero galo į kitą, sušluoti), tai 
kokią mįslę užmena. Pasakose velnias neretai tarnauja žmo- 
gui tikėdamas gauti jo sielą. Ir Žmogui tenka gerokai pa- 
sukti galvą, kad velnias jo nepergalėtų. Interpretuojant šį 
epizodą, akivaizdu, kad tamsos būtybės galingos ir kad 
yra pakankamai didelė įtampa tarp tamsaus ir šviesaus 
prado. 

V. Kast perspėja, kad taikant apgaulės būdą, svarbu gerai 
pažinti pačiam save ir savo Šešėlį, kad galėtum numatyti ir 
kontroliuoti elgesį bei situaciją, kad apgaulė galiausiai neat- 
sisuktų prieš patį save. Pasakose ši tendencija pasireiškia tuo, 
kad herojus dėl savo naivumo ar per didelio pasitikėjimo 
žūsta. Lietuvių pasakose tai motyvas, kai velnias nugali žmo- 
gų ir nusineša jo sielą. 

Psichoterapijos praktikoje ši strategija mažai taikoma. Tiek 
etikos kodeksas, tiek konkrečios psichoterapijos technikos 
akcentuoja sąžiningumo svarbą. Realiai praktiškai ši stra- 
tegija iškyla, kai terapeutas taiko tam tikrą elgesį provo- 
kuojančias technikas, kai yra daug manipuliuojama. Tokios 
technikos taikymas gali kurti frustracijas, kurias išgyven- 
damas pacientas sveiksta. Bet tokia strategija gali atitinka- 
mai modeliuoti ir paciento elgesį ir tada apgaulė tampa abi- 
pusė. 

Taigi konfrontacija su Šešėliu yra pakankamai sudėtinga, 
reikalaujanti ir stiprybės, ir budrumo. 

Šešėlio neigimas ir vengimas 


Dar viena elgesio su Šešėliu taktika - tai įvairūs būdai, kai 
apskritai neužmezgamas joks kontaktas su blogiu arba ryšys 
yra neigiamas. Pavyzdžiui, blogio neicimas. Tradiciškai tai tas 
pasakos epizodas, kur herojus pažeidžia tabu, bet neigia tai 
padaręs (atidaro uždraustas duris, paragauja uždrausto vai- 
siaus). Neigimas sukuria atstumą nuo tam tikro psichikos 
darinio ir parodo, kad herojus žino jo pavojingą galią. At- 
metimu/neigimu šiuo atveju padaromas atstumas nuo visa 
apimančios tamsos, kuri susijusi su baisiu kentėjimu. Taip 
Ego išvengia infliacijos būsenos. 

Ši tendencija ryški lietuvių pasakose ir yra pakankamai 
išsikristalizavusi. Svarbu per arti neprieiti prie antipodo, nes 
tada gali žūti, svarbu klausyti draudimų, kurie padeda iš- 
vengti susitikimo su juo, svarbu gerai ir teisingai pasislėpti. 
Tikima, kad „antipodas daug pranašesnis, vienintelė išeitis 
herojui išsigelbėti — išvengti tiesioginio kontakto“ (B. Kerbe- 
lytė, 1997, p. 26). 

Herojus kuria kliūtis, kai antipodas jį persekioja, trukdo 
jam, kai jis bando griauti kliūtis. O tuo pat metu jis stebi 
antipodą. Žmogus gali nugalėti tik perpratęs antipodo tiks- 
lus ir priemones. „Paveikdamas galingą mitinę būtybę, žmo- 
gus remiasi žiniomis apie jo gebėjimus. Antai jis Žino, kad 
didžiulė būtybė (mirtis, bėda, dvasia iš butelio) moka suma- 
žėti. Jis apsimeta netikįs, kad ji gali sumažėti arba prašo pa- 
bandyti tilpti į dėžutę ir ją į ten įvilioja. Taip antipodas pro- 
vokuojamas susilpnėti, o susilpnėjęs suvaržomas (ten pat, 
p. 39). 

Anot B. Kerbelytės, herojus laimi prieš antipodą, nes pasi- 
žymi didesniu įntelektu: jis sukuria dirbtines situacijas, nu- 
mato, kaip antipodas tada elgsis, ir pasinaudoja laukiama 
proga. Vos keliose lietuvių pasakose herojus pranoksta anti- 
podą jėga ir atvirai su juo kaunasi (ten pat, p. 40). 

Dar vienas būdas, susijęs su blogio išvengimu, - tai skridi- 
mas, paliekant ką nors, kas tampa kliūtimis besivejančiam 
blogiui. Saulės duktė, kai ją vejasi ragana, meta kamuolį. Šis 
pavirsta didžiuliu kalnu, aukštu, stačiu ir labai ilgu. Kai raga- 
na įveikusi kalną vėl baigia pasivyti, Saulės duktė meta šepetį 
ir tas pavirsta tankia ir plačia giria. Kai ragana įveikia girią ir 
vėl baigia pavyti Saulės dukterį, ši meta rankšluostį, iš kurio 
pasidaro didelis, platus ir gilus ežeras. Ragana geria, geria tą 
ežerą ir susprogsta (Gulbė karaliaus pati, p. 127-130). 

Jeigu blogis per stiprus, galima nuo jo atsitraukti. Psicho- 
logiškai tai gali būti interpretuojama, kad tam tikra proble- 
ma ar tam tikras reiškinys yra per stiprūs ir Ego negali jų 
integruoti — tada geriau atsitraukti. Priešingu atveju Šešėlio 
integracija individui gali būti katastrofiška. Minėtoje pasa- 
koje toks pasitraukimas buvo efektyvus, nes blogis išsisėmė 
pats savaime. 

Atstumas mažina Šešėlio galią, tarsi Šešėlis būtų nebemai- 
tinamas. Šis aspektas svarbus ir realiame gyvenime, ir psi- 
choterapijos procese. Yra dalykų, kurių negalima pakeisti, 
tad svarbu nuo jų laiku pasitraukti ir nemaitinti jų savo ko- 
va ar bandymu pakeisti. 


Apibendrinant išdėstytą medžiagą, matyti, kad pasakose at- 
sispindi įvairūs būdai, kaip herojai elgiasi su tamsos pasau- 
lio būtybėmis. Akivaizdu, kad Šešėlis yra dinamiškas dari- 
nys, tad ir elgesio būdai turėtų būti įvairūs ir lankstūs. 


XI SKYRIUS 


MOTERS INDIVIDUACIJA IR SIMBOLINĖ 
SIO PROCESO RAISKA 


+ Moters individuacijos tyrinėjimai e 

+ Moters individuacijos atspindžiai pasakose ir mituose 

+ Psichėjos ir Eroto mito santrauka 

+ Moters individuacija ir svarbiausi pokyčiai 
Psichėjos vaikystė - archetipiniai vaikystės išgyvenimo 
ypatumai 
Aukojimasis ir atsiskyrimas nuo tėvų 
Gyvenimas Eroto karalystėje — tapatinimasis su ins- 
tinktyviuoju pasauliu, simbiozė su vyriškuoju pradu 
Psichėjos prabudimas - Animus įsisąmoninimas ir santy- 
kių kaita 
Psichėjos išbandymai - tolesnės Ego transformacijos 
Psichėjos priėmimas į Olimpą - viršasmeniškos psichi- 
kos galios atskleidimas 


MOTERS INDIVIDUACIJOS TYRINĖJIMAI 


Moters individuacijos tema yra palyginti nauja. Tradiciškai, 
O ypač patriarchalinėje visuomenėje, moters vaidmenys bu- 
vo gana aiškiai apibrėžti, tad ir moters individualybės klau- 
simas nebuvo tyrinėjamas. Dabar šis tradicinis požiūris kei- 
čiasi. Šiuolaikiniame pasaulyje moteris nebėra tik motina ar 
duktė, žmona ar vyro palydovė. Įvairios sritys kelia klausi- 

mą apie moters vietą šiame pasaulyje, apie jos santykius su 
vyriškuoju pasauliu, apie moters specifiškumą ir jos specifi- 
nius gebėjimus bei jų raišką. Visame pasaulyje kuriasi judė- 
jimai, siekiantys apginti moters teises bei platesnes savireali- 
zacijos galimybes. 

Analitinėje psichologijoje tiek vyro, tiek moters individu- 
acija buvo vienodai svarbūs dalykai. Anima/Animus archeti- 
pų apibrėžimas iš principo pakeitė požiūrį į lyties nulemtus 
skirtumus. Kiekvienas vyras turi savyje Anima, arba mote- 
riškąjį pradą, o moteris — Animus, arba vyriškąją dalį. Šių 
psichikos struktūrų dinamika yra vienas iš esminių asmens 
transformacijos momentų ir yra vienodai svarbūs tiek vy- 
rams, tiek moterims. 

Klasikinėje analitinėje psichologijoje buvo siekiama skirti 
pagrindines moters raiškos formas, jas atitinkamai struktū- 
ruoti. To meto autoriai kartais mėgo viską jungti į visumą, 
kurią paprastai sudarė keturios dalys. Keturios pagrindinės 
psichikos funkcijos, keturi asmenybės tipai, keturios Anima 
ir Animus reiškimosi formos. Pirmieji bandymai struktūruo- 
ti lyties apibrėžtus dalykus buvo savotiškas bandymas sude- 
rinti tradicines nuostatas su hipotezėmis, kurios kilo tyrinė- 
jant gelmines psichikos apraiškas. 

Toni Wolff, viena iš analitinės psichologijos kūrėjų, skiria 
keturis pagrindinius moterų tipus, arba keturias pagrindi- 
nes moteriškosios energijos tekėjimo struktūras, kurių kiek- 
viena turi savo mitologiją ir savo pasakas. Ši klasifikacija yra 
vienas iš pirmųjų bandymų atskleisti moters pasaulį. Prista- 
tysiu jį truputį plačiau. 

Pirma - tai Motinos tipo moteris. Ji moka auginti, globoti, 
turi ypatingą dovaną pajusti, ką kitame žmoguje galima plė- 
toti ir tobulinti. Tokio tipo moterys gali būti ir geros moti- 
nos, ir geros mokytojos, ir geros psichoterapeutės, nes jos 
geba pajusti, ką galima išryškinti, išauginti, palaikyti. Nega- 
tyvus šio tipo aspektas — tai motinystė, kai jos nebereikia. 

Tai hipergloba ir nenoras paleisti savo vaikus, savo moki- 
nius, savo klientus. Ši tendencija gali pasireikšti ir pastango- 
mis kontroliuoti kitą. 

Mitologijoje Motinos archetipas atsispindi mituose apie 
žemę Motiną, iš kurios randasi gyvybė, kuri yra visų maitin- 
toja ir augintoja. Kita vertus, ta pati žemė priglaudžia savo 
vaikus. Šis motyvas mituose skamba kaip savo vaikų prariji- 
mas. Tai graikų mitai apie deivę Gają, jau minėtą Demetrą, 
baltų mitologijoje tai mitai apie Žemyną. 

Kitas T. Wolff nurodomas moters tipas - tai moteris Hete- 
ra, arba vyro kompanionė. Ji yra vyro palydovė visose jo 
kelionėse. Šios kelionės apima įvairius psichinio gyvenimo 
lygmenis, ir seksualinį, ir emocinį, ir intelektualinį, ir net 
dvasinį. Tokį moters tipą gali atspirtdėti japonų geišos. To- 
kia moteris pažadina vyrą jo individuacijai. Negatyvus 
aspektas — ji ištirpsta vyro pasaulyje. 

Trečias tipas - moteris Amazonė. Ji nepriklausoma, turin- 
ti stiprų vyriškąjį pradą. Vyriškos vertybės yra ir jos intere- 
sas. Negatyvus aspektas - kova ir konkurencija su vyriškuo- 
ju pasauliu, problemos su autoritetais. 

Ketvirtas tipas - moteris Tarpininkė. Ji turi labai gerus ry- 
šius su kolektyvine pasąmone. Ji gali tarnauti kito Žmogaus 
dvasiniam augimui. Negatyvus aspektas — kolektyvinė pa- 
sąmonė gali ją pergalėti. 

Šis skirstymas yra tiesiogiai susijęs su klasikine analitine 
psichologija ir su tuo metu populiariomis tipologijos idėjo- 
mis bei savotiškai magišku skaičiumi keturi, kuris reiškė vi- 
sumą. 

L. von Franz irgi atstovauja tai pačiai mokyklai, ji taip pat 
bando atspindėti visumą, tik apie Animą kalba dinamiškai. Ji 
teigia, kad moters individuacijos procese yra keturios pa- 
grindinės pakopos, kurios atitinka Animos archetipo raiškos 
pakopas. 

Pirma - Anima instinktyvi, chtoniška, pirmykštė moteris. 

Šios pakopos pagrindas - prigimtyje glūdintis instinktyvu- 
mas. Santykiai su vyrais daugiau grindžiami instinktyvia 
trauka. Infrastruktūriniu lygmeniu tai etapas, kai lytinė di- 
ferenciacija ir tapatumo jausmas remiasi daugiau fizinėmis 
kūno charakteristikomis. 

Raidos psichologijoje šis tarpsnis bene labiausiai atitinka 
tradiciškai aprašomą paauglystę. Mitologijoje tokios moters 
aprašytas įvaizdis galėtų būti Ieva iš prarasto Rojaus. Šiuo- 
laikiniame pasaulyje ši archetipinė tendencija reiškiasi kūno 
garbinimu, paprastai būdingu modelių kultams bei įvairiems 
konkursams. 

Antra - Anima romantiška, jausminga moteris. Ryšys grin- 
džiamas daugiau emocinėmis charakteristikomis, o infra- 
struktūriniu lygmeniu - tai emocijų integracija. Raidos psi- 
chologijoje būtų sunku nurodyti tam tikrą etapą. Tai kon- 
centracija į emocinį patyrimą, atsivėrimas meilei ir kančiai, 
sąmoningas pykčio ir liūdesio priėmimas. Anot L. von Franz, 
literatūroje tai Dantės Beatričė. Tai turbūt ir „prarastosios 
kartos" Remarkas su „paskutiniais šio amžiaus romantikais“. 

Trečia - Anima dvasinga moteris. Vyro ir moters santy- 
kiams šis aspektas suteikia dvasingumo atspalvį. Infrastruk- 
tūriniu lygmeniu - tai dvasinio potencialo sklaida ir realiza- 
cija. Tai gana aiškios vertybės ir jų hierarchija, gebėjimas re- 
alizuoti šias vertybes atsižvelgiant į savo asmeniškus porei- 
kius. Tai supratimas „dėl ko“. Šio moters įvaizdžio pavyz- 
džiu nurodoma Mergelė Marija. 

Ketvirta — Anima išminties simbolis. M. Jacoby's pokalby- 
je pateikė labai trumpą, bet tikslų išminties apibrėžimą. „Iš- 
mintis — tai gebėjimas priimti gyvenimo netobulumą.“ Tai 
gebėjimas įžiūrėti jo vertingumą ir džiaugtis kitu žmogumi, 
pasauliu ir jo tvarka. Išmintis — tai žinojimas, patirtis, bet 
kartu ir tam tikras lengvumas. Patirtis, kuri yra ir kuri nebe- 
slegia. Išmintis tai ir paslapties žinojimas arba bent suprati- 
mas, kaip su ja elgtis. 

Pasakose šią figūrą simbolizuoja seni išminčiai, senos išmin- 
tingos moterys, žynės, gydytojos, šamanės. Religiniuose teks- 
tuose tai Sofija iš Senojo Testamento arba musulmonų Fatima. 

Ir T. Wolff, ir L. von Franz klasifikacija tiesiogiai atspindi 
klasikinės analitinės psichologijos požiūrį į tuo metu popu- 
liarias tipologijos idėjas ir magišką skaičių —- keturis, kuris 
reiškia visumos idėją. Šis skirstymas dabar yra kritikuoja- 
mas, nes gana siaurai atspindi moteriškumo sklaidos formas. 
Tačiau tai buvo pirmieji bandymai atskleisti archetipines mo- 
ters individuacijos prielaidas. Jų analizė buvo gera pradžia 
vėlesniems tyrimams. 


Šiuolaikinėje analitinėje psichologijoje moters individuaci- 
jos tema yra viena iš populiariausių. Apie tai rašo nūdienos 
analitikės N. Hall, J. Bolen ir kitos. N. Hall knygoje remiasi 
klasikiniu požįjriu, tačiau ji praplečia klasikinę sampratą ir 
kitų mitų analize. Ji analizuoja Ariadnės mitą, mitus apie pra- 
našautoją Sibilę, bando susieti mitologinius motyvus su šiuo- 
laikinės moters gyvenimu. 

J. Bolen knygoje „Deivės kiekvienoje moteryje“ skiria pa- 
grindines graikų mitologijos dievybes ir bando aprašyti, kaip 
jos reiškiasi šiuolaikinės moters gyvenime. Ši autorė gana 
paprasta kalba aprašo Demetros, Persefonės, Hestijos, Afro- 
ditės, Artemidės, Heros, Atėnės pagrindinius mitologinius 
motyvus, kuriuos traktuoja kaip archetipinius motyvus, tu- 
rinčius savo kryptį, priešybes, atskleidžiančius moters gyve- 
nimo visumą. Autorė teigia, kad tam tikro archetipo atspin- 
dys moters gyvenime priklauso ir nuo paveldėjimo, ir nuo 
vaikystės patirties. J. Bolen analizuoja, kaip tam tikras ar- 
chetipas reiškiasi vaikystėje, jaunystėje ir brandžiame am- 
žiuje. Pavyzdžiui, Artemidė - tai medžioklės ir mėnulio dei- 
vė, ji kartu yra nepriklausomos moters dvasios personifika- 
cija. Šiuolaikinės moters gyvenime šis archetipas reiškiasi mo- 
ters gebėjimu savarankiškai priimti sprendimus, siekti savo 

tikslų. Ši moteris gali būti gera rungtyniautoja ir aktyvi kon- 
kurencinėje kovoje. O Hestija yra širdies šilumos deivė. Ji 
mažai būna Olimpe, gyvena Žmonių širdyse. Jos dvasia - tai 
šiluma, šviesa, kurią aplinkiniai pajunta būdami kartu su ja. 
Tradiciškai jos funkcijos susijusios su namų šiluma, šeimos 
židinio kūrenimu, tad jai skirti ritualai yra susiję su ugnimi. 
Šiuolaikiniame pasaulyje tokia moteris, turinti vidinę šviesą 
(arba centrą), dažnai suvokiama kaip rami, išmintinga mo- 
teris, Kuriai suprantamos gyvenimo paslaptys. Taip yra ana- 
lizuojami ir kitų graikų mitologijos deivių psichologiniai 
bruožai ir jų atspindžiai šiuolaikiniame pasaulyje. 

J. Bolen, analizuodama paskirus mitus, siekia atskleisti mo- 
ters individuacijos procesų įvairovę. Aprašydama kiekvie- 
nos moters kelią, ji nurodo stipriąsias ir silpnąsias jo puses, 
nurodo, ką būtų galima tobulinti. Tarkim, Artemidės tipo 
moteriai iš prigimties sunkiau užmegzti intymius ryšius su 
kitu žmogumi, tad šis bruožas gali būti lavintinas. Heros ti- 
po moteriai tenka kentėti dėl savo pavydumo, dėl noro kon- 
troliuoti ir turėti kitą, tad sąmoningos pastangos gali būti 
skirtos tokiai savęs transformacijai. 

Šiandieniniame pasaulyje J. Bolen knyga gana populiari, 
ypač tarp tų, kurie domisi moters psichologija ir gelminė- 
mis moters gyvenimo įvairovės ištakomis. 

Iš pateiktos medžiagos matyti, kad analitinėje psichologi- 
joje, analizuojant moters individuacijos procesą, daug dė- 
mesio skiriama simboliams. Tai studijos, kuriose analizuoja- 
mi mitai, pasakos ir kiti kultūriniai tekstai. 


MOTERS INDIVIDUACIJOS ATSPINDŽIAI 
PASAKOSE IR MITUOSE 


Didelė grupė pasakų atspindi Ego ryšių su Anima/Animus 
archetipais problemas (C. G. Jung (1934, 1945) 1974; L. von 

Franz 1972; E. Neumann 1962; J. Hillman 1979 ir kiti). Šios 
pasakos atspindi specifinius, lyties nulemtus individuacijos 
aspektus. Todėl esama pasakų, liudijančių moters individu- 
aciją, ir pasakų, atskleidžiančių vyro individuaciją. Šios pa- 
sakos nėra specialiai apie vyrus arba tik apie moteris, jos at- 
spindi ir archetipų Anima/Animus raidą. Autoriai teigia, kad 
yra daug panašumų tarp realaus moters vystymosi ir tarp Ani- 
mos figūros (arba vidinės moters) tapsmo vyro psichikoje 
(C. Moreu, 1998). Analogiškai yra su Animus archetipu. Pasa- 
kos, liudijančios vyro individuacijos procesą, taip pat atspin- 
di ir Animus (arba vidinio vyro) tapsmą moters psichikoje. 

Viena iš pirmųjų studijų apie moters individuacijos pro- 
cesą ir jos atspindį mite yra Eriko Neumano knyga „Psichėja 
ir Amoras. Moters psichinis vystymasis“ (E. Neuman, 1962). 

Šioje knygoje autorius pateikia Apulėjaus „Metamorfozė- 
se“ užrašytos pasakos komentarą ir aptaria subtilius moters 
vystymosi aspektus. Ši pasaka labai tiesiogiai susipynusi su 
to meto graikų ir romėnų mitais, nes joje, kaip ir mituose, 
veikia dievai: Afroditė, jos sūnus Erotas, Merkurijus ir kiti. 
Tad kartais „Psichėja ir Erotas vadinama pasaka, kartais mi- 
tu. Šiame tekste vartosime pastarąjį terminą, nes bandysime 
šį mitą palyginti su kitomis pasakomis. Šis mitas buvo anali- 
zuotas ir L. von Franz knygoje. Jis yra daugelio vėlesnių pa- 
sakų, kur moteris yra pagrindinė veikėja, archetipinis pa- 
grindas. Šio mito atspindžiai randami Šarlio Pero užrašyto- 
se „Fėjų pasakose“, „Gražutė ir baisuolis', brolių Grimų pa- 
sakoje „Gražutė ir baisuolis“, lietuvių pasakose „Eglė žalčių 
karalienė“, „Sigutė“ ir kitur. 


PSICHĖJOS IR EROTO MITO SANTRAUKA 


Pateiksime Apulėjaus „Metamorfozėse“ pasakojamo mito 
santrauką (pagal E. Neumano knygą). 

Psichėja buvo jauniausia iš trijų seserų, dieviškai graži ir meili. 
Jos grožis ir meilumas buvo tokie, kad ją žmonės, pamiršę Af- 
roditę, ėmė garbinti kaip dievaitę. Toks žmonių požiūris labai 
nepatiko meilės ir grožio deivei Afroditei ir ji nusprendė Psi- 
chėjai atkeršyti. Jaunoji gražuolė turėjo pražūti aistros ugny- 
je. Toks buvo Afroditės kerštas, kurį turėjo įvykdyti Afroditės 
sūnus Erotas. 

Tuo tarpu pati Psichėja, nors žmonės ją ir garbino, nesijautė 
labai laiminga. Ji buvo vieniša ir nemylima, nes niekas jai nesiūlė 
nei draugauti, nei ištekėti. Psichėjos tėvas matė, kas darosi, labai 
liūdėjo ir užjautė savo dukterį. Numanydamas, kad toks dukters 
likimas susijęs su Olimpo dievais, jis kreipėsi pagalbos į orakulą. 
Tačiau orakulo pranašystės skelbė mirtį. Psichėją reikėjo paau- 
koti drakonui ant kalno. Nors tėvai labai sielvartavo dėl tokios 
dukters ateities, pati Psichėja nesipriešino likimui. Ją atvedė ant 
nurodyto kalno ir paliko. 

Kai liko ant kalno viena, Psichėja graudžiai pravirko. Tačiau 
verkė neilgai, nes tuo tarpu vėjas ją nunešė į žalią slėnį, kuriame 
buvo gražūs rūmai. Ji apsigyveno tuose rūmuose, nematomų bū- 
tybių balsai pasakydavo jai, ką daryti. Jie buvo jos tarnai, virėjai, 
muzikantai. Naktį Psichėją aplankydavo nematomas mylimasis, 
su kuriuo Psichėja mylėdavosi ir buvo laiminga. Jai buvo pasaky- 
ta, kad negalima pažvelgti į mylimojo veidą. 

Tuo tarpu tėvai ir seserys sielojosi, nes nieko nežinojo apie 
Psichėjos likimą. Tėvai suseno iš skausmo, o seserys ieškojo jos 
kalnuose ir taip garsiai raudodavo, kad Psichėja net slėnyje savo 
rūmuose galėjo jas girdėti. Praėjo kiek laiko ir Psichėja panoro 
aplankyti savo gimines ir pasakyti, kad ji nemirė. Iš pradžių Ero- 
tas nenorėjo leisti, sakė, kad toks apsilankymas pakenks jų buvi- 
mui kartu, bet kadangi Psichėja labai norėjo, tai Erotas galiau- 
siai nusileido. 

Kai Psichėja atsivedė savo seseris į prabangius rūmus ir kai 
papasakojo, kad tas tamsos monstras ne toks ir baisus, 0 veikiau 
panašus į dievą, šios labai užpavydėjo, nes gyveno ne tokį laimin- 

24 gyvenimą - vienos vyras buvo senesnis už tėvą ir jai reikėjo 
daug šokinėti, kad įtiktų, kitos vyras buvo ligotas. Taigi pavy- 
džios seserys supyko dėl tokios gyvenimo neteisybės ir sumanė 
atkeršyti jaunajai. Jos primokė jaunąją Psichėją, kad ši perženg- 
tų tabu ir pažiūrėtų į mylimojo veidą. Jos numatė, kad taip Psi- 
chėja praras savo laimingą gyvenimą ir teisingumas bus atkur- 
tas. 

Naktį Psichėja, pasiėmusi žvakę, taip ir padarė. Bet tai, ką ji 
pamatė žvakės šviesoje, nebuvo monstras. Ji atpažino dievą Ero- 
tą. Psichėja pati išsigando savo atradimo ir bandė Eroto strėle 
nusižudyti. Bet strėlė nuslydo, ji tik susižeidė ir tuo momentu 
stipriai pamilo ją lankiusį dievaitį. Ji ėmė juo gėrėtis, tuo metu 
žvakė pasviro, vaškas nutiško Erotui ant veido ir skaudžiai nude- 
gino. Pabudęs nuo skausmo, jis pakilo ir dingo, tik paaiškino, kad 
Psichėja, sulaužiusi draudimus, nutraukė jų laimingą ryšį. 

Tolesnė pasakos dalis yra apie Psichėjos keliones ir prarasto 
mylimojo paieškas. Kai jinai rado Erotą, gyvenantį pas motiną 
Afroditę, pastaroji uždavė keturias užduotis, kurias ji turėjo įvyk- 
dyti, kad vėl galėtų susitikti mylimąjį. Užduotys tokios: atskirti 
įvairių augalų sėklas, suverpti pikto avino vilną, atnešti gyvybės 
vandens, nusileisti į Požemį, į mirties pasaulį, rasti šaltinį ir at- 
nešti Afroditei gyvybės ir grožio eliksyrą. Psichėja su pagalbinin- 
kais įvykdė šias užduotis, susigrąžino mylimąjį iš piktos motinos 
globos. Atliekant paskutinę užduotį, iš mirties gniaužtų Psichėją 
gelbėjo pats Erotas. Mito pabaigoje Erotas prašo Olimpo dievų, 
kad šie palaimintų jo sąjungą su Psichėja ir kad priimtų Psichėją 
į savo pasaulį. Dievai sutinka tai padaryti. 


Mitą apie Psichėją ir Erotą panaudojo daugelis antikos ir Re- 
nesanso menininkų. Šis mitas taip pat yra daugelio pasakų 
archetipinis pagrindas. 

Taigi mitas sudarytas iš kelių svarbių dalių. Gyvenimas 
tėvų namuose gali būti vertinamas kaip įvadas. Tolesnė da- 
lis ar veiksmo raida yra išėjimas iš tėvų namų, pasirengimas 

aukotis ir gyvenimas Eroto rūmuose jo nepažįstant. Kiti svar- 
būs pokyčiai susiję su seserų pavydu, tabu peržengimu, Ero- 
to identifikavimu ir jo praradimu. Po to seka Psichėjos ieš- 
kojimai, keturios užduotys ir laiminga pabaiga, kuri reiškia 
naują sąjunga su mylimuoju ir priėmimą į Olimpą. 

Analizuodami šias dalis, bandysime atskleisti moters in- 
dividuacijos archetipinius pagrindus, transformacijos pro- 
Cesą. 


MOTERS INDIVIDUACIJA IR 
SVARBIAUSI POKYČIAI 


Psichėjos vaikystė — archetipiniai vaikystės 
išgyvenimo ypatumai 


Mito pradžia atrodytų yra tam tikra ramybės ir palaimos bū- 
sena. Psichėja miela ir graži, žmonės ja džiaugiasi. Bet jau 
labai greit kyla konfliktas. Afroditė nepatenkinta ir rengia 
kerštą, o pati Psichėja jaučiasi vieniša ir nelaiminga. 

Pasakos pradžia gali būti suprantama kaip tam tikras Ro- 
jaus išgyvenimas, kur viskas dar yra vienovėje (E. Neuman, 
1962). Ši vienovė gali būti suprantama keliais lygiais. Vienas 
iš jų —- tai motinos ir dukters vienovė, kuri šiuolaikinėje psi- 
chologijoje dar aprašoma kaip simbiozės būsena. Kitas in- 
frastruktūrinis lygmuo reiškia, kad Ego ir Savastis yra vie- 
nas, Ego yra visiškai susitapatinęs su Savastimi. Kalbant apie 
Ego santykius su Animus archetipu, Animus irgi dar nėra 
išsikristalizavęs. F. Neumanas šią vienovę vadina Uroborus 
būsena, kuri reiškia, kad nei išoriniai, nei vidiniai santykiai 
dar neturi aiškios struktūros, kad Ego kaip savarankiškas da- 
rinys dar neegzistuoja. 

Panašiai prasideda daugelis pasakų, kuriose pagrindinė 
herojė moteris. Herojė, dažniausiai jaunesnioji duktė, gyve- 


286 Asmenybės transformacija sapnuose, pasakose, mituose 


na laimingą gyvenimą tėvų namuose, yra graži, meili ir my- 
lima. Taip prasideda Pero pasaka „Gražutė ir baisuolis' ir 
lietuvių pasaka „Eglė žalčių karalienė . Tokia pasakos pra- 
džia, anot daugelio autorių, simbolizuoja vaikystės patyri- 
mą, kuris kartais prilyginamas Rojaus pasauliui, kuriame nėra 
rūpesčių, nėra skausmo ir kančios, bet tuo pat metu nėra ir 
sąmoningumo, ir savęs kaip atskiro individo išgyvenimo. 
Šiuo momentu vaikas yra susiliejęs su kitais, jis yra tam tikro 
pasaulio dalis (E. Neuman, 1962; M. Jacoby, 1985 ir kt.). 

Jeigu įstringama šiame vystymosi etape, tokios moterys 
yra linkusios į priklausomybę nuo kito, į simbiotinius santy- 
kius. Apibrėžčiau žiūrint, jos tarsi įstringa Dukters archeti- 
pe. Jos gali labai gerai prisitaikyti prie tėvų, tėviškų savo part- 
nerių ir kitų autoritetingų figūrų. Tačiau emociniame lyg- 
menyje gana dažnai išgyvena ambivalenciją, kritiškai sun- 
kiai išgyvena išsiskyrimą ar šių figūrų praradimą. 

Psichoterapijos procese tokios klientės irgi linkusios visą 
atsakomybę perduoti psichoterapeutui, daug; iš jo tikisi ir 
gana greitai nusivilia, kai vis dėlto tenka pačioms spręsti ir 
galvoti, o per procesą patirti daug frustracijų. 

Sapnuose taip pat gali atsispindėti įvairūs šio vystymosi 
etapo aspektai. Tai gali pasireikšti vaikystės ar net Rojaus 
garbinimu. Toliau pateikiu fragmentą iš savo psichoterapi- 
jos praktikos. 


Aš buvau prie jūros. Visur buvo labai žalia, tiesiog lapote lapojo 
vešli augmenija. Aplinkui vaikščiojo įvairūs žvėrys: stirnos, tig- 
rai, kiškiai. Šalimais buvo vyras, mes abu buvome nuogi. Palai- 
minga ramybė. Jokios įtampos...Taip gyvenime niekad nebūna 
(fragmentas iš moters L. sapno). 

Šiame sapne akivaizdžiai atsispindi įsivaizduojamo Rojaus 
pasaulis, kur kartu vaikšto tigrai ir kiškiai, kur Žmonės nuo- 
gi ir kur nėra jokios įtampos, o kartu ir jokio judėjimo. Jau 

šiame sapno epizode atsispindi keletas svarbių susiliejimo 
būsenos aspektų: prieštaravimų nebuvimas ir palaimos jaus- 
mas, atvirumas prigimčiai ir gamtai, natūralūs santykiai be 
civilizacijos sukurtų personų ar gynybos mechanizmų, 0 tai 
rodo saugumo jausmą. Šis sapnas gali būti kompensacinio 
pobūdžio, kai asmuo per daug susikoncentruoja į Personos 
keliamus reikalavimus. Kita tokio sapno versija gali būti su- 
sijusi su Rojaus ar harmonijos ilgesiu, su nenoru atsisakyti 
savo vaikiškų iliuzijų. 

Sapnuose gali atsispindėti bejėgiškumas ir baimė, kai šis 
Rojus sudrumsčiamas, kai pasirodo grėsmingos figūros. 


Sapnas prasideda mano vaikystės namuose. Aš esu viena namie. 
Pamatau iš miško ateinantį vyrą. Jis atrodo didžiulis, beveik to- 
kio pat ūgio kaip medis. Ir labai galingas (fragmentas iš moters 
G. sapno). 


Šis sapnas liudija kitą šio raidos etapo aspektą - būtent san- 
tykius su Animus figūra, kuri gali būti ir tėvo komplekso pro- 
jekcija. Šiame epizode mergina vyrą suvokia kaip kažką di- 
delį, galingą ir gąsdinantį. Jis ateina iš miško, kuris, jau mi- 
nėjome, irgi dažnai simbolizuoja pasąmonę. 


Taigi apibendrinant analizuotą medžiagą, reikėtų atkreipti 
dėmesį, kad mito pradžia simbolizuoja vienovės su pasauliu 
ir susiliejimo būseną, kuri yra neišvengiama moters tapsmo 
dalis. Ji visada išgyvenama vaikystėje, tačiau į ją grįžtama ir 
suaugusios moters gyvenime. 


Aukojimasis ir atsiskyrimas nuo tėvų 


Kitas svarbus mito epizodas — tai Psichėjos pasirengimas au- 
kotis drakonui. Psichėjos nukeliavimas į kitą pasaulį, kuris 

yra visiškai nepažįstamas. Psichėja priima savo likimą nesi- 
priešindama. 

Vedybos visada yra atsiskyrimas. Paradoksalu, nors ve- 
dybos ir atspindi naują jungtį, kartu tai yra ir atsiskyrimas, 
tai kartais įvardijama kaip mirties misterija. Jau šiame epizo- 
de išryškėja keletas lyties nulemtų skirtumų. Visų pirma Psi- 
chėja priima savo likimą nesipriešindama. Toks herojės el- 
gesys interpretuojamas kaip specifinis moteriškojo prado 
skleidimasis. Ne aktyvus priešinimasis ir kova (tai būtų bū- 
dinga vyrui), bet pasirengimas aukotis, tam tikras pasyvu- 
mas ir duotybės priėmimas. 

Kitas svarbus aspektas yra priešingų pradų susijungimo 
išgyvenimas. Vyras „priešingų polių susidūrimą ir lytinį aktą 
išgyvvina kaip pergalę, agresiją ir kaip poreikio patenkini- 
mą, tuo tarpu moteriai tai yra likimas, transformacija ir gi- 
lus gyvenimo misterijos išgyvenimas" (E. Neuman, 1962, 
p. 63). 

Vedybos yra perėjimas iš mergaitės būties į moters statu- 
są. Šis perėjimas aprašytas ir kituose mituose. Tai Demetros 
ir Persefonės mitas, kur Persefonė pagrobiama į Hado kara- 
liją. Šis perėjimas yra nepaprastai svarbi visų iniciacijos ritu- 
alų, kurie buvo visose pirmykštėse kultūrose, dalis. Jis buvo 
vertinamas kaip simbolinė mirtis, kuri būtina naujam prisi- 
kėlimui ir naujai gyvenimo kokybei. Simbolinė mirtis senuo- 
siuose ritualuose yra neatsiejama Žmogaus augimo sąlyga. 

Vedybų ir mirties sąsajų esama ir baltų mitologijoje. 
A. Žarskus, aprašydamas virsmo procesą, randa, „kad ves- 
tuvių ir laidotuvių apeigos labai panašios ne tik forma, bet ir 
apeigų pavadinimais. Raudose, tiek laidotuvių, tiek vestu- 
vių, labai gausu panašių motyvų. Kai kur nuotaką jungtu- 
vių išvakarėse guldydavo į tą vietą, kur šarvodavo mirusiuo- 
sius. Vestuvininkai išeidavo pro tuos pačius vartus ar duris, 
pro kuriuos išlydėdavo mirusįjį... Iš tikrųjų tiek tuokiantis, 
tiek mirštant Žmogui kažkas nutinka. Vyksta didelis žmo- 

giškos būties perversmas. Tuokdamasis Žmogus pereina iš 
vieno statuso kitą, iš vieno gyvenimo tarpsnio į kitą, o mir- 
damas į kitą egzistenciją (A. Žarskus, 1990, p. 6). A. Žarskus 
teigia atgimimo motyvą vestuvėse - „verksmai pavirto links- 
mybe, mirtis pražydo gyvybe . 

Herojės mirties motyvas skamba daugelyje pasakų. Atsi- 
dūrimas pas nematomą monstrą, baisuolį, Eglės pagrobimas 
į žalčio Žilvino karalystę kitų pasakų veikėjų akimis yra su- 
vokiamas kaip mirtis. 

Šį momentą herojės išgyvena kaip mirtį, kurią lydi skaus- 
mas, kartais prievarta. Šiame epizode herojės dažnai ban- 
do išvengti savo lemties. Pasakose tai epizodai, kai herojės 
giminės bando apgauti ar papirkti monstrą, vietoje mergi- 
nos įduodami žąsį, avį ar kitą pakaitalą. Šis epizodas pa- 
prastai aiškinamas kaip fragmentiškos integracijos bandy- 
mas, kai primamos tik kai kurios naujojo moters statuso 
apraiškos, tačiau iš tikro pasiliekama tėvo namuose ir iš es- 
mės tapatinamasi su dukters statusu. Tikra transformacija 
įvyksta, kai asmenybė visa atsiduoda naujajai būčiai. Visy- 
biška asmenybės transformacija reiškia senojo gyvenimo pa- 
aukojimą. 


Jei moteris įstringa šiame vystymosi momente, jos patyri- 
mui būdinga tam tikra išdidinta skausmo baimė, baimė pra- 
rasti, o kartu ir nežinomybės baimė. Baisu aukotis, baisu at- 
siverti, baisu situacijų, kurių negali kontroliuoti. Neretai iš- 
ryškėja didelis poreikis kontroliuoti kitą. 

Per psichoterapijos procesą analizuojant sapnus, šį epizo- 
dą gali liudyti jau aptarti kritimo sapnai, kurie atspindi bū- 
tent visišką kontrolės praradimą. Sapnuose kartais išsipildo 
tai, ko mes labai bijome realiame gyvenime. 

Gyvenimas Eroto karalystėje — tapatinimasis su 
instinktyviuoju pasauliu, simbiozė su 
vyriškuoju pradu 


Paradoksalu, tačiau mite, kai Psichėja sutinka aukotis ir mir- 
ti, ji patenka į tamsos karalystę, bet ten jos laukia dar vienas 
nerūpestingas gyvenimas ir visai malonūs išgyvenimai. 

Pasakose šis motyvas minimas gana dažnai ir toks herojės 
gyvenimas gali tęstis ilgai, jeigu tik ji laikosi visų tabu ir rei- 
kalavimų ir nerodo jokios iniciatyvos. Persefonė laiminga Ha- 
do karalystėje (mitas „Demetra ir Persefonė ), Eglė laiminga 
gyvena gintaro rūmuose, augina vaikus ir jai nieko netrūks- 
ta (pasaka „Eglė žalčių karalienė“). Gražutė irgi gerai leidžia 
laiką baisuolio rūmuose (pasaka „Gražutė ir baisuolis'). 

Autoriai šį epizodą komentuoja kaip Ego panirimą į pasą- 
monę, kaip tam tikrą intliacijos būseną ir atsidavimą instink- 
tams. Kitaip tariant, moteris šiame epizode atsiduoda savo 
instinktams ir tarsi susilieja su vyro pasauliu ir jo reikalavi- 
mais. Tas susiliejimas yra gana aklas paklusimas vyro pasą- 
monei, ir E. Neumanas sako, kad šiame epizode santykiai 
yra pagrįsti daugiau projekcinės identifikacijos mechaniz- 
mu. Tai yra paklusimas Erotui, jo nematant. Tai gyvenimas 
Hado ar žalčio Žilvino karalystėje, paklūstant tų karalysčių 
dėsniams. Tai gali būti moters vergija patriarchatui, tai gali 
būti moters priklausomybė nuo vyro kaip susiliejimo su Tė- 
vo archetipu išraiška. 

Realiuose santykiuose šis epizodas reiškia tam tikrą sim- 
biozę su vyru. Šis etapas yra svarbus moters gyvenimo kely- 
je ir yra nulemtas kolektyvinių normų. Tai yra saugu, malo- 
nu, nors po tam tikro laiko moteris gali pradėti jaustis pa- 
gauta, įkalinta ir gali vis labiau tapatintis su aukos pozicija. 

Pastaruoju metu analitinėje psichologijoje pasirodė termi- 
nas „tėvo duktė", taip pat ir studijos apie šio vystymosi eta- 
po išgyvenimus bei galimas problemas. M. Loomis teigia, 

kad tokioms moterims būdingas tapatinimasis su tėvo ver- 
tybėmis ir tėvo gyvenimo kelio tęsimas. Ji nurodo keletą po- 
žymių, rodančių buvimą tėvo dukterimi. 

Pirma, duktė saugi nuo pat gimimo. Ji žino, kad tėvas ją 
myli. Šeimoje aukštinamos tėvo vertybės. Pirmas dukters tiks- 
las sąmoningai ar nesąmoningai įtikti tėvui. Ji tai pasiekia ir 
tėvo vertybės tampa jos vertybėmis, o ji pati įkalinta tėvo 
dvasioje. 

Mitologijoje toks archetipinis motyvas atsispindi mituose 
apie Atėnę, kurios ir gimimas yra tiesiogiai susijęs su tėvu — 
ji iššoko Dzeusui iš galvos. Realiame gyvenime tokios mote- 
rys siekia intelektualinio ir dvasinio tobulumo ir neretai at- 
meta kūną, todėl gali turėti psichosomatinių problemų. Jos 
renkasi tėvo profesiją. Jos gali gerai adaptuotis išoriniame 
pasaulyje, bet sunkiai tvarkosi su vidinėmis problemomis. 
Pasirinkdama tokia moteris tariasi su tėvu. Jei jo nepaklau- 
so, dažnai išgyvena kaltę ir gėdą. Savęs vaizdas irgi yra per- 
leidžiamas per tėvo požiūrio prizmę. 

Psichoterapijoje stengiantis įveikti tėvo kompleksą, svar- 
bus tampa gėdos išgyvenimas ir išsilaisvinimas iš jos. Gėdos 
jausmas subjektyviai yra išgyvenamas kaip visiškas savęs ne- 
priėmimas tuo momentu. „Kažkas yra labai negerai. Gėda, 
remiantis archetipais, reiškia ryšio su Savastimi nebuvimą. 
Anot M. Loomis, išgyvendami didelę gėdą, mes tarsi pamirš- 
tame savo didumą. 

Kitas svarbus jausmas, susijęs su tėvo kompleksu, tai kal- 
tė. Ji paprastai kyla, kai asmuo laužo tabu. Perimdama tėvo 
normas ir vertybes, stengdamasi jam visą laiką įtikti, duktė 
siekia tobulumo. Šiame scenarijuje yra begalės pastangų ir 
begalės draudimų. Šis reiškinys susijęs su vadinamuoju per- 
fekcionizmu, kurio esmė - tobulumo siekimas. Tėvo kom- 
pleksas tampa ir vidiniu tironu, kuris nurodo, diktuoja, kri- 
tikuoja, reikalauja, kontroliuoja. 

Psichoterapijos pradžioje Ego ir tas tironas yra kartu, jie 

yra susitapatinę. Nors tironas viduje sako, kad „tu nesi ge- 
ra, „tu to nenusipelnei', bet kol Ego yra susitapatinęs su 
juo, tai skamba „aš nesu gera“, „aš to nenusipelniau . Viena 
iš psichoterapijos užduočių yra identifikuoti šį balsą ir at- 
skirti nuo Ego. Ego yra stebėtojas ir įvairių vidaus balsų šei- 
mininkas. 

Apibendrindami šį mito epizodą, matome, kad asmeny- 
bei bręstant, moters Ego stiprėja kartu su galia užmegzti ryšį 
su vyriškuoju pradu, tačiau čia slypi visiško susitapatinimo 
ir savęs praradimo pavojai. 


Psichėjos prabudimas - Animus įsisąmoninimas 
ir santykių kaita 


Tolesnis mito epizodas — Psichėja tarsi prabunda ir bando 
pasižiūrėti, kaip atrodo jos mylimasis. Šiam žygiui ją išpro- 
vokuoja pavydžios seserys, kurios tęsia patriarchalinės šei- 
mos tradicijas ir vaizduoja, kad gyvena laimingą gyveni- 
mą. Bet, anot E. Neumanno, sielos gelmėse jos nekenčia 
savo vyrų, kad pateko į šią patriarchato vergiją. Čia svar- 
būs du epizodai — tabu laužymas ir pavydžių seserų vaid- 
muo. 

Kitose pasakose šie motyvai irgi dažnai skamba. Tabu per- 
žengimą gali reikšti uždraustų durų atvėrimas, pažado nesi- 
laikymas, mylimojo vardo pasakymas. 

Bendriausia prasme tabu laužymas yra aiškinamas kaip 
normų nesilaikymas ir kaip nesistengimas įtikti kitiems ar 
pateisinti jų lūkesčius. Tai yra sakymas „ne“ aplinkai ir ap- 
linkiniams. „Ne“ sakymas, kad individas galėtų pats apsi- 
brėžti ir išsaugotį savo ribas, svarbus jo tapsmo procesui. Šis 
patyrimas svarbus visais amžiaus tarpsniais. Vaikystėje „ne“ 
paradoksaliai yra savęs teigimas, paauglystėje — kaip savo 
identiteto ieškojimas, suaugusio Žmogaus gyvenime - tai sa- 

voribų apsaugojimas. Visais atvejais „ne“ sakymas, tabu per- 
žengimas reiškia priešpriešą — aš ir kitas, aš ir kiti. Šis išgyve- 
nimas paprastai yra lydimas konfliktų — nemalonių emoci- 
jų, atmetimo baimės, tad yra tam tikras augančio asmens 
išbandymas. 

Psichoterapijos procese šios problemos gana dažnos. Dau- 
gelio neurotiškų Žmonių sąmonėje įsitvirtinęs požiūris, kad 
labai svarbu įtikti kitiems, gyventi taikiai, be pykčio. Ši nuo- 
stata labai graži ir vertybiškai pagrįsta. Problemos kyla dėl 
to, kad tokie žmonės būdami reiklūs sau yra reiklūs ir ki- 
tiems. Deja, kiti turi kitokias sampratas ir kyla didelių neati- 
tikimų, kurie susiję su slopinamu pykčiu, įtampa, baimėmis 
ir nerimu. Tai palengva gali virsti liga. 

Taigi tabu laužymas yra svarbus momentas moters vysty- 
mosi procese. 

Pavydžių seserų, brolių motyvas gana dažnas įvairiose pa- 
sakose. Bendriausia prasme šios figūros atstovauja herojų 
šešėlinei pusei, kuri yra svarbi dalis, kad procesas vyktų to- 
liau. Savo patarimais seserys atima jau turėtą laimę ir iš pir- 
mo žvilgsnio atrodo, kad pavydas yra destruktyvus. Tačiau 
herojus ar herojė po šio praradimo iš esmės ima keistis. Psi- 
chėja, bandydama pažinti savo vyrą, pirmą kartą iš tikrųjų jį 
pamato. Ji pati savo iniciatyva ima kažką daryti. Ji tampa 
aktyvi ir iš dalies nepriklausoma. 

„Nepaisant negatyvios formos, seserų antivyriška ir žmog- 
žudiška agitacija įkūnija tikrą moteriškosios prigimties pasi- 
priešinimą esamai Psichėjos situacijai ir požiūriui, ir tai yra 
aukštesnio moteriško sąmoningumo pradžia“ (E. Neuman, 
1962, p. 74). Psichėjos būsena tam tikra prasme yra tokia, lyg 
ji būtų praryta demono ar monstro, kaip orakulo ir buvo 
pranašauta. 

Psichėjos prabudimas ir Eroto pamatymas reiškia, kad ji 
traukiasi iš turėto Rojaus, kad pojūčių sukelti kerai sklaido- 
si. Ji iš tikro atranda savyje meilę. Ši transformacija reiškia, 

kad herojė atsisako savo vaikiško, pasąmoningo įsivaizdavi- 
mo apie realybę kaip apie tam tikrą Rojų. Šešėlio integra- 
vimas ir ši transformacija reiškia, kad keičiasi jos požiūris į 
vyrą. Kai Psichėja buvo susiliejusi su Erotu, ji negalėjo jo 
matyti. Emociškai simbiozė su kuo nors paprastai siejasi su 
emocine ambivalencija, tai yra tam tikras savo partnerio gar- 
binimas, aklas paklusimas jam, bet taip pat ir tam tikra ne- 
apykanta. Taigi Psichėja šiuo momentu keičia požiūrį į vy- 
rus: atsisako neapykantos, kurią įkūnija jos seserys. 

Intrapsichiniu lygmeniu Eroto atpažinimas gali reikšti ir 
pačios herojės pabudimą tikrai meilei. Ji nebėra pasyvi auka, 
bet aktyvi mylinti moteris. 

Paradoksalu, bet įvykus tokiam dideliam pokyčiui Psichėja 
praranda mylimąjį. „Žinančios Psichėjos, kuri mato nušviestą 
Erotą, kuri sulaužė jo nematymo tabu, požiūris į vyriškąjį 
pradą daugiau nebėra nei naivus, nei infantilus. Ji nėra nei 
apžavėta, nei kerinti, ji yra įgijusi visiškai naują moterišku- 
mą, kad praranda ir tikriausiai turi prarasti savo mylimąjį. 
Šioje meilės situacijoje yra tapatu augantis sąmoningumas, 
artėjantis susitikimas, žinojimas, kentėjimas ir aukojimasis 
(ten pat, p. 80). Jos vidinis Erotas ir tas, kuris miega šalia, 
nebėra tas pats. 

Mylimojo praradimas yra viena iš giliausių šio mito tiesų. 
Tai yra tragiškas momentas kiekvienos moters psichikoje. 
Psichėjos veiksmas sužeidžia Erotą, suteikia jam skausmą, 
jis pasitraukia, nors dėl to taip pat išgyvena skausmą. Erotui 
Psichėja buvo gera tokia, kokia ji buvo tamsoje. Jis mylėjo ją 
tokią, kokia jinai buvo. Jis ją buvo užvaldęs, ji gyveno tik 
jam, užpildė jo naktis. Tačiau po šio prasivėrimo Psichėja 
tapo nebe ta. Erotas nebeturi dieviškos galios jai. Jie vienas 
su kitu pradeda konfrontuoti. Šios konfrontacijos pradžia 
reiškia atsiskyrimą ir nutolimą. Psichėjai sąmoningumas reiš- 
kia kančią, kaltės išgyvenimą ir vienatvę. 

Psichėjos drąsus pasiryžimas nepriklausomai tobulėti, pa- 

sirengimas aukoti Erotą tam, kad jį pažintų, ištraukia juos 
abu iš vienovės su pasąmone. Psichėja kelia naują meilės prin- 
cipą, kuriame moteriškojo ir vyriškojo prado susitikimas yra 
pagrįstas individuacija. 

Psichėjos veiksmai lemia, kad jos ir Eroto meilė kinta, pa- 
kyla į kitą lygmenį, reprezentuoja dviejų Žmonių susitikimo 
psichologiją, kai autentiškai mylėdamas Žmogus savo egzis- 
tenciją užpildo meile, kuri priglobia ir kančią, ir išsiskyrimą. 
Pirmą kartą Psichėjos individuali meilė pakyla prieš sensua- 
linio apsvaigimo kolektyvinius principus, kuriuos reprezen- 
tuoja Afroditė. 

Afroditė atstovauja prigimtiniam pasauliui. Ji nepatenkinta 
tuo, kad žmonės garbina ne ją kaip dievybę, o žemiškąją Psi- 
chėją. Žemės žmonės dievų akimis visada yra kažkas žemiau 
ir prasčiau. Todėl šis momentas suprantamas kaip tam tikra 
neteisybė ir Olimpo hierarchijos pažeidimas. Kitas Afroditės 
pykčio motyvas yra Žmogiškesnis. Ji įsižeidžia ir pavydi, kad 
ją pamiršo, todėl nusprendžia keršyti. Ne vienas autorius 
yra minėjęs, kad senieji dievai labiausiai supyksta, kai juos 
pamiršta. 

E. Neumanas, komentuodamas konflikto pradžią, atkrei- 
pia dėmesį į keletą momentų. Jis teigia, kad Afroditė atsto- 
vauja Didžiosios Motinos archetipui ir šiame epizode ji yra 
destruktyvi Blogoji Motina. Ji nori pražudyti Psichėją ir savo 
sūnų naudoja kaip priemonę šiai destrukcijai įgyvendinti. 

Psichėjos gyvenime tai reiškia, kad jos vaikystė jau baigė- 
si. Ji jau nebėra žavinga duktė, bet tampa moterimi ir pre- 
tenduoja būti lygi savo motinai. Aišku, iki to dar tolimas ke- 
lias ir visa pasaka yra apie tai, kaip iš vaiko tampama suau- 
gusia, sąmoninga moterimi, kurią pripažįsta net Olimpo die- 
vai. Psichėja atmeta tamsią bevardę meilę, kuri tebuvo svai- 
ginantis geismas ir vaisingumas. 

Šis epizodas nurodo du moters tapsmo momentus. Pir- 
ma, realiame gyvenime toks moters pasikeitimas reiškia san- 

tykių su tėvu arba su vyru keitimąsi. Tai yra išsilaisvinimas 
iš tėvo priklausomybės arba tai yra išsilaisvinimas iš partnerio 
priklausomybės. Šeimyniniuose santykiuose šie dalykai gali 
būti susiję. Partneris kurį laiką atlieka tėvo funkcijas, o žmo- 
na - dukters vaidmenį. Realybės pamatymas ir vienu, ir kitu 
atveju dažnai sukelia santykių krizę, kurios išgyvenimas ku- 
pinas skausmo, kaltės, pykčio ir baimės, kad santykiai gali nu- 
trūkti. Ši baimė nėra nepagrįsta. Gyvenime, šeimos santykiuose 
dažnai būna, kad toks moters išsilaisvinimas baigiasi skyrybo- 
mis. Didelė užduotis ir didelis išbandymas priimti artimo Žžmo- 
gaus keitimąsi, jo didėjančią nepriklausomybę ar autonomiją. 

Žvelgiant plačiau, moters noras matyti ir prabudimas gali 
simbolizuoti moters pasipriešinimą patriarchalinei nuostatai ir 
patriarchalinei sistemai. Tai šiuo atveju taip pat yra konfliktas. 

Psichoterapijoje šio komplekso įsisąmoninimą neretai ly- 
di atitinkami sapnai. 


Esu salėje, kur vyksta kažkoks renginys. Aplinkui daug žmonių. 
Tribūnoje mano viršininkas. Jis diktatoriškai kažką kalba. Aš ir- 
gi ten dalyvauju. Esu apsirengusi labai mergaitiškai, su tokia po 
smakru surišama kepure ir paltuku. Jis man kažką labai skau- 
džiai pasako. Aš supykstu, nusivelka tą paltuką, nusirišu kepurę 
ir sakau jam: „Še, pasiimk“. Jis dar kažką bando aiškinti. Aš išei- 
nu... (A., moteris, 32 metų). 


Šis epizodas reiškia moters Ego sustiprėjimą ir mažesnę pri- 
klausomybę nuo kompleksų. Kartu tai yra Ego parengtis pri- 
imti ir atlaikyti sudėtingus šiuo momentu jausmus. Tam tik- 
ra prasme šis epizodas liudija apie pakankamai stiprų Ego. 

Psichoterapijoje ši transformacija pirmiausia reiškiasi psi- 
choterapeuto ir paciento santykių kaita. Klientas realiau mato 
santykius ir nebe taip bijo atsiskyrimo. Tam tikra prasme tai 
yra klientės bandymas pasikeisti terapijos metu. Tai yra mo- 
mentas, kai išsilaisvinama iš terapijos ir terapeuto sureikš- 


Moters individuacija ir simbolinė šio proceso raiška 297 


minimo. Neretai sapnai pirmieji apie tai praneša ir plačiau 
atskleidžia problemą. 


Sapnavau, kad mano vyras sunkiai sirgo. Jo veidas buvo iškreip- 
tas kančios 17 skausmo. Aš bijojau į jį pažiūrėti. Kai kažkokiu 
stebuklingu būdu prisiverčiau žvilgtelti į jo veidą, pamačiau, kad 
skausmo iškreiptas veidas buvo tik kaukė, kurią jis buvo užsidė- 
jęs... (moters L. sapno fragmentas). 


Sapnuotoja pamato, kad įsivaizduotas fasadas buvo tik kau- 
kė. Kodėl vyro veidas iškreiptas kančios ir skausmo? Kodėl 
jis užsidėjęs ligonio kaukę? Koks yra jo veidas, kaukę nuė- 
mus? Šie klausimai yra tolesnės analizės gairės ir tolesnio 
sapnuotojos tapsmo liudytojai. 


Matome, kad moters prabudimas yra svarbi transformacijos 
proceso dalis ir sąlyga. Mite Psichėja identifikuoja savo my- 
limąjį ir žino jo vardą. Vardo žinojimas jau reiškia dalinį išsi- 
laisvinimą iš prieš tai buvusios priklausomybės. Realiame gy- 
venime tai irgi reiškia moters gebėjimą pamatyti tikrą vyrą, 
o ne savo projekcijas. Infrastruktūriniu lygmeniu tai toles- 
nis Ego stiprėjimas ir geresnis vidinių ryšių įsisąmoninimas. 

Kitas paradoksas. Kai Psichėja tikrai sąmoningai pamilsta 
savo vyrą, ji turi kovoti, kad mylimasis subręstų ir priimtų šį 
pasikeitimą. Afroditės sūnus turi būti išgelbėtas iš Didžio- 
sios Motinos archetipo ir turi tapti žmogų mylinčiu myli- 
muoju. Iš dievų pasaulio jis turi būti perkeltas į žmogaus 
psichikos sferą. Psichologiškai tariant, tai reiškia moters pa- 
stangas siekti vyro brandos ir jo išsilaisvinimo iš motinos kom- 
plekso ir vaikiško įsivaizdavimo apie tarpasmeninius santy- 
kius. Infrastruktūriniu lygmeniu tai pastangos integruoti Ani- 
mus archetipą. Ar Psichėja laimės kovą dėl Eroto su Afrodi- 
te? Svarbu atsiminti, kad mito pradžioje Erotas nieko neži- 
nojo apie Psichėją ir jos nenorėjo, jis tik pakluso Afroditės 

reikalavimui. Tad klausimas yra toks, ar Erotas sąmoningai 
pasirinks sąjungą su Psichėja? 

Pirmasis klausimas — Psichėjos susidūrimas su Afrodite 
yra vėl iškylanti Motinos archetipo tema. Pasakose šis moty- 
vas gana dažnai skamba kaip mylimojo išgelbėjimas nuo ra- 
ganos kerų, nuo piktos burtininkės užkeikimo. Ragana ar 
pikta burtininkė, kaip ir mite Afroditė, simbolizuoja negaty- 
vios motinos kompleksą. Paprastai tariant, tai yra įvairios 
manipuliacijos, nenoras pripažinti, kad vaikas jau suaugęs, 
nenoras jį paleisti. Užsitęsusi globa, rūpestis kenkia sūnaus 
savarankiškumui. 

Realiame gyvenime gana dažnai susiduriame su šia pro- 
blema, kuri banaliausia forma pasireiškia kaip marčios ir any- 
tos konfliktas ir kova dėl vyro (sūnaus) arba žento ir uošvie- 
nės konfrontacija. Ši konfrontacija ypač tampa ryški, kai šei- 
mą ištinka krizė. Kai iškyla tarpusavio problemų, sutuokti- 
nis, palikęs šeimą, dažniausiai grįžta pas savo motiną, kuriai 
jis yra besąlygiškai geras ir vienintelis. 

Kitas ne mažiau svarbus dalykas yra motinos kompleksas 
kaip vidinė asmens problema. Kartu su Vilniaus universite- 
to studentais tyrinėjome negatyvaus motinos komplekso 
struktūrą. Tyrimo metu nustatėme penkias emocijas, kurios 
gali būti šio komplekso branduolys. Tai pyktis, pasibjaurėji- 
mas, beviltiškumas, liūdesys, baimė. Taip pat išryškėjo, kad 
motinos ir dukters atsiskyrimo procese dažnai vyrauja mo- 
tinos nenoras atsisveikinti su motinos vaidmeniu, o dukters 
nesugebėjimas atsisakyti idealios motinos įvaizdžio ir noro 
perauklėti motiną (R. Pajuodytė, 1999). Šie tyrimai daugiau 
atspindi motinos komplekso analizę iš vaiko pozicijos. 

O kaip ta problema atrodo žvelgiant iš motinos perspek- 
tyvos? Motinystė + archajiškiausia moteriškumo raiškos for- 
ma. Ji duota gamtos ir, atrodo, nekelia didelių prieštaravi- 
mų. Tačiau taip nėra. Kaip būti gera motina? Kaip suteikti 
vaikui tinkamą saugumą ir tuo pat metu pasitikėti jo sava- 

rankiškumu? Šie klausimai nuolat iškyla ir yra esminė psi- 
choterapijos proceso dalis. Klausimai priklauso ne tik nuo 
išorinių santykių, bet ir nuo vidinės asmens struktūros. Ga- 
lima rasti studijų apie vidinį vaiką ir apie vidinę motiną, ku- 
ri ir suaugusio Žmogaus gyvenime yra svarbi. Būtent ji atlie- 
ka visas motinos funkcijas — maitina, rūpinasi ir visa kita, ir 
tai leidžia bręsti. 

Vienas iš sudėtingiausių šioje srityje yra atsiskyrimo klau- 
simas? Ar tik vaikas kenčia dėl ryšio su motina nutraukimo? 
Kaip šį procesą išgyvena motina? Tolesnė psichoterapinio 
atvejo analizė liudija, kad šis atsiskyrimo procesas yra di- 
džiulė užduotis ir motinai. Elena grupei papasakojo tokį sap- 
ną. 


Ją jau keletą metų persekioja pasikartojantis sapnas, kad kažkoks 
vyras bando paniekinti jos dukterį, išprievartauti ją, sužaloti, su- 
kruvinti veidą. Veiksmas dažnai prasideda tuo, kad duktė per jė- 
gą kur nors tempiama, o baigiasi, kad Elena iš siaubo nubunda. 


Paaiškėjo, kad tokių traumų nėra įvykę. Duktė yra sėkmin- 
gai ištekėjusi, augina dukterį. Žentą sapnuotoja apibūdina 
kaip paslaugų, jautrų ir neagresyvų vyriškį. Santykiai tarp 
motinos ir dukters gana artimi, jos gyvena netoliese, sap- 
nuotoja kartu su vyru padeda auginti anūkę. Jos vyras irgi 
gana inteligentiškas žmogus. 

Taigi asmeninio gyvenimo faktai sunkiai gali paaiškinti sap- 
no turinį. Aiškinantis emocinį foną, bene dominuojanti emo- 
cija buvo įvardyta kaltė, kad ji vis dar tebemyli dukterį ir 
kad gal per stipriai yra išreikštos hiperglobos tendencijos 
(sapnuotoja gydytoja psichoterapeutė). Elena pasakoja, kad 
net dirbtinai bandė kovoti su tais jausmais — stengėsi nesi- 
matyti su dukterimi, bet nerimas dėl jos nesumažėjo. Mote- 
ris buvo senyvo amžiaus ir kalbėdama vengė žiūrėti į akis, 
gal net šiek tiek gėdijosi tokios problemos. 

Išsiaiškinę asmeninį patyrimą, perėjome prie amplifikaci- 
jos, kuri šiuo atveju viena ir tebuvo (kartais kartu su grupės 
nariais pateikiame kelias). Šiuo atveju tai buvo gana detalus 
graikų mito apie deivę Demetrą ir Persefonę papasakojimas. 
Ypač akcentuojant Demetros kančią, kai Hadas per jėgą nusi- 
tempė jos dukterį Persefonę į Požemio karalystę. Terapeutė 
perpasakojo mitą apie motinos kančią, kai dėl jos sielvarto „vis- 
kas žemėje nustojo augti, stūksojo nuogi miškai, sodai neau- 
gino vaisių, žmonės badavo, visur girdėjosi verksmai ir dejo- 
nės, bet nieko nematė ir negirdėjo sielvartaujanti Demetra“. 

Toliau mitas buvo papasakotas trumpai — Olimpo dievų 
derybos ir galiausias sprendimas, kad bus atskiri ciklai: Per- 
sefonė gyvens ir Požemio karalystėje, ir grįš į žemę. Gamto- 
je, kai Persefonė grįžta į žemę, prasideda žydėjimas ir pava- 
saris, O kai ji išeina į Požemį, gamta apmiršta. 

Stebint tolesnį Elenos elgesį grupėje, spontaniškas emoci- 
nes reakcijas, netgi tam tikrų meninių gebėjimų raišką bei 
aiškiai padidėjusią motyvaciją tolesnei terapijai, atrodė, kad 
amplifikacija buvo veiksminga. Čia buvo svarbūs keli mo- 
mentai. Pirmiausia mitas tarsi parodė, kad jos kančia yra la- 
bai žmogiška ir tai yra lyg duotybė, dėl kurios ji nėra kalta. 
Ši kančia yra lydima plačiausio jausmų spektro: meilės, pyk- 
čio, skausmo, sielvarto, džiaugsmo ir vėl meilės... 

Mitas tarsi davė leidimą mylėti dukterį, nors dėl galvoje 
turimų įsivaizdavimų atrodė, kad tai neteisinga. Vėliau klien- 
tė papasakojo sapną, kuriame vyko jungtuvės, simbolizavu- 
sios sąjungos su dukterimi pastovumą. 


Psichėjos išbandymai - tolesnės 
+ Ego transformacijos 


Kitas Psichėjos tapsmo momentas yra Afroditės užduotys. 
Afroditė sugalvoja sunkias ir neįmanomos užduotis, kurias 

Psichėja turi įvykdyti, kad laimėtų Erotą. Kitose pasakose 
šią funkciją atlieka raganos, pamotės ir kt. 

Paradoksalu, bet ir tariamai negatyvus motinos komplek- 
sas turi prasmę, nes yra galingas postūmis tolesnei moters 
brandai. Psichėja eina į herojišką kovą ir tam tikra prasme ji 
yra pasirengusi mirti. Afroditė duoda tokias užduotis, ku- 
rios turėtų Psichėją sužlugdyti. Pasakose kai kurios užduo- 
tys skiriasi, o kai kurios kartojasi (gyvybės vandens atneši- 
mas, geležinių batų sunešiojimas). 

Psichėja įveikia pirmą užduotį — išrūšiuoja sėklas. Sėklas 
rūšiuoti jai padeda skruzdėlės. Šią užduotį galima interpre- 
tuoti kaip tam tikro pasąmonės principo įvaldymą - tai yra 
gebėjimą atsirinkti, ištyrinėti, rasti ryšius ir vertinti. To rei- 
kia ieškant kelio iš susipainiojimo su vyriškumu. Sumaišy- 
tos sėklos reiškia galimybes. Svarbu sutvarkyti sėklas, kad iš 
jų išaugtų tai, ką galima išauginti. Gebėjimas įžvelgti gali- 
mybę, išskirti ją iš visumos, reiškia pradėti ją įgyvendinti. 

Analitikai, rašantys apie Animus integraciją moters psichi- 
koje, gebėjimą diferencijuoti nurodo kaip vieną iš Animus 
funkcijų. Taigi Psichėjos užduotis yra Animus archetipo in- 
tegracija. Psichoterapijoje tai pasireiškia kaip vis didesnis Ego 
gebėjimas atskirti, analizuoti ir įsisąmoninti. Tai yra gebėji- 
mas atskirti savo projekcijas nuo realybės. 


Kita užduotis — susukti sruogą iš „spindinčios auksinio avi- 
no vilnos“. 

Žinoma, kad avinas yra labai stiprus, valdo ugnį ir dažnai 
savo ugninga galia užmuša paprastus mirtinguosius. Aiški- 
nant šį simbolį, keliamos hipotezės, kad avino mirtina agre- 
sija yra negatyvus vyriškojo principo demonstravimas. Psi- 
chėjai patariama sulaukti nakties ir nesivelti į aktyvią kovą, 
kuri būtų destruktyvi ir galiausiai sunaikintų ją pačią. 

Žvelgiant iš moters transformacijos proceso perspektyvos, 
kantrybė ir teisingo laiko laukimas yra svarbi sąlyga integ- 

ruojant vyriškąjį pradą. Kova, mirtina agresija, staigus ryšio 
nukirtimas daugiau būdinga vyrams. Jei moterys turi tokias 
vyraujančias savybes, šis reiškinys neretai apibūdinamas kaip 
negatyvaus neintegruoto Animus išraiška. Tokiais atvejais Ani- 
mus nepaisydamas Ego autonomiškai išsikrauna. 

C. Moreau teigia, kad Animus moduso moters pagrindi- 
nis ginklas - kirtis. Tai beatodairiškas racionalus santykių nu- 
kirtimas. Intrapsichiniu lygmeniu tai kategoriškas požiūris į 
save, kategoriškas bejausmis kirtimas priimant sprendimą. Re- 
aliame gyvenime tai dažnai labai racionali, kategoriška ir idė- 
jų užvaldyta moteris. Tokios moterys konkuruoja su vyrais, 
taiko vyrų metodus ir neretai pralaimi (C. Moreu, 1998). 

Psichėjos neįsivėlimas į kovą su agresyviu avinu simboli- 
zuoja moters kantrybę ir gebėjimą laukti. 

Psichoterapijos procese mokymasis kantrybės irgi yra vie- 
nas iš gydomųjų veiksnių. Moteriai svarbu gebėti priimti na- 
tūralią gyvenimo tėkmę. Tai nuolankumo įgijimas ir gebėji- 
mas skirti, kada kokį būdą geriau taikyti. Ar analizuoti ir su- 
prasti, ar laukti ir pasitikėti gyvenimo išmintimi, ar konfron- 
tuoti. 

Trečia Psichėjos užduotis - parnešti vandens iš Požemio 
šaltinio, kurį saugo gyvatės. Problema ne vandens kokybė, 
bet užduotis, kaip pasiekti tą šaltinį. Tai tarsi ieškojimas vita- 
linės gyvenimo energijos srovės. Psichėjai tai yra užduotis ap- 
imti tą energiją ir srovę, suteikti formą tam, kas jos neturi ir 
kas plaukia. Psichėja iškyla kaip individuacijos indas. Šios už- 
duoties esmė - srūvančiai gyvenimo energijai suteikti formas. 

Trečią užduotį atlikti padeda erelis, simbolizuojantis vy- 
riškąjį pradą. Tai gebėjimas atsitraukti, matyti iš aukštai. Tai 
dvasinės galios realizavimo pagrindas. 

Realiame moters gyvenime tai labai svarbūs aspektai: su- 
teikti formą energijai, vadinasi, sugebėti būti ta forma, būti 
tiek gyvybės forma, tiek ją teikiančia. Sugebėti įgauti ir ne- 
prarasti savo ir kitų patyrimo. Sugebėti priimti ir atlaikyti. 

Šis motyvas randamas ne tik pasakose, bet ir dailėje. Vienas 
gražiausių kūrinių, kuriame šis motyvas itin ryškus - Mi- 
chelangelo „Pieta“. Sugebėti išlaikyti Kristaus kančią ant sa- 
vo rankų... 

Kasdieniniame moters gyvenime tai reikštų gebėjimą pri- 
imti, gebėjimą su tuo sugyventi ir kurti, matyti gyvybingu- 
mo sklaidą. Pati akivaizdžiausia šio archetipinio motyvo iš- 
raiška yra motinystė, vaikų „laikymas“. Ne tokia natūrali ir 
sudėtingesnė šio motyvo forma - apskritai priimti ir auginti 
kitą Žmogų, ieškoti būdų jį atskleisti ir tikėti juo. Infrastuk- 
tūriniu lygmeniu tai reiškia savo patirties, savo gyvenimo 
priėmimą. Tokia nuostata yra gyvybinga ir teikia energijos. 
Jei moteris turi išreikštą nuostatą nepriimti ir kovoja su gy- 
venimu, ji visą energiją šiai kovai ir išnaudoja. 

Psichėja tris užduotis atliko su pagalbininkais, kurie sim- 
bolizuoja vidines Psichėjos pasąmonės galias. Ji neatstumia 
savo pagalbininkų, todėl įgauna energijos ir išminties. Ar iš 
tikro kiekviena iš mūsų turi tuos pagalbininkus? Kaip suge- 
bėti juos atpažinti? Kaip palaikyti su jais ryšį? Sapnai neretai 
padeda ir šiuo požiūriu save atskleisti. 


Aš esu prie tropinio okeano. Namas ant pastolių, medinis, kaip 
vaikų stovykla. Daug žmonių. Aš atvažiuoju kaip vadovė. Kaž- 
kas pasako, kad naktį čia būna baisu, lyg ir rykliai graužia tuos 
pastolius. Man baisu likti vienai. Sakau, kad nepasiliksiu. Mane 
pradeda įkalbinėti. Moteris sako, kad esama gyvūnų, kurie teikia 
džiaugsmą ir padeda, tik reikia atidaryti duris. Atidarau, į mane 
bėga baltos meškos ir balti šunys. Jie tarsi man nori padėti, bet aš 
jų bijau. Vyresnio amžiaus vyras ramina, aš paverkiau ir nusira- 
minau (G., moteris, 33 metų). 


Šis sapnas pasirodė, kai dirbant su kliente iškilo pykčio in- 
tegravimo problemų. Graužimą ir agresiją simbolizuoja ryk- 
liai. O pagalbininkų, atrodo, esama įvairių — iš pradžių visi, 

kurie suvokiami kaip kažkas neaiškaus, bando patarti. Po to 
pagalbininkai įgauna vis aiškesnes formas: moteris pataria 
atidaryti duris, džiaugsmingai nusiteikę gana stiprūs gyvū- 
nai ir galiausiai vyras, kuris nuramina sapno Ego. Moters ir 
vyro figūros gali simbolizuoti vidinę motiną, kuri intuityviai 
jaučia, kas yra už durų, ir vidinį tėvą, kuris yra stiprus, mato 
jos jausmus, nuramina ir suteikia saugumą. Gyvūnai tradi- 
ciškai siejami su instinktyviomis galiomis, kurios irgi pasi- 
rengusios draugauti. Toks sapnas rodo neblogą ir perkėlimo 
santykių, ir tolesnio asmenybės augimo prognozę. 


Psichėjos priėmimas į Olimpą - viršasmeniškos 
psichikos galios atskleidimas 


Analizuojamame mite Psichėja ketvirtą užduotį atlieka vie- 
na. Ji eina į Požemį, į mirties karaliją. Visos užduotys turi 
užkoduotą mirties galimybę, bet ši ketvirtoji reiškia tiesiogi- 
nį susidūrimą su mirtimi, arba su Požemiu. Ši kelionė reiš- 
kia, kad ji sąmoningai turi žvelgti į mirtį. 

Sąmoningas mirties supratimas ir gyvenimo pabaigos fakto 
priėmimas reiškia gyvenimo visumos pamatymą. Gyvenimas 
turi pabaigą ir tai yra realybė, kurią emociškai kartais sunku 
priimti. Šiuo momentu aiškiai išsiskiria gyvenimo ir mirties 
priešybės. „Sąmonės šviesa ir gebėjimas analizuoti bei atskirti 
pasąmoningą identiškumą pakeičia priešybių poliariniu ry- 
šiu (E. Neuman, 1962, p. 109). Tai yra priešybių priėmimas 
ir visybiškumo išgyvenimas. Šiame epizode atsiskleidžia ir 
kokybiškai kitoks vienatvės išgyvenimas. Psichėja, viena ei- 
dama į mirties pasaulį, tuo pat metu pamato visą savo gyve- 
nimą. Ši vienatvė suvokiama kaip neišvengiamybė, kartu su- 
prantama gyvenimo vertė. 

Realiame gyvenime šis epizodas reiškia moters gebėjimą 
priimti gyvenimo baigtinumą, kartu suvokiant jo prasmę ir 

vertę. Tai gebėjimas priimti tekantį laiką, savo amžių, senėji- 
mo procesą ir mirties faktą. 

Psichoterapijos procese neretai kyla problemų, liudijan- 
čių atvirkščias tendencijas, tai protestas ir neviltis dėl silpnu- 
mo, savo senstančio kūno nepriėmimas ir siekimas būti am- 
žinai jaunam, pyktis (dažniausiai neįsisąmonintas) dėl ne- 
tekčių ir praradimų. Siekimas pakeisti nepakeičiama alina, 
skatina somatines ligas ir depresiją. Tačiau ne visiems reikia 
pagalbos. Daugelis žmonių geba išgyventi šį išbandymą kaip 
prasmingą duotybę. Kyla natūralus klausimas, o kas tada? 

Mite apie tai kalba paskutinis epizodas, kuriame Psichėja 
priimama į Olimpą. Šis momentas svarbus realizuojant Sa- 
vasties archetipą. Paprastais žodžiais tariant, tai reiškia būti 
priimtai dievų. Tai reiškia sąmoningą ryšį su antgamtiškuo- 
ju pradu ir atsivėrimą dieviškajam pasauliui. Tai šiuolaiki- 
nėje psichologijoje vadinama transpersonalinio būties aspekto 
realizavimu, viršasmeniškos psichikos dalies atskleidimu. 

Sapnuose šis motyvas skamba kaip Apreiškimo tema. Tai 
tie sapnai, kuriuos dar įvardijome kaip religinius. Kartais šis 
motyvas iškyla kaip atleidimas už nuodėmes, kaip išsilaisvi- 
nimas iš slegiančios kaltės. 


Veiksmas vyko zakristijoje. Įėjusi pamačiau kunigą ir gražią mo- 
terį. Man atrodė, kad jie myli vienas kitą. Ta moteris buvo labai 
graži, ilgais plaukais. Ji atrodė tokia laiminga ir rami. Ji atnešė 
dubenį su vandeniu ir kunigui nuplovė kojas. Ji tai darė švelniai, 
tarsi glamonėdama. Ji tarsi norėjo parodyti man, kad tai taip 
gera. Aš buvau šalia (E., moteris, 24 metų). 


Tai sapnas moters, kuri kreipėsi terapijos dėl depresijos. Ji 
išgyveno traumą - sunkų išsiskyrimą su mylimu žmogumi. 
Dominavo nepakeliama kaltė ir slopinamas pyktis, kuriuos 
sukeldavo menkiausi kasdieniniai dalykai. Po šio sapno te- 
rapijos procese dominuojantys išgyvenimai pasikeitė. Ji pati 

sakė, kad sapnas padarė didelį įspūdį. Viena iš archetipinių 
amplifikacijų buvo Marijos Magdalietės tema, kuri pacientei 
reiškė ir atleidimą, ir gebėjimą vėl mylėt. 

Minėjome, kad individuacija yra tam tikra išpirkimo te- 
ma. Tai viršasmeniškos psichikos duotybės išlaisvinimas sa- 
vyje. Šis procesas reiškia archetipinio pasaulio pripažinimą, 
o kartais ir konfrontaciją su juo. Tai yra gelmių pripažini- 
mas ir pažinimas, kova, skausmas ir kančia. Tai meilė, kuri 
apima išsiskyrimą ir vienatvę. Jie yra būtini, kad išgyventu- 
me vienas kito pokyčius ir galėtume vienas kitą matyti. 


Moters individuacija - sudėtingas procesas, atsispindintis 
daugelyje kultūros šaltinių, kuriuose aprašoma tapsmo įvai- 
rovė. Šiame procese pinasi archetipinės prielaidos ir asme- 
niniai sprendimai. Ir viena, ir kita yra svarbūs moters taps- 
mo veiksniai, kurių realistiškas suvokimas atveria naujas 
sklaidos galimybes ir leidžia pačiai herojei dalyvauti kuriant 
savo gyvenimą. 


XII SKYRIUS 


VYRO INDIVIDUACIJA IR SIMBOLINĖ 
ŠIO PROCESO RAIŠKA 


+ Vyro individuacija ir Animus archetipas 

+ Įvairūs Animus tipai 

+ Vyro individuacija ir simbolinė raiška pasakose 

+ Pasakos „Trečiojo brolio tarnystė“ santrauka ir analizė 
Du broliai protingi, o trečias kvailas - Ego požiūrio vien- 
pusiškumas 
Išėjimas iš namų ir kelionė girioje - pasąmonės tyrinėji- 
mas 
Leidimasis į urvą ir tarnystė kirminui - susitikimas su 
moteriškuoju pradu 
Kirmino mirtis ir atvirtimas į paną - ryšio su Anima 
transformacija 
Užkeikimo panaikinimas ir jungtuvės - transformacijos 
integravimas 
Kitos pasakos apie vyro individuaciją 


VYRO INDIVIDUACIJA IR ANIMUS ARCHETIPAS 


Kalbėdami apie vyro individuaciją, kartu keliame Animus ar- 
chetipo raiškos dėsningumus moters psichikoje. 
Analizuojant literatūrą, atrodo, kad vyrų individuacijos 
klausimai kiek mažiau tyrinėjami nei moterų. Klasikinėje ana- 
litinėje psichologijoje apie Animus problemą moters psichi- 

koje užsimenama, bet daugiau atspindint moters vystymąsi. 
Tuo tarpu kalbant apie vyrų individuaciją, pagrindinis klau- 
simas yra Animos problema. Ją jau aptarėme prieš tai einan- 
čiame skyrelyje. Apie pačią vyriškumo raišką ir vyriškumo 
tapatumą turime kiek mažiau studijų. Tai C. G. Jungo 
ir kai kurių šiuolaikinių autorių darbai (E. Jung, 1978; 
C. G. Jung, 1934; E. Whitmont, 1969; R. Bly 1992; L. von 
Franz, 1981 ir kt.). 

Kita vertus, šis įspūdis gali būti ir klaidingas, nes mitai 
apie herojų, kuriuos jau tyrinėjome kaip vieną iš simbolinių 
Ego vystymosi išraiškų, dažnai tapatinami su vyro tapsmu. 
Matėme, kad herojus dažniausiai yra vyras (Heraklis, Per- 
sėjas, Tesėjas, Odisėjas, Ozyris). Taigi galima teigti, kad vy- 
ro transformacijos procesas ir individuacija dažnai tyrinė- 
jami. 

E. Jung, C. G. Jungo Žmona, vienoje iš negausių savo stu- 
dijų „Animus ir Anima“ rašo, kad Animos archetipo esmė yra 
ryšys. Iš čia kiltų ir hipotezė, kad archetipinė moteriškumo 
esmė yra ryšio ieškojimas, sintezė, visumos turėjimas ir 
atspindėjimas. Tuo tarpu Animus atspindi kitas psichinio 
gyvenimo charakteristikas: atskyrimą, judėjimą, greitį 
(E. Jung, 1978). Vadinasi, archetipinė vyriškumo esmė vra 
atskyrimas, prasiskverbimas, analizė, judėjimas ir aktyvu- 
mas. 

Klasikinėje analitinėje psichologijoje, kalbant apie vyriš- 
kumą ir moteriškumą, buvo remiamasi rytiečių tradicija. Ani- 
mus archetipo pagrindas Logos principas ir energija struktū- 
ruojama pagal Yang principą. Animos pagrindas Eros princi- 
pas ir energija struktūruojama pagal Yin principą. Animus 
archetipas reprezentuoja gebėjimą analizuoti ir spręsti, yra 
atsakingas už vestinimus (kraštutiniu atveju tampa įkyriu 
moralizuotoju). Viena iš Animus funkcijų yra atskyrimas, ku- 
ris reiškia gebėjimą nutraukti ryšį. Jei ši galia yra neišvysty- 
ta, tai atskyrimas gali būti primityvus nukirtimas ir destruk- 

cija. Animus įkūnija siekimą, kryptį, vertybes ir išreiškia dva- 
sinį principą. 

Mintis, kad Animus yra atsakingas už asmens gebėjimą at- 
siskirti ir pripažinti atsiskyrimą, gana įdomi. Jau ankstyvo- 
sios vaiko raidos studijose, kuriose akcentuojama simbiozės 
su motina svarba, teigiama, kad tėvas yra ta figūra, kuri tu- 
rėtų padėti vaikui nutraukti simbiozę su motina. Vyriška fi- 
gūra įgalina atsiskyrimo procesą (M. Mahler, 1975). V. Kast 
paskaitoje „Animus ir Anima: dvasinis augimas ir atsiskyri- 
mo procesas“ teigia, kad gebėjimas atskirti yra ir dvasinio 
augimo, ir tolesnės individuacijos sąlyga (V. Kast, 1995). 

Praktikoje teko ne kartą pastebėti, kad moterys, turinčios 
negatyvų Animus kompleksą, paniškai bijo atmetimo, jį vi- 
sur įžiūri. Kitaip tariant, atsiskyrimo procesas joms reiškia 
katastrofą. Paradoksalu, bet jei jos neįsisąmonina šios savo 
baimės, tai neretai pačios skuba atstumti sau artimą žmogų 
ir daro tai gana šaltai ir Žiauriai, taip tarsi išvengdamos, kad 
jas pačias atstums. 

Kalbant apie vyrų psichologiją, primityvus vyriškumas ir- 
gi neretai siejamas su jėga, su tam tikru šiurkštumu ir senti- 
mentų neturėjimu. Tokie „tikri“ vyrai, kurie yra nugalėti ar- 
chetipinio ir primityvaus vyriškumo, lengvai skiriasi, keičia 
partneres, nes pats ryšys jiems nėra svarbus, jiems stinga 
emocinio subtilumo matyti įvairius santykių niuansus. 


ĮVAIRŪS ANIMUSTTIPAI 


Animus gali reikštis įvairiais vaizdiniais, kurie atspindi vyriš- 
kumo apraiškų įvairovę. J. Hendersonas nurodo keturis vy- 
riškumo tipus: Tėvas, Sūnus, Herojus, Išminčius. Šie keturi 
tipai realiame gyvenime gali pasireikšti įvairiomis formomis. 
Pavyzdžiui, Tėvą gali reprezentuoti daugybė figūrų, „pra- 
dedant nuo asmeninio tėvo, senelio iki karaliaus, šalies ar 

klubo prezidento, šventojo tėvo, ministro, kunigo ir kt.“ Se- 
nosiose kultūrose šiai kategorijai galima priskirti graikų mi- 
tų dievą Dzeusą, lietuvių Perkūną ir kt. 

Esmingiausios Tėvo archetipo savybės siejamos su jo galia 
ir viršesne pozicija. „Dangaus Dievas yra visų Tėvas. Mituo- 
se ir legendose Tėvo figūra visada simbolizuoja fizinę, psi- 
chinę ir dvasinę viršenybę“ (J. Cooper, 1978, p. 65). Tėvas 
siejamas su tvarkos ir tradicijos gynimu, su struktūros palai- 
kymu. Jis gina moralę ir socialinio gyvenimo normas. Vai- 
kui ši figūra teikia stabilumo jausmą, aiškumą apie pasaulį ir 
jame galiojančius dėsnius. 

Realiame gyvenime ir sapnuose šis archetipas dažnai pa- 
sireiškia kaip autoritetas, kuris turi galią, kurio bijoma. Nuo 
to, kiek yra integruotas autoriteto kompleksas, priklauso to 
asmens savigarbos ir savo vertės jausmas, pasitikėjimas savi- 
mi, savo sėkme ir asmenine galia. 

Negatyvus Tėvo archetipas dar vadinamas Senex archeti- 
pu ir reiškia skeptišką požiūrį į viską, nuovargį ir pesimiz- 
mą, netikėjimą, kritiškumą ir prasmės nematymą. 

Savotiška šio archetipo priešingybė — Sūnaus, arba Puer 
Aeternus, „amžinai jauno „archetipas. Tai sūnus, brolis, drau- 
gas, idealus nepažįstamasis, viliotojas. Pasakose tai princas, 
mitologijoje Adonis, Narcizas. Puer Aeternus yra antikos lai- 
kų dievo vardas. Vardas paimtas iš Ovidijaus „Metamorto- 
zių“, kur šis vardas reiškė Dievo sūnų. Ovidijus kalba apie 
Dievo vaiką Jakchą (vėliau tai buvo Dionisas ir Erotas) laiky- 
damas jį kaip Puer Aeternus apsireiškimą Eleusino misterijo- 
se. Eleusino misterijos „tai šventės, skirtos žemdirbystės dei- 
vės motinos Demetros ir jos dukters - požemių vėlių pa- 
saulio valdovės - Persefonės garbei. Švenčiant tartum už- 
simegzdavo ryšys su paslaptinguoju mirusiųjų pasauliu“ 
(A.Veličkienė, 1996, p. 9). Taigi senųjų kultūrų tekstuose 
Puer Aeternus yra dieviškas jaunuolis, gimęs Motinos kulto 
misterijose. 

L. von Franz yra parašiusi knygą, kurioje remdamasi A. de 
Saint-Exupėry „Mažuoju princu“ analizuoja „amžinai jau- 
no“ fenomeną (L. von Franz, (1970) 1981). Autorė aptaria 
dvi šio archetipo priešybes. Viena vertus, Puer Aeternus yra 
amžinos jaunystės, atsinaujinimo ir prisikėlimo simbolis. Vy- 
ras, kuriame išreikštas šis archetipas, yra tarsi dieviškas vai- 
kas — aktyvus, vitališkas, kūrybingas, energingas, optimis- 
tas. Kitas šio fenomeno aspektas - tai glaudus ryšys su moti- 
na ir motinos poreikis. Jeigu vyro raida įstringa šiame arche- 
tipe, jis lieka gyvybiškai priklausomas nuo motinos. Anot 
L. von Franz, šios tendencijos akivaizdžios vyrų homosek- 
sualų ir donžuanų santykiuose su moterimis. Pirmieji dėl 
šios priklausomybės taip ir neranda vyriškojo tapatumo. O 
antrieji kiekvienoje moteryje siekia motinos. Lytinis kontak- 
tas paprastai būna tas momentas, kai jie tarsi nusivilia ir ima 
ieškoti kitos moters, nes iš tikro jie siekė ne moters, o moti- 
nos artumo. 

Šiuolaikinėje psichologijoje „amžinai jauno“ fenomenas ir 
motinos kompleksas gali būti siejamas su narcisistinės as- 
menybės tipu, kurio esminis poreikis Savasties atspindžio 
ieškojimas (M. Jacoby, 1995). 

Neabejotina, kad identifikacija su Sūnaus archetipu gali 
būti ir pakankamai harmoninga, jei to vyro partnerė mielai 
atlieka motinos funkcijas ir kantriai padeda vyrui rasti savo 
tapatumą, ryšį su Savastimi. Kitaip tariant, jei ji padeda vy- 
rui išsivaduoti iš Didžiosios Motinos archetipo gniaužtų. Apie 
šį fenomeną kalbėjome, kai analizavome Psichėjos atsiskyri- 
mą nuo Eroto ir jo išsivadavimą iš Afroditės. 

Psichoterapijos, deja, dažniausiai ateina tie žmonės, ku- 
riems neužtenka nei kantrybės, nei Žinių įveikti vis kylan- 
čias problemas, susijusias su minėtu fenomenu. Šią mintį 
norėčiau pailiustruoti pavyzdžiu iš savo praktikos. Pagrin- 
dinė priežastis, dėl kurios vyras O. kreipėsi pagalbos, buvo 
jo santykiai su moterimis. Jis turėjo šeimą, du vaikus, bet, 

kaip pats įvardijo, niekaip negalėjo atsilaikyti prieš kitas mo- 
teris. Jam jau buvo 33 metai ir, kaip pats sakė, tam tikrais 
momentais nekentė savęs už tokį elgesį, jį ėmė neviltis, kad 
nieko negali pakeisti. Šis žmogus buvo aukšto intelekto, pa- 
kankamai emocingas ir subtiliai reflektuojantis savo jausmus. 
Jis pasakojo niekaip negalįs suprasti, kodėl jam moteris įdo- 
mi tik tol, kol ją užkariauja. Po pirmo lytinio kontakto inte- 
resas dingsta ir visos moters pretenzijos jį tik erzina. Jis pats 
spėjo, kad tam tikra prasme yra Don Žuanas, kurio niekaip 
negali įveikti. Akivaizdu, kad šioje situacijoje nei jo Žmona 
(kurią jis tikrai saugojo), nei jo draugės ar meilužės negalėjo 
jam padėti. Jis jas išnaudojo ir, atrodo, pats labai skausmin- 
gai išgyveno šį savo silpnumą. Psichoterapijos procese do- 
minuojanti tema buvo motinos kompleksas ir jo analizė. Šis 
žmogus neabejotinai buvo talentingas ir pagaulus ir atrodė, 
kad bent kuriam laikui psichoterapija padėjo suvokti tai, ko 
jis taip ilgisi. Tai sūnaus poreikis motiniškos meilės, pripaži- 
nimo ir pasitikėjimo. 

Kita vyriškumo išraiška — Herojaus tipas. Jis gali būti ka- 
rys, kunigaikštis, riteris. Šiuolaikiniame pasaulyje tai gali būti 
boksininkas, imtynininkas, lenktynininkas ar net destrukty- 
vus gatvės mušeika (E. Whitmont, 1969, p. 207). Analizuo- 
dami Ego raidą, jau nagrinėjome senųjų kultūrų mitus apie 
herojų. Skyrėme įvairius herojaus bruožus: jo dievišką pri- 
gimtį, gebėjimą atlaikyti išbandymus, kautis ir išlaisvinti, au- 
kotis ir gelbėti, numirti ir vėl prisikelti. Šiuolaikiniame pa- 
saulyje herojaus funkcijos neretai tarsi susiaurėja iki gebėji- 
mo kovoti ir laimėti, įrodyti savo galią ir viršesnę poziciją. 
Analitikų pokalbiuose ne kartą teko girdėti, kad amerikietiš- 
ka kultūra yra valdoma Herojaus archetipo. Nepaprastai po- 
puliarus sportas ir, pergalės išaukštinimas yra tarsi herojaus 
kovos ir pergalės išgyvenimas. Sėkmės siekimas ir nuolati- 
nis sekimasis kuria iliuziją, kad Žmogus santykinai laisvas 
nuo problemų. E. Whitmontas teigia, kad prezidentas 

J. Kennedy's atstovavo būtent šiam Animus tipui. Kadangi 
herojų jau analizavome, tai detaliau prie šio archetipo neap- 
sistosime. 

Ketvirtas Animus išraiškos tipas - Išminčius. Šis archeti- 
pas gali pasireikšti kaip didysis mokytojas, guru, magas, pra- 
našas arba tas, kuris saugo lobius. Pasakose tai gali būti se- 
nas išmintingas žmogus, žynys ir t. t. Šiuolaikiniame pasau- 
lyje šį Animus tipą gali atitikti mokytojas ar šiaip Žmogus, 
kuris, tikima, žino atsakymus į daugelį klausimų. Psichote- 
rapijos procese tokia figūra gali tapti psichoterapeutas ar ana- 
litikas. 

Šis Animus aspektas ypač svarbus krizių ir perėjimų laiko- 
tarpiu. 

Aprašydama transformacijos procesą, minėjau, kad chao- 
so fazė yra neišvengiama kiekvieno pokyčio dalis. Senojo gy- 
venimo atsisakymas, naujo dar neradimas, chaosas ir senų- 
jų struktūrų suirimas kelia gausybę klausimų, kurie prašosi 
atsakymų. Kas aš esu? Kurlink einu? Kas manęs laukia? Šie 
ir kiti klausimai kyla kaip to momento patyrimo atspindys. 
Jie gali iškilti tiek individualiame, tiek visuomeniniame gy- 
venime. 

Išminčius ne tik Žino, bet yra kantrus ir geba priimti gyve- 
nimo netobulumą ir pokyčius, atsisakyti kovotojo pozicijos. 
Gebėjimas suprasti reiškia, kad toks asmuo geba atsiverti nau- 
joms galimybėms, Kito pasaulio egzistavimui ir žinioms iš 
ten. Tuo Išminčius skiriasi nuo Tėvo, kuris iš esmės yra kon- 
servatoriškas — gina tvarką, dėsnius ir tradiciją, o Išminčius 
asistuoja transformacijos ir keitimosi procesui. 

Psichoterapinės pagalbos klientai išminčiai nesikreipia. Ta- 
čiau viena iš psichoterapijos praktikos užduočių yra ieškoti 
vidinio išminčiaus, kuris taptų vidiniu gydytoju, vidiniu pa- 
tarėju ar vidiniu psichoterapeutu. Vienas klientas su džiaugs- 
mu pasakojo savo nutikimą. Jis vaikščiojo svetimam mieste, 
svetimoj šaly, apžiūrinėdamas bažnyčias. (Tuo metu išgyve- 

no nelengvą savo gyvenimo laikotarpį.) Taigi bevaikštinėda- 
kė: „Nebijok“. Klientui tai buvo reikšmingas įvykis, nes po 
šių žodžių jis sakė kurį laiką jautęs lyg didžiulė našta būtų 
nuo pečių nukritusi. Iš šio pavyzdžio matyti, kad asmuo pa- 
kluso ne tik kažkokio nepažįstamojo žodžiams, bet kad jis 
pats buvo pasirengęs išgirsti šiuos žodžius ir su jais sutikti. 
Jis savo vidinį išminčių perkėlė į nepažįstamą Žmogų ir iš- 
girdo išmintingą patarimą. 

Pasakose ir sapnuose ši figūra gali pasirodyti kaip senelis, 
savas ar nepažįstamas, gali būti kunigas ar šiaip išmintingas 
žmogus. 

Apibendrinant vyriškumo apraiškos formas, akivaizdu, kad 
jos yra įvairios ir išreiškia įvairias funkcijas. Kiti autoriai Ani- 
mus raidą bando sieti su Žmogaus vystymosi procesu. 

L. von Franz Animus klausimą bando panašiai spręsti kaip 
ir Animos. Ji teigia, kad šio archetipo esmė yra dinamika ir 
kaita. Yra skirtingos Animus raidos pakopos, kuriose reiškia- 
si skirtingi šio archetipo aspektai. Autorė laikosi tos pačios 
struktūros kaip ir kalbėdama apie Animą. 

Pirma, tai - Animus, kuriame dominuoja instinktyvusis 
pradas ir fizinės charakteristikos. L. von Franz tai vadina 
Tarzano amžiumi. Šiame amžiuje vyrui labai svarbu jo fizinė 
jėga ir instinktyvaus pasaulio charakteristikos, iš kurių bene 
svarbiausia seksualumas. 

Žvelgiant iš raidos psichologijos pozicijų, šis amžius arti- 
miausias paauglystei, kai ieškoma savęs tapatumo ir bando- 
mos kūne užkoduotos galimybės. Šiame amžiuje kūnas ryš- 
kiai pasikeičia, tad neatsitiktinai jam teikiama daug reikšmės. 
Kūnas ir jo reakcijos yra svarbi savęs vaizdo dalis. Šiuolaiki- 
nio jaunimo pąsaulyje galima įžiūrėti pakankamai daug šio 
archetipo apraiškų. Įvairios sporto šakos, kovos menai skirti 
būtent tobulinti kūnui, ką jau kalbėti apie ne mažiau popu- 
liarią vyrų grožio industriją. 

Pas psichoterapeutus galima sutikti klientų, kurie yra lyg 
neišaugę iš šio lygmens. Tai gali būti hipochondrinės asme- 
nybės, kurios vengia spręsti gyvenimo problemas, visą dė- 
mesį sutelkia į kūno pojūčius. Tai gali būti narcisistinės as- 
menybės, kurios kaip Narcizas taip gėrisi savo atvaizdu van- 
denyje, kad nebemato kito, nebegirdi meilės šauksmo. Šiai 
grupei būtų galima priskirti ir tuos vyrus, kurie garbina fizi- 
nę jėgą, jos pagrindu kuria santykius ir yra nuo jos priklau- 
somi. 

Antrajame Animus lygmenyje, kurį nurodo L. von Franz, 
dominuoja emocijos. Tai romantiškasis periodas, kai iškyla 
Riterio figūra. Bręstančiam vyrui tai reiškia vis geresnį savo 
emocinių reakcijų, jų įvairovės supratimą ir pripažinimą. 
Atvirumas emociniams ryšiams ir emocinei patirčiai tarpu- 
savio santykiams suteikia kitą kokybę. Tradiciškai emoci- 
jos nėra labai „vyriškas“ reikalas, tad emocinė branda rei- 
kalauja ir pastangų, ir drąsos. Kai kurie autoriai šiai pako- 
pai priskiria visus mitus apie herojų dėl jo gebėjimo auko- 
tis, kovoti už žmogiškąsias vertybes ir laisvę. Šiam etapui 
bene būdingiausias tam tikras idealizmas ir kova už savo 
idealus. 

Per psichoterapijos seansus gana dažnai vyksta toks dar- 
bas. Klientai mokosi atpažinti savo jausmus, mokosi su jais 
gyventi. Paprastai šios pamokos pašalina kai kuriuos požy- 
mius: įtampą, galvos skausmą, blogą nuotaiką. 

Trečiasis Animus lygmuo siejamas su intelektinėmis savy- 
bėmis ir dvasinio prado atskleidimu. Šioje pakopoje vyras 
turi jau pakankamą patirtį ir kompetenciją. Jis jau geba duo- 
ti. Ši savybė gali pasireikšti jo gebėjimu kurti, vadovauti. Šioje 
pakopoje vyras realizuoja savo potencialą ir atskleidžia jį iš- 
oriniam pasauliui. 

Ketvirtasis Animus lygmuo siejamas su gyvenimo išminti- 
mi ir šią duotybę įkūnija guru, mokytojas, kunigas. Jau mi- 
nėjome, kad išmintis analitinėje psichologijoje siejama su gy- 

venimo visumos supratimu, su transpersonalinių būties as- 
pektų išgyvenimu. 

Matome, kad Animus pakopų skyrimas gana panašus į 
anksčiau minėtą Animos raidos analizę. Kai kurie autoriai kri- 
tikuoja L. von Franz, kad ji supaprastina šių archetipų rai- 
dos aprašymą, kiek nutolsta nuo realaus patyrimo. Gyveni- 
me šių archetipų raida nėra tokia paprasta ir toli gražu ne 
kiekvienas Žmogus išgyvena guru, riterio ar net herojaus raiš- 
ką. Nors šios figūros iškyla ne kiekvieno Žmogaus gyveni- 
me, tačiau tyrinėjami sapnai gana dažnai atspindi šias ar- 
chetipines duotybes. Vyrų sapnuose dažni herojaus moty- 
vai, apsilanko išminčiai ir mokytojai. Taigi potencialiai ši duo- 
tybė turbūt egzistuoja, bet ar žmonės geba tai priimti ir rea- 
lizuoti, jau kitas klausimas. 

Vyro individuacijos procesas ir Animus archetipo skirtin- 
ga raiška atsispindi įvairiose pasakose ir sapnuose. Kaip ir 
apie moters vystymąsi, taip ir čia esama daugybės pasakų, 
kuriose atsispindi santykių su tėvų kompleksu raida, kon- 
frontacija su savo Šešėliu, ryšių su Anima ieškojimas ir Ani- 
mos išlaisvinimas, prisilietimas prie Savasties archetipo ir gy- 
venimo visybiškumo išgyvenimas. 


VYRO INDIVIDUACIJA IR SIMBOLINĖ 
RAIŠKA PASAKOSE 


Toliau pasitelkdami kai kurias pasakas ir sapnus bandysime 
paanalizuoti vyro individuaciją. Šiai studijai ieškojome lie- 
tuviškų pasakų, kad kartu su transformacijos proceso apra- 
šymu aptartume ir kultūrinį pasąmonės lygmenį. Daugelis 
lietuvių pasakų neatitinka analitikų minimos pasakų struk- 
tūros, kuri simbolizuoja transformacijos procesą. Kartais su- 
sidaro įspūdis, kad viena pasaka sujungia kelias istorijas, o 
kartais, kad pasaka yra tarsi nebaigta, transformacija taip ir 

neįvyksta. Ši mintis, matyt, tik patvirtina hipotezę, kad se- 
nųjų kultūrų pasakoms tradicinė brolių Grimų ar kitų vaka- 
rietiškų pasakų struktūra ne visada tinka. Ne visos pasakos 
atspindi Ego raidą ar išbaigtą transformacijos procesą. Kita 
vertus, kai kuriose lietuvių pasakose labai gausu įvairių sim- 
bolių, kuriuos būtų galima interpretuoti tiek archetipų, tiek 
kompleksų lygiu, ir atrodo, kad šių simbolių gausa neleidžia 
išskirti vieno dominuojančio archetipo. Galbūt tie dalykai 
priklauso ne tik nuo kultūros, bet ir nuo pasakotojo ir to, 
kas įvardijama kaip „pasakos raida . 

Nepaisant minėtų pastabų, ir tarp lietuvių pasakų gausu 
tokių, kurios simboliškai atspindi įvykusį transformacijos pro- 
cesą. Jį ir analizuosime. Pasitelkę lietuvių pasaką ' Trečiojo 
brolio tarnystė“ bandysime aprašyti kai kuriuos individua- 
cijos proceso aspektus, ypač susijusius su Animos archeti- 
po integracija. Kai nagrinėjome mitus apie herojų, šį as- 
pektą menkai aptarėme, tad šios pasakos analizėje jis yra 
pagrindinis. 


PASAKOS „TREČIOJO BROLIO TARNYSTĖ“ 
SANTRAUKA IR ANALIZĖ 


Buvo tėvas, kuris turėjo tris sūnus — du išmintingus, vieną kvai- 
lg. Jis jau buvo senas ir jautė, kad greit mirs, tad norėjo savo 
gyvenimą vienam iš sūnų palikti. Pasišaukęs sūnus pasakė, kad 
atiduos savo gyvenimą tam, kuris per metus laiko parneš gra- 
žiausią šilko skarelę. Išėjo broliai į girią, kvailys užsižiopsojęs 
atsiliko nuo savo brolių ir vienas keliavo, kol priėjo urvą. Įlindęs 
į urvą, rado gražias duris, o už tų durų gražų kambarį. Aslos 
viduryje stovėjo kėdė, o ant kėdės gulėjo susiraitęs kirminas. Kvai- 
lys iš pradžių išsigando, bet pasikalbėjęs su kirminu sutiko pas jį 
metus tarnauti. Kirminas jam pažadėjo gražią skarelę, o kvailys 
įsipareigojo kasdien krosnį iškūrenti ir jį apmazgoti. Metų pabai- 

goje kirminas pasakė, kur yra raktas nuo svirne esančios skry- 
nios, iš kurios jis skarelę galįs pasiimti. Pasiėmęs labai gražią 
skarelę kvailys parėjo namo. 

Broliai jau buvo grįžę, jie metus dirbo, uždirbo pinigų, už ku- 
riuos buvo pirkę skareles, bet jų pirkiniai atrodė kaip skarmalai, 
palyginti su kvailio skarele. Tėvas pripažino, kad trečiojo brolio 
skarelė gražiausia, bet savo gyvenimo nesutiko atiduoti sakyda- 
mas, kad dabar dar per vienus metus sūnūs turi parnešti gra- 
žiausią žiedą. 

Ir vėl kvailutis tarnavo pas kirminą ir vėl metų pabaigoje gavo 
gražiausią žiedą. Ir vėl grįžus namo tėvas savo gyvenimo neno- 
rėjo atiduoti, o liepė sūnums dar per vienerius metus po paną 
namo parsivest. 

Kai trečias brolis pasakė savo prašymą kirminui, šis pažadėjo 
jam paną, jei kvailys vėl metus tarnausiąs — tris kartus kūrens 
krosnį ir mazgos kirminą. Pasibaigus tretiesiems metams, kir- 
minas liepė smarkiai iškūrenti krosnį, kad net paraudonuotų. Tada 
sako: „Nuplauk mane švariai ir mesk į krosnį. O pats bėk iš to 
kambario, nepaveizėk atsisukęs . Kvailys nuplovė tą kirminą šva- 
riai švariai. Reikia dabar mesti — anam širdis iš skausmo plyšta. 
Kas anam paną beduos, kad kirminą sudegins. Bet vėl, neklau- 
sys, tai negaus. Rėkdamas nunešė anas tą kirminą ir įmetė į kros- 
nį, 0 pats kuo greičiau bėga į kitą kambarį. Bet bebėgant taip 
širdis suskaudėjo, kad anas iš skausmo apalpo. 

Po valandos atsibudęs pamatė gražią paną prie savęs ir visą 
dvarą atgijusį. Jis ir pats į gražų jaunikaitį buvo pasikeitęs ir 
dvaras iš požemio į paviršių išlindęs. Pasirodė, kad ta pana kara- 
laitė esanti, o dvaras užkeiktas buvo. Dabar tas prakeikimas pa- 
sibaigė ir visas tas turtas juodviem priklauso. 

Jaunikaitis su savo pačia grįžo pas tėvą, tas jųdviejų iš pradžių 
nepažino, 0 pažinęs atsiprašinėjo, kad taip ilgai savo gyvenimo 
atiduot nenorėjęs. Trečiasis brolis pasakė, kad turi savo karalys- 
tę ir kad tėvo gyvenimo jam nereikia. Jis vedė karalaitę ir savo 
karalystėje pakėlė didžiulę puotą, kurioje dalyvavo daugybė sve- 

Taigi keletas svarbiausių šios pasakos epizodų. 

Du broliai protingi, o trečias kvailas; 

Išėjimas iš namų ir kelionė girioje; 

Leidimasis į urvą ir tarnystė kirminui; 

Kirmino mirtis ir panos atvirtimas; 

Užkeikimo panaikinimas ir vestuvės naujojoje karalystėje. 


Du broliai protingi, o trečias kvailas — 
Ego požiūrio vienpusiškumas 


Pasakos pradžia - tėvas, trys jo sūnūs, iš kurių jauniausiasis 
yra kvailys. Tokia pradžia gana dažna daugelio pasakų. Prisi- 
minkime pasakos struktūros analizę — ši pasaka prasideda 
chrestomatine stygiaus situacija. Tėvas jau senas ir galvoja 
apie mirtį, Motina iš viso neminima, o jauniausias sūnus lai- 
komas kvailu. 

Analitiškai interpretuojant tai reiškia, kad senasis valdy- 
tojas jau nujaučia savo pabaigą, po kurios turėtų būti atsi- 
naujinimas. Tėvas, karalius, anot L. von Franz, simbolizuoja 
Ego (L. von Franz, 1970). Šioje situacijoje akivaizdu, kad Ego 
yra nusilpęs. Pasakos pradžioje trūksta moteriškųjų figūrų, 
ir tai, beje, galėjo būti priežastis Ego vienpusiškumo, kuris 
išsisėmė. 

Kitas dalykas — trečias brolis yra jauniausias ir laikomas 
kvailučiu. Kvailio etiketė yra tam tikras išorinio pasaulio ver- 
tinimas, kurį perėmė herojus trečias brolis. Jauniausias ir ki- 
toks — tai suvokiama kaip kažkas prasta. Psichologiškai tai 
būtų galima aiškinti, kad senasis Ego naujos galimybės, kito- 
kio pasaulio matymo dar nelaiko vertingu, tinkamu. Tolesni 
pasakos įvykiai šią hipotezę tik patvirtina —- tėvas nevykdo 
pažado atiduoti gyvenimą, nors kvailučio skarelė ir yra gra- 

žiausia. Dar reikia naujų įrodymų arba naujų pokyčių, kad 
naujosios galimybės būtų pripažintos. 

Jau pasakos pradžioje galima kelti hipotezę, kad ši pasaka 
yra apie moteriškosios energijos susigrąžinimą, apie Animos 
integravimą, atsinaujinimą ir transformaciją. Šią hipotezę liu- 
dija tėvo formuluojama pirmoji užduotis - parnešti šilko ska- 
relę. Šis simbolis yra moteriškumo reprezentacija. 


Išėjimas iš namų ir kelionė girioje — 
pasąmonės tyrinėjimas 


Broliai leidžiasi į kelionę ir keliauja girioje. Miško simbolis dau- 
gelyje šaltinių užima reikšmingą vietą kaip šventa ir paslap- 
tinga sritis, kur gyvena gerosios ir piktosios dievybės, dva- 
sios ir demonai, laukiniai žmonės ir t. t. „Šventąsias giraites 
pažįsta daugelis kultūrų. Miško ar miškų, kaip dramatiškų 
įvykių vietos, vaizdavimas simboliškai reiškia, jog kalbama 
apie iracionalius dalykus, bet taip pat reiškia ir saugų prie- 
globstį... (U. Becher, 1995, p. 170). Atsižvelgiant į miško pa- 
slaptingumą, iracionalumą ir įvairias gyvybės formas, miško 
simbolika neretai yra siejama su pasąmone, su įvairiais pasą- 
monės klodais. Esama hipotezių, kad kolektyvinė pasąmonė 
atspindi įvairias gamtos formas, kad yra mineralų lygmuo, 
vegetatyvinė pasąmonė, animalistinė pasąmonė. Šia prasme 
miškas tinkamai atstovauja šiems pasąmonės lygmenims. Kita 
vertus, miškas yra „vieta, kurios nepasiekia pasaulio aistros, 
todėl miškas ir dykuma yra asketų bei eremitų vienatvės vie- 
ta. Šiuo požiūriu miškas yra dvasinio sutelktumo bei vidinio 
gyvenimo simbolis...“ (ten pat, p. 170). 

Miškas siejamas su Didžiosios Motinos archetipu ir mote- 
riškuoju principu. Tai vieta, kur augalai auga laisvai, nekon- 
troliuojami. Miškas yra ir kaip žemės simbolis, ir kaip prieš- 
prieša saulei (J. Cirlot, 1996, p. 112). 

Baltų mitologijoje miškai buvo garbinami. Iki šiol yra išli- 
kusių prisiminimų, istorijų apie šventas giraites. N. Vėlius 
rašo, kad „didžiulėse senovės lietuvių giriose, neįžengiamuo- 
se jų tankumynuose tūnojo daugybė slėpiningų dievybių, 
dažnai bjaurių ir baisių. Kiekviename ūgyje gyveno dvasia 
ragana, kiekviena medžio atžala buvo tos dvasios saugoma 
(N. Vėlius, 1995, p. 212). 

Apibendrinant šią informaciją, galima teigti, kad miško 
simbolizmas susijęs su sakraliąja erdve, su iracionaliuoju Žmo- 
gaus gyvenimo pradu, su pasąmone. Tiek kvailys, tiek jo bro- 
liai keliauja mišku. Tai būtų galima interpretuoti, kad Ego 
atsinaujinimas susijęs su keliavimu pasąmonės vingiais ir kad 
transformacija yra susijusi su pasąmonės turinių integravi- 
mu. Šią hipotezę patvirtina kitas herojaus žingsnis ar kelio- 
nės epizodas. 


Leidimasis į urvą ir tarnystė kirminui - 
susitikimas su moteriškuoju pradu 


Pagal senųjų kultūrų tradicijas urvas, olos - tai Požemio ka- 
ralystė. Tai tarsi šamano kelionė į Požemio pasaulį ir susiti- 
kimas su to pasaulio dvasiomis, praeities ar mirties pasaulio 
vėlėmis. 

Urvo simbolizmas plačiąja prasme gali būti siejamas su 
gebėjimu suteikti prieglobstį (J. Cirlot, 1996, p. 40). C. G. Jun- 
gui urvas reiškia pasąmonės saugumą. Jis dažnai iškyla kaip 
vieta, kurioje susitinka dieviškos būtybės, galios ar archeti- 
pai. Nors mitologijoje tai yra Hado pasaulis, bet jis gali reikš- 
ti ir psichologinį pasąmonės lygmenį. J. Cooper urvą sieja 
su pasaulio centru, su širdimi, su vieta, kur susitinka Savas- 
tis ir Ego, kur susitinka dieviška ir žmogiška. Visi mirštantys 
dievai ir Žmonės, gelbėtojai gimė urve. Urvas dažnai yra ini- 
ciacijų arba antrojo gimimo vieta. Urvas taip pat yra mote- 

riškasis principas, nes jis yra tarsi Motinos Žemės įsčios, ku- 
rios gali suteikti prieglobstį. Tai yra laidojimo ir prisikėlimo 
vieta. Iniciacijos ritualuose urvas buvo šventa vieta, į kurią 
pasauliečiams įeiti buvo draudžiama. Paprastai jį saugodavo 
koks nors monstras ar antgamtiška būtybė. Grįžimas į urvą - 
tai grįžimas į Motiną Žemę, perėjimas per jį reprezentuoja 
būseną, kuri įveikiama, kai herojus pergali pavojingas jėgas. 
Daugelyje kultūrų urvas simbolizuoja moteriškąjį principą 
(J. Cooper, 1978, p. 30). 

Taigi herojus leidžiasi gilyn į pasąmonės erdves, į patį ar- 
chajiškiausią moteriškojo prado pasaulį. Panirimas į šį pa- 
saulį gali reikšti Ego susilpnėjimo būseną ir taip pat kaip Psi- 
chėjai tai gali būti tarsi ištirpimas pasąmonėje. Tai gali būti 
išgyvenama kaip susitapatinimas su motinos kompleksu ir 
jo aktualizavimas. 

Psichoterapinė patirtis liudija, kad Ego silpnėjimas gali būti 
išgyvenamas kaip gana grėsmingas dalykas ir kad pirmieji 
susitikimai su pasąmonės figūromis yra įvardijami kaip keis- 
tas patyrimas, kuriame neaiškios formos, ribos ir judėjimo 
kryptys. 


Aš buvau keistame sode ne sode su savo mergina. Aplink buvo 
keisti augalai ir sienos. Gal tai buvo net ne sodas, o labirintas. 
Buvo tamsu ir nelabai gerai matėsi. Ten buvo dar ir tokie keisti ir 
tamsūs padarai, kurie buvo nelabai aiškios formos, judėjo neran- 
giai ir galėjo smarkiai išsižioti. Aš jų nebijojau, nes buvau daug 
vikresnis ir visada galėjau pabėgti. Pamačiau, kad mano draugę 
vienas iš tų padarų traukia į save. Tačiau kai priėjau, ją paleido 
(fragmentas iš vyro Ž. sapno). 


Tiek sodo, tiek labirinto simbolika siejama su Didžiosios Mo- 
tinos archetipu, kuris tam tikrame tapsmo etape tampa grės- 
mingas Ego išgyvenimui. Šis sapnas labai jau ryškiai ir vaiz- 
džiai pabrėžia tą grėsmę. Daugeliu atvejų Ego tapatinimasis 

su moteriškuoju pradu pasireiškia švelnesnėmis formomis. 

Vyro gyvenime taip gali atsitikti išėjus iš tėvų namų ir su- 
kūrus savo šeimą ar artimai bendraujant su moterimi. Kar- 
tais net kyla įspūdis, kad jaunuolis yra tarsi užvaldytas kitos 
moters. Tačiau iš tikro tai yra ne tiek tos moters poveikis, 
kiek vidinė to jaunuolio problema. Jis pats panyra į savo pa- 
sąmonę ir leidžiasi užvaldomas savo instinktų. 

Šią hipotezę remia ir kitas - būtent kirmino simbolis. Sim- 
bolių žodynuose nurodoma, kad kirminas simbolizuoja mirtį, 
išnykimą. Kartais žaltys vadinamas „dideliu kirminu“. Kir- 
minas taip pat dažnai siejamas su gyvate. Žaltys yra sudė- 
tingas ir labai dažnas simbolis daugelyje kultūrų. Apie šį sim- 
bolį ir jo reikšmes rašomos knygos. Pavyzdžiui, J. Hender- 
sono redaguota „Žalčio išmintis“. Šioje knygoje žaltys yra 
tiesiogiai siejamas su mirtimi ir prisikėlimu, su transforma- 
cija ir atsinaujinimu. Autoriai, analizuodami įvairias kultū- 
ras, senuosius ritualus, randa, kad neatsižvelgiant į Rytus ar 
Vakarus, šis simbolis yra universalus abiem kultūroms. Kny- 
goje pateikiamos studijos apie žalčio simboliką indų, actekų, 
egiptiečių, afrikiečių ir kt. mituose ir ritualuose (J. Hender- 
son, 1963). Šio simbolio aprašymui simbolių žodynuose ski- 
riama keletas puslapių, jis siejamas su seksualumu, derlin- 
gumu, su tarpininkavimu tarp Požemio ir žemės pasaulio, 
se kartais irgi būdavo žalčių. Žinome, kad lietuvių kultūroje 
žaltys buvo garbinamas kaip šventas gyvūnas ir kad jis yra 
ne vienos lietuvių pasakos herojus. 

Mūsų nagrinėjamoje pasakoje minimas kirminas, kuris gi- 
miningas žalčiui, bet nėra toks populiarus. Anot C. G. Jun- 
go, kirminas reprezentuoja gyvenimą naikinančią galią, tai 
savotiška pirminė būsena, ištirpimas, massa confusa, kurios 
esminė funkcija - energijos kaupimas. 

Taigi herojaus tarnystė pas kirminą gali būti traktuojama 
kaip grįžimas į primityviausius psichikos funkcionavimo lyg- 

menis, kaip tam tikro regreso būsena, kuri dar neturi aiškios 
struktūros ar net atrodo gyvenimą griaužianti būsena ir ku- 
ri žvelgiant iš šalies yra visai nepatraukli ar net kelianti pasi- 
bjaurėjimą. Vyro subjektyvių išgyvenimų pasaulyje tai gali 
būti požiūris į seksualumą, kuris dar yra veikiamas Motinos 
archetipo. Tarnystė kirminui gali būti traktuojama kaip sa- 
votiškas paklusimas Žemesniems savo instinktams, nejįsisą- 
monintam ir neintegruotam seksualumui. 

Šiame etape kyla svarbus klausimas, kokie pagrindiniai he- 
rojaus darbai šioje karalystėje. Tai krosnies kūrenimas ir kir- 
mino mazgojimas, reiškiantis emocijų ugdymą. Krosnis teikia 
namams šilumą, krosnyje verdama valgyti. Tiek šiluma, tiek 
maitinimas yra motinos komplekso sudedamosios dalys. Šis 
darbas reikštų, kad herojus ugdo savyje šias savybes - kurti 
šilumą ir mokėti prasimaitinti. Gebėjimas palaikyti namų ši- 
lumą reikštų ir Ego gebėjimą suvokti jausmus, integruoti 
emocinę patirtį. Išorinių santykių lygmeniu - tai gebėjimas 
užmegzti emocinius ryšius. 

Kitas ne mažiau svarbus darbas - mazgojimas. Jau minė- 
jome, kad švarinimosi procedūra būtina daugelio iniciacijos 
ritualų dalis.Valymo darbų buvę ir Heraklio žygiuose. Apsi- 
valymas — svarbi atsinaujinimo sąlyga. Kita vertus, tai gali 
būti ir meilės išraiška. „Rytų kraštuose ateivio ir svečio kojų 
plovimas išreiškia meilę jam. Nuplaudamas kojas mokyti- 
niams, Kristus įrodė savo pasiaukojamą meilę“ (U. Becker, 
1995, p. 210). 

Taigi šie darbai liudija Ego gebėjimą palaikyti emocinį gy- 
venimą, gebėjimą mylėti ir aukotis. Šie darbai kartais gali 
būti įvardijami kaip vidinės motinos ugdymas. Jei vyras iš- 
moksta integruoti savo emocinę patirtį, nepaisydamas ne- 
patraukliausių jos formų, jei jis geba išgyventi katarsį (dar 
viena iš apsivalymo reikšmių), jam nebereikia to laukti iš iš- 
orinio pasaulio. Aktualizuodamas savyje šias galias, jis išsi- 
laisvina iš motinos komplekso ir jo santykiai su moterimis 

tampa daug laisvesni, nes pasąmoningai nebereikalauja jų 
motinystės. Ugdydamas šias galias savyje, asmuo palengva 
iš sūnaus tampa suaugusiu vyru. Vyro tapatybė reiškia vis 
didėjančią asmeninę galią, gebėjimą pačiam imtis atsako- 
mybės. 

Kitas svarbus pasakos simbolis — žiedas, kurio tėvas reika- 
lauja ir kurį sūnus gauna kaip atlygį už darbą. Žiedo simbo- 
lika irgi yra labai populiari. Bendriausia prasme žiedas sim- 
bolizuoja amžinybę, nes neturi nei pradžios, nei pabaigos. 
Jis gali būti taip pat ištikimybės ir priklausomybės simbolis. 
Kartais tikima, kad žiedas turi saugančią galią. Analitinėje 
psichologijoje žiedas gali būti Savasties reprezentantas, as- 
menybės visybiškumo liudytojas. 

Pasakos herojus už tarnystę kirminui gauna žiedą. Inter- 
pretuojant Ego lygmeniu pirmiausia turbūt reikėtų kelti hi- 
potezę apie Ego ir Savasties ryšio atnaujinimą. Tai gali būti 
ir Ego branda, kai suvokiami amžinieji būties aspektai, taip 
pat ir ištikimybė kaip geriausias identiškumo patvirtinimas. 
Žiedas gali simbolizuoti ir vertybinį Aš aspektą. Bręsdamas 
vyras vis labiau įsisąmonina vertybes ir išmoksta pasirinkti 
bei atsakyti į vieną iš svarbiausių egzistencinių klausimų — 
„Dėl ko? Dėl ko aš tai darau? Dėl ko aš taip renkuosi? Dėl 
ko aš gyvenu? 


Kirmino mirtis ir atvirtimas į paną - ryšio su 
Anima transformacija 


Vieną iš paskutinių pasakos epizodų galėtume vertinti kaip 
pasakos kulminaciją, už kurios tėra laiminga pabaiga, arba 
atomazga. Šiame epizode įtampa turbūt pasiekia aukščiau- 
sią tašką — kirminas prašo mesti jį į ugnį, kitaip tariant, pra- 
žudyti. Šis motyvas gana dažnas įvairiose pasakose: hero- 
jaus pagalbininkai ar šeimininkai prašo juos sukapoti į gaba- 

lus, mesti į ugnį ir panašiai. Čia įvyksta esminis transforma- 
cijos momentas — gyvybė sena forma miršta ir atgyja kitu 
pavidalu. Šioje pasakoje keičiasi ne tik kirminas, kuris at- 
virsta į gražią paną, keičiasi ir pats herojus brolis kvailys. Jis 
atvirsta į gražų jaunikaitį. Požemio urvas atvirsta į dvarą, 
kuriame yra tarnai ir tvarka. 

Subjektyviu asmens lygmeniu kirmino atsivertimą būtų 
galima vertinti kaip Animos pasikeitimą, kuris reikštų, kad 
vidinis moteriškumas ir pati moteriškumo samprata įgauna 
visai kitokį pavidalą. Anima iš beveidžio šliužo tampa pana, 
turinti savo karalystę ir savo pasaulį. Šioje pasakoje nėra nu- 
rodoma, kas užkeikė pasakos figūrą. Kitose pasakose papras- 
tai minima ragana ar piktas burtininkas. Jie gali būti negaty- 
vaus tėvo ar motinos komplekso atstovai, kurie Animą pa- 
verčia kirminu, varle ar baisūnu. 

Emocijų lygmeniu ši transformacija reikštų, kad emocijos 
iš beformės masės įgavo žmogišką pavidalą. Jos tampa to 
žmogaus ryšių su kitais Žmonėmis pagrindu ir gyvenimo 
dalimi. Galima kalbėti apie požiūrio į moteriškumą pasi- 
keitimą. Iš pradžių vyravo baimė - kvailutis pamatęs kir- 
miną leidosi bėgti. Vėliau jis tarnavo jam tikėdamasis atly- 
gio ir tėvo palankumo. Ir tik paskutiniame epizode galime 
numanyti buvus žmogišką ryšį. Psichologiškai interpretuo- 
jant tai reikštų vyro atsivėrimą „Aš - Tu“ ryšiui su moteri- 
mi. 

Kitas svarbus šio momento aspektas - kaip pasikeitė pats 
herojus. Šį pokytį būtų galima interpretuoti ir kaip Ego po- 
žiūrio į save pasikeitimą. Niekam tikęs kvailys galiausiai tampa 
karaliumi. Psichologiškai ši transformacija reikštų savo pa- 
saulio radimą, savo vietos turėjimą, savo vertės jausmą ir 
asmeninę galią. , 

Šis motyvas labai svarbus psichoterapijos procese ir sap- 
nai padeda suprasti, kada šis vidinis pokytis įvyksta. 

Aš buvau mažoje parduotuvėje, kurioje buvau daugelį kartų. Pirk- 
davau joje kepures. Bet šį kartą norėjau nusipirkti batus. Par- 
duotuvėje buvo jauna pardavėja, juodais plaukais, ir aš papra- 
šiau jos padeti man rasti batus. Mes radome labai gražius batus. 
Aš buvau labai laimingas. Tada pasirodė parduotuvės savinin- 
kas, aš norėjau su juo pasidžiaugti, kad radau tai, ko reikia. Jis 
nudavė, kad manęs nepažįsta. Aš parodžiau, kad pažįstu jį, nes 
buvau čia daugelį kartų. Apkabinau jį ir parodžiau savo 
džiaugsmą, jis suprato. Tada pradėjau šokti stepą. Šokau labai 
lengvai. 


Tai sapnas vyro, kurio sapnus citavau anksčiau, kai kalbėjo- 
me apie pirmą sapną ir jo numatymo galimybes psichotera- 
pijos procese. Pirmas sapnas liudijo dominuojantį autorite- 
to kompleksą. Šiame sapne atsiskleidžia akivaizdžiai besikei- 
čianti Ego pozicija — jis ieško ne kepurės, o batų. Energija 
kreipiama ne į racionalųjį pradą, ieškoma ryšio su pagrindu. 
Sapnuotojui asistuoja pardavėja, su kuria jo santykiai tikrai 
yra geri ir jie susikalba. Net pasirodžius autoritetui, sapnuo- 
tojas nesutrinka, pats užmezga ryšį ir jaučiasi esąs supras- 
tas. Šokis interpretuojamas kaip prognostiškai pozityvus žen- 
klas. „Daugelyje mitų dievai ir herojai šokdami išreiškia pa- 
saulį ir drauge jį sutvarko“ (U. Becker, 1995, p. 270). 


Užkeikimo panaikinimas ir jungtuvės — 
transformacijos integravimas 


Jungtuvėmis ir užkeikimo panaikinimu baigiasi daugelis pa- 
sakų. Šio motyvo simbolinė prasmė - priešingų polių suvie- 
nijimas, didesnė savo bruožų integracija, taika ir laimė. Ani- 
mus ir Anima yra priešingos tendencijos. Jų suvienijimas reiš- 
kia, kad suformuota visybiška asmenybė, kad gebama integ- 
ruoti įvairias gyvenimo patirtis. 

Ši pasaka gana trumpa ir koncentruojasi būtent į Animos 
pasikeitimą. Daugelis pasakų būna gerokai ilgesnės, jos he- 
rojui tenka daugiau išbandymų, susijusių su brolių pavydu, 
tabu laužymu ir kitų antagonistinių galių dalyvavimu. Apie 
tai jau kalbėjome komentuodami Psichėją ir Erotą, dabar de- 
taliau neapsistosime. 

Dar viena pastaba kalbant apie šią pasaką - tai tam tikras 
jos panašumas į pirmąjį anksčiau pateiktą C. G. Jungo sap- 
ną. Bent jau pasakos pradžia atrodo tokia pat. C. G. Jungas 
leidžiasi į urvą ir ten aptinka kirminą soste. Sapnas baigiasi 
siaubu, kai jis pamato didžiulę figūrą (kirminą ar falo for- 
mos kūną). Mūsų nagrinėjama pasaka čia nesibaigia, taip ji 
lyg ir atspindi teiginį, kad pasakos yra geros išsikristalizavu- 
sios formos, kurias sukūrė istorija ir laikas. Sapnas, nors gali 
būti šių istorijų pradžia, bet yra ne toks užbaigtas - jis frag- 
mentiškesnis. 


Kitos pasakos apie vyro individuaciją 


„Trečiojo brolio tarnystė“ atspindi vieną iš esminių vyro 
tapsmo momentų - Animos integraciją. Ši tema buvo gana 
populiari ir viena iš esminių klasikinėje analitinėje psicho- 
logijoje. Šiuolaikiniai autoriai, tyrinėdami pasakas bei mi- 
tus, analizuoja ir kitus vyriškumo sklaidos aspektus. Tai 
R. Bly's knyga „Geležinis Ansas. Knyga apie vyrus“ (R. Bly, 
1992), M. Steino „Hefaistas: Introversijos paternas“ ir „Bal- 
toji gyvatė —- psichologinė herojaus kelionė (M. Stein, 1980 
ir 1995), J. Hillmano studijos apie Dionisą (J. Hillman, 1980), 
W. Doty's apie Hermį (W. Doty, 1980), K. Jameso „Pino- 
kis - vyriškosios iniciacijos atspindys (K. James, 1995) ir 
kt. 

Šiose studijose siekiama atskleisti specifiškus vyro indivi- 
duacijos aspektus. Šiuo požiūriu įdomi yra R. Bly's knyga, 

kurioje analizuojama brolių Grimų pasaka „Geležinis Ansas . 
Vienas iš esminių šios pasakos motyvų yra pasakos herojaus 
gyvenimas ir jo ryšys su Geležiniu Ansu. Herojus tradiciškai 
simbolizuoja Ego, o Geležinis Ansas - archetipinį vyriškąjį 
pradą. R. Bly's, analizuodamas pasaką, siekia atskleisti, kaip 
vyksta šio vyriškojo prado integracija. Pradžioje, kol hero- 
jus mažas, ši jėga atrodo bauginanti ir mirtinai grėsminga, 
vėliau herojus paklūsta jai ir įvykdo įvairias užduotis, kurios 
palengva padeda ją integruoti. Galiausiai pasaka baigiasi ne 
tik jungtuvėmis su karalaite, bet ir tuo, kad Geležinis Ansas 
atvirsta į karalių ir perduoda savo turtus pasakos herojui. 
Šiame epizode išryškėja ne tik Animos integracijos svarba, 
bet ir vyriškojo prado transformacija. Įdomios ir kitos šios 
studijos išvados. Pavyzdžiui, kai kurios herojaus užduotys 
susijusios su sužeidimu ir skausmo išgyvenimu. Nurodoma, 
kad yra du svarbūs vyrų iniciacijos momentai: berniuko at- 
siskyrimas nuo tėvų ir išėjimas į mišką, dykumą. Dažnas ant- 
rasis epizodas, kai senas vyras jį sužaloja. Tai reiškia ne sa- 
dizmą, o turi tam tikrą prasmę. Skausmas apsaugo nuo sa- 
vęs išaukštinimo ir nuo panašumo į Dievą, Ego infliacijos 
būsenos. Skausmas brandina, padeda suvokti dorovinę gy- 
venimo pusę ir vertybes. 

Dar vienas įdomus šios pasakos interpretavimo motyvas — 
tai ryšys su Savasties archetipu. Kol berniukas buvo mažas, 
jis mėgo žaisti su auksiniu kamuoliu. Susidūręs su Geležiniu 
Ansu, jis pametė tą auksinį kamuolį ir visą pasaką stengėsi jį 
atgauti. Pasakos pabaigoje herojui pasiseka pagauti auksi- 
nius obuolius. R. Bly's, komentuodamas šį motyvą, tiesio- 
giai sieja jį su Savasties archetipu, kurį simbolizuoja auksinis 
kamuolys ar auksinis obuolys. Vaikystėje ryšys su Savastimi 
yra natūralus ir nereikalauja pastangų. Tačiau Žmogui au- 
gant, formuojantis sąmoningumui ir Ego, kaip gyvenimą or- 
ganizuojančiai galiai, ryšys su Savastimi nebėra nei natūra- 
lus, nei paprastas. Asmens gyvenimą lemia ne tik jo prigimtis, 

bet ir sąmoningos pastangos bei sprendimai, kurie neretai 
konfrontuoja su prigimtyje užkoduotais impulsais ar polin- 
kiais. Kaip ir moters individuacijos, taip ir vyro tapsmo svar- 
bus momentas - sąmoningas ryšio su Savastimi užmezgi- 
mas, Savasties išlaisvinimas iš tapatinimosi su pasąmonin- 
gąja psichikos dalimi. 


Pasakose „Trečiojo brolio tarnystė“, „Geležinis Ansas“ atsi- 
spindinti transformacija — tai viena iš kelių vyro transforma- 
cijos simbolinių išraiškų. Matome, kad kai kurie aprašytos 
vyro individuacijos požymiai primena anksčiau aprašytą mo- 
ters individuaciją. Pradžioje tai vaikystės ramybė ir palaima, 
kuri prilyginama Rojaus išgyvenimui. Po to kyla pirmieji kon- 
fliktai, susiję su savarankiško Ego formavimusi ir sąmonėji- 
mo procesu. Vėliau darosi dar sunkiau: išeinama iš tėvų 
namų, prasideda išbandymų kelias. Išbandymai skiriasi. Kai 
kurios užduotys būdingos tik vyrui. Tai jėgos įvaldymas, 
kurį simbolizuoja kovos, karo, kario motyvas. Kitas daly- 
kas — tai ryšys su moteriškuoju pradu ir moteriškosios ener- 
gijos integracija. Tam tikrais momentais užplūsta silpnu- 
mas, skausmas, herojus sužeidžiamas. Tai brandina ir au- 


gina vyrą. 


Individuacija - tai sudėtingas, ilgalaikis ir nesibaigiantis pro- 
cesas. Kai herojus atlieka vieną užduotį, iškyla kita. Kai jau, 
atrodo, pasiekia lemtingą pergalę, nugalėjęs nenugalimą sli- 
biną ar kitą baisūną, grįžta namo, tada jį pasitinka pavydūs 
broliai ir kova tęsiasi. Kai jau randa karalaitę, kuri jį pamils- 
ta, tada karalaitės tėvas dar ilgai kuria planus, kaip dukterį 
išlaikyti namuose. Kai tėvas sutinka, tai naujus pavojus pra- 
deda regzti pamotės raganos. Kai pagaliau tėvas sutinka ir 
motina palaimina, įvyksta vestuvės ir herojai „ilgai ir laimin- 
gai gyvena . Kiek trunka tas „ilgai ir laimingai“, nežinome. 
Gal iki kito „kažkada, seniai, seniai...“ 

Gyvenimas tęsiasi, kyla naujos stygiaus situacijos, nauji 
išbandymai ir naujos augimo galimybės. Galbūt mūsų pa- 
žintiems herojams, galbūt kitiems. Nes kai kurios pasakos 
baigiasi: „Jie gyveno ilgai ir laimingai, kol paseno...“ 


PABAIGOS ŽODIS 


Asmenybės transformacijos procesas yra praktinės psicho- 
logijos ir psichoterapijos objektas. Neatsitiktinai šioje mo- 
nografijoje, šalia teorinių studijų, analizavau ir savo psicho- 
loginę praktiką. Ši analizė padėjo atskleisti transformacijos 
proceso realybę, taip pat ji parodė, kad šis procesas yra kiek- 
vieno iš mūsų gyvenimas. Tokia išvada, manyčiau, ypač svar- 
bi, kai kalbame apie gelmines pokyčių prielaidas ir archeti- 
pinę realybę. Archetipai dėl savo ilgaamžiškumo kartais at- 
rodo kaip tam tikra filosofija, kuri yra atitrūkusi nuo kon- 
kretaus gyvenimo. Tačiau analizuodami klientų sapnus, įsi- 
tikiname, kad ši realybė yra kiekvieno iš mūsų neišnaudota 
galimybė, kurią mes arba priimame, arba atmetame. 
Monografijoje daug vietos skyriau simbolių medžiagai, 
ypač sapnams, jų sampratai ir kilmės aiškinimui, funkcijų ir 
rūšių analizei, net konkrečiam aiškinimo metodų aprašymui. 
Pagrindinis tokio pasirinkimo tikslas buvo atverti jau minė- 
tas neišnaudotas galimybes. Kadangi sapnai neretai vertina- 
mi skeptiškai, mano užduotis buvo parodyti, kad transtfor- 
macijos procese jie gali būti stiprūs pagalbininkai. Reikia tik 
mokėti tinkamai su jais elgtis. Žinodami, kas yra sapnas ir 
kokia jo kilmė, galime geriau suvokti, kokią gyvenimo dalį 
jie atspindi. Žinodami sapnų funkcijas ir rūšis, galime turėti 
adekvačius lūkesčius ir numatyti tinkamą sapnų taikymą. 
Sapnų metodų analizė atsako į klausimą „Kaip?“ Įvairūs me- 

todai ir lankstus jų taikymas leidžia atskleisti įvairius sapno 
klodus, kurie atspindi asmens būties daugiasluoksniškumą. 

Kita vertus, sapnai vis dėlto dažniausiai atspindi tik tam 
tikrą patyrimo fragmentą ir būties epizodą. Kai kalbame apie 
transformacijos procesą, svarbu jį pamatyti viso gyvenimo, 
visos būties kontekste. Žmogui gana sunku aprėpti savo gy- 
venimo visumą, nes jis yra tos visumos dalis. Tačiau jis gali 
tai padaryti — jo sąmoningumas leidžia nepamiršti praeities 
ir numatyti ateitį. Esama gausybės Žmogaus kūrinių, kurie 
atspindi būties visumą, atspindi asmenybės kelią, integruo- 
ja ir natūralią raidą, ir transformacijos procesą. 

Monografijoje analizuojama pasakos ir mitai, jų gebėjimas 
atspindėti asmenybės vidinės kaitos visumą. Kokie svarbiausi 
šios visumos dariniai ir kaip jie keičiasi? Atrodytų, kad ar- 
chetipinės prielaidos ir asmens sąmoningumas yra svarbiausi 
veiksniai, darantys įtaką transformacijos procesui. Ši įtaka 
yra sudėtinga, nes tiek asmens sąmonė, tiek archetipinės prie- 
laidos yra dinamiški veiksniai - jie keičiasi patys ir keičiasi jų 
sąveika. Analizuodama sąmoningumo kaitą, daug dėmesio 
skyriau Ego, kuris yra sąmonės centras ir jos organizatorius. 
Be Ego neįmanomas asmens tapatumo jausmas ir visa ryšių 
įvairovė — su išorės pasauliu, su vidinio pasaulio struktūro- 
mis. Kita ne mažiau svarbi vidinė struktūra yra asmeninė 
pasąmonė arba šešėlinė psichikos pusė. Monografijoje pa- 
teikiau sąmonės ir pasąmonės sąveikos įvairovę bei galimas 
asmens pozicijas pasąmonės atžvilgiu. Aptartas dar vienas 
svarbus klausimas - kokie yra lyties nulemti transformacijos 
skirtumai? Analizuodama moters ir vyro individuacijos pro- 
cesus, siekiau atskleisti šių procesų bendrus dėsningumus ir 
kiekvieno iš jų specifiškumą. 

Knygoje rėmiausi įvairiais istoriniais šaltiniais, kai kurio- 
mis XX amžiaus psichologijos teorijomis ir psichoterapijos 
praktika. Kai kurie transformacijos klausimai liko neaptarti. 
Iš istorinių šaltinių analizuojami tik senųjų kultūrų aprašy- 

mai, visiškai neužsimenama apie kitus istorinius laikotarpius. 
Beveik neanalizuojama krikščioniškosios kultūros simbolika 
ir transformacijos proceso išgyvenimas šioje kultūroje. Šie 
klausimai neabejotinai yra labai svarbūs ir aktualūs. Iš psi- 
choterapijos praktikos daugiausia rėmiausi sapnais, labai ma- 
žai minėjau klientų gyvenimo istorijas, dominuojančias ar- 
chetipines prielaidas ar Savasties raišką. Taip pasirinkta bu- 
vo sąmoningai, nes minėti klausimai yra sudėtingi ir apima 
gausybę šaltinių. Jie galėtų būti kitų studijų objektas. 

SUMMARY 


TRANSFORMATION of PERSONALITY in DREAMS, 
FAIRYTALES and MYTHS 


INTRODUCTION 


Psychological transformation of personality is an actual pro- 
blem of our time. Lithuania, as well as other post-soviet sta- 
tes, is going through a period of big changes, which brings 
new opportunities and new difficulties, new challenges and 
new tasks into human lives. As the main changes start in a 
human being, in this book we focus on the different forms 
and aspects of the transformation of personality, its variety and 
the different forms of expression. The process of transfor- 
mation is analysed from the point of view of psychology 
and practical psychotherapy, as the author of this book is 
a practising psychologist - psychotherapist and a Jungian 
analyst. 

CHAPTER I 


DEVELOPMENT of PERSONALITY and 
PROCESSES of TRANSFORMATION 


The early childhood experience has a big influence on the 
whole life of a human being. The relationship with a mother 
is important in the formation of an Ego and other inner struc- 
tures. The importance of a mother, a relationship between 
the Ego and the Self, the different aspects of the Self and its 
expression are analysed here. The analysis refers to the stu- 
dies of E. Neuman, M. Mahler, D. Winnincot, D. Stern, M. 
Jacoby, C. Asper etc. 


The processes of transformation, the relationship between 
the development process and the transformation of perso- 
nality, and the middle life crisis are the subjects of the next 
part of this chapter. The a analysis of the initiation rituals in 
the early cultures with special attention to the early Baltic 
rituals indicates that the structure of the transformation usu- 
ally has four stages, starting with the break of an old form 
and finishing with creating of a new one. 


The psychological analysis of the transformation of perso- 
nality refers to the theoretical studies of psychology and the 
analysis of psychotherapic practice. Transformation and in- 
dividuation, 'changes of depths“, moving towards whole- 
ness, analysis and "enabling space“, new directions of libi- 
do, and the realisation of the religious function are discus- 
sed in this chapter. The experience of Numinozum and its 
influence on the human life, the archetypes and the process 
of transformation, Persona, Shadow, Anima/Animus are ana- 
lysed with the purpose to reveal the deeper patterns of the 
process of transformation. 

CHAPTER II 
PSYCHOLOGY of SYMBOLS 


A symbol is the main bridge between the conscious and the 
unconscious world. The understanding of a symbol, its struc- 
ture and characteristics, its content and a possibility to use 
it in psychotherapy are the subjects of this chapter. Perso- 
nal, cultural and universal levels of the symbolic meaning 
are discussed using examples from the Lithuanian culture. 
Openness to experience and a possibility to influence it, 
the synthesis of polarities and the relationship with the 
function of transcendence are the important characteris- 
tics of a symbol, which can be used in psychotherapy and 
analysis. Different ways of working with symbols in psy- 
chotherapy are represented here, such as the analysis of a 
symbol on the intellectual level, the experience of a symbol 
with concentration on its emotional aspects, and its phe- 
nomenological analysis. These special procedures empha- 
sise the totality of a symbol and the respect for its sacred 
origin. 


CHAPTER III 


UNDERSTANDING of DREAMS and 
their AETIOLOGY 


Dreams are an important part of the symbolic life. The his- 
torical sources relating to dreams in early cultures and dif- 
ferent psychologieal theories of the 20th century are analy- 
sed for a deeper understanding of dreams and their aetiolo- 
gy. Dreams constituted an important part of life in primiti- 
ve cultures. They played a part in the philosophy of life, 

mythology and rituals. Dreams were a way of reaching the 
world of Gods and spirits, and they were also perceived as a 
reflection of external social processes. The shamanistic way 
of understanding dreams and its connections to the Baltic 
culture, the studies of the Classical authors with special at- 
tention to Artemidorus" ' Oneirocritica" are discussed here 
with the purpose of revealing various universal motives in 
the understanding of dreams. 


“Interpretation of dreams“ by S. Freud was important as 
the beginning of the development of the scientific attitude 
to dreams and their use in psychotherapy practice and the 
process of human growth. Dream and wish fulfilment, the 
manifest and latent content of a dream, the main mecha- 
nisms of dream formation, such as condensation, displace- 
ment, symbolization and representation, are discussed in this 
chapter. Special attention is paid to the method of associa- 
tions, which leads to a deeper understanding of the symbo- 
lic meaning of a dream, which is usually related to the sexu- 
al life and development of an individual. 


C. G. Jung was another important author who introduced a 
profound and wide theory of dreams. Inhibitions and dre- 
am figures, Self as the main director of the dream formation 
process, dreams and the reflection of archetypal motives, 
determinism and theology of dreams, the ability of a dream 
to reveal new experience instead of hiding it, the structure 
of dreams, among other issues, are discussed in this chap- 
ter. The understanding of dreams of other authors, such as 
J. Hillman, M. Krammer, A. Adler etc., are presented at the 
end of the chapter. 

CHAPTER IV 


FUNCTIONS of DREAMS and CHANGES 
ot PERSONALITY 


The analysis of the historical material and the modern psy- 
chological practice shows that practical work with dreams 
is mainly related to three fields of life. The first one is medi- 
cine. Dreams are very helpful in giving the diagnosis and 
prognosis in the healing procedures of the early cultures. 
The same tendencies can be found in psychotherapy. The- 
oreticians and practitioners of psychodynamic psycholo- 
gy state that dreams are important assistants in understan- 
ding the client's personality, giving the diagnosis and prog- 
nosis of the resistance and transference - counter transfe- 
rence relationship, and evaluating the results of psychot- 
herapy. 


Another field of big importance is the development of per- 
sonality and the process of its transformation. The role of a 
dream in the initiation rituals of the early cultures is analy- 
sed with the purpose of describing the archetypal motives 
of this process. Dreams used to indicate a candidate's readi- 
ness for the initiation, the sources of his/her power, possible 
dangers and the process of change. Dreams are also impor- 
tant in understanding the development of personality and 
the process of individuation in the modern world. The ana- 
lytical psychology of C.G. Jung emphasižes the special role 
that dreams play in the process of awareness of archetypal 
patterns, and their role in the process of an individual's 
growth. Ė 


The third field is related to social relationships and a better 
understanding of group life. This aspect was very impor- 

tant in the early cultures where dreams were important 
tools in the organisation of life in the society, conflict reso- 
lution, and making decisions for the future of the group. 
Nowadays these aspects could be used in group psychot- 
herapy. 


Different functions of dreams are analysed in the last part 
of this chapter. Future anticipations, sleep protection, com- 
pensation of one-sidedness of the Ego and transformation 
are the important functions that dreams have in the men- 
tal life of a human being. The analysis of the functions of 
dreams refers to the works of 5. Freud, C. G. Jung, M. Kra- 
mer etc., and on the author's personal psychotherapic prac- 
tice. 


CHAPTER V 
GROUPS of DREAMS 


The classification of dreams allows us to understand the va- 
riety of dreams better and explains the choice of methods in 
working with dreams in therapy. Our analysis shows that 
dreams can be classified in the following ways: 


+ According to their influence (large/small, good/bad 
dreams). 

+ According to their functions (prophetic, anticipatory, 
compensatory, transformative). 

+ According to their structure (Ego position in dreams). 

+ According to their content (objective/subjective, the 
dominant effect, the main events of life, the main ar- 
chetype). 

The classification according to the dominant archetype is of 
special importance. The dreams related with the Shadow, 
Persona, Anima/Animus and Self are analysed in relation to 
the psychotherapic process. 


CHAPTER VI 
TYPES of DREAMS 


The issue of typical dreams is analysed by presenting seve- 
ral different attitudes towards it. In analysing several diffe- 
rent studies we find some typical dreams, such as Journey, 
Flying, Falling, Death, Anxiety, Trauma. The general mea- 
nings of these dreams are described with a purpose of re- 
vealing their archetypal patterns. The analysis of the spe- 
cific meanings of typical dreams is important, as it shows 
the different theoretical perspectives of work with dreams 
and the different layers of a dream. Examples from the psy- 
chotherapic practice are used for showing that the univer- 


sal and cultural layers are part of an individual's personal 
life. 


CHAPTER VII 
METHODS of WORK with DREAMS 


This part includes the historical material on the work with 
dreams in the early cultures. “Crying for a vision“ and dre- 
ams in the shamanįstic culture, Dream Incubation rituals in 
Egypt and Greece are presented. Dream analysis in classi- 
cal psychoanalysis and analytical psychology, methods of 
work with dreams in the Humanistic psychology and Ges- 

talt psychotherapy, and ways of working with dreams in 
groups are discussed in this chapter as well. The methods 
of work with dreams are divided into two main groups. 
The methods from the first group are aimed at using a dre- 
am as a way of revealing the experience, and implemen- 
ting different procedures helping to stay with this expe- 
rience and to share it. The early cultures have different 
procedures of 'inviting and "meeting" a dream, and dif- 
ferent ways of staying with it, such as telling a story, dan- 
cing, making drawings etc. In modern psychology there 
are different methods of experiencing a dream and then 
reflecting on it. 


The methods of the second group are used for interpreting 
a dream or translating the dream language into words. Sha- 
mans or other experts of the primitive cultures were able to 
interpret the secret meaning of a dream. Modern psycholo- 
gists, psychotherapists and other professionals are using dif- 
ferent technigues, such as associations, amplifications and 
interpretations directed towards a deeper understanding of 
the unconscious meaning of a dream. 


CHAPTER VIII 


MYTHS and FAIRYTALĖS, and their RELATIONSHIP 
with TRANSFORMATION PROCESS. 


Myths and fairytales are another form of the symbolic ex- 
pression of human life and development. The analytical ap- 
proach to myths and fairytales and their psychological me- 
aning is presented in this chapter. The understanding of 
myths is based on the ideas of M. Eliade, J. Cambell, I. Topo- 
rov, C.G. Jung and L.Von Franz. The special place is given 

to V. Prop's studies of the morphological analysis of fairyta- 
les with the focus on the relationship between the dynamics 
of a fairytale and the process of development and transtfor- 
mation of a personality. There is also a discussion of the 
studies of the Lithuanian authors N. Velius, A. J. Greimas 
and B. Kerbelyte who studied the Baltic mythology and 
fairytales trying to discover the specific features of our cul- 
ture. 


Myths and fairytales have a different structure. We analyse 
the so-called traditional structure of myths and fairytales, 
which is common in the mythology of a Hero. This struc- 
ture includes four main stages, which are typical of the 
structure of the classical drama. This structure could be 
the archetypal basis of the process of transformation. Ot- 
her fairytales do not have the traditional structure, and the- 
re is no traditional development with initial situation, de- 
velopment, climax and problem solution. The Hero either 
does not fulfil his task, or his efforts are directed towards 
the avoidance of evil, or it is not clear who the Hero is, or 
there is no happy end. There is a hypothesis that this struc- 
ture is characteristic of the old fairytales (we can often find 
such a structure in the Lithuanian fairytales) and that they 
reflect the deeper and not “civilised" layers of the Uncons- 
cious. 


CHAPTER IX 


DEVELOPMENT of EGO and SYMBOLIC 
EXPRESSION of this PROCESS 


The Ego development is the most important part of the pro- 
cess of growth in an individual. The Ego formation, a weak 

or strong Ego as a result of the Ego development, the cha- 
racteristics of a weak and strong Ego, their expression in the 
cognitive, emotional and social behaviour levels are discus- 
sed in this chapter. The functions of the Ego in relationship 
with the unconscious world, and the Ego inflation are desc- 
ribed from the classical point of view of the analytical psy- 
chology. The Ego and Shadow formation, the Ego relations- 
hip with Persona and Anima/Animus, and the development 
of Ego - Self axis are discussed here as well. 


The symbolic expression of the Ego development is usually 
represented in the Greek and Roman mythology of a Hero, 
and in the Egyptian mythology of Ozyris. In the Baltic myt- 
hology the motive of a Hero is not developed, though some 
famous authors, such as Greimas and Velius, analyse the 
first Lithuanian myth describing the Hero Sovijus and his 
feats. Many Lithuanian fairytales describe the relationship 
between a human being and Evil. That could be a symbolic 
representation of the relationship between the Ego and the 
Shadow at the intrapsychic level. 


The analysis of the ethnic studies shows us that the structu- 
re which is usually found in the Hero mythology, in Lithu- 
ania is more characteristic of war songs, and the main myt- 
hical situations recur in Lithuanian war songs. The typical 
situations of Lithuanian war songs are the farewell of a Sol- 
dier, fights of the Soldier, dying or staying at the prison, 
and dying and taking a rebirth in the form of a Bird or a 
Tree (or returning home). All these situations are similar to 
the experience of the transformation process, and we hy- 
pothesize that war songs were important not only for re- 
flecting the historical events but also for the formation of 
the inner psychic structures. 

The different stages of the Ego development such as the 
birth of a Hero with the participation of Gods; challenges, 
fights and tasks of a Hero; the ability to save and sacrifice; 
death and resurrection and its symbolic expression in the 
Hero mythology are discussed. All these situations are dis- 
cussed in relation to dreams from the psychotherapic prac- 
tice. The essential features of a Hero are his ability to sepa- 
rate himself and to reunite, to fall and to rise, to die and to 
resurrect. From the viewpoint of the Ego development it 
can be understood as the Ego's ability to separate from the 
collective, from unconsciousness and from history. An abi- 
lity to look from a distance is an important condition for 
the Ego formation, for finding one's individuality and 
boundaries, and for creating one's life. An ability to unite 
is necessary for the realisation of the potential of an indi- 
vidual. 


CHAPTER X 
SHADOW andits TRANSFORMATIONS 


The Shadow and its integration into the process of the de- 
velopment of a personality is an important part of the who- 
le life of an individual. Confronting with the Shadow me- 
ans meeting with the dark side of one's psyche, which could 
be expressed in many different forms, such as aggression, 
destructiveness or even the wish of Death, sexuality, and 
other expression of the so called 'inner beast . The aware- 
ness and integration of the unconscious aspects means suf- 
fering and acceptąnce of the contradictory nature of the 
psyche. In describing the Ego — Shadow relationship we 
used E.Harding's thoughts on the various forms of that 
relationship. According to her, the Ego could either refuse 

to recognize the Shadow at all, or eliminate it when one 
meets it, or be aware of it but not take responsibility for it, 
Or accept it and take responsibility for it. All these posi- 
tions are analysed in relation to the development psycho- 
logy, referring to the material from the psychotherapy prac- 
tice. 


The analysis of fairytales shows that a Hero uses different 
strategies in relation to Evil. The strategies described in V. 
Kast's study, such as loving acceptance and direction to- 
wards the good sides of an antihero, Fight with Evil or its 
deception, ignorance or avoidance of Evil and flying from it 
are described here. These are all different strategies used by 
a Hero in the fairytales. The Lithuanian fairytales also show 
that a Hero often uses the strategies of hiding himself or not 
being seen at the meeting with Evil. 


CHAPTER XI 


INDIVIDUATION of the WOMAN, andits 
SYMBOLIC EXPRESSION 


A process of individuation of the woman is one of the most 
important issues in analytical psychology. The archetypal 
patterns of this process, its symbolic expression in myths 
and fairytales, and individuation in the psychotherapic pro- 
cess are usually discussed in various analytical studies. We 
analyse the studies of T. Woolf, L. Von Franz, J. Bolen, N. 
Hall and other authors aiming to describe the specific cha- 
racter and the variety of the process of individuation of the 
woman. 


The next part of this chapter describes the symbolic expres- 

sion of the process of individuation of the woman, referring 
to the myth of Psyche and Eros, the analysis of Lithuanian 
fairytales and individual cases from the psychotherapic prac- 
tice. Several situations are analysed here. 


The myth begins with Psyche s Childhood. Openness to na- 
ture, absence of conflicts or contradictions, the experience 
of wholeness, feeling of blessing, confluence with the world 
or with the other, are several of the aspects analysed as 
part of the woman's experience in her development. These 
aspects are an important part of the psychotherapic pro- 
cess that is reflected in dreams, symptoms and relations- 
hips. 


Psyche's sacrifice to the dragon. The transformation from mai- 
denhood to womanhood is the main motive of this part. 
Separation and experience of pain or even dying, connection 
with the masculine, and experience of the new beginning 
are the main parts of this episode. This transformation is 
very important. The superidentification with the status of 
daughter, the fear to lose, sacrifice and separate could be 
the conseguences of failure in this period of the woman's 
development. 

Psyche lives in the world of Darkness with her invisible lover. 
This episode could be interpreted as the Ego inflation and a 
symbiosis with the masculine world. That could also be an 
expression of the father's complex with a deep feeling of 
guilt and shame. That could be interpreted as submissive- 
ness to patriarchy on the archetypal level. 


Breaking the taboo and awakening of Psyche is related to the 
woman ss search for herown individuality, her ability to stand 
conflicts and to find her autonomy, her separation from the 
symbiosis with the masculine world. Psyche's search and tasks 

raised by Aphrodite are interpreted as a process of the integ- 
ration of Animus. The myth ends with the acceptance of Psy- 
che into the Olympus. This episode is interpreted as the main 
moment in connection with the Self and revealing its divine 
nature. That could mean awareness and acceptance of the 
wholeness of life and the supernatural nature of the wo- 
mans psyche. 


CHAPTER XII 


INDIVIDUATION of MAN, and its 
SYMBOLIC EXPRESSION 


This chapter deals with the process of development and in- 
dividuation of man. The understanding of masculinity and 
femininity is based on the thoughts of C.G.Jung, E. Jung, 
and L. Von Franz. The analysis of different representations 
of Animus is important for a deeper understanding of the 
development and potential of man. Father and Son, Hero 
and Wise man, "physical", "instinctive, "emotional", 'in- 
tellectual“, "spiritual" and "wise“, are several aspects used 
to describe the specific character and the variety of Man's 


way. 


L: "Bi 


A Lithuanian fairytale "Service of the Third Brother“ is ana- 
lysed in the next part of this chapter. This analysis aims at 
revealing the archetypal patterns of Man's development. Se- 
veral important situations of the fairytale are analysed rela- 
ting them to man's development process and to the psy- 
chotherapic process. The fairytale starts with describing two 
clever brothers, the third silly brother and their father who is 
going to die. It is interpreted as an illustration of the one- 
sidedness of the Ego, which could be related to the lack of 

femininity in man“ life. Leaving the parents' house and a jour- 
ney to the forest could be interpreted as the separation from 
childhood, from the status of Son, and from childish illu- 
sions about the world. The journey to the forest means li- 
ving on one's own and exploring unknown unconscious 
world. Descending to the cave and service to the worm is an 
important step in meeting with the Anima, and its step-by- 
step integration. The death of the worm and its transforma- 
tion into a beautiful woman is the main momentin the trans- 
formation of the Ego's relationship with the Anima. The abo- 
lishment of enchantment and the wedding is the moment of in- 
tegration of the Anima's transformation. This fairytale was 
interpreted as a process of the Anima's integration in man's 
individuation process. 


Opening of masculinity and its development is another im- 
portant aspect of man's life. Referring to R. Bly's book "Iron 
John“ and to our own psychotherapic practice we describe 
several steps in this process. The deep meaning of woun- 
ding and pain, serving as a soldier during the war and figh- 
ting is the symbolic expression of man's search for his own 
power, for his independence and individuality, and for his 
ability to connect with his Self. 

Gražina Gudaitė yra socialinių mokslų 
(psichologijos sritis) daktarė, Vilniaus 

Gražina Gudaitė yra parašiusi „Įvadą 

į analitinę psichologiją“ bei 15 mokslinių 
straipsnių, nagrinėjančių praktinės 
psichologijos klausimus. 


Asmenybės brendimas ir transformacija — 
nepaprastai aktualus ir intriguojantis 
procesas. Visi supranta, kad esminiai 
visuomenės pokyčiai prasideda nuo atskirų 
žmonių keitimosi. Ar gali keistis suaugęs 
žmogus? Kaip vyksta šis sudėtingas ir 
daugialypis procesas? Kaip mums talkina 
šiame procese istorija, keliaujanti iš kartos 
į kartą, kurios poreiškiai — ne tik faktų 
žinojimas, bet ir įvairios simbolinės formos: 
pasakos, mitai ir sapnai? Šioje knygoje 
siekiama atsakyti į šiuos klausimus, derinant 
psichologijos teorijas, senųjų kultūrų aprašus 
bei psichoterapinių atvejų analizę. 

Būtent tai leidžia atskleisti universalius 
asmenybės kaitos dėsningumus, kartu 
išryškinti kaitos įvairovę bei individualaus 
pasirinkimo svarbą. 

Asmenybės kaita — tai ir sąmoningumo raida, 
ir reikšmingi pasąmonės pokyčiai. Knygoje 
daug vietos skiriama simboliams, kurie yra 
tiesioginis tiltas į paslaptingąjį pasąmonės 
pasaulį. Sapnų ir pasakų bei mitų analizė 
atskleidžia sąmoningumo ir kai kurių 
pasąmonės darinių kaitą. Taip pat 
analizuojama Ego kaita ir jo sąveikos 

su kitais archetipais; Šešėlis, turintis 

daug įtakos asmens elgesiui, savijautai ir 
santykiams; Anima/Animus, kurių tarpusavio 
sąveika svarbi siekiant gyvenimo pilnatvės; 
ryšys su Savasties archetipu, kurio 
realizavimas leidžia atskleisti savojo 
gyvenimo unikalumą ir prasmę. 


b-1bL-212-2 


šis * E 
JŲ š 
8 8 


44 


= Lt, b'LE2124Ų 








